
RAČUNALNIŠKI ZABAVNIK 


Alpress d.o.o., Parmova 14, Ljubljana 
Samo Žargi, telefon: 059 08 99 30 


Dunajska 5, 1000 Ljubljana, jokerajoker.si 
telefon: 059 08 99 35 


NAGLAVNI IN GOVORNI VREDNIK 
David Tomšič 
DEZIJN'" IN GRAFIČNI ZLOM 
David Tomšič 
REDIGENT PO CESTI GRE 
Sergej Hvala 
JOKER CREAM TEAM'" 
Aggressor, LordFeho, 
Kavbojc, Sneti 
LUSTRATORKI 


Tanja Semion, Primož Bertoncelj 


Marko Polak, telefon: 040 796 323 
marko. polakeajoker.si 


telefon: 059 08 99 30 


Naročniki imajo 20% popusta. 
Naročnina se po izteku plačanega obdobja samodejno podaljša, 
če naročnik naročnine ne prekliče. Slednjega si ne želimo. 


tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

World of Warships 28 za FIFA 16 
Trine 2 30 NHL 16 H Gears of War Ultimate s 
Toy Soldiers: War Chest 32 NBA 2K16 59 Disney Infinity 3.0 12 
Act of Aggression 34  Forza 60  Skylanders Superchargers 75 
Magicka 2 36 Pro Evolution Soccer 2016 64 
INEPDI ČLAN ai 3%. Di 
B ia sta ž toni — — o AM 
Tokyo Game Show 2016 /asajase /njigodi je bila seveda v ospredju, pa par igric zraven. 18 
V butike za geeke Poiskali smo slovenske trgovinice za vse Petre Pane. 22 
Vojska pod menoj Po s/edeh tankovskih gosenic skozi hištorijo realnočasovnih strategij. 38 
Za dva palca PCja Ko skušajo računalnik močno stisniti, nastane PC-paličica. 42 
Kracalnik ustvarjalnik Pisalo, ki vleče otipljive črte, celo po zraku? Tudi to obstaja! 52 
Pogon modrih mačk Razerjev kult naj pazi, kajti Roccat je prenovil ponudbo! 54 
Amazonski papir brez vonja Še vedno ali pa že spet smo navdušeni nad e-bralnikom kindle. 56 
Stoječe burkaštvo O židih, zamorcih, teroristih in joškah, vse v stoje in na odru. D 


Svet ljudožerskih titanov Greš takole iz bajte in te sne velikan. Upamo, da bo kozlal! 


Uvodnjak 

Uma Turban ži 
Kolumni 27 
Slikosuk 83 


Spremljanje ustvarjanja Igre prestolov med 
sezonami je bila moja obsesija že od trenut- 
ka, ko se je razvedelo, da bo HBO naročil 
snemanje pilota. Najprej na spletni strani 
Winter is Coming, po menjavi lastništva in 
eksodusu jedra starih piscev (med katerimi 
je Snetijev sokrajan Hear Marko Roar) na 
novo domeno pa sem se z njimi preselil na 
WatchersOnTheWall.com. Po skorajda reli- 
gioznem spremljanju objav za prve tri sezo- 
ne sem nato rahlo izpregel. Temu je bržda 
botrovala HBOjeva razsipnost z novicami o 
novih igralcih, ki jih je kot Groharjev Sejalec 
metala med občinstvo Comic-Cona, kar je 
potešilo moj firbec. 

Nakar so letos to pipico zaprli. Kar je po 
svoje razumljivo, saj bo serija to leto krepko 
posegla čez robove zapisanega v doslej iz- 
danih knjigah. Če smo v prejšnjih sezonah 
vsaj bralci romanov vedeli, kdo vse se ima 
možnost pojaviti v seriji, bo šesta sezona tu- 
di polna deviških presenečenj. Upajmo le, 
da vanje ne bo vpleten Ramsay Bolton. 

Tako se je letos v jutranjo rutino med kavo 
in partijo ali dve Hearthstona (Sneti, jebita 
se ti in tvoj nabildani warlock) pred delom 
znova prikradlo klikanje po WotW. Uredniki 
strani s svojimi viri so že na začetku poletja 
izbrskali vabila za avdicije, pri katerih so ce- 
lo ustvarjalci serije previdnejši, saj gre zgolj 
za opise likov brez oprijemljivih imen. Neka- 
teri opisi so bili kljub nedoločenosti dovolj 
izdajalski, da smo vedeli, da se bo Samwell 


Continental 2,51, 91 Mladinska knjiga 83 


Fiction island 713  Panzer glass 71 
Fox 61  Roccat 11 
Lenovo 63  Reboot Infogamer 25 


POGOSTO STALNE RUBRIČICE | 


Črkožer 

Jokerplov se 
Štorija 88 
Crtič deluks 90 


Tarly srečal s fotrom (James Faulkner iz 
Downton Abbey, BTW, vam je ime te serije 
kdaj uspelo iz prve napisati pravilno in ne 
kot Downtown Abbey?) in sorojencem (Fred- 
di Stroma iz Potterja in britanski šarmer iz 
poletnega teve hita UnREAL). Ali da bomo 
dobili enega od bratov piratov Sivoradov. 
Za slednjega se je navsezadnje izvedelo, da 
ga bo igral danski igralec in občasni voditelj 
Evrovizije, Pilou Asbak. Toda vesti o Euronu 
Greyjoyu v svet s krokarji ni poslala HBO, 
marveč eden od navdušencev, ki je od daleč 
spremljal snemanje na Severnem lrskem in 
delil novico z WotW, ko je opazil razmršene- 
ga Danca. HBO tako ni imela izbire in je nje- 
govo vlogo potrdila. Še vedno pa se samo 
muzajo, ko jim kdo omeni Zimiškega pankr- 
ta (kvarnik), čeprav so ga zapazili na snema- 
nju in to nič več oblečenega v črnino Nočne 
straže. (/kvarnik) 

Skrivnostni ostajajo tudi glede nekaterih 
vlog. Tako si še zdaj belimo glave in ob spe- 
kulasih špekuliramo, koga bo igral lan Mc- 
Shane, ter navijamo, da bo — kdorkoli že bo 
- izustil kakega mastnega kurcoliza v maniri 
Crknjene hoste. Njegova vpletenost je kan- 
ček simbolična, kajti Zahodnje bo v šesti se- 
zoni postalo podobno Divjemu zahodu. Ne- 
znani pokrajini, kjer ne veš, kakšno prese- 
nečenje te čaka za naslednjim vogalom. Če 
ne bomo vsega izbrskali že prej pod sloga- 
nom "Kvarnikov nočemo - firbcu počivat ne 
damo!" StricBedanc 


ZLATA VREDNI PODPOR 


Subway 33  Videotop 3, 17 
Študentska arena 74  Wiz 92 
Telekom 9, 92 
Učila 57 


Naslovnico je narisal naš hišni umetnik, skrito sporočilo na njej pa je vidno le ob krvavi luni. Ali na Durinov dan. 

UVODNJAK 


Človek dveh planetov 


pravilne in številnih velikih premikov ni znal napovedati noben futurolog, 

a kljub temu radi beremo vedeževanja. Zlasti če jih izrekajo velika ime- 
na, kot so recimo Ray Kurzweil, Elon Musk ali Dieter Zetsche. Ti ljudje imajo 
vendarle v rokah škarje in platno našega tehnološkega vsakdana, zato goto- 
vo najbolje vedo, kdaj dobimo avtonomne avtomobile, nanorobotke, vesolj- 
sko dvigalo in hoverboard! A poleg tovarn in izumiteljev nam življenja krojijo 
še druge entitete. Denimo svetovni voditelji. Njihove poteze praviloma niso 
tako priljubljene kot tehnične najave. Morda so ravno zaradi boljše slike v jav- 
nosti prejšnji mesec dotičniki sestavili lastno, manj tehnološko in bolj druž- 
boslovno napoved. Gre za ambiciozno videnje Združenih narodov, v kakšnem 
svetu bomo živeli leta 2030. 
Smeli načrt sestoji iz poldrugega ducata postavk, ki Zemljo ob petnajstletju 
osorej slikajo kot utopično domovanje razsvetljene vrste. Konec bo z revšči- 
no, lakoto in neizobraženostjo. Zmanjšala se bo neenakost med državami in 
ženske bodo opolnomočene. Zrak bo svež, oceani čisti, ledene gore cele in 
vse po vrsti bo trajnostno, od gospodarske rasti prek upravljanja z gozdovi do 
rabe energije. Popisa nič ne izkrivljam, dejansko je zapisano "End poverty in 
all its forms everywhere. End hunger. Achieve gender eguality ..." Doku- 
ment, pod katerem so podpisani sami veliki državniki, se bere kot željepis 
sveže izvoljene misice. Dobronamernosti programu vsekakor ne gre očitati, 
toda ob aktualnih dogodkih izpade kot neverjetno bajanje. Še toliko bolj, ko 
lonček primakneta Zuckerberg in Gates z obljubami o brezplačnem internetu 
za poslednjega Zemljana. 
Medtem ko v njujorškem nebotičniki štabu politiki leporečijo, na svetu divja 
več kot deset vojn, ki so v letošnjem letu terjale več kot tisoč žrtev vsaka. Od 
tega imajo štirje spopadi že petmesten števec trupel. Sem in tja se seveda za- 
morskim sprtežem požuga, ampak to razsekancem od mačet Boko Harama 
koristi ravno toliko, kot je nekdaj Srebreničanom. Pri tem je nespregledljivo, 
da struje nekaterih podpisanih držav te državljanske vojne podpirajo in celo 
podpihujejo, tako na Bližnjem vzhodu kot v Afriki. Politično merjenje gonad 
med velesilami, gospodarski interesi, potreba po testiranju orožij, obvladova- 
nje naravnih bogastev - rezultat pa so milijoni beguncev, ki kot zombiji na- 
predujejo proti rajski Evropi. Toda med osemnajstimi alinejami in stotimi mi- 
kročleni, ki se tikajo tako kakovosti življenja starostnikov kot ohranjanja lis- 
tavcev, ni niti z besedo navedenega prizadevanja za mir ali razoroževanja. 
Kot da je človeštvo že čez to fazo. 
Mešanje ras, ki je posledica razseljevanja, je sicer z genetskega vidika dobro- 
došlo, saj se bomo okrepili, imeli vsi enako dolge tiče in bili lepo zagoreli. To- 
da praksa kulturnih razlik ne oziraje na dobre namene veli drugače. Prerokba 
Združenih narodov posebej izpostavlja enakost žensk, a sočasno je na poho- 
du kultura, ki to že po črki lastne postave zavrača. Da se tega zaveš, ti sploh 
ni treba biti več svetovljan, dovolj je pogled z okna. Slična floskula se zdi od- 
prava lakote. V četrtem desetletju nas bo Zemljanov okoli devet milijard, štu- 
dije pa kažejo, da je to maksimalna kvota, ki jo je sposoben prehraniti naš 
planet v idealnih podnebnih pogojih. In še to ob predpostavki, da postanemo 
vegetarijanci. Večina poljščin gre namreč za živinsko krmo, pri čemer je 
energijski izplen mesa napram vložku mizeren. 
Resda se v nekaterih ozirih zadnje čase obnašamo bolj pametno. Toda kljub 
kobajagi trudu na vseh ravneh nam več kot očitno ne uspeva, kar pokaže ta- 
ko imenovani dan ekološkega dolga. To je tisti dan v letu, ko Zemljani v vseh 
ozirih izpraznimo ekološko blagajno: pustimo prevelik ogljični odtis, požremo 
preveč, skratka pokurimo vse biokapacitete, ki jih je narava zmožna pokrpa- 
ti v enem letu. Odkar se problema zavedamo in ga merimo, smo iz leta v le- 
to bolj ekološko zapufani. Letošnji 'Earth overshoot day' se je zgodil 13. av- 
gusta, štiri dni pred lanskim in dva meseca prej kot leta 1992. Kdo bi resda 
pomislil, da so to neke naravovarstveniške fore in da čisto lepo živimo. Ja, na 
kredit. Najbolj je to izrazito pri izpustu toplogrednih plinov, ki je tolikšen, da bi 
za ravnovesje rabili za polovico več oceanov in gozdov. Planeta ali življenja 
na njem ne bomo uničili, vejo pod ritjo pa smo kar dobro načeli. 
Previdnejša izpeljanka zaobljub Združenih narodov ponekod uporablja bese- 
do 'za polovico', recimo v kontekstu manjšanja revščine, gladeži in umrljivo- 
sti otrok. To se sliši bolj razumsko, toda v resnici je postavka, ki bi se morala 
za trajnost človeške civilizacije prepoloviti, le ena: človeška vrsta sama. 


J utri nas privlači. Prihodnostne napovedi se sicer redkokdaj izkažejo za 


maronek 2015 


Če izvzamem uporabnike selfie stickov, ki pada- 
jo v prepade in pod vlak, naravne selekcije naša 
sorta ne pozna že lep čas. Degeneriranost, de- 
fektnost, mutiranost, vse se zdravi in vse se 
pari. Nakar se oglasijo transhumanisti, kakršen 
je Kurzweil, ki so trdno prepričani, da se je že 
rodil človek, ki bo živel dvesto let. (Ker samo še 
to potrebujemo: presežek nesmrtnih starčkov.) 


Težko verjameš, da je bilo ljudi leta 1960 tri milijarde in danes sedem, 2050 pa nas 
bo skoraj deset milijard. S tem, da je demografski režim v Evropi, Severni in celo v 
Južni Ameriki star. Samo Afrika bo v nekaj desetletjih pridobila dobro milijardo ozi- 
roma se podvojila, največ Nigerija, Kongo in Uganda. Je tako razmnoževanje, ko ti 
grozi poguba, skregano s pravili narave ali skladno z njimi, saj se vrsta krčevito tru- 
di za preživetje? 

Če izvzamem uporabnike selfie stickov, ki padajo v prepade in pod vlak, naravne 
selekcije naša sorta ne pozna že lep čas. Degeneriranost, defektnost, mutiranost, 
vse se zdravi in vse se pari. Nakar se oglasijo transhumanisti, kakršen je Kurzweil, 
ki so trdno prepričani, da se je že rodil človek, ki bo živel dvesto let. (Ker samo še to 
potrebujemo: presežek nesmrtnih starčkov.) Toda kljub navidezno kakovostnemu 
življenju statistika in dogajanje po svetu pričata manj mavrično zgodbo. Narava dol- 
gov ne bo odpisala in da bodo kamele pile iz Rena, morda ne bo stvar družbenega 
oziroma kulturnega premika, marveč posledica vojne za vodo. Ob tem se ne moreš 
ne strinjati z idejo doktorja Zorbrista v Brownovem Infernu, da sproži epidemijo vek- 
torskega virusa, ki bi steriliziral tretjino človeštva. Kakor se to sliši superzlobniško, 
bi bila z vidika Stvarnika taka poteza najboljša. A kdo je tisti, ki bi zastopal Boga? 
Takih črnogledih napovedi seveda ne maramo, kajti bolj prikladno si je zatiskati oči 
pred dejstvom, da gre svet v kloako. Ampak na srečo rešitev vendarle obstaja. Od- 
pričelo. V prihodnjem desetletju bo človeček naposled stopil na Mars! V njegovi or- 
biti je že pet satelitov, po njem se vozita dva avtočka in menda je nekje voda. (Kaj 
bi ne bila, saj je vendarle celoten planet zarjavel!) Že res, da povratne misije še ni bi- 
lo, toda zelo verjetno bodo osvajalci novega sveta imeli le enosmerno vozovnico. 
Kot nam je pokazal Matt Damon, tako peklensko gor spet ni. Rabiš par gomoljev in 
nekaj dreka in že imaš nasad najboljšega biokrompirja na planetu. 


Združeni narodi so očividno pozabili, da so zelo podoben spisek utopičnih zaobljub, 
od sitih črnčkov do odprave malarije, spisali že ob prelomu tisočletja za čez petnajst 
let, torej za letos. A je stanje danes slabše, tako v družbi kot v naravi. Za malaron, 
edino preventivo zoper tropsko tresavico, pa človekoljubna farmacija računa skoraj 
sto evrov na škatlo. Brez pretiranega cinizma sem zategadelj prepričan, da bo Zem- 
ljan prej naredil zapik na 25-kilometrskem marsovskem Olympus Monsu, najvišji 
gori v Osončju, kot bo na rodnem svetu izkoreninil revščino, lakoto in neenakost 
med kromosomi. 


David Tomšič 

Zaključek Starcrafta 2 10. novembra 

Ko je Blizzard na pomlad dvatisočdesetega na svetlo 
dal Starcraft 2: Wings of Liberty s terransko kampanjo, 
so Zerge in Protosse obljubili v dveh dodatkih. Verjet- 
no si niti sami niso predstavljali, da jim bo razvoj sle- 
hernega vzel poltretje leto. A prav zato sta Heart of the 
Swarm in Legacy of the Void praktično samostojna, 
velika špila. S slednjim se bo pripovedni lok, začet že v 
prvem SCju, naposled sklenil v gigantskem spopadu 
poznanih ras s starodavnim zlom Amonom. Bržčas 
lahko računamo na podobno epski zaključek kot v 
Warcraftu 3. Deležni ga bomo 10. novembra, dočim se 
prednaročniki že lahko zabavajo s prologom Whispers 
of Oblivion, ki v treh misijah zgradi most med Swar- 
mom in Voidom in bo pred izidom na voljo tudi dru- 
gim. Kot bi rekli Protossi: "Naši pyloni so pripravljeni." 


Na Steamu poldrugi tisoč iger za Linux 

Eden glavnih pomislekov ob razkritju operacijskega 
sistema SteamOS je bila združljivost s špili. Le-ti so 
zvečine pisani za Winse. Pred Valvom je bil zahteven 
izziv sprožiti množično predelovanje špilov za Linux, 
na katerem njihov OS temelji. Septembra je število 
naslovov, ki jih lahko poženeš na linuksovski inačici 
Pare, prebilo mejo 1500. Med njimi najdeš vse mo- 
goče, od neodvisnic do težkokategornic, kot so Sha- 
dow of Mordor, Metro 2033 in Company of Heroes 2. 
Prav Mordor se uvršča v prvo peterico najbolj igranih 
naslovov na Linuxu, poleg Valvove trojke Dota 2, 
Counter-Strike: Global Offensive in Team Fortress 2. 
A pot je še dolga, kajti za primerjavo ima Steam na 
Oknih 6464 iger in na OS Xu 2323, dočim je le odsto- 
tek uporabnikov Pare linuksašev. 


Namizni monstrum GTX 980 v prenosniku 
Najhitrejše grafične kartice same porabijo trikrat toli- 
ko elektrike kot ves prenosni računalnik. Zato v sled- 
nje vdelujejo prenosniške inačice, ki so počasnejše za 
okoli četrtino. Zdaj pa so v Nvidii navidez poslali vso 
zdravo pamet skozi okno in vezje enega najmočnejših 
geforcev za namizniške PCje, GTX 980, predelali iz 
kartične oblike v manjšo notesniško. Takt, pomnilnik 
in ostalo je vse enako, takisto obstoječih 165 vatov 
porabe, ki jih bodo morali proizvajalci igričarskih pre- 
mičnin odvesti. Itak bodo vse naprave na tej podlagi 
prenosne toliko kot vreča cementa. A vseeno bo po- 
trebnega dosti iznajdljivega inženirstva, da laptop ne 
bo izžgal luknje v mizo. MSI, Asus, Dell in ostali si že 
manejo roke in naznanjajo tosortne produkte. MSI 
obljublja celo verzijo z SLljem! 


Odmevna kampanja 
proti seksrobotom 


Elektronika postaja vse bolj prisotna tudi na področju 
zadovoljevanja spolnih potreb. Moškim so na voljo 
gumijaste vagine z elektromotorji, ženske si pomaga- 
jo s programabilnimi vibratorji. Oboje se da nadgradi- 
ti s čelado za navidezno resničnost, tako da sploh ni 
treba zaprtih oči fantazirati, da si v objemu postavne- 
ga vodovodarja ali joškarice iz animeja. Za najbolj 
premožne potrebneže pa bo kmalu na voljo čisto pra- 
vi android za zadovoljevanje spolnih potreb. Podjetje 
True Companion za 7000 dolarjev predprodaja člove- 
ku podobno mašino, ki bo skrbela tako za posteljne 
užitke kot za klepet. Ančka plus Siri, torej. To bo prvi 
pravi robot za seks in obenem prijeten družabnik, za- 
trjuje šef podjetja, ki navaja, da ima že tisoče predna- 
ročil. Oblinasta Roxxxy zanj, trdi Rocky zanjo. 
Obljube so ne glede na njih vprašljivost že sprožile 
protestno kampanjo. Pognala jo je angleška antropo- 
loginja Kathleen Richardson, katere argumentacija v 
glavnem sledi slabšanju odnosov med ljudmi in dom- 
nevni neetičnosti. Konkretneje, razvoj tovrstnih an- 
droidekov po njenem krepi stereotipni pogled na žen- 
ske in izpostavlja le fizično, seksualno naravo odno- 
sov. Pretežno feministična kampanja je zaradi svoje 
edinstvenosti dosegla odmevnost po vseh svetovnih 
medijih. Richardsonova je ob tem prepričana, da za 
take mašine ni nobene potrebe in da so nezaželene. A 
očitno se moti, kar potrjuje svež primer z Japonske. 
Tokijci so namreč na klepetalnega robotka Pepper ta- 
ko pogosto natikali tiče in umetne špranje, da je pod- 
jetje SofiBank v izogib izgube časti lastnikom zagrozi- 
lo s kazenskim pregonom. 


MI V 


Resnici na ljubo Roxxxy ne izgleda najbolj vroče in 
tudi nje obnašanje je zatikajoče robotsko. A tvrdka 

True Companion trdi, da bo vanjo kmalu vključila še 
samoučečo pamet, ki bo osvajala nove poteze. 


Vsak človek ima vendarle pravico, da pusti cesarja 
(državo) pred vrati spalnice in se, dokler ne krši ka- 
zenskega zakonika, onegavi po mili volji. Tudi če to 
pomeni prepričevanje Roxxxy ali kumare za nasled- 
njo rundo. Zelo verjetno pa drži napoved iz kampanje, 
da bi velika razširjenost pajsbotov pripeljala do večje 
stopnje odtujenosti med ljudmi. Nenazadnje se empa- 
tije učimo in jo poglabljamo ravno v neposrednih sti- 
kih z drugimi. Glede na predstavitveni video jih lutki 
Roxxxy in Rocky še ne bosta kvarila, saj sta s svojim 
nerodnim videzom daleč od robohotnic iz filma Ex 
Machina. Sta pa morda prvi lastovki neke nove dobe. 
Vse potrebe bomo lahko zadovoljili iz domačega brlo- 
ga: z dostavo hrane in špecerije, delom od doma, 
spletnim socializiranjem in fukdroidom, ki se ga da 
potegniti iz omare. Milijoni japonskih hikikomorijev to 
že počnejo. 


Nova nexusa 5X in 6P 


Googlov jako čislani vaniljev telefon nexus letos pride 
v dveh izvedenkah. Manjšo, 5,2-palčno varianto 5X, v 
kateri bije 64-biten snapdragon 808 (2 - 4 jedra), pri- 
pravlja korejski LG, medtem ko so šli za premijski 
model 6P v španovijo s kitajsko tvrdko Huawei. Sled- 
nje ne preseneča, saj gre za tretjo največjo tovarno 
terminalčkov na svetu. Zastavonoša bo sijal s 5,7- 
palci tehnologije AMOLED in skozi mrežo 1440 x 
2560 pik, števke pa bo premetaval osemjedrni snap- 
dragon 810. Napajala ga bo zajetna baterija s kapaci- 
teto 3450 mAh, oblečen bo v aluminij in na zadnji 
plati, tam, kjer med uporabo držimo kazalec, bo čital- 
nik prstnega vzorca. Nezanemarljiv fičr je stereo oz- 
vočenje, česar večina tekmecev nima. Skupna obe- 
ma aparatoma sta simetrični priključek USB-C in ve- 
liki Sonyjev fotosenzor z 12 milijoni točk. Slednji naj 
bi poskrbel za boljše fotke od iphona 6S, kar so na 
predstavitvi tudi pokazali. 


Cena za nexus 5X 16 GB je nastavljena na 479 
evrov in za nexus 6P 32 GB na 649 evrov. Zal Slo- 
venija ni vključena med blagoslovljene dežele, za- 
to pridemo v drugem valu, najbrž konec novembra. 


Nexusa bosta, kakor je v navadi, prva telefona z no- 
vim sistemom Android 6.0, ki ima slaščično oznako 
Marshmallow. Glavna novost je večji nadzor nad pra- 
vicami aplikacij, s čimer jim bo mogoče omejiti teže- 
nje, nevidno povezovanje v net in šnofanje. Sistem- 
ska podpora biometriki je druga pridobitev, zato bo 
identifikacija s prstom lahko delovala namesto gesel 
v programih. Dobrodošla alineja je samodejno shra- 
njevanje nastavitev nucnikov v oblak, kar vključuje 
tudi napredek v igrah. Nekaj novosti se Slovencev ne 
tika, denimo bolj gladko plačevanje s servisom An- 
droid Pay in sveža znanja pomočnika Google Now. 
Vsekakor pa bomo vsi veseli (vnovič) boljše energet- 
ske in pomnilniške učinkovitosti. Aparati drugih 
proizvajalcev bodo zaradi lastnih funkcij in vmešava- 
nja operaterjev nadgradnje deležni do konca leta. 


Prva Twitcheva konven- 
cija z veliko kappami 


Ko imaš sto milijonov aktivnih mesečnih privržencev, 
kolikor si jih lasti največji streamerski servis 
Twitch.tv, je edino pravilno, da zanje pripraviš čajan- 
ko, kjer si lahko bizarnosti iz trzajnega chata izmenju- 
jejo osebno. Prvi TwitchCon je potekal 25. in 26. sep- 
tembra v San Franciscu in je bil priložnost za srečanje 
z najslovitejšimi predvajalci ter preizkušanje najbolj 
priljubljenih naslovov. Joškate streamerke si lahko 
pocukal za krilo in navrgel, da si bil ti tisti, ki jim je 
prejšnji mesec doniral dvesto evrov, zdaj pa hočeš v 

Kljub vrsti predavanj in tiskovk so organizatorji sa- 
mi poudarjali sproščeno naravo dogodka. Glavna 
dvorana je imela denimo naziv 'Kappa Theater". 


zameno hlačke. Ali vsaj kavo. Posledično je bil utrip 
sproščen, sličen Penny Arcade Expom. Dogajancija 
je šla močno v smer streamerske kulture in na vsa- 
kem vogalu si našel delavnico z nasveti, kako ne 
šmrkati v mikrofon. Nekaj čez dvajset tisoč prisotnih 
je razen tega našlo klasične sejemske reči, kot so 
predstavitve prihajajočih iger. Blizzard je prišel poka- 
zal Legacy of the Void in Telltale je rolal pričakovan 
interaktivni film Minecraft: Story Mode. 

Firma je na uvodni tiskovki napovedala nekaj dolgo 
pričakovanih, a prelomnih novosti, ki prihajajo na 
servis v začetku prihodnjega leta. Najpomembnejša 
je nalaganje predpripravljenih posnetkov, kar doslej 
ni bilo mogoče, saj je morala biti čisto vsa vsebina 
pretočna. Tako bodo naposled odprli duri let's play 
videom, ki se jih je Twitch doslej otepal. Nemara You- 
Tubova konkurenca že kaže posledice, čeprav YT Ga- 
ming tekmecu še ne krade množic. Twitchevci so ta- 
kisto obljubili skorajšnji popoln prehod vmesnika na 
HTML5 in preglednejše organiziranje arhiviranih pos- 
netkov. Že v prihodnjih tednih pa končno svojo apli- 
kacijo za servis dobi PS4. Saj jo že ima, porečeš! Že, 
a ne uradne, marveč Sonyjevo lastno, zaradi česar 
lahko gledaš zgolj streame s peesov. Če se hočeš teh 
okov osvoboditi, moraš pognati internetni brskalnik, 
kar je totalna blesarija. Kmalu bo to lažje. 


Minecraft: Story Mode bo navidez podoben izvirni- 
ku, a igralno drugačen. Slo bo za pripoved z razve- 
janimi odločitvami. Kot v ostalih Telltalovih igrah. 


Oculusova prireditev 


Oculus Connect 2, drugo srečanje razvijalcev za Ocu- 
lusovo platformo navidezne resničnosti, se je pomen- 
ljivo odvijalo v Hollywoodu. Če smo se doslej napo- 
slušali hardverskih podatkov naočnikov in kontrolni- 
ka touch, so se snovalci na dogodku s konca septemb- 
ra osredotočili na vsebino, ki naj bi jo skoznje zrli. 
Ena glavnih najav je bil prihod Netflixa ter skorajšnji 
prihod Twitcha, Vimea, Huluja in drugih videoservi- 
sov na Oculusovo platformo. Fox pa je naznanil pre- 
delavo dolgega spiska filmov za Oculusov Cinema 
App, med njimi Die Hard, Aliena in Birdmana. 

Prav Netflix vodilni omenjajo kot eno ubijalskih apli- 
kacij, ki naj bi pomagale razmahu VRa, saj so ogledi 
nizik in filmov na spletnih servisih ena najbolj razšir- 
jenih prostočasnih dejavnosti. Program bo uporabni- 
ku izrisal okolje navidezne dnevne sobe, v katerem bo 
gledal filme in serije, podobno, kot te bo Cinema App 
postavil v virtualno kinodvorano. Tako naj bi bil ob- 
čutek bolj domač in prebavljiv za običajneže. Vendar 
pa se v takšnih okoljih zaenkrat še ne bo dalo družiti z 
drugimi uporabniki očal. Bržda kasneje. 


Strežba videa bo imela takšne navidezne prostore. 
Filmi in serije bodo lahko tako v 2D kot 3D. 


Množice bodo v navideznost drle le, če bodo naprave 
poceni. Tu nastopi Samsungov gear VR, ki ga podjet- 
je snuje v tesnem sodelovanju z Oculusom, saj se pri 
slednjem nadejajo, da bo napravica stopnička na po- 
ti do nakupa rifta. Na prireditvi so obelodanili novo 
inačico naglavnega nastavka, ki bo koštal dobrega 
evrskega stotaka. Poceni bo seveda zato, ker boš mo- 
ral vanj vtakniti letošnji Samsungov telefon, recimo 
galaxy S6 ali note 5. Ti rabijo kot zaslon, v samem 
gear VRu pa so merilniki gibanja. Ker inštalacija nima 
kablov, se lahko z njo zabavaš kjerkoli, dočim bo 
uporabnost odvisna od vsebin. Sparjen bo z nekateri- 
mi Oculusovimi servisi, v prvi vrsti štacuno in denimo 
okoljem Arcade, virtualno igralnico starih arkad. V 
ZDA izide koncem novembra, v Evropi okoli Božiča. 


Sprehajanju po menijih je na gearu VR namenjena 
drsna ploščica. Če osvobodiš telefonovo kamerico, 
ga je moč uporabljati za obogateno resničnost. 


Po drugi plati o samem riftu nismo izvedeli nič nove- 
ga. Izide v začetku prihodnjega leta in naj bi menda 
koštal okrog 300 evrov. Med uporabnimi aplikacijami 
zanj je bilo ogromne pozornosti deležno oblikovalsko 
orodje Medium, v katerem bomo z gibalnim kontro- 
lerjem touch gnetli virtualno glino v ... penise. Reci- 
mo. Epic Games je vzburil z Bullet Trainom ali, kakor 
sami pravijo, 'svojo simulacijo Nea' v Unreal Enginu. 
To prvoosebno streljanko v celoti razvijajo za nadzor s 
touchem, zato bomo mogli z zamahi roke grabiti le- 
teče rakete iz zraka in jih lučati nazaj proti falotom. 
Ampak, kot je v hitrem obisku tiskovke povedal Mark 
Zuckerberg, so vse to šele obrisi prihodnosti. 

Prestave dostave predstav 
Ne le Jokerjevi pisci, tudi drugi ustvarjalci vsebin za- 
mujajo z oddajanjem, kar je v igrokleparstvu nasploh 
pogosto. Tukaj je spisek naslovov, ki so nam bili zapr- 
mej obljubljeni za letošnjik, a so jih zadnji trenutek za- 
voljo razvojnih težav premaknili na 2016. Med največ- 
je sodita simulacija plačanega morilca Hitman (po no- 
vem 11. marec) in tretjeosebna preživetvena streljan- 
ka v postapokaliptičnem New Yorku The Division (8. 
marec). Sledijo otroški Lego Avengers (26. januar), 
pokol nad zombiji Dead Island 2 (spomladi), protise- 
vernokorejska odprta streljanka Homefront: The Re- 
volution (aprila), (pre)ambiciozna simulacija češkega 
viteza Kingdom Come: Deliverance (druga polovica 
leta), japanska ploščadna arkada Mighty No. 9 (12. fe- 
bruar), mnogo pričakovani JRPG Persona 5 (jesen) in 
obetavna 2D-akcijska neodvisnica Hyper Light Drifter 
(spomladi). Prav tako je EA zaradi dodelave vizualne 
kakovosti zamaknil izid Need for Speeda za PC na 
drugo četrtletje. V isti kontekst sodi Lego Dimen- 
sions, kockovna varianta Skylanderjev, ki je ta mesec 
naprodaj le v štirih evropskih državah, medtem ko 
Slovenija pride na red šele prihodnje leto. Mar Danci 
niso bili sposobni izdelati dovolj portalov in figuric 
Batmana za svoj projekt toys to life, da bi ga izdali na 
vseh trgih? Drugod bodo otroci pod smrečico pač do 
bili konkurenčne pakete. 
ht 

Zaresno vaginalno igranje z zaresno vagino 

Čeprav smo prepričani, da je bilo nemalo wiimotov 
zatlačenih v orifike, kamor sonce nikoli ne posije, 
SKEA velja za pionirski vaginalni igrator. Pri tem ne 
gre za obsceni eksperiment pornoindustrije, marveč 
je namen izključno zdravstveni. Kratično ime namreč 
pomeni Smart Kegel Exercise Aid, kar pomeni pamet- 
ni pomočnik za izvajanje Keglovih vaj. Dotične vaje 
mišic medeničnega dna bi morala početi vsaka žens- 
ka, zlasti roditeljica, kajti ošvohnela muskulatura tis- 
tega dela povzroča inkontinenco in neobčutljivost za 
premajhne curaklje. Stiskanje spodnjih mišic je sicer 
enostavno in mogoče kadarkoli, vendar se gredo tovr- 
stno fizkulturo le redke. Zato je kitajska ekipa prišla na 
domiselno idejo, kako se zoper ohlapno češpljovje 
boriti s principom igrifikacije. Skea je pravzaprav mo- 
drozobo stikalo v obliki ličnega dilda, s katerim more 
uporabnica nadzorovati telefon, denimo sprejeti klic 
ali lajkati fotko. Višek udejstvovanja ps je neskončni 
špilček nalik Subway Surferjem, kjer lik poskakuje z 
vaginalnim stiskanjem. Ob tem je vgrajen vibratorček 
za povratni odziv in ekstra nasmeh. Fitnes pripravica 
košta 80 evrov, moške koristi pa Kinezi ne omenjajo. 


je bila prijetno presenečenje, a vendarle je to v pri- 
merjavi s Comic Coni po svetu miniaturna prireditev. 
Doslej nam je bil najbližji v Londonu, letos pa si bodo 
ljubitelji fantazijskih svetov in likov prvič lahko dali 
duška v naši bivši prestolnici. 21. in 22. novembra se 
bo namreč na dunajskem sejmišču lučaj od Pratra od- 
vil Vienna Comic Con. Če si količkaj geeka, je obilna 
konvencija le en roadtrip daleč. Tam se bo zapravljalo 
za kolektorsko robo, risalo fantke z velikimi očmi, 
žvečilo japonske sladkarije, igralo namiznice, šemilo v 
Disneyjeve princeske in poslušalo vsesortna predava- 
nja. Boba Fett pa bo v direndaju drobil preste in razte- 
goval frajtonerco. Z nekaj sreče celo stisneš roko Gu- 
su iz Breaking Bad, potrepljaš po ritki Cvetličnega vi- 
teza ali se slikaš z Agentko 33 iz Shielda — vsi trije so 
navedeni na spisku prvovrstnih gostov. Vstopnice po 
25 evrov je pametno spletno predkupiti. Se vidimo, 
zakajti Joker in neki neznanec pojdeta. 


Olepšani Divinity: Original Sin in nadaljevanje 

Divinity: Original Sin je eden od zastavonoš preporo- 
da klasičnega igranja vlog. Koncem meseca prihaja 
njegova olepšana in popiljena različica. Na PS4 in 
xbox one bo dospela prvič, dočim bo za PC na razpo- 
lago v obliki brezplačne zaplate za izvirnik. Najbolj 
opevana novost je igranje v dvoje Ce bosta s kamera- 
dom odtavala po lastnih kvestih, se bo zaslon razdelil. 
Za nameček bodo po novem vsi dialogi govorjeni in 
nadgradili bodo tako potezni tepež kot štorijo. Vendar 
to še ni vse. Belgijski stvaritelji Larian so namreč na 
Kickstarterju zbrali dva milijončka za nadaljevanje. 
Dotično bo omogočalo modanje in tekmovalno večig- 
ralstvo, kjer bo moč prevzeti vlogo dungeon masterja. 
Med pisci se je znašel legendarni Chris Avellone, ki ga 
poznamo iz Fallouta 2 in Planescape: Tormenta. Sljin! 


G410, nova lučkasta tipkovnica 

Mar veš, da navadna tipkovnica zazna pritisk v 9 mili- 
sekundah, mehanska tipka v 6,7 ms, Logitechova no- 
va tehnologija pa v 5 milisekundah? Če si pro, potem 
ti teh petindvajset odstotkov najbrž pomeni razliko 
med fragom in smrtjo. In na take igralce oziroma po- 
stavljače cika Logitech z novo tipkovnico G410 atlas 
spectrum. Gre za tamalo, tako zvano 'tenkeyless' for- 
mo brez numeričnega dela. Knofi na njej so raznobarv- 
no in poljubno osvetljeni, tako da vselej najdeš WASD 
ali tapravo funkcijsko tipko. Dodaten fičr je povezava s 
telefonično aplikacijo, s katero lahko med igro spremi- 
njaš nastavitve ali spremljaš dodatne informacije, če 
špil to podpira. Slednje podpira malo iger, ena od njih 
je Assetto Corsa, ki prikazuje telemetrijo. 6410 pride 
na police čez dober mesec za ceno, nič nižjo od 130 
evrov. Sitnica za prihranjene milisekunde. 


Microsoft vrača udarec 


Naslov najbolje opiše občutek po njihovi konferenci v 
začetku oktobra. Applu, Googlu, Sonyju in še komu, 
predvsem pa javnosti je treba pokazati, da je Micro- 
soft vseprisoten in vsemogočen. Windows 10 so se 
očividno posrečili in so nameščeni že na 110 milijo- 
nov računalnikov, pri čemer za konzolo in telefon šele 
pridejo. Ker je sistem tokrat le en, bodo naposled vse 
naprave črpale iz iste tržnice in načeloma zaganjale 
iste aplikacije. Da to niso prazne marnje, so dokazali 
s priklopom Windows Phona na monitor in tipkovni- 
co. Na zaslonu se je tedaj pojavilo klasično okensko 
okolje in aplikacije, kot sta Word in Mail, so dobile 
docela 'računalniški' videz ter funkcionalnost. To gre 
vkup z Microsoftovo otvoritveno mislijo: "It is not 
about the technology, it is about you and what you 
can do." 


Čeprav se winfon na klasičnem monitorju obnaša 
kot računalniški sistem, obstaja cokla. To je tale 
pretvorniška in kablovna škatlica. Ali bosta mogoča 
brezžično zrcaljenje in modrozoba tipkovniška po- 
vezava, niso povedali. 


Xbox one je z desetico na PCju že pridobil, saj zado- 
voljivo streama špile na računalniški zaslon, česar 
konkurenca ne ume. Ko bo nov sistem dobila še kon- 
zola, pride naslednji edinstveni bonbonček: zaganja- 
nje iger pretekle generacije. A izčrpnejše razlage no- 
vih xboxovih fičrov ni bilo, pokazali so edinole slikice 
prihajajočih barvnih izdaj, recimo Halove srebrne ali 
Forzine modre. Pri tem so drzno izjavili, da bo imel 
xbox one v predprazničnem času najboljši seznam 
naslovov, morda celo v zgodovini konzol. Prvo mor- 
da, drugo težko. Tudi na hololens, naglavnem raču- 
nalniku / gledalniku, ni bilo poudarka, le hitra omem- 
ba. Povedali so, da razvijalski kit z neznanimi specifi- 
kacijami pride v začetku prihodnjega leta in bo stal tri 
dolarske jurje. Zanimanje razvijalcev je baje huron- 
sko, naprava pa je na koledarju 2017. 


Hololens so naglavni nastavek za obogateno resnič- 
nost, ki v sebi združujejo celoten PC, zato ni kablov. 
O njem smo pisali pred časom, tokrat pa so na hitri- 
co postrelili par robotov, ki so lezli skozi stene. 

Microsoft v težnji po čimširši prepoznavnosti osvaja 
tudi področje nosljivih digitalij. Njihova zapestnica 
band 2 bo bojda najboljši fitneserski pripomoček na 
planetu. Samostojni GPS, barometer, UV-senzor, uk- 
rivljen OLED, merilnik telesne pumpe, števec kora- 
kov plus zmogljiv softver, ki bo sešteval kalorije, sp- 
rejemal notifikacije, računal porabo kisika, motril 
spanec in celo inteligentno zaznaval golf udarce - ni, 
da ni. Onegaj bo konec meseca naprodaj za 250 
evrov in bo združljiv z vsemi telefoničnimi sistemi. 
Najbolje kakopak s hišnimi lumiami, kakršna sta na- 
povedana krovna predstavnika 950 in 950 XL. Prvi 
ima hexajedra in 5,2-diagonalo, drugi octa in 5,5, oba 
pa sijeta organično ter z mrežo 1440 x 2560. Bojda 
bosta opremljena z najboljšim možnim fotoaparatom 
(niso tega porekli takisto Apple, Google in Sony?) - 
20 megapik, mehanski stabilizator in trojna bliskavi- 
ca. Mimogrede, telefona bosta vodno hlajena. 


Microsoftova telefona 950 in 950 XL delujeta priv- 
lačno tako sistemsko kot železninsko. Teži edinole 
dejstvo, da je Windows Phone daleč zadaj po združ- 
ljivosti oziroma ponudbi appov in storitev. 


Najudarnejše razkritje so Redmondovci prihranili za 
zaključek konference. Svoj hardverski nabor širijo z 
zaresnim in naprednim prenosnikom surface book. 
Elegantno ohišje iz brušene magnezijeve zlitine vide- 
zno spomni na macbooke, a je samosvoje. Najbolj v 
'kačastem' tečaju, ki napravi pridih robotske mape za 
dokumente. Zapleten zglob nad tipkovnico nosi breme 
zaslona, v katerem tiktakajo najsodobnejši inteli druži- 
ne skylake. CPU, do 16 giga pomnilnika in do terabaj- 
ten SSD so namreč v ekranski polovici, ki jo je moč 
sneti in uporabljati kot okensko tablico. Oziroma kot 
samozadostni 13,5-palčni zaslon ločljivosti 3000 x 
2000. V spojenem načinu pa se aktivira v tipkovnični 
del vgrajeni Nvidijin grafični čip. Tam so še steklena 
drsna ploščica in osvetljeni gumbi z večjim hodom 
tipk kot običajno (1,6 milimetra). Tablični del je moč 
pripojiti nazaj obrnjenega in za nameček je zmogljivo 
pisalo sestavni del vmesnika. 


Surface book ni kakšen napol uporaben hibrid, mar- 
več visokocenovni več-v-enem zmogljiv PC z Okni 
10, ki je povrhu vrhunsko oblikovan. Njegova bate- 
rija naj bi filme predvajala neverjetnih dvanajst ur. 

Rekreacijski pripomoček band 2 deluje hotno, za- 
nima pa nas dobavljivost. Prva izvedenka je bila 
namreč na voljo le v redkih ameriških trgovinah. 


S surface bookom je Microsoft bombastično zaokrožil 
eno svojih najbolj zapomnljivih predstavitev v zgodo- 
vini, ki podjetje vehementno usmerja na stara pota 
uspešne in - to si očitno želijo - prestižne znamke. 
Njihov prvi laptop namreč ne bo poceni. Ko 25. ok- 
tobra dospe v prve trgovine, bo najcenejša izvedenka 
stala 1500 evrov, prva z vgrajeno nvidijo 1900, šle 
bodo pa tja do 2700. To ne bo notesnik za delo doma, 
marveč hotni onegaj, ki ga boš ponosno postavil na 
mizo v kafiču. Je pa vprašanje, če ima Microsoftov lo- 
gotip dovolj privržencev in si lahko v tem segmentu, 
kjer ga nismo vajeni, ustvari prepoznavnost nalik Ap- 
plu. No, v vsakem primeru se gigant pod Nadelo pre- 
buja in zanosa jim po predstavi sodeč ne manjka. 


ZDA dobile zaušnico 
evropskih sodnikov 


ZDA so jih dobile po prstih zaradi apetitov varnostno- 
obveščevalnih služb - Sodišče Evropske unije je nam- 
reč razveljavilo sporazum Varni pristan. Dokument je 
petnajst let omogočal prost pretok osebnih podatkov 
med staro celino in Ameriko. S tem je dovoljeval, da 
sta lahko Facebook in Google vaše profile nemoteno 
izvažala čez veliko lužo v tamkajšnje strežniške far- 
me. A vse kaže, da to kmalu ne bo več mogoče, kar 
utegne imeti daljnosežne posledice za spletno indus- 
trijo. Evropske direktive namreč nalagajo, da se sme- 
jo osebni podatki, torej vsi, kar se jih lahko pripiše 
konkretni osebi, izven Edja hraniti le, če so tam na 
varnem. Vsako tuje podjetje mora primernost doka- 


zati in pridobiti odločbo, kar je zamudno. Toda kakim 
pet tisoč ameriškim tvrdkam je Varni pristan omo- 
gočal privzet status varnosti, zato so e-pošta in oblač- 
ni zalogaji nemoteno romali sem ter tja. 

Zaenkrat se za evropsko ruljo ne bo nič spremenilo. 
Steči mora procedura, v kateri odločitev iz Luksem- 
burga pripoznajo državna sodišča. Šele nato bodo 
Američani postavljeni pred dejstvo: ali zgraditi dodat- 
no strežniško infrastrukturo v EU ali pa temeljito pre- 
vetriti svojo nadzorovalno zakonodajo. Uporabniška 
izkušnja bi morala v vsakem primeru ostati enaka, le 
z lažjo vestjo, ko v oblak uploadate tiste kočljive slike. 
Ker tudi to so NSAjevci radi delili naokrog. Prav tovr- 
stne nečednosti so sodnike najbolj zmotile v obstoje- 
čem primeru, ki ga je izvorno sprožil avstrijski aktivist 
Max Schrems. Navezali so se na razkritja Edwarda 
Snowdna, ki nakazujejo, da imajo ameriške obvešče- 
valne službe dostop do podatkovnih zbirk tehnoloških 
podjetij. Po slednjih vohljajo vsepovprek in ne le za 
osumljenci kaznivih dejanj. Še več, disident je poka- 
zal, da ZDA celo nadzorujejo celoten tok podatkov 
prek oceanskih kablov. 

Stric Sam sicer že dolgo trdi, da je vse zakonito, ven- 
dar ljudi v purpurnih togah ni prepričal. Takšno po- 
četje evropskim državljanom krši temeljne človekove 
pravice in se mora končati, pravi Sodišče. Očitno so 
imeli predstavniki Facebooka, Microsofta, Yahooja in 
sličnih zelo prav, ko so lani poromali k Baracku Oba- 
mi in ga opozorili, da bo NSA ameriškemu gospodar- 
stvu še zelo škodovala. 


Zelo verjetno se bosta državi skušali na hitrico po- 
goditi za nov sporazum. A če ta ne bo precej strožji, 
utegne ponovno pasti na Sodišču Evropske unije. 


Kmalu velesmenj Reboot Infogamer 2015 

Od 11. do 15. novembra bo trajala konkretna gejmer- 
ska prireditev v štirih halah Zagrebškega velesejma, 
kamor se bo zgrnilo igrarstvo in elektronsko geekov- 
stvo iz vzhodne in srednje Evrope, pa čak i nekoliko 
ljudi iz zapadne. Na primer več kot sto razstavljalcev, 
med njimi take dike industrije, kot so Sony, Ubisoft, 
Warner, Activision Blizzard, Sguare, Wargaming, 
Alienware in Steam Machines. Preizkusiti bo moč šte- 
vilne prihajajoče velike igre, recimo Rainbow Six: Sie- 
ge, in nebroj neodvisnic, med katerimi bodo najboljše 
prejele nagrade. V namenski e-športni dvorani bodo 
potekali turnirji, med drugim v Hearthstonu in Coun- 
ter-Striku. V drugi pa bodo nameščeni razvojni studiji 
iz naše regije, ki naj bi jih bilo več kot sto. Na speciali- 
ziranih štantih si bo mogoče omisliti posebno robo, na 
primer Blizzardovo, Metal Gearovo in podobno, ter na 
odru občudovati cosplayerje, ki bodo del največjega 
tovrstne maškarade v tem delu Evrope. Organizatorji 
ciljajo na 50.000 obiskovalcev (lani jih je bilo nekaj več 
kot trideset tisoč) in velja biti eden od njih. Nadaljnje 
informacije in vstopnice — 5 evrov za en dan, 12 za 
vseh pet — dobiš na Rebootinfogamer.hr. 


Naslednji Far Cry bo brez kalašnikovk 

V začetku meseca je Ubisoft iznenada razkril Far Cry 
Primal, ki bo serijo prvoosebnih svobodnjaških akci- 
jad popeljal dvanajst tisoč let v preteklost, v kameno 
dobo. Kajpakda se bomo v glavnem surovo mikastili, 
vihteč krepela, napravljena iz kosti pobitih nasprotni- 
kov. Junak bo lovec Takkar, ki bo moral prečiti nevar- 
no deželo Oros, tam pa za preživetje loviti mamute ter 
bežati pred sabljastimi tigri in sovražnimi ljudstvi. Špil 
izide nenavadno zgodaj: za PS4 in XBO že 23. februar- 
ja prihodnje leto, za PC mesec dni zatem. 


PRIHRANIM S PAKETOM NEOMEJENI C 


Izbral sem paket Neomejeni C, ki vsebuje neomejeno količino minut 
Pi | pogovorov v vsa slovenska omrežja in sporočil SMS/MMS ter 3 GB prenosa 
podatkov. Všeč mi je, da grem lahko s tem paketom brezskrbno v tujino, saj 
% za uporabo mobilnih storitev v državah območja EU doplačam po porabi, a 
BREZS KR NO U ne več kot 2,90 EUR na dan. Prihranim tudi pri mesečni naročnini. 
A / Ker sem hkrati izbral storitev SiOL, je moja mesečna naročnina paketa 
na MAIN di Neomejeni C znižana z 29,95 EUR na 23,95 EUR. 


DOKUPIL SEM 5 GB ZA LE 5 EUR 


Izkoristil sem akcijsko ponudbo, ki omogoča ugoden nakup 1 GB in S GB 
prenosa podatkov k izbranim mobilnim paketom. Poslal sem AKCIJA 5GB na 
1918 in si za 5 EUR na mesec do preklica dokupil 5 GB interneta. Tako imam 
sedaj v svojem paketu Neomejeni C kar 8 GB prenosa podatkov. 


TABLICA Z MOBILNIM INTERNETOM 


Izkoristil sem akcijo in v Telekomovem centru za le 14,67 EUR na mesec kupil 
odlično tablico Samsung Galaxy Tab A 9.7 LTE s paketom Mobilni Internet XS. 
Ker sem hkrati naročnik interneta SiOL, za paket Mobilni Internet XS plačujem 
nižjo naročnino. Rad uporabljam tudi storitev TVIN, ki mi omogoča 
spremljanje TV-programov prek računalnika, tablice in mobitela. 

Več informacij sem našel na www.telekom.si. 


VEČ INTERNETA 
V MOBILNEM 
PAKETU 
NEOMEJENI C 


toritvah Telekoma S 


TelekomSlovenije moneta, vtoka pokičike tvozple 

ajslabši evropski igralski turnir v zgodovi- 

ni' in 'Gaming Hell' sta oznaki, ki se v me- 

dijih najpogosteje pojavljata v povezavi z 

dogodkom Gaming Paradise. Ta je imel 
med 6. in 13. septembrom v Portorož pripeljati sme- 
tano e-športne scene v Doti 2 in Counter-Striku ter jo 
razvajati v hotelih tamkajšnje marine. Toda reč je na- 
ravnost spektakularno propadla, saj je šlo narobe 
skorajda vse. Zaradi tega so del z Doto 2 odpovedali 
in prireditev zaključili že po treh dneh. Naokoli se je 
razteplo kup govoric, med drugim, da je šlo za preva- 
ro. Toda resnica je drugačna in iz nje se je moč nauči- 
ti marsikaj o organizaciji igričarskih tekmovanj. 


SIROKOPOTEZEN 
NACRT 


Ko se je spomladi prvič pojavila spletna stran dogod- 
ka, smo vsi na domači sceni pošteno pobuljili. Enote- 
denski turnir?! 150.000 dolarjev nagradnega sklada?? 
Obenem je bilo težko priti v stik z organizatorji in mno- 
gi s(m)o menili, da gre za nateg. Čemu tako zastavlje- 
na prireditev, smo povprašali Saša Buliča, očeta ideje 
in šefa firme Igričarska letovišča d.o.o., ki je stala za 
Paradižem. "Jedro vsega je bilo naše prepričanje, da 
imamo svežo podjetniško zamisel z velikim potencia- 
lom. To je: prireditev, ki bi igralski turnir svetovnega 
razreda združila z idiličnim letovanjem. Tega ni napra- 
vil še nihče." 

Toda čemu hladnost do lokalne skupnosti, ki o zadevi 
dolgo ni izvedela ničesar? "Ker smo bili usmerjeni v tu- 
je goste," pravi Bulič. "Gaming Paradise je ciljal na tuj- 
ce okoli tridesetega leta, ki potujejo in jih zanima obisk 
velikega tekmovanja, kjer bi se lahko srečali z najbolj- 
šimi klani in uživali na soncu. Zato smo zadevo posta- 
vili v september, ko imajo osnovnošolci in dijaki že po- 
uk, saj niso bili naša ciljna publika." Da ima študentari- 
ja takrat izpitno obdobje, je bilo preračunano tveganje. 


Glavno tekmovanje je potekalo v hangarju za čolne in 
oder (na levi) je bil zgledno postavljen. Ob finalu se je 
nakapalo več obiskovalcev, a ne za poln prostor. 


EUSPEHA 


Mimogrede, Portorož ni bil prvi predvideni kraj 
dogodka. Obredli so tudi Istro in portoroška ma- 
rina je imela pač od vseh lokacij najboljšo inter- 
netno povezavo. 

"Uspeh je slonel na obisku, torej prodanih kar- 
tah, in iztržku od streamanja," nadaljuje idejni 
vodja, "kjer smo si želeli okoli tisoč petsto obis- 
kovalcev dnevno." To je nadvse optimistična št- 
evilka, pripomnimo. "Res je in zavedali smo se, 
da prvo leto ne bomo delali dobička. Gaming 
Paradise smo zastavili kot dolgotrajno franšizo. 
Zato so govorice o prevari neumestne. Moja 
družina in ostali trije soustanovitelji firme smo 
vložili prek 50.000 evrov lastnega denarja. V bi- 
stvu smo imeli zgolj enega pravega sponzorja, 
tuje stavno podjetje ..." 


"nI BLO, NE" 


Saša Bulič je za pridobivanje izkušenj prekrižaril 
Evropo in se udeležil Dreamhackov ter drugih 
turnirjev. A to ga ni moglo pripraviti na breme 
organizacije tako megalomanske stvari. Na pri- 
mer na muhe elitnih ekip. (V Portorož so med 
drugim pripeljali Virtus.pro in Na'vi.) Ne le, da 
morajo danes organizatorji plačevati takšnim 
klanom, da pridejo tekmovat, marveč jim je tre- 
ba urediti prevoz in nastanitve. Pa se en me- 
nedžer odloči, da mu sobe niso po volji, in drugi, 
da je treba tik pred zdajci spremeniti lete. Če ni- 
maš trde kože, si oplel. 

Katastrofa se je pričela na prehod v nedeljo, prvi 
dan Paradiža. Mašine za glavni tekmovanji, ki bi 
jih moralo priskrbeti belgijsko podjetje Bot- 
kamp, so spričo transportne zagate ostale v Bel- 
giji. Prišli so zgolj 144-herčni monitorji (ni res, 
da so bili 60 Hz, in tudi ne, da so tovornjak uk- 
radli, kakor so potvitali Na'Vijevci). Na horuk je 
bilo treba vzeti šibkejše računalnike za obrobna 
tekmovanja, ki pa so imeli preslabe grafične 
kartice. Zato je ekipa 6. septembra obkrožila 
Slovenijo in pri tukajšnjih bitcoin minerjih (!) na- 
paberkovala dvajset geforcev. Prvi dvoboj se je 
zato pričel nekaj pred polnočjo, z dvanajsturno 
zamudo. 

Za beleženje rezultatov in snemanje streama so 
Letovišča zadolžila srbsko firmo Gaming.rs. To- 
da njihova oprema ni bila prirejena načinu strea- 
manja prek servisa Major League Gaminga, ki 
so ga v projekt pripeljali tik pred prireditvijo, ker 
je v pakungi ponudil casterja svetovnega forma- 
ta Tobyja Dawsona. Posledično se je stream dol- 
go zatikal. Namečkoma je bilo v ponedeljek jas- 
no, da je prodaja kart porazna, saj niti bilo obis- 

Na katastrofalno sep- 
tembrsko prireditev 
Gaming Paradise bi 

večina ljudi najraje hit- 
ro pozabila, Aggressor 
pa se poglobi vanjo, 
da bi razložil, kaj je 
šlo tako narobe. 


kovalcev niti sto. Padla je odločitev, da končajo že v 
torek. Ker so šla vsa poročila o težavah do Buliča, 
je ta tedaj pregorel in organizacija je razpadla. Kot 
bi to ne bilo dovolj, so v istem trenutku dvignili glas 
hotelirji in tekmovalcem zaradi nepoplačila zadržali 
potne liste. Posredovati je morala policija in jih 
opomniti, da tega ne morejo storiti. Z voljo ekip in 
organizatorjev, posebej trudom Gaming.rs, so nato 
tekmovanje v Counter-Striku naposled izpeljali. Da 
je zmagal Team Kinguin, je zanimalo malokoga. 


NAUKI 


Že res, da so imeli organizatorji kar nekaj smole, 
denimo z Botkampovo težavo in hoteli. Toda pro- 
pad Paradiža je moč v prvi vrsti pripisati neizkuše- 
nosti in prevelikemu optimizmu, s katerim so priča- 
kovali horde tujcev v Portorožu, za kar je bilo ogla- 
ševanje preslabo. Izzivov so se lotevali površno, 
sploh z ignoriranjem lokalnih medijev. "Vedeli smo, 
da bo zahtevno, ampak enostavno smo morali iti 
skozi, saj so nas že začeli posnemati," Bulič opom- 
ni na podoben dubajski turnir, ki se je odvil le nekaj 
dni kasneje. In ki je tudi imel veliko težav. 

Ampak na prireditvi svetovnega formata moraš biti 
pripravljen na vse. Denimo to, da te bodo trolali la- 
stni tekmovalci - Mousesportsov Nex je denimo 
čivknil fotko kao zanič hrane, za katero se je izkaza- 
lo, da je vzeta s spleta. S futrom ni bilo težav in lju- 
dje zaradi njega niso romali v bolnišnico. Spričo za- 
mud so imeli obiskovalci celo ogromno časa za 
druženje z igralci, kar je bila svojevrstna sreča v ne- 
sreči. "Ja, gotovo bomo nadaljevali z manjšimi, 
enodvnevnimi dogodki," pravi Bulič. Ee, Gaming 
Resorts boste nadaljevali? "Bomo. Dogodke bomo 
začeli tržiti pod znamko Gaming Hell," se zasmeji 
možakar. Morda je pa to nova ubijalska ideja? 


Zamude so puščale čemerne izraze na obrazih tekmo- 
valcev, ki so igrali pozno v noč, kar je hitro zaokrožilo 
po spletu. Tega si kot organizator res ne želiš. 

inovativna, dvosmerna tipka 

IGRA SE JE SPREMENILA, BOJIŠČE SE JE RAZVILO 


Neverjetne nastavitve za nazdor z X-Celerator tipko, idealna postavitev Fin tipke, laserski senzor s smrtno 
natančnostjo, Roccat gonilniki, 16 tipk, 31 nastavljivih funkcij in živahen dvosmerni sistem osvetlitve 
s 16.8 milijoni barv, miška ROCCAT Tyon popelje igralca na najvišji nivo. 


BA Racoc7 
1 v Or WWW.ROCCAT.ORG/ TYON 


ole serijo odprtosvetovnih akcijad 
T švedske skupine Avalanche je na prvi 

pogled lahko odpraviti z besedami 
"eh, pač čefurijada na tropskem otoku." 
Vendar tisti, ki so se navdušili nad njo in se 
vanjo poglobili, poznajo razliko. Resda si v 
obeh njenih minulih delih delal težko štalo 
po izmišljeni banana republiki San Esperitu 
in azijskem otoku Panau. To je pomenilo 
krajo vozil, rešetanje vsega, kar se je premi- 
kalo, in slična malopridna početja, znana iz 
Rockstarjevega opusa. Vendar, prvič, nisi 
bil kriminalec, temveč od Cie odobren deli- 
telj pravice Rico Rodriguez, ki se je dvakrat 
lotil domačih diktatorjev. In drugič, kaos po 
širnem prostranstvu, od gora prek džungle 
do mest in morja, si povzročal nekoliko dru- 
gače. Z bolj poniglavimi eksplozijami, sa- 
botažami, cestnimi nesrečami, vožnjo tan- 
kov ter rešetanjem med spuščanjem z jad- 
ralnim padalom. Pa, seveda, z rabo slavne 
večnamenske vlečne kljuke 'grappler', ki je 
kot modifikacija našla pot celo v GTA. Z njo 
se je Rico vlekel k zahakljanim vozilom, tu- 
di k mimo letečemu helikopterju, se ins- 
tantno vihtel v zrak, visel s stolpnic, ugona- 
bljal sovražnike in povezoval objekte. 
Graplerka"" se bo vrnila v Just Cause 3, 
kjer bo drugače oblikovana, a slično služna, 
močnejša in številčnejša, saj boš lahko na- 
mesto ene naenkrat uporabljal kar tri! A to- 
vrstno buhtenje ni presenečenje, saj bo troj- 
ka podobne baže kot dvojka, le da bo vse 
še večje in bolj vnetljivo, kakor pritiče moč- 
nejšemu hardveru. Rico bo tokrat krenil nad 
samodržnega generala, ki brutalizira njegov 
izmišljeni rodni otok Medici v Sredozems- 
kem morju in hoče za nameček zavladati 
svetu. S tem si na čelo nariše veliko tarčo in 
Rodriguez bo vanjo rade volje poslal metek, 
bridko sekirico, kavelj, raketo ali morebiti 
potniški avion. Toda preden bo dobil pri- 
ložnost za kaj takega, bo moral orjaško pri- 
zorišče v velikosti tisoč kvadratnih kilome- 
trov očistiti raznorazne soldateske. To bo 
zvečine počel z odstranjevanjem sovražnih 
skupin in oporišč, pri čemer se mu bodo 
pridružili lokalni uporniki, gverilci, partizani, 
reci jim, kakor jim hočeš. 
Težakov bo, kot bi jih naklel, in napadali 
bodo z džipi, oklepniki ter letali. Če bo Ricu 
zmanjkalo streliva ali mu bo začela jenjati 
energija, bo lahko uporabil kavelj, ki bo 
med drugim imel sposobnost raztegovanja 
in krčenja, ter z njim na primer izpod neba 

na capine potegnil njihov lastni zrakomlat. 
Ob razsutju neprijateljske baze bodo zahva- 
ljujoč napredni fiziki širom naokoli leteli ko- 
si stavb, goreča kovina in skrotovičena tru- 
pla, po katerih bodo Ricovi kameradi zaple- 
sali kazačok in se jim poscali v ušesa. Saj 
ne. Reči hočemo, da bodo objekti drug na 
drugega vplivali neskriptano in nepredvid- 
ljivo, kar zna povzročiti hecne verižne reak- 
cije in nesluteno uničenje. Kul. Se pa pri 
tem postavlja naslednje vprašanje: se bo, 
upoštevaje omenjene tri graplerke, s kateri- 
mi bo moč izdelati prave smrtonosne mre- 
že, Ricova sposobnost povzročanja rado- 
stne destrukcije približala superjunaškim 
igram, kot je Infamous? 
Na vsak način se Just Cause 3 sliši zaba- 
ven. A taka je bila že dvojka, ki pa se je žal 
začela ponavljati, predvsem zaradi bore 
malo različnih stranskih zadolžitev. Za to- 
krat Švedi obljubljajo bistveno večjo razno- 
terost tako obveznih kot neobveznih opravil 
ter pripominjajo, da so ustvarili nekako ta- 
ko veliko ozemlje kot prej, ki pa je gosteje 
poseljeno in potreseno z nalogami. Med 
drugim se bo mogoče odpraviti v podzem- 
ne votline. Trdijo, da bo obnašanje roko- 
mavhov bolj življenjsko in zanimivo ter da 
bodo Rica pričakali številni naključno ust- 
varjeni dogodki, h katerim bo mogoče pri- 
stopiti na več načinov. Denimo ujetnika v 
potujočem goseničarju rešiti ali ne oziroma 
to storiti na samem ali nekje v mestu, kjer 
bo več šans tako za naskok sovragov kot 
tovarišev. Vsa oprema, ki jo boš našel ali 
odklenil, bo na razpolago v obliki hitre letal- 
ske dostave, medtem ko ti v žepih nikdar 
ne bo zmanjkalo C4. Ker je vsak trenutek 
brez eksplozije zamujen! 
V navezi z drugimi izboljšavami oziroma 
spremembami, kot sta letalna obleka za hi- 
tro premagovanje velikih razdalj in samo- 
dejno prilagajanje moči sovražnikov Ricovi 
opremi (če bo sedel v tanku, bodo neprija- 
telji odpornejši, kot če bo vihtel pipec in go- 
lega tiča), je Just Cause 3 videti obetavno 
žurerski. Samo večigralstvo bo, vsaj ob sp- 
lovitvi, bolj kilavo in bo zajemalo le prema- 
govanje danih puščavniških izzivov ter sp- 
letne lestvice. Ampak hej, bi umetni svet 
sploh mogel prenesti več Rodriguezov z ve- 
liko zalogo kavljev in sredstev za megaton- 
ski badabum? (sn) 
Sguare Enix za PC, PS4 in XBO, 
1. decembra 


oktober 2015 


Svet Warhammerja 40.000 pozna mnogo stranskih serij. Med njimi Battlefleet Gothic, v kateri emperorjevo voljo prinašajo torpedne 
salve medzvezdnih križark, saj vojskovanje prenese v vesolje. Videoigerna inačica bo realnočasovna strategija, neke sorte Homeworld v surovi črnini, kjer te naskočijo kaotična 
plovila, katerih posadke je že pred stoletji požrla kuga. Prisotne bodo štiri frakcije - Imperij, Kaos, Eldarji in Orki. Bojevanje bo poglobljeno, saj bo treba upoštevati vse mogoče, 
od omejenih kotov streljanja topniških baterij in žarkovnih stolpičev do skrivanja v meglicah ter bežanja med asteroide. Barkače bo moč navdušujoče nadgrajevati modul za 
modulom, posadka pa bo postajala bolj izkušena in se sčasoma ne bo več podelala v hlače, ko bo prišel ukaz za karambol s polno hitrostjo. (ag) Focus Home za PC, 2016 


aa K... 
Za spremembo plane- 
ta nismo zjebali sami, temveč so nam ga onesnažili alieni. 
A posledica je bila enaka - morali smo pobrati šila in ko- 
pita ter oditi v vesolje. V bojda hudem japonskem erpege- 
ju za wii U bomo spremljali ameriške koloniste na čudovi- 
tem, a smrtonosnem tujskem svetu Mira. Tega bomo od- 
prto raziskovali, se bojevali z domačim življem in branili 
naselje New Los Angeles. Z ljudmi v njem bomo sklepali 
čustvene vezi in intimno spoznavali njihove kaprice. To 
bo ena vrsta kvestov, čemur se bodo pridružile štorijalne 
misije, ki bodo tvorile pošteno zgodbeno kampanjo, in ja- | 
ge na monstrume. Dotičnih ne bomo tolkli v potezni ma- 
niri, kot bi si mislili glede na tokijsko poreklo, ampak v 
realnem času iz pogleda od zadaj. Obračunavanje bo 
spomnilo na spletne frpje, četudi bo XCX puščavniški 
špil. Da se igranje ne bi preveč vleklo, bomo sedli v boj- | 
nega robota, s katerim bo raziskovanje Mire posebej uži- 
vantsko. (sn) Nintendo za wii U, 4. decembra s 
(o) de Ma Eta) zak ig MALE Seja £ O Boto 
A VE usedi . na 1 zate oc IP EIISITEV 
Skupino Playtonic Games so 
osnovali mnogi izkušenci, ki so prej službovali pri 
proslavljeni angleški skupini Rare. Ko jih je Micro- 
soft kot lastnik razočaral, so šli na svoje - in zdaj 
delajo tisto, kar so prej. Natančneje dušno nasled- 
nico starega hita Banjo 6 Kazooie z nintenda 64, 
ki so jo tripersko poimenovali Yooka-Laylee. Ra- 
vno tako kot pri govorečem medvedu in škorcu bo 
šlo za tretjeosebno mešanico skakanja, raziskova- 
nja, tepeža in reševanja ugank, in ravno tako bo v 
glavni vlogi nastopalo dvoje žverc - večji kame- 
leon in mala netopirka, ki mu gnezdi na glavi. Po- 
| tikala se bosta po raznolikih risankastih svetovih, 
ki jih bo moč odklepati in širiti z nabiranjem zlatih 
knjižnih strani. Prepreke bosta premagovala zlasti 
s spretnostjo in rabo nabranih sposobnosti, kot sta 
iztegovanje jezika in letenje. Moč se bo udejstvo- 
vati tudi v sodelovalnem in tekmovalnem večig- 
ralstvu, finančni uspeh na Kickstarterju (175.000 
funtov v štiridesetih minutah) pa je privedel do izi- 
da za številne platforme. (sn) Playlonic Games za 
zmeni PC, PS4, XBO in wii U, jeseni 2016 

Steamov early access je GRBU 

prepoln preživetvenih naslovov, toda eden v zadnjih me- RI Mi 

secih po priljubljenosti štrli iz povprečja: prvoosebnica KE 

ARK. Tudi v njej se zbudiš gol, bos in prezebel na ne- ; 

znanem otoku, nakar moraš zakuriti ogenj, nabrati živež 
in si zgraditi zasilno zatočišče. Toda posredi je zanimiv 
detajl: otok je poln dinozavrov, ki jih je moč zaštihati ali 
udomačiti. In imeti triceratopsa za tovorno mulo. Ali 
pterodaktila za zračno konjenico. Morda jezditi tiranoza- 
vra v sončni zahod? (Ukročene plazilce rabiš tudi, da ti 
čuvajo trudoma zbrano imovino, kajti ob odklopu z linije 
tvoj lik ostane speč, kjer si ga pustil. In krepne za veko- 
maj, če ga začopatijo dinoti ali drugi igralci. Hardcore! 
Zato okoli sebe zbereš pleme somišjenikov, s katerim 
zgradiš trdnjavo in greš oblegat neke Čehe na drugem 
| koncu strežnika. Itak. (ag) Wildcard za PC, konec lela 


aa — 


LASTGVKA NOVE 


GA 


Galaksija je v pričakovanju. LordFebo se kot neustrašni stormtrooper name- 
ni spreminjati njeno usodo. Za priprave na plastičen šlem, neugodne pogoje, 
kjer se bodo odvijale bitke, in morebitno luknjo v čelu ima še mesec dni časa. 


ni, Luke, Han, Obi - to so glavni liki vojno- 
zvezdnih pripovedi, ki se z rabo Sile in hu- 
mornih enovrstičnic vselej izvlečejo iz še 
tako epskih nevarnosti. Osredotočeni 
na njihove podvige prezremo, da na bo- 
jiščih niso sami in da preostali udeleženci nimajo 
ogrinjala nesmrtnosti. Števec trupel v vseh epizo- 
dah je neumoren, saj je za uspeh misij obeh sprtih 
bregov potrebnega veliko kanonfutra. Le kako se 
počuti tisti upornik, ki ga je na Hothu sklatila sne- 
gohodka? In pilot X-krilca, ki je med obleganjem 
Zvezde smrti dal življenje za svobodno galaksijo? 
Pa Jar-Jarovi bratranci, ki so kruto smert storili 
pod žarki separatističnih robotov. Ali navsezadnje 
vsi brezosebni imperialni jurišniki, ki redno dobiva- 
jo laserje med oči. Odgovore na vprašanja nudi se- 
rija Battlefront. Ta namreč igralca postavlja v vlo- 
ge navadnih soldatkov na znamenitih bojiščih uni- 
verzuma Star Wars. 


NOVI ROD BOJIŠČA 


Star Wars Battlefront smo prvikrat izkusili 2004., ko 
je pod emblemom tvrdke LucasArts izšel zvezdno- 
vojni klon tedaj precej revolucionarnega Battlefiel- 
da. V obeh primerih je šlo za večigralsko 3D-stre- 
ljanko, ki je starošolski kvakovski pristop nadgradi- 
la z bojiščnim vzdušjem, različnimi poklici in z upo- 
rabo številnih vozil ter strojev pogube. Lucasu smo 
resda poočitali opazno kopiranje, a vendarle nas je 
delanje piv-piv-piv s poznano mašinerijo na pozna- 
nih planetih kar precej navdušilo. Enako je veljalo za 
razširjeno nadaljevanje, ki je sledilo kmalu zatem. 


Hoth in Endor smo V treh deseti 
verodostojno. Zato bi bilo prav,a 


ot Z 


STREH 


etjih prešpilali že 
ko bi naokoli teka! z 


ze: te 


Čeprav je Jurijeva hiša naknadno iz- 
dala še par drkamožnih odvrtkov, se je štorija Batt- 
lefronta tedaj zaključila. Šele mnogo kasneje je jav- 
nost izvedela, da je bil razvoj tretjega dela, ki bi pre- 
izkušenemu receptu dodal brezšivno prehajanje 
med vesoljem in površjem, v polnem teku. Po enem 
od videnj so projekt v pogibel pahnile pretirane za- 
kasnitve in preveč ambiciozne ideje razvijalca, po 
drugem pa slabo stanje, v katerem se je konec de- 
setletja znašel LucasArts. 

Ko je Disney pred tremi leti kupil Lucasovo robo, je 
sklenil desetletni pakt z založbo Electronic Arts za 
ekskluzivno izdajanje velikih Star Wars špilov (za 
priložnostne in družinske igrice skrbijo sami). Prvi 
na spisku nove generacije Silnih iger je novi Battle- 

Luke bo nagrada za dobro igranje, pri čemer bo fant v opravi iz EO6. Za 
razliko od fotra ne bo znal Silno daviti, bo pa zato delal kozolce v zraku. 


ničkolikokrat, a vselej malce bolj 
li tauntauni in pritlikavi kosmatezi. 


front, ki nima nikakršne povezave 
s storniranim naslovom. Založnik je za razvoj določil 
svoj proslavljeni štokholmski studio DICE, kar je 
bržda najboljša možna izbira. Dotični Švedi so ven- 
darle utemeljitelji takega množičnega streljanja, saj 
so izumili in ves čas skrbeli za Battlefield. Poleg te- 
ga so spisali izvrstni grafični pogon Frostbite, ki po- 
ganja večino EAjevih naslovov, od Need for Speeda 
prek Hardlina do prihajajočega Mirror's Edga. Za 
nameček je vseh petsto zaposlenih vikingov velikih 
oboževalcev izročila iz galaksije daleč daleč stran. 
Vseeno Disney skrbno bdi nad njihovim delom, kaj- 
ti želijo boljši nadzor nad univerzumom. Njihovi od- 
govorni pravijo, da bodo igre poslej tudi del kanona 
in da kanijo svet povezati tako, kot so storili to z 
Marvelovim. To je vsekakor nekaj novega. 


oktober 2015 


OD BLASTERJA DO 
KRAVATNEGA LOVCA 


No, Battlefront gotovo ne bo pomemben košček 
štorijalnega mozaika, kajti pripovedi sploh ne bo 
imel. Avtorji so namreč že najavili, naj ne pričakuje- 
mo enoigralske kampanje. Možno se bo sicer spo- 
pasti z boti, torej računalniško vodenimi vojaclji, in 
sodelovati v dvoje na razdeljenem zaslonu. Toda 
osrednji del bo masovno bojišče za do štirideset za- 
resnih igralcev. Glavni nastopajoči bodo navadni 
uporniki in imperialni jurišniki - taki, kakršnih se 
spomnimo iz druge trilogije. Prvih epizod igra ne bo 
pokrivala, kar je nenavadno, saj je dvojka vključe- 
vala klonsko soldatesko in tiste hecne droide. Pokli- 
cev prav tako to pot ne bo, le precejšnja izbira orožij 
in pomagal, med katerimi bosta raketni nahrbtnik in 
energijski ščit v obliki velikega mehurčka. Igralec 
bo z uspehi napredoval in pridobival nove skilze, a 
sistema zaenkrat niso razkrili. 

Modusov udejstvovanja napovedujejo kar precej. 
Kronska načina za največ udeležencev bosta supre- 
macy in walker assault. V prvem se bosta vojski bo- 
rili za nadvlado ozemlja s pofočkanjem na pet zapi- 
kov, v drugem pa bodo imperialne hodeče mašine 
napadle uporniško zalego. Ne oziraje na cilj se bo 
vselej borilo na več nivojih. Največ seveda peš z la- 
seriranjem, raketiranjem in metanjem granat, a ta- 
kisto bo pomembna uporaba vozil. Mednje sodijo 
štirihodke AT-AT, piščančjehodci AT-ST, lebdeči 
mopedi, brzci T-47 iz Epizode V in kajpakda iko- 
nični letalniki obeh strani. Začuda bojev v vesolju 
ne bo sploh, 


maronek 2015 


Kako brezčasen je dizajn TIE fighterjev, Millennium Falco- 
na in X-wingov. Privlačijo nas že skoraj štiri desetletja. 


OZNANILA 


marveč se bodo X-wingi in TIE fighterji podili le nad 
površjem. Razvijalci ob tem pripomnijo, da bodo 
zaradi upoštevanja terena, recimo globokih kanjo- 
nov, pregoni mnogo bolj vzdušni, kot bi bili po brez- 
krajni črnini. Pri tem bodo za bolj nasičeno atmosfe- 
ro (dvojni pomen!) privzeto skrbeli še umetnopa- 
metni piloti. 

Ob izidu bi naj igra prinesla dober ducat kart na pe- 
tih svetovih. Poznamo snežni Hoth, džungelski En- 
dor in puščavski Tatooine, dočim sta nam peklens- 
ki Sollust in peščeni Jakku nevidena. Prvi bo s črni- 
mi skalami in potoki lave poskrbel za barvno ter 
igralno svojevrstnost, Jakku pa je tisti planet, kjer 
se bo otvorila Epizoda VII in od koder je prizor s 
strmoglavljenim zvezdnim rušilcem. Menda naj bi 
bila za zastonjski DLC v pripravi specialna karta, ki 
bo razložila predhodne dogodke. Vsa prizorišča bo- 
do vključevala zaprte predele, na primer podzemno 
bazo, hangar in hodniški blodnjak. Tam se bodo 
lahko odvijali manjši spopadi, kot je ekipni death- 
match za šestnajst sodelujočih. 


DRUGE VOJNO- 
ZNEZDNE POJAVE 


Battlefront bo kajpakda čez in čez vojnozvezden, saj 
bosta arhitektura in tehnologija koj prepoznavni in 
domači. Demonstracija hothske in endorske bitke 
sta bili z dogajanjem izrezana prizora iz filmov Im- 
perij vrača udarec in Jedijeva vrnitev, od zvezanja 
nog snegohodki do svetlobnohitrega divjanja z mo- 
torji med drevesi. 


Po zagotovilih avtorjev se različnih nači 
njimi tudi zgolj strelski in zgolj letalski. 


Ob tem je - vsaj na strani slabe Sile - za spodbuja- 
nje iz zvočnikov trobil znameniti Imperialni marš. 
Kaj pa filmski liki in preostali živelj? Bodo Ewoki, 
bante in rancorji? Za vsa ta bitja žal ne vemo, dasi 
bi bila njihova odsotnost precejšen minus. Endor 
brez pliškotov? Navsezadnje so bile neodvisne frak- 
cije v stilu Wookijev in Peščencev že v izvirniku. Ne 
bi se branili niti kakšnega lovskega modusa s poho- 
di nad rancorja ali wampo. 

Manj skrivnosten je Dice glede poznanih frisov. Kot 
rečeno, bodo v osnovi sicer vzajemno šicali navad- 
neži. Ampak kdor bo izpolnil določene pogoje, de- 
nimo zadeval najbolje ali najslabše, bo na bojno po- 
lje priklical enega od 'herojev'. Slično kot v Battle- 
frontu 2, torej. Zaenkrat so obelodanili gibčnega Lu- 
ka, mogočnega Vaderja in letečega Bobo Fetta. 
Prva dva bosta poSiljevala in žaromečila, plačanec 
pa bacal plamene. Ti posebneži, med katerimi bos- 
ta nedvomno še Han in Chewy, bodo le kratkoročen 
bonus. Igralec bo superlik ohranjal v delovanju le z 
uspešnim fraganjem. Podobno darilce bo vseboval 
letalski modus: tisti z največ črticami bo sedel za 
krmilo Tisočetnega sokola ali posebne izpeljanke 
TIE-lovca. 


ISKRENO OBETAVNO 


Novi Battlefront je po znanih postavkah nekam ožji 
in skromnejši od predhodnikov. Koliko bo v resnici 
vsebine, bomo lahko sodili 20. novembra, ko izide 
za PC, playstation 4 in xbox one. A sodeč po tistem, 
kar smo videli in izku- 


veličali, saj bodo med 


ne bomo na ; 
nov zlepa UE 


Uspešnost bo jasno odvisna od skup 


sili na predstavitvah, je občutek nič manj kot 
prvovrsten. Špil je resda hitrejši, bolj akcijski in 
manj tehničen od Batilefielda (nima namerilnega 
pogleda, možna je tretjeosebnost, krmiljenje vozil je 
poenostavljeno), vendar bo to za številne kvečjemu 
plus. Zračno divjanje po soteskah bi bilo ob simula- 
torskem načinu iz X-Wing vs. TIE Fighter bistveno 
manj uživaško. 
Predvsem pa je podoba nenadkriljiva: na eni strani 
nas je prevzel podroben in neponavljajoč se okoliš, 
kakršnega doslej še nismo uzrli, na drugi pa nebroj 
učinkov, kot so pršenje snega, valovanje vodne gla- 
dine, spektakularne eksplozije in brbotanje lave. 
Ekipa Dice se je že prevečkrat izkazala, da bi dvo- 
mili v izdelek. Tudi založnik je v svojih ocenah ne- 
skromen: v prvem polletju cika na prodajo 10 mili- 
jonov kosov, kar bi naslov zavihtelo na prvo mesto 
med Star Wars igrami. Zato bi bil res začuden, če na 
Tatooinu ne ugledam sarlaccovega brezna ... 

do bi vedel, ali bodo čelade za virtualno real- 

nost dejansko spremenile obraz elektronske- 

ga igranja ali pa bo šlo za še eno modno mu- 

ho. So pa te naprave nedvomno medijsko 
vroča roba in pretežno neraziskana dežela, kamor 
se hrabro podajajo nadebudni pionirji. Mednje so- 
dijo trije mladi, podjetni Slovenci iz Laškega, ki so 
ustanovili podjetje Frontseat Studio in se nakanili 
udejanjiti prvoosebno akcijado ShowdownVR za 
prikazovalnike, kakršna sta oculus rift in HTC vive. 
Nejc Lešek, Rok Sajovic in Matjaž Borič so sicer 
še daleč od zastavljenega cilja, saj za projekt šele 
zbirajo solde. Ti se bodo natekli iz zasebnih virov in 
načrtovane kampanje na Kickstarterju, ki bo štar- 
tala 23. oktobra. Vendar je njihova smelost hvale- 
vredna in nemara se izcimi atraktivna razturačina. 


GLOBINSKI PINJAV 


Kratek demo mi je dal občutek za temelje špila, ki 
bo morda nosil letnico 2016. Ko sem si nadel kaci- 
go rift, sem se v pogledu iz lastnih oči prebudil v ne- 
znani situaciji - sam in na prepihu sredi morja. Ne 
srednjeveškega z gusarji in triglavimi opicami, mar- 
več sanjsko-futurističnega, z vulkanom v daljavi in 
kovinskimi plovili na gladini. Nisem se mogel nika- 
mor odpraviti, le obračati pogled. Preden sem se 
ovedel, že so začeli iz sovražnih čolnov proti meni 
frčati izstrelki. Ogibal sem se jim zgolj s premika- 
njem betice in zgornjega dela trupa, saj rift zaznava 
tovrstno gibanje in ga preslikava v 3D-prostor. 
Občutek, ko me je dotični obdal, je bil povsem nara- 


Okolica naj bi segala od v demu videne morske prek notranjos i ognjenika do pre- 
hodov v čisti temi. Bo mogoče pri tem pred sabo v navidez 


ven in v okoljski temi sem se z žarečim globinskim 
prizorom pred očmi res počutil, kot da me naskaku- 
jejo barke. Ta postavitev sredi dogajanja je adut vir- 
tualne realnosti, ki odreže zunanje dražljaje in te sce- 
loma prestavi v navideznost. Showdown bi bil na 
monitorju navaden špil, z riftom pa je preskočil na 
naslednjo stopnjo. Za ločeni kontrolnik ni bilo treba 
poprijeti, dasi je podpora Oculusovima paličicama 
načrtovana. V kaki minuti se je name zgrnilo vse več 
projektilov, dokler me niso ugonobili. Snel sem si 
čelado in zamežikal v jesensko svetlobo. 

To je to? Je. Aktualna oblika Showdowna je bolj kot 
ne tehnološki demo, s katerim so se Frontseatovci 
udeležili sejma Gamescom. Z njim skušajo navdu- 
šiti publiko in napaberkovati podporo vlagateljev 
ter proizvajalcev hardvera. Bojda jim gre kar dobro, 
med drugim so pritegnili pozornost Nvidie. Tudi za- 
to, ker je Showdown dojemljiv in ga lahko igra vsak- 
do. Po drugi strani kani izdelek posedovati hardcore 
globino. Vdelati nameravajo različne težavnosti in 
točkovanje po zgledu vesoljskih šuterjev. 

Takisto kani biti prisotna zgodba, ki se bo vrtela ok- 
rog vračanja spomina in prepoznavanja fantazijske 
dežele. Za nameček naj bi v končni inačici ne bili 
prikovani na mesto, temveč se bomo normalno gi- 
bali, poleg izmikanja izstrelkom še sami rešetali ter 
vseskozi iskali pot naprej. Laščani takisto omenjajo 
dosti vrst sovražnikov, šefe, frpjski razvoj lika in 
večigralstvo. Dotično naj bi bilo tako sodelovalno 
kot tekmovalno: v prvi varianti bodo od dva do štir- 
je igralci družno tavali okoli, se bojevali in iskali iz- 
hod, v drugi se bodo obstreljevali. 


ifoki držati baklo? 

Sneti si na glavo povezne čeber za navi- 
dezno resničnost in se telovadno izmika 
izstrelkom po obronkih čisto nove, čisto 
slovenske igre ShowdownVR. 


SLOVENSKA 
. VR-LASTOVKA 


NEŽNI FRFOT 


Da je ShowdownVR prvooseben, arkaden in hitro 
privlačen, ni čudno. Najljubši žanr dizajnerja igre 
Boriča so prav fpsji, med katerimi na visoko mesto 
daje klasiko Unreal Tournament. Sajovic se spozna 
na podjetništvo in videoprodukcijo, medtem ko je 
Lešek programer samouk, ki skrbi za tehnološko 
plat. Ta ni kar tako, saj je Showdown izdelan v po- 
gonu Unreal 4 in vključuje sodobne tehnologije, kot 
sta DirectX 12 in Nvidijin sistem Gameworks. Pred- 
vsem Nejc se spopada s končni stranki neznanimi 
težavami, kot je dejstvo, da je produkcija VR-iger v 
primerjavi z običajnimi zahtevnejša. Predvsem zato, 
ker morajo izdelki, kot je Showdown, teči pri stalni 
frekvenci, ker je treba prizore izrisovati v višji ločlji- 
vosti od zaslonske in ker mora biti prisotno kar naj- 
boljše glajenje robov, saj v navidezni prostor strmiš 
iz neposredne bližine. Poudarek na gladkosti pome- 
ni nekoliko grob videz na fotografijah, kar utegne 
pri kom izzvati zgražanje, vendar v gibanju in poto- 
pitvi v VR-deželo na to pretežno pozabiš. 

Kaj bo iz Showdowna, v tem trenutku ne vedo niti 
sami avtorji, ki si želijo prodreti v razvoj velikih iger 
in ustvariti srednje veliko podjetje. Lahko, da bo šlo 
še za enega iz množice špilov, ki med razvojem pro- 
padejo oziroma se v končni fazi izkažejo za slabo 
naložbo - ali za privlačno odličnico, ki bo eden od 
razlogov za nakup navideznostne čelade. Sam sem 
previdno optimističen, vsekakor pa ponosen, da 
nekaj takega nastaja v Sloveniji kot plod domače 
pameti. Naša scena se opazno razvija. 


Morje je v demu valovilo, najbolj infarktni trenutek pa je bil skok velikanskega mor- 
skega sesalca čez nebo. V tem sem zaznal okruške šuterjev, kot je Child of Eden. 

na daljnem Japonskem — dežele, od koder'so 
isti, dandanašnji pa je njen vpliv na industrijo opaži 


dobitvi pristopov in vztrajanjem pri 'tradičiji se 


ecimo, da vandraš po Japonski kon- 

cem devetnajstega stoletja, v obdob- 

ju, ko je dežela šla skozi naporen, a 

nujen proces modernizacije. Na mes- 
tnih ulicah srečuješ tako samuraje z meči kot voja- 
ke s strelnim orožjem, gejše s poblajhanimi frisi in 
dame, oblečene po zadnji pariški modi. Ljudje dro- 
bijo med starinskimi lesenimi hišami in novejšimi 
zidanimi, nosijo tako včerajšnje kot nove frizure in 
ob sakeju srebajo pivo, ki so ga v Deželi vzhaja- 
jočega sonca prvič zvarili leta 1870. Drugače 
rečeno, znašel si se v nenavadnem svetu razkola, 
svetu prehoda, kjer vzporedno obstajata dva nabo- 
ra pravil, od katerih ni še noben prevladal. 
Sčasoma se je dežela kakopak posodobila, a celo 
danes med sprehodom po Tokiu naletiš na žensko 
v kimonu ali sumo borca, ki jo maha na trening. 
Slična dvojnost te čaka v japonski industriji iger, le 
da na geografski namesto časovni daljici. Že nekaj 
časa si marsikakšen tamkajšnji razvijalec večjih na- 
slovov prizadeva ustvarjati špile, ki so v sozvočju z 
okusom in pričakovanju zahodnega igralca. Navse- 
zadnje je to nujno, saj sta Keiji Inafune (Mega Man) 
in Hideo Kojima (Metal Gear Solid) izrecno poveda- 
la, kje Japonska zaostaja za Evropo in ZDA: "Pri 
tehnologiji, igranju in pogledu na svet." Se pravi, pri 
vsem, kar šteje. 


18 


m 


be. V 


MOBILNA KATANA V 
HARDCORE ČREVCIH 


Nekaterim je preboj uspel, na primer Kojimi z Metal 
Gear Solidom 5, ki bi lahko bil izven japonskih hec- 
nosti zlahka EAjev. Nekaterim ne, na primer Tomo- 
nobuju Itakagiju z Devil's Thirdom za wii U, ki je po 
vseh poročilih beden. A poskuša se, vsaj pri tistih, 
ki niso zadovoljni z reciklažo vedno enakih receptov 
za domačo publiko. Slednja namreč kakor samura- 
ji včerajšnjika pretežno ne stremi k modernizaciji, 
temveč si želi vedno enakih izkustev. Zlasti samo- 
tlako in scenarijem, kjer velikočupni mladec reši 
svet. Tako japonska industrija niha med enim in 
drugim pristopom, pri čemer smo mi deležni zlasti 
prodornih sodobnih titul, od Phantom Paina do pri- 
hajajočega Scalebounda za xbox one, medtem ko 
nam ostane skritih na ducate posebnosti. Od vizual- 
nih romanov s šolsko tematiko prek hentaijskih 
malopridnosti do čudaških erpegejev za PSP, ki v 
Japanu še vedno životari. 

Tretji kot tega trikotnika so mobilije, grožnja mar- 
sičemu. Po eni strani se domet iger na ploščicah si- 
cer povečuje, kar je načeloma v redu. Več gaminga 
pomeni več pozornosti, namenjene področju. A na 


mobidikih je precej več nedeljskih igralcev, ki ne 
marajo kompleksnih, velikih ter dragih špilov, tem- 
več so vajeni lahkotnega udejstvovanja za bakšiš ali 
še to ne. Razvoj za take nezahtevneže je manj kom- 
pliciran, tveganje manjše, izkupiček pa dostikrat 
večji. Zaradi tega konzole, katerih prodaja stagnira, 
in osebni računalnik, ki je kljub napredku v Japanu 
še zmerom slabo razširjen, ne dobivajo več nekate- 
rih znanih serij, ki so se poneumile in se preselile na 
fone. Razvijalec Konami bo na primer za televizor- 
ske priprave zalagal le še Pro Evo in se drugod pre- 
usmeril v mobilništvo. Nekaj upanja za igralce z 
željo po globokih doživetjih sicer daje boljša proda- 
ja playstationa 4, ki je bil v Aziji ravno za časa sej- 
ma deležen pocenitve na 35.000 jenov, kar je 260 
evrov. A kdo ve, če je to dolgotrajnejši trend. 


NEKAJ JA, DRUGO NE 


Taka je situacija na japonskem trgu iger in Tokyo 
Game Show je njegova izložba. Na eni strani je bilo 
na tokijskem sejmišču Makuhari Messe, kjer je TGS 
potekal od 17. do 20. septembra, mnogo zahodnih 
iger, od Call of Duty: Black Ops 3 do Hala 5, četudi 
je prodaja xboxa one z nekaj sto kosi na dan poraz- 
na. Ubisoft je denimo razkazal samurajski poklic v 
multiplayerski bojevalnici For Honor in napovedal 

% Wargamingovih stvaritev seveda niso predstavljale belorusk 
mačijskemu minimoškemu nenevarne Japončice. Bo kmalu anime World of Tanks? 


pa 


Mi 


Sonyjev mobilniški oddelek, ki ima sicer v svetovnem merilu nepomemben tržni 


delež, je takole predstavljal novo xperio Z4, ki je eden redkih vodotesnih fonov. OULGE) OE Elello ili 


osebno srhljivo sekljačino Bloodborne za PS4 (prodaja: dva milijona!) naj- 
prej hoteli narediti dva dolpotegnitvena paketa, nakar so ju zdruznili v enot- 
no zajetno razširitev Old Hunters. Podali se bomo na doslej nevidena 
strašljiva območja. kot sta s plesnijo obraščen gozd, mračna močvara in 
krvava reka, in se spopadali s kanaljami, kot so pogosto pojavljajoči se kon- 
kurenčni hunterji, velikani z magičnimi sekirami ter šef, sestavljen iz ohlapno 
$ . 1 Digi prilegajočih se delov teles. Blek. V ta namen bomo deležni desetih novih 
perla. 4 8: zalili orožij, med njimi bodala, ki se spreminja v lok, in biča, ki meč postane. Ek- 

i spanzija, ki naj bi zadostovala za deset ur živciranja ob konkretnem izzivu, bo 
stala 15 evrov. Začetkom decembra pa prispe še nova inačica Bloodborna s 
pridodanimi Starimi prdci, ee, lovci. Sony za PS4, 24. novembra 


Me. —ENA m ši 
Cosplay je pri Japoncih izpostavljen tako na ulici kot sejmih, kjer je odrsko uraden. x— 
Ljudje se nališpajo tako, da bi jih vzel domov in jih dal na polico. Ko smo že pri tem ... 
J a i 4 Mu ušmi NA | ti: 3 
Posel z akcijskimi figuricami je v Deželi vzhajajočega sonca še večji kot na zaho- 
| du. Nekatere bolj elitne dosegajo že prav neverjeten nivo podrobnosti. Za cekin! 
- ska oč g— I 


GRAVITY RUSH REMASTERED Gravity Rush, v katerem kot mlado de- 
kle s čarobnimi močmi letaš po trirazsežnem steampunkovskem mestu in 
se boriš z žvercami, je ena boljših iger za vito. A ker ta ročna drkalica izven 
rodne samurajske grude ni zares popularna, jo je izkusilo bolj malo ljudi. To 
se utegne spremeniti, ko na playstation 4 prispe ozaljšana inačica Rema- 
stered. Grafika bo ustrezno boljša in pri frčanju naokoli bo uporabljeno na- 
gibanje dual shocka 4, ki bo nadomestil premikanje vite. Dodani bodo vsi 
trije DLC-paketi, dočim ima deluks japanska inačica poleg življenjsko figuri- 
nico lasate junakinje Kat. Peticije, naj dotično pripeljejo na zahod, so že v 
teku. Sony za PS4, zgodaj 2016 

Ne boš verjel, ampak Minecraft je pri Japoncih 
zelo priljubljen. Sguare Enix zato kuje železo, dokler je vroče, in so napovedali 
Dragon Ouest Builders. Odvrtek znane JRPG-serije bo kakor Minecraft poudar- 
jal brskanje po kockasti deželi, nabiranje surovin in rokodelstvo brezštevilnih 
predmetov ter objektov. Temeljem glavne serije ustrezno bomo med vandra- 
njem deležni kvestov, od reševanja nerodnih vaščanov, ki so se sami zazidali, 
do tepeža monstrumov. Taka naveza se sliši simpatična, saj prinaša tako erpe- 
gejsko kot minecraftovsko privlačnost in zagotavlja dolgoživost. So pa Gradite- 
lje za sedaj obelodanili le za Japan. Bržda modro, saj je klonov Minecrafta v 
naših logih že vse polno. Sguare Enix za PS4, PS4 in vito, koncem januarja 


ATTACK ON TITAN Če povemo, da za igro Attack on Titan z licenco popular- 
ne mange in animeja skrbita založnik Koei Tecmo ter skupina Omega Force, je 
bolj izkušenim že jasno, kam pes taco moli. V smer nove iteracije večne serije 
Dynasty Warriors, seveda, se pravi k malomožganskemu udrihanju po hordah 
sovragov. Vendarle naj bi bil občutek v Titanu samosvoj. Predvsem bodo na- 
sprotniki stripovsko-animejsko-filmski podlagi ustrezno maloštevilčnejši in 
večji, saj bomo obračunavali z ljudožerskimi ogromneži. Pri tem početju si bo- 
mo pomagali s poznano opremo '3D manouver gear', ki bo omogočala šviganje 
po zraku in zadevanje ključnih točk na telesih titanov. Mar vohamo drugačno 
bažo sekljačine? 


naknadno dolpotegljivo kampanjo z Jackom Raz- 
paračem za Assassin's Creed: Victory. Mednarodni 
obiskovalci, nevešči lokalne šprahe, so bili deležni 
angleških prevodov in nekaj je bilo neodvisnic z do- 
mače scene. Takisto je bila prisotna mednarodno 
usmerjena kompetitivna večigralska plat MGS5, 
Metal Gear Online, ki so jo demonstrirali v praksi. 
Od modusa bounty hunter, kjer bo treba enostavno 
ubijati sovražnike, do cloak and dagger, kjer bo tre- 
ba zapleniti disk s podatki in slednje uploadati na 
določenem mestu. Pa seveda Street Fighter V, v ka- 
terega so vtaknili arabskoidnega borca Rashida, in 
Final Fantasy XV. Ta ni bil deležen posebnih novo- 
sti, vendar ima serija kljub temu zadosti mednarod- 
nega privlaka, da ob goli omembi našpičita ušesa 
marsikateri belec in črnec. 

Vendar Tokyo Game Show 2015, ki se je postavil s 
skorajda rekordnim obiskom v obsegu 268.000 za- 
beleženih vstopov (boljši je bil le pred dvema leto- 
ma s cifro 270.000), ni bil tako odmeven, da bi glas 
o njem takoj segel izven otoških meja. Z morebitno 
izjemo večigralske streljanke Resident Evil: Umbrel- 
la Corps na njem niso razodeli niti ene velike igre, ki 
bi bila instantno zanimiva za angleškega, nemške- 
ga, slovenskega, ruskega ali ameriškega špilavca. 
Na spregled ni bilo Gran Turisma 7, svežega Maria 
(itak, kajti manjkal je naslednji Nintendov sistem 
NX, za katerega so patentnemu uradu prijavili ko- 

leščka na zadnjem robu joypada), Bayonette 3 ali 
česa podobno udarnega. Takisto so manjkali obelo- 
danjeni, a dolgo pogrešani The Last Guardian, gle- 
de katerega vlada vse večji sum, da ga nikdar ne 
bo, Tekken 7, Deep Down (Capcomova brezplačna 
temačna erpegejka v slogu Dragon's Dogme), 
Kingdom Hearts 3 (namesto tega so pokazali napo- 
vedni filmček za HD-predelavo KH II.8) in podobni. 
Saj ne, da je novih špilov manjkalo, saj so jih pred- 
stavili celo nekaj več, kot je v navadi. A redkokate- 
ri je tak, da ob njem srce hitreje zabije tistim, ki se 
ne kvalificirajo za predane ljubitelje vsega džapa- 
nezarskega, precvirnanega z velikimi očmi, vijo- 
ličnimi pričeskami in ekstravagantnimi gvanti. 


RIŽ Z MEDLO OMAKO 


Višek širše odmevnega dogajanja je bilo tako pre- 
imenovanje Sonyjevega sistema za navidezno re- 
sničnost project morpheus v, oh presenečenje, play- 
station VR. Žal tega ni spremljala nobena nova ob- 
sežna igralska napoved ali razodetje datuma oziro- 
ma cene. Nič kaj eksploziven ni bil pogled na zuna- 
njostno ozaljšana PS4 in vito z novimi prekrivnimi 
ploščami ter prozornim dual shockom. Ali na grozde 
sramežljivo smehljajočih se, stopicljajočih, japonski 
družbi primerno ponižnih hostes, ki so podobno 
medle in brezbarvne kot njihova pastelna oblačila. 


Vajen jih je vsakdo, ki je prisostvoval vsaj enemu 
TGSju, enako kakor reke cosplayerjev, ki se z ne- 
znansko pozornostjo preoblačijo v favoritne like iz 
iger ter zlasti animejev. A slednje srečaš na vsakem 
Comic-Conu in nasploh je potovanje v Tokio zaradi 
tamkajšnjega igralskega sejma bistveno manj pože- 
ljivo, kot je bilo pred časom. Ja, doba, ko je vladal 
SNES in so bili importi za prvi playstation ultimati- 
vno frajerstvo, je minila. Primarni vidik rajže k sake- 
pivcem je zato tudi za časa Tokyo Game Showa tu- 
rističen. 


Š . 
Kar je bil prej project morpheus, je zdaj playstation 
VR. Gre za naglavnik z ločljivostjo 960 x 1080 za vsa- 
ko oko, sledenjem gibanju glave in pošiljanjem 
ločene slike na TV. Narejen bo za PS4 in vito. 

NIOH Naslednje leto zgolj na PS4 una frišna sekljačina, ki so ji temelje položi- 
li že pred desetimi leti, ko so ji rekli Akira Kurosawa's Oni. Tedaj so hoteli ude- 
janjiti akcijado, ki bi spremljala film v režiji Kurosawovega sina. A ko je propadel 
slednji, je šel na led še špil. Zdaj so ga rezurektali pod nazivom Nioh in je postal 
nekoliko sličen Bloodbornu. Igrali bomo kot enoten lik, ki bo vihtel številna 
orožja. Na poti bo naletel na grobove umrlih igralcev; če se jih bo dotaknil, se 
bo bojeval z njihovimi duhovi. Pripravimo se lahko na dozo groze, velikanskih 
nakaz in konkretne zajebanosti, ki vključuje tudi hojo do izgubljenih izkušenj, ki 
bodo ostale na kraju smrti. Mimogrede, to ni morebitno nadaljevanje Nierja. (Če 
veš, o čem govorim: na suši in wasabi!) Koei Tecmo za PS4, 2016 


STAR OCEAN 5 'integrity and Faithlessness' se glasi podnaslov tega tretje- 
osebnega jrpgja, ki prihaja na evropske PS4 naslednje leto. (Na PS3 ga tod ne 
bo.) Napovedali so ga že na E3ju, vendar je bil na TGSju prvič prisoten igralno. 
V naslovu, ki se časovno zgodi med trojko in štirico, bomo prevzeli vlogo mla- 
deniča, ki odrašča na zaostalem planetu, kamor prispejo tehnološko napredni 
vsiljivci. S tem naj bi se petica vrnila k tematiki tovrstnih startrekovskih srečanj. 


Vendar naj bi bila novinka bolj sodobna, kar bo razvidno iz več elementov. Na 
primer sporočanja zgodbe skozi dvogovore, skozi katere se ne bo treba prekli- 
kati, niti jih spremljati v obliki animacij. Ali iz realnočasnovno akcijskega boja, ki 
se bo sprožil takoj ob srečanju sovraga in v katerem bodo sodelovali vsi člani 
druščine. Edino odprtega sveta še ne bo. Sguare Enix za PS4 in PS3, 2016 

SUMMER LESSON Morda si si kdaj, ko si deval kožico z glavice, predstavljal, da bi 
v hišici na obali voljne mladenke učil tujega jezika. Da ne? Čudno, čudno. Skratka, 
prav to ti bo omogočila Bandai Namcova 'igra' Summer Lesson, za katero boš po- 
treboval PS4 in navideznoresničnostni čeladnik. V kočuri bosta svetlolasa Ame- 
ričanka in črnolasa Japonka. Obe ti bosta postavljali vprašanja in sprejemali od- 
ločitve glede na tvoje prikimavanje ali odkimavanje. Takisto se boš razgledoval po 
prostorih in si ogledoval predmete. V javno dostopnem demu ni bilo ničesar ne- 
spodobnega, a krovni občutek cika na trud, da se bo ena od punc s tabo poonegavi- 
la. Oziroma obe. Mislim, da smo že HE dvajsetimi leti ugotavljali, da je prava pri- 
hodnost virtualne realnosti erotika ... Bandai Mamco za PS4 s playstation VR, 2016 


RESIDENT EVIL: UMBRELLA CORPS Zombaklje je moč ubiti, Resident Evila 
ne. V odsotnosti napovedi prave sedmice so oznanili večigralsko strelski Umb- 
rella Corps, ki bo brez zgodbe, temveč se bosta v njem po internetu spopadli 
manjši ekipi igralcev. Obe se bosta podajali na okužena območja, ki naj ne bi bi- 
la prevelika. Tam se bosta udarili tako med sabo kot z nakazami, od kadavrov 
do česa huje mutiranega. Lik bomo nadzorovali iz tretje osebe in v slogu Gears 
of War tičali za zakloni, od koder naj bi mogli svinec zaradi preciznega analo- 
gnega nadzora razpošiljati posebej natančno. Če verjameš. Zombije si bomo je- 
mali za 'živi' ščit, se jim skrivali in brez moštvenega sodelovanja nedvomno hi- 
tro umirali. Umbrella Corps bo stal 30 evrov in upamo, da bo boljši kot obupni 
Raccoon City. Capcom za PC in PS4, zgodaj 2016 

Domišljubemu in zvezdooke- 
mu FeboLordu se milo stori, 
ko na tujem obiskuje za fan- 
tastiko specializirane štacune. 
A tudi na našem jih je nekaj. 
Četudi ne dosegajo imenit- 
nosti in pestrosti inozemskih, 
so omembe in obiska vredne. 


Prvi geekovski plac, ki pride na misel vsakemu Ljubljanča- 
nu, je ČEMA LUKHJA. Ta butik s tradicijo, ki stoji na Am- 
broževem trgu lučaj iz strogega centra, ima zalogo tipične- 
ga štanta na piflarskih konvencijah. Na srečen dan moreš 
kupiti Mrlakensteinovo palico, batarang in Glamdring, 
škratji vrček za pivo, zmajevski kelih in plišastega facehug- 
gerja ter številne druge memorabilije. Za plitvejše žepe ali 
za darilo čakajo na primer deka s Kvadratnikom spužvo, 


svečke v obliki Jacka Skellingtona ali Somračna blazina. — 


Zatem so na policah številne figurice, od plastičnega Gar- 
fielda in Snoopyja prek okužene Kerriganke do poželjive iz- 
vedenke Tamaki Kousake. Posebej dobro gredo menda v 
promet gotski modni dodatki in temačna oblačila. Ravno 
tako je tam možno kupiti številne igrače in uganke-zajeban- 
ke, tiste od tokijskega proizvajalca Hanayama. Toda osred- 
nja ponudba, zaradi katere je trgovina tako zelo oblegana, 
pa ostajajo trdojedrne družabne igre. To pomeni zbiral- | 
niško kvartopirstvo tipa Magic: The Gardening in Yu-Gi- 
Oh, Warhammerjeve diorame za ljudi z veliko časa in pros- 
Ne samo, da je izbira velika, v prodajalni redno organizirajo 
srečanja in tekmovanja. Če te mika poskusiti, koliko je vre- 
den vsak milimeter med vesoljskim marincem in Ghazgh- 
kullom Magom Urukom Thrako, zakaj so japonske karte 
Vanguard tako priljubljene ter kako mora pasti 20-stra- 
nična kocka, da se zmikavt izogne beholderjevi bolšča- 
vosti; potem je Črna luknja prava luknja. Ali če te zgolj zani- 
ma asortiment za tiste, ki jih imajo neposvečenci za čudake. 


ončna svetloba zna boleti, premika- 
nje nog je napor in za povrh je izlet 
iN med ljudi pravi izziv za družabne 


veščine. Vse poti itak vodijo v Aze- 
roth, futr in superjunaške majice pa se na- 
roča nalinijsko. Takšno je bilo svojčas mne- 
nje o geekih, ki naj bi se zavoljo socialne ank- 
sioznosti, barbapapastega stasa ali picastega 
obraza najraje zadrževali v svojih piflarskih 
votlinah. Toda dandanes je geekavost stanje 
razsvetljenega duha, ne odvratnega telesa. 
Potrebuje pa ta usmerjenost redne obroke iz- 
brane duhovne hrane, ki ni vselej na dosegu 
roke. Slovenija žal v tem oziru ni baš napred- 
na. Večina naroda zviška gleda na videoigri- 
ce, stripe, igrače in kar je še take robe. Če 
poznaš grški panteon, si razgledan svetov- 
ljan, če znaš na izust povedati prava imena 

Avengerjev, je skrajni čas, da odrasteš. Zato 
slovenski geeki delikatese praviloma kupuje- 
mo prek neta iz inozemstva, kjer ponudba se- 
ga onkraj domišljije, 

Toda kakor je fino videti nago babo v živo, se 
pogovarjati z ljudmi čez mizo ali špilati fuzbal 
brcajoče, ne pritiskajoče, ima tudi obisk zare- 
sne trgovine svojevrsten čar. Tam izdelke vi- 
diš, jih otipaš in kramljaš s podobno mislečimi. 
Če imaš srečo, ti je prodajalec celo v pomoč. 
Zato je pozdrava vredno, da kljub kranjski top- 
odročni tugi ipak obstaja par specializiranih 
štacunic, ki vsaj do neke mere strežejo potre- 
bam slovenskih sladokuscev. Zvečine jih vodi- 
jo iskreni navdušenci brez stremenja k bogati- 
ji, kar se splača podpreti. Precej bolj kot velike 
trgovce, ki najraje furajo podpasne prijeme in 
uničujejo tržišče. 

V slepem črevu od boga pozabljenega blod- 
njaka pod Plavo laguno tiči prav posebna 
štacunica. To je legendarni MAHTISZ, ki 
ga gejmerska skupnost pozna in čisla že ce- 
lo večnost. Resda tamkaj ne gre iskati kipca 
Deathwinga, t-shirta z Vault Boyem in Mario- 
vih obeskov za ključe. A po drugi ima častit- 
ljiva ustanova dva velika aduta. Prvi je bav- 
ljenje z rabljenimi špili, ki jih odkupujejo ali 
jemljejo v račun ter nato ugodno prodajajo. 
Če ti ne gre za deviško škatlo in prineseš 
kakšen naveličan kos, lahko dvakratno pro- 
. fitiraš. Poleg novih hitov je zato precejšnja 


1: tudi antikvarna ponudba za groš. Škatel iz 


Z disketnih časov sicer ni, a imajo še vedno 
nemalo tistih starodobnih kartonskih s kon- 
kretnimi priročniki. Drugi plus pa je, da zna- 
1 jo v kratkem času izpolniti kakršnokoli željo. 
Prepoznavni prodajalec Gorazd ima namreč 
naveze na vseh koncih in zrihta še tako ob- 
skurno izdajo azijskega špila s priloženimi 


%] dekliškimi spodnjicami. Škoda prav zares, 


da izven skladovnice šatulj, novih in starih, 
drugačnih artiklov praktično ni. 


z, 


Lei 
— V Centru Murgle dom ije unikaten kraj. 
kusce. STRIPART IČA EUČH 
bam v slikicah z oblački, vendar v 'slovenski' mani 
te vnih skladovnicah zvežčičev in stripalbumov namreč. 
s najdeš packe izdelkov vori Prva Marvel, DC 
- Vertigo i in podobnih. V saj ne v angleš rav tako je m 


olj za vzorec. V ospredju žal ni niti ki a produkcija, da- 
iki Musterja Ki place in še. nekaj 


€ rdon, Vul- 

> verin go pa predstavljajo stari poznanci, od 
CA Taičneka Toma o imen italijanske šole, kot so Zagor, Dy: 
lan Ja ia in Mystere in Alan Ford. Njihove prigo- 
bodisi v ličnih vezanih knjigah bodisi v an: 
ed tridesetih let, ob katerih se ti orosi 

n košček mladosti preživel v Jugoslaviji, 

kati. 1 Tam kot bivši pionir ali omladinec 

u oričarajo 

psi iz iz Hoterjevih nav nostalolc 


Akcijske figurice, ta najbolj tipičen zbirateljski kos in- 
ventarja, v teh koncih nimajo tradicije, zato jih nav- 
, dušenci pri nas sploh ne iščejo. Ampak dejansko ima- 
mo otipljivo štacuno z otipljivo prodajalko, kjer lahko 
'. kupiš namizne superjunake, liki iz filmov in tokijske 
groteske. Lokal DIDL ZHdOF' v ljubljanskem Citypar- 
H. ku ni ekskluzivno zapisan geekovskemu asortimentu, 
saj zvečine pripada Top Modelom in drugim dekliškim 
šolsko-papirniškim pripomočkom. Toda ena tretjina je 
založena s kipci vseh kalibrov, od 150-evrskega Joker- 
ja prek doprsnega kipa aliena in programa japanske 
delavnice Kotobukiya do zombijastih maket in Funko- 
vih karikaturic za dobrega desetaka. Tematike vključu- 
jejo Igro prestolov, stripe, špile in kultne grozljivke ter 
celo ligo NBA in na policah najdeš tako Bizarra ter Vin- 
centa Vego kot Godzillo, Jasona in Deadpoola. Žal pa je 
ponudba naključna in neuravnotežena. Številnih prvo- 
razrednih imen ni, medtem ko v množici odkriješ ob- 
| skurne stričke iz Walking Dead in igralce ameriškega 
nogometa. Prav tako je animejastih babnic le za vzo- 
rec. Da boš dobil točno določeno figuro, je zato malo 
verjetno. Ampak takle imamo in bolje to kot nič. 


Pef 

s V stari Ljubljani uraduje vrsta nišnih butikov, od takega z gra- 
ul mofonskimi ploščami do bukvarne. Na nabrežju je našla svoj 
mi v] z prostor tudi prav posebna prodajalnica igrač TO .JE TU, ki 
| 4" streže s širokim in edinstvenim naborom artiklov. Pri hiši ni- 
—-: majo ničesar digitalnega ali električnega, a zato toliko več ana- << 
ia [ rz Jognih zanimivosti, ki so drugod že izumrle. Tam lahko uzreš 
'" mnogo igrač naše mladosti, recimo vrtavke, jojoje, kalejdo- 
—— skope in tiste aluminijaste avtočke na navitje. Pa čuda misel- — 
: ». nic, od gordijskih vozlov iz cvekov, ki jih je treba spraviti na- 
;— a z 2. razen, do sedemstranskih, štiridimenzionalnih rubikovk. Taki- 
(zaj sto prodajajo veliko edinstvenih rokodelskih artiklov, odličnih 
a! za otroška rojstnodnevna darila. Nadalje so znani po številnih 
pripomočkih za poulično nastopaštvo: žonglerskih rekvizitih, 
hacky sackih, kitajskih krožnikih, devil stickih ... Posebej pa 
štacuno izpostavljam zavoljo bogate zbirke namiznih iger. 

— Klasičnih poslovenjenih družabnic, ki so jih polne police dru- 
A: gih blagovnic, ni, niti ne Warhammerja. Namesto tega ponu- 
jajo vse sorte Slovencem nepoznanih strateških, fantazijskih, 
trgovalnih, detektivskih in drugih zabavnih špilov za staro in 
mlado. Ker te škatle stanejo celo prek 50 evrov in njihova ka- 
kovost ter primernost nihata, je pozdrava vredna poteza, da si 
je moč igro pred nakupom izposoditi. Skratka, ta vselej odprt 
lokal s prijetnim vzdušjem se res splača obiskati, čeprav le iz 
' firbca. A moraš biti res zadgrnjen, da nič ne odneseš. 

vam Of. Edini predstavnik neljubljanskega butika za geeka je mla- 
k: x daSTRIPARHA OELAČEK: v od vseh bogov pozab- 
NE ljenem celjskem Celeia Parku. Štacunica je majhna in 
mrakobna, vendar lahko iz njenih nedrij Savinjčani izbrs- 
kajo marsikaj nenadejanega. Polovica programa so slika- 
nice z oblački, kjer največ prostora zasede presenetljivo 
bogata zbirka tiska v južnoslovanščini. To pomeni nebroj 
š brojev vseh junakov starih SFRJ-vremen, kot tudi nove 
srbske izdaje grafičnih romanov, kakršni sta velikanski 
bukvi Konan in Rip Kirbi. Pri slovenski besedi moram iz- 
postaviti malo znane knjige založbe Risar, na primer Petra 
Pana, Princa noči in Rdečebradčevo mladost. Naprodaj 
so ravno tako debelejši stipalbumi ameriških založb, toda 
ponudba ni ne bogata, ne stalna. V času brskanja so bili 
na pultu Millerjev Daredevil, znana štorija Death of Spi- 
der-Man, zbirka Avengerji in še par ostalih. Drugi del do- 
mišljijske robe je družabno špilovje. Poudarek je na Magi- 
cu in Warhammerju, saj se skupnost redno dobiva na 
druženjih v predverju, vendar najdeš še druge namiznice, 
A recimo Big Bang Theory: The Party Game. Oblaček se si- 

nice. Ko le ne bi bil tisti šoping center kot hiša duhov ... 

BIGGER, BETTER, EVENTFUL... 
SEE YOU IN NOVEMBER AT ONE OF THE BIGGEST 
CONSUMER GAMES SHOWS IN EUROPE! 


> One of the biggest consumer games shows in brands in one place 
Europe 


> The largest eSports tournaments in the region 
> Four large halls of the Zagreb Fair 


> All the most important regional gaming 
> An even greater, eventful, more attractive, more  YouTuber and vibloggers in one place special 
aj for visitors... This year we're breaking all So nun event 


Tickets will be available at the showfloor and already available online at 


www.rebootinfogamer.hr 

zadnje čase, ko iz Poljske kapljajo novice o podzem- 
ski najdbi kakih sto metrov dolge vlakovne kompozi- 
cije, ki naj bi bila polna naropanih dragocenosti. No, 
vse skupaj je za zdaj le intrigantna sličica sondiranja 
zemeljskih plasti, kajti do vlaka se ni uspelo prebiti še 
nikomur. Toda med dragotinami naj bi po sklepanju 
docela resnih znanstvenikov lahko bila znamenita 
Jantarjeva soba. 

To ni otroški kabinet nekega Jantarja, marveč gre za 
stenske obloge, pohištvo in štukature iz fosilizirane 
drevesne smole. Dotična velja za razmeroma drago- 
cen draguljarski medij, saj so lahko posamezni kosi 
stari do 260 milijonov let. Jantarno sobo so kot kot 
prikaz svojega znanja pričeli postavljati pruski mojstri 
rezbarstva v Berlinu v začetku 18. stoletja. Nakar ga 
je leta 1716 pruski kralj Friderik Viljem podaril ruske- 
mu zavezniku Petru Velikemu. Ta je smolnati inventar 
razširil in ga namestil v Katarinino palačo v Carskem 
selu pri Sankt Peterburgu. Soba je imela površino 55 
kvadratnih metrov in vanjo je bilo vgrajenega okrogl- 
ih šest ton jantarja. Zato njeno vrednost ocenjujejo na 
nekaj manj kot 400 milijonov. 

Rusijo je po koncu prve svetovne vojne stresla revolu- 
cija. A carski zakladi so - za razliko od družine - raz- 
meroma dobro preživeli desetletja Leninovega in Sta- 
linovega razgrajanja proti domači buržoaziji. Nato je 
vzplamtela druga vojna. Sankt Peterburg se je tedaj 
imenoval Leningrad in kot vemo iz Call of Duty 2, se 
je mesto tri leta obupano upiralo nemškemu zavzetju. 
In plačalo visoko ceno v življenjih. Carsko selo, ne- 
kakšno predmestje, je kljub temu padlo v roke Nem- 
cem, ki so Katarinino palačo razdejali do tal. Zname- 
nito sobo so v borih šestintridesetih urah kratkomalo 
razstavili in jo v zabojih prepeljali v Konigsberg oziro- 
ma Kaliningrad, kot to rusko mesto kličemo danes. 
Tu je zaklad postal razstavni eksponat, s katerim so 
Nemci razkazovali vojaško premoč nad domnevno 
manjvrednimi nasprotniki. 


Replika, ki si jo je znova mogoče ogledati v Cars- 
kem Selu, je prava paša za oči. Za okraske, kot je 
ta, so uporabili jantar v 350 različnih odtenkih. 

Aggressor se na vrtu sreča s starima učenjakoma in 
Darguis de Sade bi rad smolo. Sest ton, a brez komarjev. 


A potem se je vojna sreča preobrnila, Sovjeti so na- 
predovali na zahod in čeprav je Hitler ukazal evakua- 
cijo naropanega bogastva, je Jantarjeva soba menda 
ostala. Mesto so ob koncu vojne sprva z bombami tla- 
kovali zavezniki, nato pa s topovi še rdečearmejci. 
Tako se je za veličastnim zakladom izgubila vsaka 
sled. Zato se je Sovjetska zveza konec sedemdesetih 
let prejšnjega stoletja odločila, da zadevo rekonstrui- 
ra. Na podlagi starih skic in fotografij je nekaj deset 
mojstrov garalo skoraj petindvajset let, vse skupaj pa 
je stalo neznano količino milijonov. Večino je kako- 
pak morala spokorniško primakniti Nemčija, toda ne- 
kaj so prislužili z oddajanjem velike dvorane Katarini- 
ne palače za elitne koncerte. V ta namen je tam kla- 
virske tipke priganjal sir Elton John. 

Odtlej je medije polnilo veliko obetavnih sledi in razi- 
skovalnih ekspedicij, tako profesionalnih kot amater- 
skih, a vse brez uspeha. Ostanke gradu v Kaliningra- 
du so taki in drugačni Indiane Jonesi'nekajkrat preko- 
pali, dokler ni Leonid Brežnjev razvalin ukazal kratko- 
malo razstreliti. So pa leta 1997 v Nemčiji odkrili 
kamniti mozaik, ki je bil del nekdanje Jantarjeve so- 
be. Potomci lastnika so povedali, da je njihov dedek 
pomagal pri njeni demontaži in je okras zadržal kot 
spominek. Mozaik so vrnili Rusiji in je zdaj vgrajen v 
repliko. Bržkone gre še najbolj zaupati britanski razi- 
skavi, ki ugotavlja, da je Jantarjeva soba najverjetne- 
je izginila v eksplozijah bomb in požarih, ki so sledili. 
Drevesna smola pač zares slabo prenaša plamene. 


Ali je Newtonu res padlo jabolko na glavo in 
je Galilei res metal krogle s stolpa v Pisi? 
Pričujoča anekdota je stalnica osnovnošolskih uvo- 
dov v razlage o težnosti. Mladi sir Isaac Newton nič 
hudega sluteč sedi pod jablano, kar mu na glavi pri- 
stane jabolko, on pa doživi eureko in 'se domisli' gra- 
vitacijskega zakona. No, kot velja za marsikatero pri- 
povedko iz zgodovine znanosti, resnica ni tako eno- 
stavna. Angleža naj bi sadje pobožalo, ko je med leto- 
ma 1665 in 1667 preživljal odmor na domačem pose- 
stvu Woolsthorpe v Lincolnshiru, ko je bila cambriška 
univerza zaradi kuge zaprta. Toda trditve prihajajo od 
njegovih sodobnikov, kot sta Voltaire in Newtonov 
biograf William Stukeley, dočim jih sam v matema- 
tično-fizikalnih zapisih ni omenil nikdar. Prav nasprot- 
no: zabeležena pot do slovite bukle Philosophiae Na- 
turalis Principia Mathematica, v kateri je znanstvenik 
začrtal gravitacijsko teorijo, daje drugačno sliko. 
Newton se je tistihmal v glavnem ukvarjal z optiko in 
utemeljil razklon svetlobe na mavrične barve, dočim 
se je sile težnosti zares lotil šele, ko so ga izzvali kole- 
gi. Leta 1679 je pričel diskusijo z Robertom Hookom, 
ki ga je povprašal, kako bi se gibalo telo, na katerega 
bi delovala sila proti središču, ki bi bila obratno soraz- 


Dvomom navkljub je domnevna Newtonova jablana 
v Woolsthorpu v vzhodni Angliji priljubljena turis- 
tična točka. Plodovi pa so nižje kvalitete. 


merna s kvadratom razdalje. Newtonov tedanji odgo- 
vor - po spirali - je bil popolnoma napačen, na kar ga 
je opozoril Hooke. Ta je tedaj že vedel, da je odgovor 
elipsa, le da tega ni znal matematično utemeljiti. 
Newtonu je naposled prav to uspelo šest let pozneje, 
vendar rokopisi beležijo, da je do rešitve prek mimo- 
sunkov prišel postopno, ne z razsvetljenjem. 

Hakeljc je bil v tem, da je Hooke pri objavi Principie 
terjal omembo, saj si je upravičeno lastil zasluge za 
idejo elipse. Obenem se možakarja zaradi starih za- 
mer okoli hipotez v optiki nista preveč marala. Da bi 
Newton Hooka izločil, je razširil govorice o jabolku, ki 
da naj bi mu rešitev poslalo že dvajset let prej. Kljub 
temu je Hooka v knjigi omenil na posredovanje astro- 
noma Halleyja. Takisto so v njegovih študentskih za- 
piskih odkrili nekatere misli o težnosti, ki namigujejo, 
da je morda res gledal jabolko, kako pada. Gotovo pa 
ni takrat ničesar odkril. 

Sorodna prispodoba je tista z Galileom Galilejem, ki z 
nagnjenega stolpa v Pisi meče kroglice različnih mas, 
s čimer naj bi dokazal, da je pospeševanje pri pro- 
stem padanju neodvisno od mase. Vir te trditve je Ga- 
lilejev učenec Vincenzo Viviani, po katerem naj bi se 
dogodek pripetil leta 1589. Toda po Galilejevih zapi- 
skih sodeč učenjak tega takrat še ni vedel. Eksperi- 
mente na to temo je začel izvajati šele po letu 1604, 
in to v povsem drugačni obliki. Takrat namreč še ni 
bilo na voljo merilnih inštrumentov, ki bi takšno tezo 
ob navpičnem padcu empirično potrdili, saj niso po- 
znali mehanskih ur. Zato je kroglice spuščal po po- 
ložnem klancu. Tako je dogajanje upočasnil in hkrati 
omilil upor zraka. Za beleženje časa je pretakal vodo 
iz ene posodice v drugo. Pomagal naj bi si tudi s pev- 
skim taktom, kajti njegov oče je bil glasbenik. Viviani 
se je torej najverjetneje zmotil - gotovo pa je prispo- 
doba s stolpom za šolarje laže razumljiva. 

Keiji 


S ije naredil medvedjo uslugo. Naj spom- 


nim: to je tisti Tokijec (Onimusha! 

Dead Rising! Resident Evil), ki je pred 
nekaj časa javno izjavil, da je japonska indus- 
trija iger v riti. Taki kosmati in neklistirani. 
Njegov glavni argument je bil, da tamkajšnje 
firme ne stopajo v korak s časom in da jih Za- 
hod šiša na malodane vseh področjih, od teh- 
nologije do izvirnosti ter novih poslovnih pri- 
jemov. Tako stanje je pretežno razvidno tudi 
na letošnjem sejmu Tokyo Game Show, od 
koder prečitajte raport v tem farbovitem ma- 
gazinu. A z izjavo je Keiji škodil predvsem se- 
bi, kajti v trenutku so se mu zaprla vrata dos- 
ti japonskih založnikov. Saj ne, da se pretira- 
no žre, kajti denarce za Mega Manovega duš- 
nega naslednika Mighty No. 9 je zbral na Kick- 
starterju, dela pa ga predvsem za naše loge. 
Toda morda bo nekoč še potreboval pomoč 
rodne grude, a je ne bo deležen, kajti samura- 
jev spomin je dolg kakor daikatana. 
Kot nekdo, ki živi v deželi, kjer se igrotvorstvo 
s prvo Slovensko razvijalsko konferenco šele 
dobro prebuja, Inafuneja čisto razumem. Bil je 
frustriran in izživciran, da se nič ne premakne. 
A stvari so morale v njegovi glavi biti res skraj- 
ne, da je udaril po mizi in dvignil glas. Kaj ta- 
kega je za Japonce neznačilno, domala neza- 
slišano, saj se neradi izpostavljajo. To je mar- 
ljiv, sramežljiv in deloven narod, ki ne mara 
štrlenja iz povprečja. (Skupaj s številnimi sa- 
momori so v tem slični Slovencu, toda po mar- 
sičem drugem ne.) Zanje je važna predvsem 
skupnost, ne posameznik - ravno zato niso 
požegnali nam tako ljubih zombijev, ki simbo- 
lizirajo strah pred izgubo individualnosti. 
Toda bojim se, da se je Keiji izpostavil po ne- 
potrebnem oziroma da se je spustil v boj z mli- 
ni na veter. Japoncem je namreč lastno tudi, 
da so veliki tradicionalisti, da ne marajo spre- 
memb in da furajo zaprto družbo. Splošen 
simptom tega je slabo znanje angleščine, ki se 
je dolga leta učijo v šoli, nakar jo v praksi zna- 
jo komaj za malo boljši "Hello world." Drugi pa 
vrsta iger, s katerimi se neprestano ubadajo. 
Nobeno naključje ni, da pojem 'jrpg' oziroma 
japonski frp označuje domala enako vrsto iger, 
kot smo jih spoznali z zgodnjimi konzolami. Z 
mladeničem čudnih las hodiš po pravljičnem 
svetu in tlačansko klestiš sovražnike, le da si 


lnafune ... 


to včasih počel potezno, zdaj pa dostikrat real- 
nočasovno. A občutek, smiseln in pristop so se 
spremenili manj kot pri nas, kjer imamo staro- 
davne baldurske erpegeje, sodobne witcher- 
jevske in nalinijske, če jih omenim le prgišče. 
Dragon Ouest in Final Fantasy v bistvu še ved- 
no vladata. Pri drugih žanrih raznoterost in po- 
sodabljanje nista dosti boljša in neogibno so 
raporti s TGSja precej uniformni. Da so letos 
skopirali Minecraft, je že prav nenavadno :). 
Pa vendar, pa vendar nekaj se premika. Dvo- 
mim sicer, da zaradi Inafunejevega izpada, ki 
mu je pritegnil redkokateri kolega - nič nena- 
vadnega glede na to, da so japonski razvijalci 
razdeljeni na fevde, ki ljubosumno čuvajo zna- 
nje in ne sodelujejo. To je eden od razlogov, da 
imajo toliko problemov z usvojitvijo novih po- 
gonov, kot sta Unity in Unreal 4. Ampak na 
koncu tunela je nekaj luči, ta pa ne sije z zaslo- 
nov najmodernejših mobilnikov, ki v Japanu 
dodobra režejo v konzolno pogačo. (Računal- 
niška ostaja omembe nevredna.) Kot rečeno v 
raportu s smenja, se playstation 4 začenja pro- 
dajati nekoliko bolje in nekatere japonske 
stvaritve so naposled ratale sodobne po za- 
hodnih standardih. Trenutni zastavonoša glo- 
balizacije je v prejšnjem Jokerju z 90 ocenjeni 
Metal Gear Solid 5, ki z odprtim svetom in pre- 
gibno skrivalno-strelsko akcijo na čudaške to- 
kijske izdelke včerajšnjika spomni le še po do- 
ločenih nenavadnostih, kot sta kartonska škat- 
la in nebrzdani joški babe Ouiet. 
Po drugi plati pa so japonski izdelki vnovič po- 
stali zanimivi ravno zato, ker so tako drugačni, 
čeravno zaradi obtičanja v preteklosti. Japonci 
še zmerom izdelujejo najboljše pretepačine, 
skakalne in strelske arkade ter sekljaške igre, 
ki jih plemenitijo z zanimivimi domislicami. 
Njihovi šefi so najbolj srditi (Bloodborne, Ba- 
yonetta, Monster Hunter), njihovo taktiziranje 
najbolj odpuljeno (Wonderful 101), njihovi ple- 
si krogel najbolj spektakularni (Crimzon Clo- 
ver). Njihovi urejevalniki so najbolj kompletni 
(Super Mario Maker), njihove naprave najbolj 
specializirane (vita, 3DS), njihov fuzbal najbolj 
fuzbalski (Pro Evo). Šibati naprej je hvalevred- 
no, toda včasih se mora človek ustaviti in ob- 
delati zemljico, na kateri stoji. Nemara šele te- 
daj obrodi res sladek sad. 

Sneti 


ickstarterju za Mighty No. 9 
Bš, tudi'založnika Deep Silver. 

edni čitavci me-poznate kot navdušenca 
nad vojaško tehnologijo, ki rad piše o tem, 
kdaj bodo droni dobili zavest in nas vse po- 
strelili z laserji. Toda če bi moral izluščiti rod 


vojske in časovno obdobje, nad katerim sem od ne" 


kdaj najbolj fasciniran, so to vojaške ladje pfejšnje- 
ga stoletja. Od otroštva na panet poznam sestav 
flot bitke,pri Jutlandu, plastičnih model Ičkov Bis- 
marekov sem imel kolikor hočeš in če bi imel mač- 
a, bi mu bilo ime Scharnhorst. Na teh jeklenih ko- 
Josih-je nekaj, kar jim da močnejšo prezenco kot 
tankom ali letalom. (Bržda to, da.vagajo več deset 
tisoč ton.) Ko je Wargaming naznanil, da želi imeti v 
nizu večigralskih free to play vojaških iger World of 
tudi barkače, sem čakal samo še nanje. 


OMG YAMATO 


Ob vstopu v igrin pristan se'kaže prikleniti na veri- 
go, da ne pobezljaš, kajti bojna plovila so v Warga- 
mingovi sanktpetersburški izpostavi izdelali z obili- 
co pozornosti. Da so polna topovskih kupol, iz kate- 
rih vsevprek molijo cevi, je samoumevno. A zmode- 
lirali so vse mogoče elemente, od najmanjših stroj- 
nic za protiletalsko obrambo do vrvi na katapultu za 
izvidniško letalo! Po ladjah se sicer ne moreš spre- 
hajati ali videti v notranjost. Toda seznam opreme ti 
omogoča, da kamero približaš posameznim kupo- 
lam, daljinomeru oziroma torpednem ve Že- 
lel bi si le še vpogleda v razporeditev oklepne zašči- 
te, kot je v War Thunderju mogoče pri oklepnikih. 
Avtorji so časovno daljico potegnili od začetka 20. 
stoletja do konca druge svetovne vojne oziroma od 
rojstva modernih bojnih ladij - dreadnoughtov - do 
njihovega zatona. Prvi primerki v tehnološkem dre- 
vesu so patruljne barkače, ki jim sledijo stare križar- 
ke, kjer so kanoni še postavljeni v nerodne kazema- 
te. Nato do desete stopnje ali 'tiera', kakor je to pri 
Worldih v navadi, preidejo v višek tehnologije v drugi 
svetovni vojni in se zaključijo s projekti, ki niso ni- 
koli prišli dlje od risalnih miz, kot je naslednica lo- 
we, Montana. Tako gre to pač pri Wargamingu in ne 
pričakuj čistega realizma. A prototipna tehnologija 
je zanimiva in drugič, Svetovi niso simulacije, mar- 
več skušajo ubrati srednjo pot med zanesenjaško 
igro in preprostejšo arkado za množice. 

-Ta ene nova le krši naciji razvi 

loškoidrevo: ZDAI in Japonska imi vejan 

nih ladij, križark, rušilcev in a ria po- 
lovici oktobra dospejo ruski rušilci in nemške-kri: 
žarke z Admiralom Hipperjem, dočim j E britanska 
mojfiafica, njega dni največja na svetu, 'prišparana' 
za prihodnje leto. Močna beloruska logika. Kljub te- 
mu materiala za štart ne manjka, če $i japonofil. 
Križarki Atago in Mogami, bojne ladje Fuso, Kongo 
in Yamato ter letalonosilki Hiryu in Shokaku - sama 
slovita imena pacifiških bitk. Vedi le, da na sezna- 
mu ni podmornic in jih predvidoma nikdar ne bo, 


saj so dokaj neprimerne za igralni sistem. 
ni.na klik 


K 

oPWarships silne plavajoče pošasti postavi v 
klasično nalinijsko igro, kjer se obstreljujeta dve 
moštvi igralcev, v katerih vsak sodelujoči v pogledu 
od zadaj upravlja svojo ladjo. Cilj je nasprotno'eki- 
po v celoti potopiti ali zavzeti strateške točke. Ko je 
boja konec, v pristanu pomeditiraš nad rezultatom, 
pogledaš, če je poveljnik ladje pridobil kakšno veš- 
čino, in spet stisneš knof 'Battle', da te samodej za 
iskanje soigralcev pošlje v nov spopad. Skratka, 
da ne boš naprednejših modusov, na primer ob- 
rambe konvoja, kaj šele česarkoli pripovedno us- 
merjenega. WoWSs je pač, enako kot World of Tanks 
in Warplanes, visoko tekmovalen multiplayerski 


ima končno svojega Yamata. 
Takoj.mu ga potopijo neki Poljaki. 


dokaj globok igralni sistem v blaga F2P-molža 
lepe ladjice v prehitro izšla % slab iskalnik ig- 
ralcev x drage premijske ladje Wargaming 
nI sv MS 
"naslov. Za uživanje v takšni igri je primernejša  brez-. s 
kompromisna želja po prevladi: nad soigralgi kot 
navdušenje nad impozantnimi plovili. z 
Je pa špil samosvoj in se loči od Tankov.i int 
so vojne ladje čisto drugačni stroji. Predvsem so:za- 
pletenejše, počasnejše in —. zaradi č česar. 
partije trajajo dlje, v povprečju'deset mihtut inwveč. 
j ajbolj gibljivim rušilcem, moraš biti 
sedeš na katerega od mnogoterih 
aterimi je obilno posejana večina kart, 
Eio, zavetje. Hkrati z mišjo usmerjaš kamero in 
'glavne topove, ne dosti drugače kot v Battlestations: 
Midway. Preklopiti je moč še na torpedno oboroži- 
tev, dočim sekundarni kanoni in protiletalska ob- 
ramba streljajo samodejno. Glavni hec je zadevanje 
tarč, ki se premikajo po obzorju, saj moraš ročno 
(elo) (olečcli prehitke i in ti računalo samodejno izračuna- 
va zgolj elevacijo: Pri torpedih ti pomaga s smerjo, a 
se jim okretnejša tarča z vijuganjem zlahka izogne. 

S tem sem zaobjel večino ukazov, kajti razen tega 
sprožaš le še posebne prijeme. V bojni ladji pošlješ 

Wargamingov'ladijski špil je po ustroju podoben tankovskemu in letalskemu: v arkadnih nali- ' ba m 
nijskih spopadih potapljaš druge igralce. To počneš z veščim usmerjanjem kanonov na daljavo. D 


Ko salva udari tik pod vodno gladino, zaškriplje in zaklokota celo v največjem železnem kolosu. 
Ba 4 

inženirce popravit manjšo škodo in povrnit nekaj 
življenjskih točk. Križarke pa lahko s sonarjem 
zaznavajo skozi dimne zavese, ki jih spuščajo ru- 
šilci. Edini odmik so letalonosilke, kjer dogajanje 
spremljaš od zgoraj in pošiljaš letalske skupine 
kot enote v realnočasovni strategiji. WoWSs je to- 
rej dokajšnja arkada in nič ne upaj, da boš z mo- 

4 poveljeval Bismarcku pri bežanju pred vso 
9) ansko floto. Morda kdaj v daljni prihodnosti, 
če pripojijo kak zgodovinski modus. 


A kljub temu špil pod površjem skriva dosti na- 
prednosti. Let granat in prebijanje oklepa sta do- 
stojno simulirana, medtem ko imajo plovila več- 
slojno oklepno zaščito ter zapleten poškodbeni 

UIKKTU - e 
Takšna je videti luka. Na modelih ladij si napaseš oči in zaradi tega obdržiš celo 
darilne ladje, ki so igralno običajno neuporabne. Za cekin jih je moč pobarvati. 


pi . ' Upravljanje letalonosilk j je nabolj "samosvoje, Saj pri njih od zgoraj j zreš na | bojišče in, gi 
ski klikotaje pošiljaš letalske skupine naokoli. Na voljo imaš lovce, bombnike in torpednike. ' | 


mm: 
Ko urežejo topovi bojnih ladij, ob gromkem trušču zacvetijo plameni, kar je TET videti. Poškod- i 
beni model na njih pušča od požarov ožgane zaplate, luknje in zdruznjeno kovino uničenih kupol. - 

model. Ko streljaš z najtežjimi topovi bojnih ladij, 
lahko s,protioklepnim strelivom upaš na prebija- 
nje sovražnih citadel. S tem se označuje najbolj 
zaščitena sredica plovil, kjer so pod'decimetri je- 
kla vitalni deli, na primer pogonski motorji in 
skladišča streliva. Uničenje sovraga z eno salvo 
tako ni redkost. Rušilci in križarke po drugi plati 
pogosteje sipajo zažigalno strelivo, ki s požari 
počasi odjeda življenjske točke, s kritičnimi za- 
detki odstranjujejo posamezne sisteme ali zahrbt- 
no spuščajo torpede. Ti so zabava prvega razre- 
da, ker so grozljivo uničujoči in se jim nerodne 
beštije težko ognejo. Ko ti uspe nekoga dobiti v 
torpedno past ali z granato zadeti šibko točko, je 
užitek nepopisen. Je pa v Warships vloga sreče 
zaradi spremenljivega leta izstrelkov večja kot pri 
tankih in letalih, kar utegne koga motiti. 


IGROVJE — 
4 ar ka 
KAJ RUŠIJO RUŠILCI? 


V nasprotju s splošnim prepričanjem ni vsaka vojaška bar- 
kača bojna ladja ali križarka, marveč je treba biti pri poime- 
novanju pazljiv. Z 'bojno ladjo' imenujemo samo najtežja 
plovila z največjimi kalibri topov, ki so v času druge sveto- 
vne vojne izpodrivale približno 40.000 ton in bile opremlje- 
ne s topovi premera okrog 381 mm ter najdebelejšim 
oklepom. Koncem vojne so jih izpodrinile letalonosilke, 
čeprav so Američani na svoje iowe kasneje namontirali ra- 
kete in z njimi pozirali še v Zalivski vojni. 

Danes hrbtenico večjih mornaric predstavljajo raketni ru- 
šilci, ki so bili v obdobju WW2 najmanjši tip plovil, name- 
njen spremstvu. Lovili so podmornice, zagotavljali zračno 
obrambo in se zoperstavljali sovražnim rušilcem, da ne bi 
ranljivejših članov flote napadali s torpedi, najmočnejšim 
orožjem teh ladij. V bistvu so jih koncem 19. stoletja zgra- 
dili prav za borbo proti še manjšim torpednim čolnom, od 
koder izhaja ime. Torpedni rušilci so torej uničevalci torpe- 
dovk. Vmes med rušilce in bojne ladje so po tonaži spada- 
le križarke, ki so jih v prvi polovici 20. stoletja dodatno de- 
lili na težke in lahke. Prve so praviloma nosile topove kali- 
bra 203 mm, druge pa 152 mm, nemalokrat tudi torpede. 


g- % a 

— Ko: se priučiš najosnovnejšega merjenja in gibanja, se to- 
rej pravi izzivi šele začnejo. Tedaj morašizgruntati, kako 
delujejo oklepi, da boš ti projektile odbijal, sovrag pa 
tvojih ne. V osnovnem modusu je v ekipi dvanajst igral- 
cev,:ki morajo pravilno sodelovati, da osredotočajo ogenj 
bojnih ladij%h križark, izvidujejo z rušilci, ščitijo letalono- 
silke ssprotizračno obrarnbo in dimnimi zavesami ... Vse 
to do izraza pride šele tam okrog tiera šest ali sadenii za- 
to WoWSs nudi večplastno igro, ki se jo postopno učiš 
vsaj nekaj mesecev. 

O dolgoživosti težko sodim, kajti na spopade"med« klani, 


'kot jih ima World of Tanks,še čakamo. Bolj zavzetim ig- 


ralcem je namenjen način ranked battles z lestvico in 
boljšim oblikovanjem druščin od privzetih standardnih, 
saj skuša tam matchmaker postaviti vkup podobno iz- 
kušene. Iskalnik za standardne igre, skozi katere opraviš 
o tlake za zbiranje novcev za nakupe vse moder- 
ij, pa je še vedno zanič in stalno nastavlja ne- 
uravnotežene ekipe. Ostaja rak rana vseh naslovov stu- 
dia in povzroča slabo voljo ter zmerljivke v chatu. 

Nasploh so World of Warships splovili prehitro. Polne 


družitve igralnega računa s tanki in letali še ni. Za po- 
h lokalna evropska Wargamingova izpostava izdaja 
precenjene premijske barkače, ki stanejo po 60 evrov. 
Zakaj jih folk kupuje? Ker gre za slovite ladje, kot so Tir- 
pitz, Aurora, »Wals ite in Mikasa. To pusti slab priokus. A 
po drugi plati je'igra zastonj(ska) in ima podobno kot 
tanki in letala blag free to play model, ki neplačnikov v 
igralnem smislu ne prikrajša preveč. Premijski račun za 
desetaka mesečno pospeši nadgrajevanje in odklepanje 
novih ladij, premijska plovila pa ti navržejo več soldov. 
Osovražnega premijskega streliva iz tankov še ni, je pa 
predvideno. Plačevanje se pozna predvsem pri tlaki više 
na lestvici, ko posamezno ladjo odklepaš več tednov. 
Tako je v Worldih vselej bilo in tu bodo najbolj na svoj 
račun prišli tisti, ki radi zmojstrijo kompleksen večigral- 
ski špil, ker jih bo konkurenca dlje časa držala motivira- 
ne. Vendarle inštalacijo priporočam tudi onim, ki ne ma- 
rajo preveč za nalinijske igre, a so navdušenci nad vojni- 
mi ladjami, kajti WoWs se dobro odreže z njihovo pred- 
stavitvijo. Začetniki lahko igrajo proti botom, ki znajo nu- 
diti precejšen odpor, zato ni izgovora, da igre ne bi vsaj 
preizkusili. Njena luka je na Worldofwarships.eu. 

rojica nejevoljnih rešiteljev nima miru. Čarodej 
Pontius dopustuje s familijo, bojevnik Amadeus 
rešuje ovce in lokostrelka Zoya se ubada s poni- 
glavostmi, ko jih na pomoč vpokličejo coprniki z » 48 dj o — sa 

akademije. Oblega jo velikanski stvor in na znani trojici je, ( x 

da ga odžene. Ampak to je šele prvi korak k širši zagati, ki 

vključuje nefariozno magično bitje, ogroženost farbovite 

pravljične dimenzije in, hja, kljub znanemu nazivu ne prav 

dobro igro. 


'Trine 3 je mežlarija skakanja, boja'in, reševanja spretnostno-miselnih ugank, v-kateri 
kadarkoli menjavaš tri like s samosvojimi veščinami. Podoba je zelo lepa, igra pa .-. 


V slogi je moč 

Trine 3 s podnaslovom The Artifacts of Power v osnovi os- 
taja enake baže kot poprej. Gre za linearno mešanico ska- 
kalnega premagovanja ploščadi in prepadov, bojevanja ter 
reševanja ugank. Te temeljijo na izkoriščanju lastnosti vsa- 
kega od omenjenih treh junakov, nekako kot v Legovih 
igrah, le da na resnejši način. Čarodej po zraku premika za- 
boje, lokostrelka izstreljuje strelice z vrvmi in se haklja za 
železne obroče, vojščak pa po skoku zaradi ščita upočas- 
njeno pada, s čimer se prebije čez smrtonosne globeli. Med 
heroji instantno preklapljaš, ni jih pa moč v puščavništvu 
na zaslonu imeti več hkrati. To se pripeti le v spletnem ali 
lokalnem sodelovalnem večigralstvu za do tri ljudi. 

Tipska zagata izgleda tako, da streličarka s špago pote- 
gne neko ploščad k sebi, čarobnjak zacopra škatlo in jo 
namesti tako, da ujame vrv, nakar se hrust zavihti prek 
zoženega prepada. Če kdo umre, je treba počakati na kra- 
ju njegove smrti, kar je včasih enostavno in včasih zahtev- 
no, saj imaš lahko brez enega od junakov resnejše težave, 
kako priti čez neko vrzel. No, nadaljevalnih točk ne manj- 
ka, tako da je Trine 3, enako kot prehodnika, v končni fa- 
zi dosti lahek špil. Posebej v co-opu. 


Bojevanja je 
A preseneča, 


Adijo, ploskev 


Ker smo že pri trojki, so morali nordijski skrbniki Frozenby- 
te poskrbeti za občutnejšo novost. Našli so jo v logični po- 
tezi - dodali so tretjo dimenzijo. Ta je bila prej prisotna le v 
globinskih ozadjih, sedaj pa so jo izkoristili za vse plati do- 
gajanja. Platforme za skok so nameščene 'v' zaslonu, tja je 
moč riniti zaboje ter razpošiljati puščice in sovražniki so te 
sposobni obkrožiti. Lesene podne vlečeš iz ozadij ter se 
modernizirano povzpenjaš po globinsko nameščenih plan- 
kah. Oboje je organsko povezano, saj z rabo spretnosti 

Tako kot predhodnica vsebuje Artifacts of Power več tehnološko-obstranskih bonbončkov. 


Med njimi stereoskopsko podobo in editor, ki podpira Steamovo odložišče Worksh 


Mc 


Puzle niso le take, da mo! 
ičakajb magična ila, kje 
x .1 

anipulirati škatlovje. Na akademiji te 
iti pravilne simbole. Ne, nitežko. 


omogočaš skakalno napredovanje in obratno. Na ta rovaš Arte- 
fakti pridobijo jerbas prepotrebne svežine, saj se je striktni 2D v 
minulih dveh delih že nekoliko izpel. 

Žal tretja plat, udrihanje, ne uživa enako močne integracije. Od- 
vija se na malo večjih prostorih in v omejenih arenah, ko špil 
meni, da si zaslužiš odmor od glavnega početja. Tedaj te na- 
skočijo gruče drevesarskih pošastkov v manjših in večjih izve- 
denkah, ki jih najlaže nagarbaš z bojevnikom. Ta vihti meč in se 
v polnem krogu brani s ščitom, kar je načeloma v redu. Problem 
je, da je bojni sistem hudo omejen, saj stalno ponavljaš eno in 
isto kombinacijo, se braniš ter se odmikaš, capini pa so neraz- 
noliki in glupi ko točak. Še najbolj se vzradostiš ob šefih, kot sta 
leteč čarodej in zmaj iz gošče. Tu se je treba umikati jasno tele- 
grafiranim napadom, kot so ognjene krogle z neba, in sekati v 
trenutkih miru. A glavarji so impresivni le vizualno in pozna se, 
da Frozenbyte s sekljaškimi arkadami nimajo izkušenj. 


Težave naprednosti 


Kilavi boj ni edina pomanjkljivost, ki kazi Trine 3. Lepo je, da so 
mu dodali tretjo dimenzijo, vendar ta v navezi z dinamično fiziko 
povzroča težave. Nerodno je spravljati lebdeče zaboje v pravilen 
položaj v 3D-prostoru in se ubadati z opletajočimi špagami, ki se 
nikakor nočejo skrajšati na ustrezno dolžino, da bi zahakljana 
vrata ostala odprta. Igra za izvedbo dokaj očitnih rešitev ugank 
nemalokrat terja zvrhano mero potrpežljivosti in ponavljanja. 
Prav tako davek terja splošna okleščenost, saj manjkajo odklep- 
ljive veščine v razvojnem drevesu po zgledu predhodnice. Sicer 
ni vse enako kot prej in gre bolj za jagodni izbor veščin, ki so 
privzete ter stalne. Ašašinkridovska Zoya je denimo pridobila 
omenjeno ukvarjanje s špagami, zaradi česar je zdaj manj ska- 
kalno-bojevita in bolj udeležena pri puzlah, kar je kul. Vendar 
okleščena količina možnosti moti in naredi puzle za manj priv- 
lačne ter raznotere kot prej. Čez čas se začne način, kako so se- 
stavljeni miselni orehi, precej ponavljati, kar gre direktno na ro- 
vaš zaklenjenega nabora sposobnosti likov. 

Škoda, kajti nivoji so po svoje sestavljeni prefrigano. Skoznje se 
lahko prebijaš hitro ali se trudiš pobrati čimveč svetlečih simbo- 
lov, nameščenih na odmaknjenih krajih in za neobveznimi pre- 
prekami. Je pa res, da je poteza dvolična, saj moraš za odklep 
naslednje stopnje v zgodbenem nizu posedovati konkretno ko- 
ličino simbolov. Zato je stopnje malodane obvezno ponavljati, 
pri čemer lahko štartaš pri katerikoli nadzorni točki, in se loteva- 
ti obstranskih izzivov za posamične osebe. Ti poudarijo njihove 
inherentne veščine, tako da so Amadeusovi usmerjeni gar- 
baško-skakalno, magovi pa ugankarsko. 


Artefakti šibkosti 


Dotični nivoji so precej manj odpustljivi kot tisti v kampanji in 
zaradi obvezne nabirke simbolov se zazdi, da te ustvarjalci z nji- 
mi umetno držijo nazaj. Oziroma, drugače rečeno, da dobro ve- 
do, kako kratka je igra, zato te hočejo s potrebo po bleščicah na 
vse kriplje zavreti pri drvenju do cilja. Trine 3 namreč z ekstra iz- 
zivi vred obrneš v petih urah, pri čemer je na dlani, da so se Fro- 
zenbyte v razvoju zaplezali in so morali izkušnjo porezati. To se 
vidi po hlastnem, cliffhangerskem koncu, vmesnih preskokih in 
razmesarjeni, plitvi zgodbi. 

Resda je težko prezreti, kako ličen naslov je Trine 3, ki caruje s 
takoj prepoznavno, barvito grafiko in čarobno glasbo. A čeprav 
se imaš na več krajih v njem fino in sta dodana podpora modom 
ter urejevalnik lastnih nivojev, je ob vseh težavah dvajsetak v di- 
gitalni distribuciji bolje vložiti drugam. 


o hisbil rad si 
datne dimenzije 


m aii 


imacije "vojska so hecne, ose soldatje in leta 
MekupčKe plastičnihudelov. A večinoma igraš iz oddaljene ptičje pers 


Toy Soldiers: 
War Chest 


o se ti zahoče vojskovanja, poženeš Total War in pošlješ sto- 

tnije soldatov v mesoreznico. Pred mnogimi desetletji pa 

naši nonoti te možnosti niso imeli. Ko je v njih vzplamtel na- 

poleonski navdih, so po tleh razpostavili kositrne vojačke, 
nakar so krogle letele v domišljiji in je avstro-ogrska vojska šla v na- 
pad na samuraje. Recimo. No, strategija-poševnica-akcijada Toy 
Soldiers, ki nepremičnim vojaceljnom vdahne življenje na digitalnih 
mo še napol, so jim pridodali futuristične komandose z laserji ter ... 
mavrične ponije. Ej, priljubljenost My Little Ponies je treba monetizi- 
rati! Pa He-Mana. In G.l. Joeja. Ter Ezia. Po dveh obstoječih izvodih 
je serijo iz Microsoftovih dobil v roke Ubisoft, kar se pozna. 


Franšiza Toy Soldiers gradi na zvrsti tower defense, v kateri s postav- 
ljanjem obrambnih postojank odbijaš navale sovražnih armad, nakar 
temu primeša nekaj tretjeosebnega ratatanja. Stopnje so bojišča z 
zamejenimi prostorčki, kjer zgradiš obrambne stolpiče, jih nadgraju- 
ješ in skušaš z njimi zaustaviti naskoke druge strani, da ne bi prišla 
do tvoje škatle z igračami ter jo neusmiljeno zdemolirala s plastični- 
mi bajoneti. Ko preživiš določeno število naskokov, je zmaga tvoja, 
sicer greš jovo na novo v boj s predelanim pristopom. Pripoved je 
osrediščena okrog dveh mulcev, brata in sestre, ki se med sabo da- 
jeta na tleh otroške sobe, ceno pa z življenjem plačajo množice ume- 
tnih bojevnikov. Špil ima zato lahkoten, hudomušen pridih, ki ga ne 
kazi nasilje v slogu špricanja krvi ob natikanju vojščakov na osti sa- 
morogov. 

Za razliko od ostalih tower defensov je moč akcijo marsikje približa- 
ti. Nad slehernim stolpičem lahko namreč osebno prevzameš nadzor 
in rešetaš kot naciji na atlantskem zidu ob normandijski invaziji. To 
ti sicer začasno onemogoči gradnjo in pregled drugih delov karte. 
Vendar obstaja več razlogov, zakaj se ti splača. Prvič: ročno poprijet 
mitraljez nima omejenega dosega, ki ob računalniškem nadzoru do- 
loča, kam lahko utrdba strelja. Osebno lahko tako headshotaš so- 
vrage čez vso karto. Drugič: včasih moraš lastnoročno izbirati prave 
tarče, ker silicij tega ni zmožen. In tretjič ter po nareku igre najpo- 
membneje: s takole pobitimi nasprotniki se ti polni merilnik super- 
duper posebne moči. Z njo na teren prikličeš junake, tudi He-Mana 
in Ezia, ter njihove uničevalne stroje, kot Kajzerjev tank. Takrat se 
Toy Soldiers prelevi v tretjeosebno pobijalko, kjer mečeš granate ali 
milne mehurčke (očitno ista reč), da leti vse v luft in ob genocidu 
nad plastiko odmeva otroški smeh. Fajn! 


Pri Grayskullu! 


Junaka, postojanke in valove napadalcev določa izbira ene od 
osmih paketov plastičnih soldatov. Štiri so nelicenčne frakcije, med 
katerimi od prej poznamo Kajzerja, za katerega prva svetovna vojna 
ran s črnimi zmaji in troli z ognjenim zadahom, pa specialci prihod- 
nosti in mali leteči medvedki s kotalečimi mački, eksplozivnimi po- 
niji ter rožnatimi čarobnimi vilami, ki polagajo nasprotnike hitreje 
kot kalašnikovka. Druge štiri strani nosijo slovite nazive. Tu je He- 
Man s svojim bojnim mačkom in celo vojsko Man-at-Armsov oziro- 
ma Čovjeka oružja za tiste, ki so tole gledali še v bivši Jugi. Pa G.l. 
Joe in Cobra ter na koncu Creedov Ezio z rajdo ašašinov, ki si proti 
tankom pomagajo z da Vincijevimi umotvori - večcevnimi kanoni, 
letečimi jadralnimi napravami in tako naprej. Ubisoft je pač moral 
nekaj vriniti. 

Liki so napravljeni kar domiselno. Deviška kožica ima vidne sklepe 
kot figurica, džiajdžoje krasi fletna plastična polt. Ko se vojska usuje 
čez polje, eksplozije borce nosijo vsepovprek in obstaja celo dosežek 

za najdlje letečega soldata. A od tako znanih imen bi 
lahko z nekaj truda iztisnili več. Silak na primer komaj 
kdaj zatuli "Grayskull!" Repertoar vojščakov je maj- 
hen in vse frakcije so vpete v zelo omejen spisek 
utrdb ter napadalnih valov. Na obrambni strani so 
stolpiči proti pehoti, oklepnikom, frčalom in na koncu 
artilerija. Resda imajo posamezne inačice za spozna- 
nje različne lastnosti in se kanček drugače nadgraju- 
jejo. Le Kajzerjeve mitraljeze lahko na primer opremiš 
z bojnimi strupi. A vendarle ne glede na izbrano raso 
vselej ubiraš podobne pristope, saj je daleč najbolj 
važno, kakšen tip stolpa kam postaviš in kdaj prevze- 
maš nadzor nad njimi. Figurice tako žal izpadejo kot 
površinska kozmetika. 


Z Me, Nek, 


Boljši na konzolah 


Ko se po nekaj partijah navadiš ubrisanih mačkov, se 
War Chest prelevi iz otroške igre v soliden in zahteven 
tower defense za slehernika. Prve od dveh ducatov 
misij v kampanji te uvedejo, a težavnost se hitro dvig- 
ne in moraš, kot se za žanr spodobi, skozi neuspehe 
preizkušati pristope, preden najdeš pravega. Zlasti ob 
dolgih bojih s šefi, ki te čakajo vsakih nekaj stopenj. 
Intrigantno je večigralstvo, kjer se igralca v dvoboju 
izmenjujeta pri obrambi in napadanju. Nasprotnike 
lahko najdeš tako med Parinimi in Uplayjevimi prija- 
telji kot naključno in ko po kakem tednu večernih iger 
končaš kampanjo, se špas na liniji šele zares začne. 
Ni slabo za 15 evrov. 

Ampak, toda, vendar. Toliko koštajo le osnovne štiri 
frakcije in če želiš imeti še licenčne z ašašini, boš bo- 
disi pljunil 5 evrov za eno ali 15 za vse. Skratka, če- 
prav ni v multiju nobena stran premočna, gre za 30- 
evrski špil. Na PS4 in xboxu one jih odkleneš le za en 
uporabniški račun, na PCju pa fašeš nadležni servis 
Uplay, četudi si igro kupil na Steamu. Bravo, (bi. No, 
najbolj tečna stvar računalniške izvedenke je slab 
prenos s konzol, ki močno pokvari izkušnjo. Sitnarijo 
ti premajhni fonti in nerodno upravljanje letečih enot z 
mišjo, zato svetujem igranje z joypadom. Tudi okorna 
kamera spada semkaj. 

War Chest se s temi neumestnimi mimosunki iz lušt- 
nega in zahtevnega tower defensa prelevi v naslov, ki 
ga priporočim predvsem ljubiteljem žanra. Ostali naj 
raje preizkusijo dobra predhodnika, izvirni Toy Sol- 
diers in dvojko Cold War, ki ju ne tare slab port. Ubi- 
soft pa naj potacajo roza poniji. 

Act of Aggression 


pomnim se, ko smo se mladci slinili nad vo- 

jaško mašinerijo v Command 6 Conguerju. 

Vzdihovali smo nad Nodovim plamenome- 

talcem in padli vznak, ko je na zaslon zaro- 
potal mammoth. Danes smo zahtevnejši in napojeni 
z dostopnimi informacijami o vojaških projektih v 
špilih terjamo zadnje krike orožarske mode, od ek- 
soskeletov do nevidnih dronov, ki vržejo umazano 
bombo v internet. Natančno takšni potešitvi z oro- 
žarsko pornografijo je namenjena realnočasovna 
strategija Act of Aggression. Z njo francoska hiša 
Eugen prekinja niz Wargame in se vrača k svoji sta- 
vedno velja za enega najboljših novodobnih posne- 
tkov CGCja. Se pa ob AoA vseeno vprašaš, če ne bi 
bilo bolje nekaterih reči prepustiti zgodovini. 


Pinjau-porno 

Kdor vsakodnevno brska po spletu za novicami o 
napredku laserskih pokalic in na YouTubu zre samo 
še gopro posnetke s sirske ter ukrajinske fronte, se 
bo blažen prepustil goli množini slovitih ubijalskih 
strojev. Po cestah brnijo ameriški strykerji, nemške 
pume in ruski BMPTji terminator, nad njimi pa roh- 
nijo jurišni helikopterji tiger, konvertiplani osprey, 
droni nEUROn in bombniki B-2, s katerimi pozirajo 
tri igrine frakcije: ZDA, Chimera, Cartel. Iz teme 
udarjajo projektili, izstreljeni z railguni, ki jih nosijo z 
ozadjem zliti nevidni tanki. Laserska obramba išče 
izstrelke in jih kosi z neba. V motorni oklep odeti 
soldatje z avtomatskimi metalci granat dirjajo med 
stolpnicami, nakar jih na mestu ustavi hromeči ža- 
rek iz mikrovalovnega topa ... Vse v za silo verodo- 


stojni obliki, da lahko žebraš kratice, kot sta Hl- 
MARS in LOSAT. In predvsem v zali podobi, z mno- 
gimi detajli, natančno izrisanimi v približanem po- 
gledu, da moreš plačanca pogledati v vse tri 'oči' 
njegove nočne opazovalne naprave. 

Vendar take približane kamere ne uporabljaš, kajti 
Act of Aggression bi bil v igrarskem leksikonu na- 
veden pod definicijo klasičnega RTSja. Dogajanje 
najraje opazuješ s fiksne oddaljenosti, s katero za- 
objameš nekaj gruč oklepnikov, da jih lahko klika- 
joče odpošlješ v boj. Če se trudiš odmikati še bolj, 
slika preskoči v 'satelitski pogled' za hitro orientaci- 
jo, ki pa ni primeren za ukazovanje. Prav tako ne 
povzame celotnega bojišča kot v Supreme Com- 
manderju ali Wargamih. To se zdi kot korak nazaj. 
Klasična je tudi ekonomija, saj je treba za nastanek 
vojske zgraditi obširno bazo z množico stavb in na- 
birati tri surovine: nafto, aluminij in redke zemlje. 
Začuda so jih vsa bojišča polna ravno tam, kamor 
se počiš, zato na njihova nahajališča koj povezneš 
rafinerijo. Cinizem na stran; tole je špil Dunove ba- 
že, ne kvazirealističen špas kot Wargami. 


Mednarodni cefizlji 


Visokozveneča eksplozivna mašinerija se zbere na 
kupu, ker leta 2025 zasebne vojaške firme postane- 
jo tako močne, da dobijo politične apetite (kje smo 
že to videli?). Povežejo se v mednarodno združbo z 
imenom Cartel in na redu so medcelinske nečed- 
nosti. Ko njihovi komandosi napadejo sodišče v 
Haagu, mora skočiti pokonci Chimera, superskriv- 
na oborožena sila Združenih narodov. V lovu za kar- 
telovimi zlikovci pogrunta, da stojijo za vsem, od 


globalnega borznega zloma do groženj z orbitalnim 
orožjem. Obenem se mora otepati še Američanov, 
ki ne razumejo najbolje, kdo so tu dobri in kdo slabi 
fantje. Če bi bil stric Clancy še živ, bi se bržda rade 
volje podpisal pod premiso štorije. 

Zaprmej pa ne tudi pod njeno izvedbo. Pripoved po- 
dajajo izseki iz televizijskih poročil in komunikacije 
med glavnimi akterji, dokaj podobno kot v Act of 
Waru. A to pot so produkcijsko na mnogo nižji ra- 
vni, s slabim govorom, površno rezanimi kadri in 
pogrošnimi animacijami. Drugače kot s pomanjka- 
njem časa in financ Eugenove tosortne šlamparije 
ne zmorem razložiti, saj so nekoč že dokazali, da 
znajo tej plati streči bolje. Tudi sama zgodba ni ra- 
vno omembe vredna, saj nima kaj dosti kvalitetne- 
ga suspenza ali likov, zato pa kar precej callofduty- 
jevsko absurdnih trenutkov. Malo mi je tudi žal, da 
nas dve deseterici misij peljeta le skozi Chimerin ter 
Cartelov zorni kot in ne ameriškega, čeprav vmes 
sem in tja poprimeno za njihove enote. 

V kampanjah po stari navadi napreduješ od kolo- 
vratenja s pešaki do metanja jedrskih konic. Posta- 
vita te pred raznolike naloge, od pestovanja konvo- 
jev do obrambe civilistov ter seveda generalnega 
spreminjanja falotov v prah. Spet so podobne kot v 
Act of War, saj so tesno povezane s skriptanimi do- 
godki, ki z bliskovito naglico peljejo pripoved dalje. 
A ravno to je igralno najbolj tečen detajl samotar- 
stva - trenutki, ki od tebe zahtevajo dobro pripra- 
vljenost, sicer si pečen. Nimaš zadostne zaloge ka- 
nonfutra v momentu, ko sprožiš naslednjo stopnjo 
misije? Smola, gremo znova. To bi morali bolje 
zgladiti. Ne pričakuj niti prelomnih prebliskov, ka- 
kršnih smo vajeni od Blizzarda. 


Act of Aggression je nezgrešljiv poklon tistim realnočasovnim strategijam, kjer ob kitarskem soundtracku širom karte ruda- 
riš, gradiš množice stavb in iz njih pošiljaš velike packe vojaštva proti sovražniku, da se jeklo udari v morju eksplozij ter le- 4 
obrambo in se loteva mehke industrije. 

Za RTS-akademijo 


Kljub nerodnostim pa je kampanja zmerno zabavna 
in je ne gre odmisliti, ker se tu laže pričneš na pa- 
met dudlati lastnosti enot. Act of Aggression je, kot 
je za francosko hišo postalo pravilo, močno usmer- 
jen v večigralstvo. In kar takoj naj povem, da je to v 
skirmishu in na liniji skrajno zahojen špil; verjetno 
eden najbolj kompleksnih RTSjev sploh. Da te vete- 
rani ne pojedo ob kozarcu chiantija, ti mora igra pri- 
ti v kri. Ena samosvojost: nekatere premagane pe- 
šake lahko ujameš in jih mastno prodaš. Nameč- 
koma frakcije poznajo grmado muh. 

Poraba surovin je vsaki lastna, saj Američane naj- 
bolj daje žeja po nafti (hihi), drugi po aluminiju in 
redkih zemljah. Nahajališča niso vselej na istem 
kraju, kar zahteva urno izvidovanje! Cartel gradnjo 
in transport izvaja s helikopterji, dočim ostala dva 
nucata prevozen teren. ZDA stavijo na poceni eno- 
te, ki jih lahko naštancaš in dobro nadgradiš ter 
vržeš na abramse in humveeje dodaten oklep ali ra- 
kete. Chimera ima dražja, a univerzalnejša orožja, 
dočim Cartel operira z nišnimi in futurističnimi 
umotvori, kot je nekoč propadli helikopter coman- 
che, ki jih nadgradi z optično kamuflažo. Če so ob 
pravem času na pravem mestu, so morilski, dru- 
gače krepnejo, preden se zaveš. 

Za uspeh moraš pedantno skombinirati različne 
enote tako, da ima formacija čimmanj šibkih točk, 
in vedeti, kjer je sovrag. Nerodno parkiranje tankov 
pred hišo, v kateri je protioklepna zaseda, bo bole- 
lo. Zato izviduješ in sam postavljaš pešake v hiše, ki 
so odlično kritje. Nad soldati mora biti protizračni 
dežnik, kajti letala, ki jih kličeš izza meja karte, so 
močna in z enim dobro merjenim udarom zradirajo 
ves zaslon tankov. Ker ima vsaka od frakcij po ok- 
rog petindvajset enot, je prijemov grozljivo veliko. 
Prištej dejstvo, da nadgradnje močno spremenijo 
delovanje stroja in se raziskujejo v množici različnih 
bajt, pa imaš materiala za diplomo. Dejansko se 
postavi vprašanje, če je takšna zapletenost potreb- 
na. Pa še moja osebna zamerica: enote ne nabirajo 
izkušenj. Vem, da je to kočljiva dilema in v multiju 
veteranstvo mnogim ne diši. A toliko, da veš. 


Ce si upaš 

Začetniški zid moraš mukoma prebiti, toda ko ti to 
uspe, se pokaže, da je Act of Aggression dobro 
uravnotežena in globoka igra, ki odlično nagradi 
spretnost in izkušnje. Poleg tega ima najboljši tem- 
po poleg Supreme Commanderja, kar jih poznam. 
Začetki matchev so v znamenju pošiljanja pešakov 
v stavbe, posebno banke, iz katerih kradeš kredite, 
podobno kot iz vrtin ali stavb v CGCjih. Sledijo spo- 
padi vse daljših tankovskih skupin, vse do grmenja 


letalskih napadov in superorožij, ko Cartel kliče žar- — 


ke iz orbite, Chimera nažiga z megarailgunom, 


Američani imajo pa pač nukice. Logično, da ima 


špil kljub zahtevnosti srdite privržence in jih na Eu- 
genovem strežniku najdeš dovolj. Poleg ročnega 


— postavljanja partij pozna tudi iskalnik za igre ena na 


ena in dva na dva. Pentajsterica kart gre do osem 
proti osmim, vendar tako rundo najdeš redkeje. 


A naj si še tako nadudlan, ne boš mogel mimo dej- 
stva, da je vmesnik nedorasel količini klikanja in in- 
formacij, saj ne pozna nobene nove funkcionalnosti. 
ka Lovljenje ujetnikov, tri poskakujoče surovine, SEN 


nevidna zaseda levo in trije helikopterski napadi de 
sno - vse moraš početi na enak način kot vedno do- 


- Zi slej. dci of War skuša poglobljeno bojevanje pred 


s —n ANA. 

IGROVJE 


staviti v obliki, kjer si v generalštabu sam, brez po- 
moči pribočnikov. Je igra, ki klasični recept nad- 
gradi v zelo samosvojo izkušnjo. Toda vmesnik 
ostane v zgodovini, dasi bi moral napredovati. 

Act of War je tako kompetentna in izpolnjujoča st- 
rategija za najboljše znalce žanra. Ampak le v več- 
igralstvu in le, če imaš zapestje, pozornost ter moti- 
vacijo za to, kar od tebe zahteva v zameno. Stari 
igralci Red Alerta verjetno niso več taki. 


agresivno uprizori akt nebrzdane agre- 
sije na sovražnega agresorja. 


večplastna, uravnotežena, zahtevna 
igra v različne frakcije v gora sli- 
kovite vojaške opreme v lepa podo- 
ba v vmesnik x slabo skriptana kampanja « ni 
za n0Obe Eugen / Focus Home Interactive 


Mi Ko ti dim raketnega izpuha in fosforne municije takole zakrije enote, je težko 
MA razločiti, kje je kdo. Vmesnik bi moral bolje predstaviti tako osnovne podatke. 


Najbolj strašljiv prizor niti niso iso jedrske gobice, marveč težki bombniki V j prele- 
tu, ki so mi v naslednji sekundi vsa tista vozilca tam spodaj spremenili v golaž. 


> 


Navdušujoče je, koliko dinamike vsebujejo majhne praske, kot je izmenjava og- 
nja tankov z REKE pehoto v banki na sliki. Kljub oklepu lel niso dobro odnesli. 


Magicko švedska skupina Arrowhead ci- 

lja na trdojedrne igralce, na take, ki stavijo 

na dolgotrajno preigravanje v več. Kljub 

čisto solidni puščavniški kampanji so ra- 
vno sodelovalne partije igrin glavni adut. V glav- 
ni vlogi so kapucinski čarovniki, kateri naloga je 
obvarovanje deteta, bodočega zavetnika kralje- 
stva Midgard. Na prvi pogled in otip igranje sliči 
na diablovščine, a v resnici gre za bolj neposred- 
no akcijado brez klasičnih elementov, kot so iz- 
kušenjske stopenje, postranske naloge, poklici, 
inventar in uganke. Z miško lik pošiljaš v desno, 
kjer se po tebi usuvajo horde svežih sovragov. 
Te nato spražiš s kopico urokov in namahaš z 
mečem. Ali one tebe. 


Karkoli že počneš ... 


Bistvo tiči v samosvojem bojnem sistemu. Copr- 
nik namreč poseduje moči osmih elementov, od 
ognja do strupa, ki jih med sabo združuje v raz- 
notere verižne coprnije. Najprej sovraga namoči, 
nato vanj spusti elektriko in zaplesal bo bolj ži- 


vahno, kot če bi bil suh. Ali pa ga mokrega 
zmrzni. Kosmateža pa pri priči zakuri, saj se bo 
njegov kožuh vnel, kar ga bo samo od sebe sča- 
soma pokončalo. Kombinacij je čuda in splača 
se eksperimentirati, pri čemer elementarjenje 
temelji na osnovni fiziki oziroma logiki. Možno je 
čarati tudi na sebi in kameradih, recimo ko se je 
treba pogasiti ali posušiti. Noben kombo ni zma- 
govalen in vseuničujoč, zanimivo pa je, da so 
vse magične moči na razpolago že takoj. 

Izbor nadlog ni prav posebej navdušujoč. To so 
goblini, orki, mutirani raki, golemi in podobna 
golazen. Občasno jo presekajo malo bolj odbiti 
nasprotniki, ki te naokoli preganjajo z ročnimi 
možnarji ali plamenometalci. Šefi so bolje dizaj- 
nirani, vsak s svojo zabavno podzgodbo, vendar 
jih je le prgišče. Glede na zajebantski ton, ki pre- 
veva igro, bi si lahko dali duška s čim ortoču- 
daškim. A na to komajda pomisliš, saj je špil s 
produkcijo soldateske neizprosen in počitka ni. 
Ko sprožiš prihod vala nasprotnikov, se dogaja- 
nje zaklene na precej majhno območje in naj- 
boljša obramba je napad. 


Bitke so huda zmešnjava različnih ščitov, urokov.in fletnih animacij mrevarje- 
nja. Beštije te orenk prekašajo po številu, a hvalabogi'niso pretirano bistre. 


ea: 
m a 


I) 


ANNE O di — ME 


V multju je fino stati malce vsaksebi, ker čarovnije žrtev ne izbirajo. Je pa 
igralna izkušnja prijetnejša, ko veš, da te lahko brez penalov kdorkoli oživi. 
da ME k Pe 


Druga Magicka je destilat prve. Zalejša podoba, možnost co- 
pranja med premikanjem in še več izziva v puščavništvu. 


-<. je vedno bolje v družbi ... 


Hvala Odinu torej, da so vključili sodelovalno večigralstvo 
za do četverico. Obe Magicki so ustvarili z družnim seja- 
njem smrti v mislih in če uspeš najti par razumnikov, ki ne 
bodo v svoji štoravosti delali agadirja tudi po soigralcih, ti 
bo obračanje zgodbovnega načina šlo v slast. Igra v multi- 
ju sicer poveča količino nasprotnikov, a zgolj za ščep. Po- 
vrhu se lahko kolegi brez kazni oživljajo. Bistvo sodelova- 
nja tiči na komplementarnem odstranjevanju sovragov. 
Eden okoli monstrumov nacimpra leden oklep, drugi jih 
flambira z žarkom smrti. Nekdo si nadane ognjen oklep, 
nakar steče med opozicijo, da lahko ti hkrati brezskrbno 
kuriš sovrage in njemu obnavljaš lajf. 

Kombinacijsko copranje zahteva bliskovit razmislek in ko- 
rejsko hitre prste. Prijateljski ogenj je vklopljen na obeh 
straneh in šefe lahko s spretnim premikanjem prepričaš, 
da ti pomagajo z bombardiranjem svojih lakajev. A tudi ko 
zamojstruješ parjenje elementov v mogočne grdobije, je 
napredek velikokrat odvisen od čiste sreče. Trume se na- 
mreč obnašajo tako spontano, da je načrtovanje jalovo. 
Če ti to ni dovolj, se lahko štorije lotiš še na višjih težav- 
nostih, s čemer si boš prislužil določene bonuse, recimo 
flaškon oživitve. A v primerjavi s polovico življenjskih točk, 
ki se ji odrečeš, in regenerirajočimi se sovražniki, ki so hitri 
kot nindže, je to bolj beden obliž na rano. Še stopnjo bolj 
neodpustljivo je preigravanje izzivov, kjer se, sam ali druž- 
no, po robu postaviš več zaporednim navalom svojati. Ko 
skušaš ostati živ tiste tri minute, kolikor povprečen fajt tra- 
ja, je praktično vsaka napaka zadnja, ki si jo storil. 


-.. in s kopico bednih for 


Na poti boš redno crkaval od smeha. Lutke za vadbo čisla- 
jo 50 odtenkov sive in zadovoljno vzdihujejo, ko jih mlatiš. 
Gobline zalotiš med žuranjem, ko ekstatično vreščijo "Are 
we goblin or are we dancer?" Tudi tvoj vodič, vampir Vlad, 
je hecnež, ki najraje loka kri dekel v sosednji vasi ali sar- 
kastično najeda žrtvam goblinskih vpadov. Tak veseljaški 
ton se vleče skozi vseh devet nivojev in gre malce v navz- 
križ s težavnostjo, ob kateri se ti obraz dostikrat zmrači. 
Res je, da je v primerjavi z enico dvojka repete. Tudi hrošči 
so, čeprav jih je manj kot v enici. Igra te recimo zna oživiti 
v zraku, da vnovič zgrmiš na skale, ali te gnusobe napade- 
jo takoj ob vstajenju od mrtvih, čeprav se ti posebne moči 
še polnijo. A pod črto gre za soliden naslov z edinstvenim 
in zabavnim sistemom boja in zgolj 15-evrsko cenovno 
postavko. Če imaš par voljnih kameradov, toliko bolje. Si- 
cer se boš marsikdaj znašel na robu obupa, a si boš nato 
prečistil misli in si ob pokončanju še zadnjega mamojebca 
z občutkom vsemogočnosti pomel roke. 


In nagrada 


G il ifokov v'eni 

a na'novo tipkovnico. 


Horse! 


Stem izvajanja raztupja v zabav- 
no večigralstvo v zafrkantsko vzdušje vle" 
nadgradnja predhodnice  težavnostvosa- 


melosti'sFWštajanje od mriih« fe nea: 

Stasis je strašljiva i in'napeta ZE- avantura S (pogledom. od zgoraj. Kar malo 
težko je verjeti, da je taka rzAta reč plod dela enega samega človeka. 


POWER CELI 


Spodaj levo je inventar, kamor John tlači nabrano robo. Nato jo kombini- 
ra med sabo ali jo uporabi na pravem mestu. Toda več bere, kot mozga. 


Okolja so raznovrstna in skrivajo nešteto podrobnosti. Vsekakor ne gre hiteti, 
saj si tako prikrajšan za odlično spisane opise. In zgrešiš kak ključen predmet. 


esoljska ladja, samota, izginula po- 
sadka in tema. Scenarij te grozljive 
pustolovščine navdihe črpa iz filmov 
Alien, Event Horizon in Sunshine. Saj 
veš, tistega tipa strašnic, kjer se bojiš, česar 
ne vidiš. Zanaša se na vzdušje in okolje ter ve- 
Osmega potnika, polnih pare in cevi, ki to 
morda niso. Bavbav je vedno za vogalom, a se 
nerad pokaže, in ko ga naposled ugledaš, je 
prepozno. Ne, to ni grozljivščina na prvo žogo. 


Daleč od doma 


V takšnem morečem okolju se iz medzvezdne- 
ga spanca prebudi običajnež John. Nekaj ni v 
redu. Spomni se, kako je hčerkici pred dru- 
žinskim vesoljskim potovanjem pel uspavan- 
ko. Očitno se je vmes zalomilo, kajti okolica je 
tuja, familije pa ni na spregled. Kmalu ugoto- 
vi, da je na ogromnem vsemirskem plovilu v 

lasti megakorporacije. Posadka je izpuhtela, 
mašinerija komaj še deluje in stene so sveže 
prepleskane s krvjo ... 

Južnoafričan Chris Bischoff je na projektu 
Stasis v prostem času delal nekaj let, preden 
se je odločil za žicanje na Kickstarterju. Premi- 
sa je bila privlačna, zlasti ker izometričnih 2D- 
avantur ne vidimo pogosto. Zbranih 130 ti- 
sočakov mu je omogočilo, da se je igri posve- 
til polnočasno in z bratom ustanovil firmico. 
Da je tako vzdušno izkušnjo napravil en sam 
človek, je kar težko verjeti. Stasis je nedvom- 
no ena tistih iger, ki jih moraš igrati ponoči. 
Zvočna podlaga res dobro skriva garažnost in 
ambientalna muzika se odlično prilagaja do- 
gajanju. Podoba je sicer omejena na neugod- 
no razločljivost 720p, toda okolja so polna po- 
drobnosti, kot so krvavi odtisi rok, ki se niso 
uspele priplaziti do vrat. Obenem so tako te- 
mačna, da nikdar nisi prepričan, če se v temi 
nekaj premika ali si si le domišljal. 


Nerodni klikot 


To botruje neprilikam pri pustolovljenju. John po 2D-ozadjih s 
pogledom od zgoraj išče uporabne predmete ter opise okolja, 
pri čemer zlahka kaj spregledaš. To niti ni prehud minus, saj 
bi jasno označene vroče točke škodovale napetemu vzdušju. 
A ker je napredovanje docela premočrtno in brez večrešljivos- 
ti, se vsake toliko zatakne. Tedaj gredo na živce počasna dvi- 
gala in globoke luže, po katerih junak po polžje brodi. Oboje 
razvleče premikanje med zasloni. 

Pravih logičnih puzel je le par. Napredovanje večinoma ne 
terja hudega mozganja, le malo poizkušanja s kombiniranjem 
šare v inventarju in zlasti pozornega opazovanja okolja. Ko 
moraš prelisičiti senzor gibanja, predenj postaviš hologram- 
sko striptizeto. Ali pa ti na prvi pogled nepomembne krace ob 
zaslončkih povedo, kako popraviti stroj. Kul je, da si prisiljen 
v prečesavanje, saj tako ne zgrešiš fletnih skrivnosti, ki so na- 
grada za potrpežljivost. Umiranje je kar pogosto, saj se John 
večkrat zmoti pri upravljanju z mašinerijo in ga sevre elektrika 
ali kaj eksplodira. Včasih celo klavrno konča kot malica. 
Všečno je tudi, da si lahko s kako pobrano rečjo sodi sam. Saj 
veš, kadar je strahu preprosto preveč. Srečoma potem nekaz- 
novan nadaljuje od varne točke. 

Tekom raziskovanja prične John razpletati klobčič skrivnosti, 
ki jih daleč od vpliva Zemlje skriva korporacija. Zblaznelim 
znanstvenikom je vse ušlo izpod nadzora, o čemer pričajo sle- 
di nasilja in zamolkli kriki, ki trgajo tišino. John skuša ugoto- 
viti, kaj se je zgodilo z družino in kako se rešiti s pogubljene 
ladje, preden jo pogoltnejo plave meglice Neptuna. Vsaj po- 
polnoma sam ni - vsake toliko se po radiu oglasi dekle, ki mu 
skuša pomagati. 

Je pa vseeno hudo osamljen in prestrašen. Nima orožja, da bi 
se branil pred strahotami, niti ni prepričan, kaj se sploh taji po 
slabo osvetljenih kotičkih. Dogodke počasi sestavlja, ko bere 
številne dnevniške zapise na tablicah, ki jih je za seboj pustila 
gostobesedna posadka. Skoznje spozna kup človečkov, ki so 
bili vpleteni v življenje na ladji, in vsebina je zmerom nadvse 
subjektivna, tako da ne gre slepo verjeti napisanemu. Preple- 
tajo se med seboj, luknje pa bo moral zapolniti sam ter iz blo- 
denj, laži in fantazij izluščiti resnico. 


Za velike fante 


Pustolovska plat malce šepa in ponekod je vidno garažno po- 
reklo. Vendar Stasis to nadoknadi s prvovrstnim vzdušjem in 
zgodbo, ki v desetih uricah postreže z ravno pravšnjo količino 
odgovorov. Ne zanaša se na ceneno strašenje, raje priskrbi 
odrasel, moreč in psihološki ZF-horor. Tak, ki poudarja čita- 
nje in pazljivo opazovanje okolja, ki skozi podrobnosti pove 
marsikatero zgodbo. Ko le ne bi bil tako drag, saj je 25 evrov 
v digitalni distribuciji nenavadno visoka cena že za katerokoli 
avanturo, kaj šele neodvisniško, ki ni čisto popiljena. A vse- 
kakor bo zanimivo spremljati, kam nas bo Chris odpeljal v 
prihodnje. Pravi, da je bil Stasis dovolj uspešen, da bo nasled- 
nji projekt konkretno naprednejši. 

Starošolska realnočasovnica Act of Aggression sicer ni poime- 
, Si jo pa dotični vzame kot izgovor za 
nostalgični pogled na enega nekoč ključnih igralskih žanrov. 


novana po 


ed pradavnimi introji je eden s svojo značil- 

no melodijo neizbrisno vtisnjen v spomin 

veteranskih igralcev - tisti od studia West- 

wood, ki je odpiral popotovanja na Arrakis, 
peščeni planet v legendarni strategiji Dune 2. Torej na 
pustinje, ki smo jih urno zapolnili s smodečimi se razbiti- 
nami uničenih oklepnikov. Razpošiljanje pikslastih tank- 
cev je takrat, v začetku devetdesetih, znalo popolnoma 
uročiti, a kljub temu se je malokdo zavedal, da gre za 
štart nove zvrsti, ki je poskrbela, da so prvi soundbla- 
sterji redno izjavljali " Affirmative!" in "Yes, my lord!", ko 
so soldatje neumorno korakali kruti usodi naproti. Res- 
da Dune 2 ni bil prva strategija, v kateri je čas tekel ne- 
prekinjeno oziroma 'realno'. Še desetletje starejši sta 
denimo Stonkers in Cytron Masters, dočim so se West- 
woodovci zgledovali po obskurnem Herzogu Zwei za me- 
ga drive. Toda vendarle je prav Dune 2 zakoličil recept, 
ki se je tako proslavil, da je dolgo pomenil 'realnoča- 
sovno strategijo' ali RTS (Real-Time Strategy). 


TANKCI!MH 


Zamisel je leta 1992 združila več ključnih prijemov. 
Poleg ukazovanja vojski smo morali skrbeti za ekono- 
mijo oziroma surovine, ki so omogočale vojni aparat. 
V Dunu 2 je to pomenilo začimbo, ki smo jo nabirali z 
ranljivimi žanjci in jo tovorili v rafinerije, da smo dobi- 
li kredite za nakup vozil. Pa nadalje za izgradnjo do- 
bro branjene baze, kjer so tovarne bljuvale tanke ali 
vojašnice viteze. To je bila sicer hecna in nereali- 
stična podlaga, a to ni nikogar motilo. Tako priljud- 
nega pristopa, zabeljenega z enostavnim usmerja- 
njem z mišjo iz ptičje perspektive, do tedaj pač še nis- 
mo videli. Model so urno zapopadli Blizzardovci in po 
njem napravili fantazijski Warcraft, začetnika ene naj- 
večjih igrarskih franšiz. Westwoodovci pa so po Dunu 
spočeli futuristični niz Command 8 Conguer, s kate- 
rim se je zvrst prebila v ospredje in pomagala izriniti 
več dotlej priljubljenih, denimo avanture. 

Podobno kot je Doom spočel množico posne- 
movalcev, se je sredi devetdesetih usul hu- 
dournik 'klonov C8Cja', kakor smo imeno- 
vali brezštevilne tosortne naslove. Kljub zna- 
tni gomili šodra so bili to zlati časi za virtual- 
ne stratege, saj si na policah trgovin vsak 
mesec uzrl kak nov naslov in so bile Jokerje- 
ve strani polne tankovskih formacij. Hladno- 
vojni odvrtek CSCja Red Alert z invazijo norih 
Sovjetov je bil ravno tako priljubljen kot izvir- 
nik. Microsoft je uspel z zgodovinskim Age of 
Empires. Krush, Kill n' Destroy ali KKND je 
prvič postregel z umetno pametjo, ki ni bila 
pretežno zabita in je nate navalila z veliko 
maso enot. Preživeli so z izkušenjskimi pika- 
mi postali močnejši veterani. Robotski Z je 
poenostavil ekonomijo, Dark Reign pa je uve- 
del nastavljanje obnašanja soldatov, ki so 
znali sami v pogon za sovragom. 

Koliko je Dune 2 pomenil igralcem, priča velika množica modifikacij in garažnih ri- 
mejkov, četudi za igro nikoli niso izdali moderskih orodij. Če ga želiš pognati danes, 
odlično priredbo za moderne operacijske sisteme Dune Dynasty najdeš na Dunedy- 
nasty.sourceforge.net. Doda odmikanje kamere in označevanje skupin enot, kajti v 
izvirniku si mogel klikniti le eno. Podobo pa v celoti ohrani originalno. 


A vendarle je bil to v največji meri čas dvoboja med 
Warcraftom 2 in Red Alerti. V gimnaziji smo imeli te 
igre skrite kar na šolskem strežniku, za vsak primer, 
če bi jih prfoks izbrisal z računal. Popoldanske ure 
po pouku so odzvanjale v rohnenju ogre-magov z 
bloodlustom in prasketanju Red Alertovih tesla coi- 
lov, ki so cvrli napadajoče jeklo. 


OD ŽUPANOVANJA DO 
GALAKTIČNIH OFENZIV 


Običajno si poprijel za dve ali tri sprte sile. V War- 
craftu so bili to ljudje in orki, dočim je CSC naspro- 
ti postavil mednarodno silo GDI z mamutskimi tan- 
ki in teroristične fanatike Nodovske bratovščine s 
plamenometalci. Več smo dali na karseda različne 
si frakcije, saj je bila bera navdušujoče oborožitve s 
tem številčnejša in je narasla količina igralnih pri- 
stopov. Vsaka stran je imela svojo kampanjo s pri- 
povedjo. Zaščitni znak Westwoodovih iger je bila 
štorija v obliki igranega videa, ki nam je dala nekaj 
prepoznavnih likov, kot je bil Nodov poveljnik Kane 
v podobi Josepha Kucana. Nasploh so se ti avtorji 
odlikovali po visoki produkciji, na primer muziki - 
ta hip si pol bralcev brez dvoma brunda Red Alertov 
komad Hell March spod rok Franka Klepackega. 

Warcraft 2 iz 1995 je izvirnik nadgradil v vsem. Najprej ojštri podobi v ločljivosti 
SVGA, predvsem pa v hitri in natančni odzivnosti peonov in druščine, ki je že dajala 
obrise kasnejše brezkompromisne usmerjenosti v multiplayer. Tam smo vsi igrali z 
orki, ki so bili zaradi uroka Bloodlust neuravnoteženi napram Aliansi. NERF! 

LUMEER: 


KIK 

Prvi Warcraft se zdi danes presneto zastarel, ne le spričo zrnate podobe. Hkrati si 
lahko označil le do štiri enote, zato je bilo pošiljanje skupkov gruntov in footmanov 
počasno. Pred postavljanjem hišic v bazah si moral najprej zgraditi potke, ki so jih 
povezovale, kar je dvojka srečoma odstranila. Smo pa tedaj prvič nadgrajevali vo- 
jaštvo z bolj naostrenimi rezili in trdnejšimi oklepi, kar se je kasneje razširilo. 


žila. 2? 


Se še spomniš, ko si prvič uzrl Obelisk of Light? Zlovešči črni krempelj, ki je rdeče zažarel in sevrl nesrečneže, ki 
smo jih poslali v naskok? Kdor ni RTSjev štartal z Dunom 2, jih je pa z enim od C8Cjev, ki so zaigrali na pravšnjo 
noto lahkotnega ukazovanja sodobnim oklepnikom. In mopedom z raketometi. Trivia: večina nastopajočih v videih 
prvega C8.Cja je Westwoodovcev. Ob desnem robu vidiš meni za gradnjo, ki se je v žanru udomačil. 

Težko je pozabiti legendarni uvod v Red Alert, v katerem se Albert Einstein vrne v 
času in odstrani Hitlerja, preden ta sploh pride na oblast. Univerzum je bil čisto od- 
puljen, s tesla coili in v dvojki jurišnimi cepelini. Igralno pa RA2 ni prinesel česa no- 
vega in denimo ni imel megle vojne, ki se je v Warcraftu 2 izkazala za odličen ele- 
ment. Tudi RA pozna priredbo za moderne sisteme — pojdi na Openra.net. 

Statične podobe so Total Annihilationu vedno delale krivico, ker je na njih vse videti Dark Reign je bil s kopico iznajdb, med katerimi mi je osebno najljubša konkretno 
oglato. V gibanju pa so ti izstrelki, ki so se gibali po balističnih krivuljah, sneli čeljust daljnometna artilerija, C8KCju pokazal vzvratne luči. Vendar je imel hudirjevo smolo, 
s tečajev. Ko si v svoji bazi zaslišal značilno rezko eksplozijo granat supertežkega ka- da je izšel natanko en mesec pred TAjem, avgusta 1977, in je povsem izginil v nje- 
nona berte, ki je nažigal z druge strani karte, si se kar podelal v hlače. govi senci. Navkljub krožnim žagam, s katerimi si krvavo razkosaval pešake. 


Menu Diplamacy 


TE, ; ječi zic ke ži EŠi z PE ; A 
Age of Empires je bil član prvega vala naslovov pod Microsoftovo produkcijo, s katerimi je velikan želel dokazati, 
da znajo tudi tam založiti kul igre za Windows 95. Poleg Minolovca. Za razliko od sorodnih strategij je premogel 
ducat frakcij, povzetih po zgodovinskih civilizacijah, od Egipčanov do Perzijcev. Ampak najbolj še vedno nažene 
ljudem strah v kosti "WOLOLO" — mantra duhovnika, s katero je kradel sovražne enote. Ne maram ga. 


UniT TyPes 


ra 


a 


Zrela doba za žanr je nastopila s Total Annihilatio- 
nom, ki je uvedel mnoge danes samoumevne last- 
nosti, kot je intuitivno veriženje ukazov z dvigalko, 
ter s Starcraftom. Blizzardov 'vesoljski Warcraft' je 
bil tehnično dokaj nazadnjaška reč in sploh ne v-tri- 
de, a je imel dvoje pomembnih odlik. Najprej bri- 
ljantno pripoved, ki je z dramo Raynorja in Kerri- 
gance vlekla kot hudič. Ustoličila je zgodbo kot pol- 
nopravni temelj vzdušja v žanru, kjer smo bili prej 
deležni po dveh odstavkov z navodili na misijo, ali v 
najboljšem primeru napol komičnega videa s Ka- 
nom. In drugič, Starcraft je imel visoko prstnično 
zahtevnost, ki se je pokazala za ključno pri preboju 
v e-šport, saj so lahko s tem Azijci, predvsem Ko- 
rejci, med sabo tekmovali, kdo prej obrabi tastatu- 
ro. Znamka je z dvojko na prizorišču usidrana še 
danes in je najuspešnejša tekmovalna serija med 
RTSi. Total Annihilationov naslednik Supreme Co- 
mmander je po drugi plati bolj prilagojen tistim, ki 
ne klikajo kot poševnookci in imajo raje usmerjanje 
gigantskih armad. Premore robotske monstrume 
velikosti nebotičnikov in artilerijo, ki nese čez vso 
karto. 

Toda avtorji so mnogokrat pogledali izven Dunovih 
okvirjev. Več špilov, kot sta bila oba Ground Con- 
trola, je povsem opravilo z bazo in tam si soldate 


Terran Science Vessel 


V letu 1998, ko je bil Activision še v redu tvrdka, smo od tam dobivali reči, kot je Verjetno se ne bom preveč zmotil, če bom vrsto siege tankov v havbičnem načinu, 
Battlezone. Revolucionarnega križanca med prvoosebno streljanko, vožnjo tankov in podprto z gručo bunkerjev in bojnih križark, oklical za najznačilnejši prizor iz Star- 
strategijo. V kateri si imel lastnega lebdečega monstruma z velikim kanonom, s ka- crafta. Zdaj naj pa zergovska nesnaga kar pride, če si upa! No, ni prišla. Uleteli so 
terim si haral po Mesecu in drugih telesih v osončju. Špil je bil uspešnica. Protossi z arbiterjem, za katerim je bila poskrita armada, ki me je spražila. Fuj in fej. 

Če za pretepanje z drugimi ljudmi ne maraš preveč, se rad vkopavaš in si nasploh 


želva, je še vedno najprimernejši špil Warzone 2100. Ako odmisliš glupo obnašanje 
vozil, imaš na voljo okrog stotnijo različnih stolpov, laserjev, havbic, railgunov in 
ostale krame, iz katere sestavljaš utrdbe. Snemi priredbo s strani Wz2100.net! 


priklical kar izza meja karte. Ali pa si moral nalogo 
opraviti z enotami, ki si jih prejel na začetku. Groza 
in strah, če si katero izgubil! V nepozabnem Home- 
worldu smo odšli v vesolje in upravljali z velikimi 
flotami, ki jih je bilo treba usmerjati v treh dimenzi- 
jah, torej tudi po višini. Tako si lahko napadel iz 
smeri, kjer je imel sovrag manj topovskih kupol. Z 
mnogimi vzhodnimi naslovi, kot je Blitzkrieg, pa 
smo pokukali v realističnejši prikaz druge svetovne 
vojne, kjer si moral tank pedantno postaviti tako, da 
je imel proti nasprotniku obrnjen najdebelejši del 
oklepa. In kdo ne pomni bolščanja v Settlerjeve no- 
sače, ki so po belih potkah neutrudno tovorili lesene 
dilce? Poseben razdelek so tvorili poskusi, da bi zor- 
ni kot prestavili iz ptičjega pogleda v prvoosebni, 
kot v Battlezonu. Toda čeprav je ta špil uspel, se 
prijem ni proslavil in ni prodrl. Podobno velja še za 
eno sorto križancev: tistih med realnočasovnicami 
in poteznicami, kot je bila Mechanized Assault 6 
Exploration 2 ali na kratko M.A.X. 2. Špil je bil pač 
lahko prirejen le enemu načinu igranja, ne obema. 
Vsekakor velja, da je bolje spet uporabiti izraz 'klon 
C8Cja' ali 'klasični RTS', ko govorimo za realnoča- 
sovko z bazo, da ne pride do nesporazumov. Nav- 

OBČEPELI V BLATU 


Za ikoni modernih predstavnic žanra lahko vzame- 
mo Company of Heroes in World in Conflict. Obe 
vsebujeta poenostavljen ekonomski sistem, ki daje 
surovine ob zasedanju strateških točk po karti. To 
igralca osvobodi nadležnega rokovanja z rudarji, 
žanjci ali čimerkoli že, da se lahko osredotoči na 
reči v velikimi kanoni, aufbiks! Po drugi plati pa od 
njega zahteva gibanje, namesto da bi se za tremi 
obzidji zakampiral na svojem koncu prizorišča, kar 
označujemo kot osovraženo želvakanje (turtling). 
Enote namečkoma opremi z mnogimi kapricami, 
kot so ročno sprožane posebne sposobnosti, ki lah- 
ko skoraj v hipu obrnejo potek spopada, če jih upo- 
rabiš ob pravem času na pravem mestu. Z dobro 
merjeno salvo protioklepnih raket lahko tudi sicer 
šibki džipi odprejo najdebelejše konzerve! Oklepniki 
umirajo hitreje in napake bolijo močneje. 

Današnje realnočasovke so zato občutno bolj dina- 
mične od starih in terjajo veliko osredotočenosti, 
kar je po volji mlajši, tekmovalni generaciji. CSCje 
in KKNDje je vsekakor moč še pognati za lahkoten 
rompompom, a njihovi tankci se primerjalno giblje- 
jo skrajno nerodno in ob omejeni izbiri funkcij ti brž 
postane dolgcajt. Njihova tehnološka drevesa so za 


a, 


slove za hipsterje, ki so padli iz mainstreama, čeprav bi 


si tamkaj zaslužili biti. Najbolj fantazijski Kohan, ki je presenetil z domislicami, kot je 
hitro sestavljanje formacij in cone oskrbe, kjer se soldatje samodejno zdravijo. Dvoj- 
ko Kings of War so odpeljali preveč v Warcraftovo smer, a tudi ni od muh. 


današnje čase uborna, ko jih primerjaš s SupComo- 
vima dvema ducatoma morilskih naprav. Imaš pa 
žal za nažiganje na voljo uboren spisek modernih 
kandidatov, kajti zvrst pri življenju ohranjajo le red- 
ki prebliski. CGCji so se izgubili z vse manj navdah- 
njenimi nasledniki, kot sta CSC4 in Red Alert 3. 
Warcraft pa je prešel v masovnico. 

Glavni razlog za zaton realnočasovk so prav uspeš- 
nejši novi žanri. Prvinsko premik k igram MOBA v 
slogu League of Legends in Dote 2, ki so dejansko 
spoj RTSja s frpjko, namočen v F2P-nalinijski tek- 
movalni kotel. Kot je pokazal propadli razvoj End of 
Nations, je prenos klasičnih realnočasovk v free to 
play model zahteven in avtorji se raje odločajo za 
lažje poti do zaslužka. Nove strategije Dunove šole 
počno le nepoboljšljivi veterani nekdanjih ekip. Po- 
hvalno, da sploh se, a vseeno bi bilo fajn, če se ne bi 
zadovoljili s posvetili starim legendam, kot sta opi- 
sani Act of Aggression in nekaj mesecev stari Grey 
Goo. Čakamo namreč na preboj v umetni pameti, ki 
bi dal občutek, da si poveljnik sposobne vojaške si- 
le, ne gruče butastih avtomatov. Nišni hardcore war- 
game Conguest of the Aegean z najboljšo pametjo v 
zvrsti daje slutiti, da je tak podvig možen. Naj ga 
čimprej izvedejo na širši ravni. V norem klikotavstvu 
je pač z mobami in Blizzardom brezveze tekmovati. 


v b s< 


—. 2. pod £ E4 m 
Laserski obeliski in debele berte, skrijte se, NAPADAJO VESOLJSKI MARINCI! Ko Ground Control 2 je bil 2004 znanilec modernejše dobe, ki je ukvarjanju z bazami re- 


iščeš brezkompromisno vzdušje na nož, je Relic z Dawn of Warom postavil mejnik, 
ki še vedno ni presežen. Razen nemara z dvojko. Kakopak, če pa je nastal po predlo- 
gi Warhammerja 40.000, ki ima orke s tanki v obliki hodečih konzerv s cirkularkami. 

kla adijo. Namečkoma je imel povsem svobodno kamero, ki si jo lahko peljal in 
usmerjal kamorkoli. Znalci me bodo spomnili, da je bila podobna že enica štiri leta 
prej. Ampak tam nisi mogel shranjevati položaja, kar avtorjem še danes zamerim. 


iniaturizacija je omogočila, da male komp- 

juterje prenašamo okoli, najbolj v laptopih 

in pametnih telefonih. Slednje lahko po- 

spraviš v žep, toda hkrati spričo majhnega 
zaslona in uporabniških vmesnikov niso primerni 
za resnejše delo. In dokler ne bodo vseprisotni žep- 
ni projektorji ter holografske tipkovnice, tudi ne 
bodo. Lahko pa sklenemo kompromis, če imamo 
na voljo zaslon in tastaturo, ter s seboj nosimo le 
gol PC. Tako so razmišljali pri Intelu, ko so na po- 
mlad splovili compute stick, okenski računalnik 
velikosti zrejenega ključka, ki ga moraš vtakniti v 
ekran. Tosortnim napravam je hitro nadel ime PC- 
hecno, jim bomo raje rekli palčni peceji. Ker so pač 
za palec veliki. Z nekaj njimi smo se poigrali. 


Od Intela do Lenova 


Na našem tržišču so ta hip dosegljivi trije palčni ra- 
čunalniki z Okni: Intel compute stick, Lenovo idea- 
centre stick 300 in Modecom portable Windows PC 
stick. Vsi so si podobni. Zgrajeni so okoli tabličnega 
procesorja atom Z3735F, štirijedrnika s taktom 
1,33 gigaherca. V paličicah je spojen z dvema giga- 
bajtoma pomnilnika, dočim za shrambo rabi 32 GB 
pomnilnika flash (pri modecomu pol toliko). Ta je 
razširljiva s karticami SD do velikosti 128 GB, pri 
čemer imata intel in modecom mikro vtič, lenovo 
pa velikega. Povezljivosti rabijo ena luknja USB 2.0 
in anteni za wi-fi 802.11n ter bluetooth 4.0. 
Napravice so velikosti dveh gozdarjevih prstov in 
imajo na enem kraju HDMI priključek, ki gre v za- 
slon. Ker je lahko prostor okoli vtiča omejen, je zra- 
ven podaljšek. Preden jih lahko vklopiš, morajo na 
elektriko, čemur je namenjena mikro-USB žica. Ta 
gre lahko na drugi strani bodisi v električno vtičnico 
bodisi USB-vhod od TVja. Moram pa opozoriti, da 
uporabniki ponekod v zadnjem primeru javljajo 
spontana resetiranja, čeprav jih sam nisem doživel. 
Naložena so Okna 8.1 z Bingom, ker jih za tovrstne 
mininaprave proizvajalci od Microsofta dobijo za- 
stonj. V praksi tisti 'with Bing' pomeni le to, da je 
Microsoftov iskalnik privzet. A to je moč v hipu sp- 
remeniti in v splošnem gre za skoraj neokrnjeno 
inačico Windowsov 8.1, nadgradljivo na desetico. 
Operacijski sistem ob prvem zagonu še ne zna po- 
iskati bluetooth naprav, zato tedaj potrebuješ žično 
tastaturo. Tu se prvič pokaže tečnoba samotnega 
USB-vhoda, kajti če hočeš priklopiti še miš, potre- 
buješ USB-razdelilnik, ki ga v škatli ni. Šele nato se 
lahko vržeš na kavč z modrozobo tipkuljo v naročju. 


USB-ključke za hrambo 
podatkov na poti ima v žepu 

slehernik, morda pa utegnemo 
kmalu tako nositi s seboj kar računal- 
nike. Aggressor zlaga na kup PC-paličice. 


Hecno je, da imajo kljub majhnosti te paličice za 
hlajenje ventilator, ki se vklopi, ko so dlje časa pod 
obremenitvijo, nemalokrat ob gledanju filmov. Le- 
novov tič premore še zvočnik, če ga zaslon nima. 


Polprenosnik 


Kar se običajnih računalniških opravil tiče, stiekom 
zavda omejena zaloga pomnilnika. Zaradi dveh gi- 
gabajtov zajočejo že ob ducatu odprtih zavihkov v 
Chromu. Na silno večopravilnost lahko pozabiš. 
Najbolje je početi eno ali dve reči hkrati, denimo 
poslušati glasbo z YouTuba med brskanjem ali pi- 
sanjem. Špilov takisto ne boš pogosto poganjal. 
Starejše avanture in frpjke so v redu, a že Hearth- 
stone ali Hotline Miami se znata zatikati. Upoštevaj, 
da imaš ob okenski inštalaciji na osnovni shrambi 
kvečjemu kakih 17 gigabajtov prostora. Celo pri 
vtikanju zunanjih USB-diskov je treba paziti, saj več 
od tipkulje, miši in recimo še enega SSDja ubogi 
vhod ne more napajati. 

Kjer PC-paličice zasijejo, je zretje videa iz notranje 
shrambe ali pretočenega po mreži. Atomi zadnjih 
generacij znajo strojno pospeševati dekodiranje in 
program Kodi (nekdanji XBMC) za streamanje iz 
mreže teče povsem gladko. Opomniti pa gre, da ti- 
le sticki nimajo daljincev. Streamanje iger je bolj za- 
pletena reč. Steam In-Home Streaming načeloma 
deluje v redu, če ne uporabljaš bluetooth povezav. 
Napravice namreč ne marajo, če sta v rabi tako 
modri zob kot wi-fi, saj ju krmili isti čip in sta si v 
napoto. Nucaš bodisi nadzor skozi USB ali pa skozi 
slednjega povežeš pretočni signal. 


Promocijske slike kažejo idilično vtaknjene ključke 
v monitorje, realnost pa je nemajhen vozel žic. Za 
najboljšo pretočnost, nadzor ali dovolj veliko 
shrambo bo USB-vhod gostil razdelilnik. 

Bluetooth tastature in miši ob kavču verjetno nima 
vsakdo, zato predstavljata dodaten strošek od 
osemdeset evrov navzgor. Ožičene dostikrat nima- 
jo dovolj dolgih kablov za rabo s televizorjem. 


Da bi take PC-sticke univerzalno uporabljal name- 
sto običajnega prenosnika, je težko upati. Potrebu- 
ješ še zaslon, tipkovnico in miš, ki morajo biti na 
voljo na licu mesta, ker jih pač teže spraviš v žep. 
Če bi rad za zasilni nadzor ponucal mobifon, pa se 
moraš matrati z iskanjem garažnega programja, saj 
uradnega ni na voljo pri nobenem proizvajalcu. Po- 
vršnost industrije, saj bi bil spremljevalni app lo- 
gična ponudba. Tako je PC-stick kot pece dober le 
za tiste, ki vedo, da bo na odročnih lokacijah na vo- 
ljo prava oprema. Se pa dobro obnesejo kot sred- 
stvo, ki butastemu televizorju vcepi pamet! Z njimi 
ti dobijo polno inačico Oken in mnogotere možnosti 
za pretočne vsebine z mreže ali spleta. 


Verzija 0.9 


Gre torej za izdelke, ki so skoraj bolj kot običajni 
računalniki mini HTPCji - home theater PCji. S ce- 
nami od 130 za lenovo do 190 eur za modecom (ki 
je s tem nekonkurenčen napram ostalima dvema) 
so cenejši od škatelnih HTPCjev, a hkrati manj 
zmogljivi. Po drugi plati so definitivno bolj prenoslji- 
vi, a dražji od androidnih paličic za pretočni video. 
No, dilemo o nakupu je moč enostavno razčistiti z 
zaključkom, da se v tem hipu še ne splačajo, in si- 
cer iz naslednjega razloga. Kaj kmalu, do konca le- 
ta, pride naslednja generacija paličic z Intelovim 
skylakom in štirimi gigabajti pomnilnika. To bi kaj 
lahko spremenilo pravila igre, saj se bo tem izdel- 
kom mnogo manj kolcalo. Potrebujemo le še holo- 
grafske projektorje in tipkovnice ... 

SINHRONIZIRANO V SLOVENŠČINO! 

LordFebo se nameni izdelati plastične zokne, kipec Superšiljota in 

kolekcijo kičastih prstanov ter brošk. A čudežno pisalo na plastiko 

je čudežno toliko, kot je čudežna roka, ki ga vodi. Na koncu ostane 
na mizi le gordijski vozel plastičnih nitk in figurica amebe. 


isarski talent je zlata vreden, saj lahko s 

čimerkoli, kar pušča sled, vdahneš dušo 

podlagi, pozabavaš sočloveka ali sporočiš 

neizrekljive misli. Zdaj pa si predstavljaj, 
da poseduješ magičen fluki, ki pušča sled po zra- 
ku. Takega, s katerim ne rišeš ploskovnih podobic, 
marveč dobesedno iz nič ustvarjaš igračke, make- 
te, modne dodatke in druge uporabne predmete. 
Kot nekakšen ročni 3D-printer iz sveta Harryja 
Potterja. To naj bi bil 3Doodler, revolucionarni tri- 
razsežni vlačilnik otipljivih črt, ki so ga s podporo 
Kickstarterjeve skupnosti razvili v Kaliforniji. Prva 
izvedenka je zaradi obilnosti dajala bolj občutek 
držanja morske klobase kot pisala, različica 2.0 pa 
je z velikostjo debelega markerja postala mnogo 
priročnejša. 


Ročna talilnica plastike 


Princip je enostaven: v pripravico zadegaš plastično 
paličico, ki jo vdelana pečica stopi, nakar material 
skozi šobo primezi na plano. Plastika se strdi tako 
hitro, da lahko s podlage povlečeš navpično črto ali 
celo rišeš vijuge navzgor, pa bo sled obstala v luftu. 
Izdelati 3D-objekt, bodisi žičnati lik bodisi strička, ki 
se tal dotika le na eni točki, ni nikakršna težava. Na 
voljo je več vrst umetne mase in nebroj barv, zato 
lahko ustvariš tako trdne kot upogljive skulpture, 
narišeš ploskovne stranice, ki jih nato spojiš v 3D- 
objekte, ali z vzorci ozaljšaš druge predmete. Moreš 
takisto popraviti kakšen zlomljen ali počen plasti- 
čen kos. Kot vselej uporabnost seže do skrajnih ob- 
ronkov domišljije in reklamni filmčki predstavljajo 
občudovanja vredne stvaritve, kot so korzet, ogrod- 
je aviončka na daljinsko in maketa cerkve. 


A kakor se bere privlačno, 3Dčečkanje ni uživaško 
in tekoče nalik risanju. Vlečenje plastičnih črt, na- 
našanje materiala in izdelava vzorcev je v resnici 
počasno ter precej mukotrpno. Tudi zaradi nepo- 
polnosti elementov, ki preizkušajo potrpežljivost. 
Talina resda polzi enakomerno in v dveh hitrostih, 
kar uravnavaš z gumboma na konici. A ko tok pre- 
kineš, kar seveda redno počneš, saj ne ustvarjaš 
enopotezno, moraš nekaj sekund počakati, da se 
plastika ponovno segreje in zmehča. Včasih pa se 
ob vnovičnem stisku ne zgodi nič, ker se je zama- 


šila šoba ali mehanizem ni zagrabil slamice. Ker ne 
veš, kaj se je pripetilo, oziroma nedejavnost pripišeš 
počasnemu segrevanju, lahko pol minute zaman 
hočeš plastiko zamenjati z drugo barvo. Takrat mo- 
raš mehanizem preklopiti v vzvratno, da potisne ob- 
stoječo paličico ven, kar ob prekratkosti povzroča 
težave. Štrclja često sploh ni moč spraviti na plano, 
zato moraš z njim pač risati do kraja, a obenem z 
eno roko že vstavljati in porivati novo slamico. 
Skratka, zadeva je konkreten preizkus za živce. 


3Doodler ni igrača za majhne otroke. Bolj kot risanju s flomastrom je bavljenje z njim podobno cinjenju. 

Greje se in zna speči, ima napajalni kabel ter terja potrpežljivost in finomehaničnost. Za profije je možen 

celo dokup nožnega stikala, da prsti ne trpijo. Kljub temu je nagrada za ves trud le unikatnost kracarij ozi- 
roma osebna nota, nikakor pa ne estetska, kamoli praktična vrednost. Takih kipcev si ne želi nikdo. 

Igrača za ustvarjalke 


Male finte kmalu pogruntaš in načeloma zadeva 
kao deluje. Sicer bolj za oceno zadostno, ampak 
vseeno se ne da zanikati, da lahko plastično lijavico 
spremeniš v Eifflov stolp, upogljivo peresnico, cree- 
perja ali špagetasto podobico kužka. Čudežna pali- 
ca, spod katere same od sebe prihajajo otipljive po- 
srečenosti, pa kljub vsemu to ni. Tako kot bo mojs- 
ter s svinčnikom ustvaril neverjetno sliko in opica le 
pokracan list, je 3Doodler zgolj orodje, ki zahteva 
nadarjenost in domiselnost. Če tega ni, dobiš samo 
gmoto plastičnih niti. A tudi z veščo roko so izdelki 
zaradi nenatančnosti in nitaste teksture prej kracari- 
je (kar doodle v resnici pomeni) kot pravilne kom- 
pozicije. Rezultati so pravzaprav tako klavrni, 

da si ne zaslužijo niti naziva kič. Pri njih 

šteje edinole občutek, da si jih kljub | 
grdoti napravil sam. 


a 


Vprašanje uporabnosti in smiselnosti je zatorej na 
mestu. Kak svobodni umetnik bi znal pripravo izko- 
ristiti za unikatne modne dodatke ali miniature, in- 
dustrijski oblikovalec pa za 3D-skico svojih idej, če- 
prav je za ta namen 3D-tiskalnik mnogo boljša izbi- 
ra. Toda v mojem videnju se bo z onegajem še naj- 


bolj zabavala nadobudna ustvarjalna najstnica, ta- 


ka, ki si že sicer plete zapestnice, krasi inventar, iz- 
deluje okvirje in se gre drugo namizno rokodelstvo. 
Če je potrpežljiva, bo zdudlala prenekatero hecnost 
za obdarovanje bližnjih, si domiselno okičila šolsko 
NU torbo, ovitek za mobitel in naočnike ter naplastiko- 
vala raznobarvno bižuterijo. Ki jo bo seveda nosila 
izključno sama. 
3Doodler za tak igračast namen niti ni predrag. 
Skupaj s par zavitki materiala, poštnino in davkom 
Tehnologija za 3Dčečkalom je preprosta. V električ- pride naročilo v Slovenijo okoli 150 evrov. Je pa 
no ožičeni stilus je vpeta plastična slamica, ki se najbrž res, da so razvijalci za (nepotreben) lov na Vse tole so dudlerski izdelki in okraski. Nekateri se 
tam segreje. Domala utekočinjeni material šoba iz- osnovno ceno 99 dolarjev sklenili kakšen kompro- potrudijo, o tem ni dvoma, in napravica je intere- 
pušča glede na pritisk gumba. Snov se tako hitro mis na rovaš kakovosti in praktičnosti. Zato niti santna. Toda onkraj kratkoročnega igranja prak- 
strdi, da v resnici vlečeš črte po prostoru. Izdelki SO stučajno ne kupuj še cenejših kitajskih klonov, ki ni- MUSEK ee 
torej narejeni iz par desetink milimetra debelih nitk... vredni pol naprstnika strjene plastike! la čokoladne in druge jedljive paličice? 

Po krajši suši je moč v naših krajih spet uzreti več izdelkov priznanega 


nemškega proizvajalca igralske periferije Roccat. 


med novimi 


člani legla najde nekaj navdušujočih artiklov, kot je prirezana tipkovnica. 


sem let je tega, kar sem prvič v roke do- 
bil Roccatov umotvor - prvo izvedenko 
miši kone. Vanjo sem se koj zatrapal in 
odkupil kar tisto, ki so mi jo poslali na 
test. Idila je trajala leto dni, nakar sta hkrati krep- 
nila kolešček in desni uhelj in je romala v koš z gla- 
vo naprej. Toda anekdota ni kar tako, marveč po- 
nazarja trnov začetek mlade hamburške firme, ki 
jo je ob ustanovitvi leta 2007 sestavljala gruča od- 
padnikov iz evropske izpostave Razerja (šef Rene 
Korte je bil predtem podpredsednik Razer Europe.) 
Že tedaj so imeli nos za potrebe igričarjev, vendar 
jim je manjkalo izkušenj. Zato so prvi izdelki trpeli 
za nezanesljivo izdelavo in vsak kone je bil za kup- 
ca loterija. Na srečo so vztrajali, napravili korenite 
spremembe v kadru in proizvodnji ter prerasli v 
prestižno znamko igralske opreme. 


OD SHiFTA DO TALKA 


"Kone je bil naš prvi izdelek in nas močno definira," 
pravi Korte. Miš je bila kljub porodnim tegobam 
uspešnica, ki je utrla pot drugim izdelkom. Z njeni- 
mi in drugimi domislicami so Hamburžani pokazali, 
da niso samo še ena kopija Razerja, ki bi pod igri- 
čarsko nalepko brezveze cuzala z oderuškimi cena- 
mi, marveč se trudijo vpeljati uporabne novosti. Na 
primer palčne gumbe pod preslednico na tipkovni- 
cah. Ali dosežke v krmilnem programju, ki te na- 
gradijo, če dovolj klikotaš. Hecam; to se mi ne zdi 
uporabno. Mimosunke, kot je bila nesmiselna pre- 
nosniška miš pyra, so dovolj hitro izločali in upam, 
da gredo ačivmenti po podobni poti. 

Ena prvih idej, vgrajena že v kone, je sistem za ka- 
libracijo laserskega senzorja glede na podlago ali 
TDCU (Tracking and Distance Control Unit). Tistih- 
mal so bila laserska tipala zelo občutljiva na tip po- 
vršine in so rada proizvajala napake, prav tako tudi 
ob dvigovanju in TDCU je to omilil. Zaščitna znam- 


Roccat je bil eden prvih, ki je palčne knofke posta- 

vil za standardne člane svojih tastatur. Zal veliko 

drugih firm vztraja pri neuporabnih bočnih stolp- 
cih težko dosegljivih makro gumbov. 


Nenavadno je, da se skrajšane tipkovnice niso hitreje razširile med igričarskimi produkti, a letos je na trg priš- 
la kopica modelov mnogih proizvajalcev. Ryos TKL pro spoznaš predvsem po ogromnem naslonu za dlani. 


ka Nemcev pa je Easy-Shift, funkcija dvigalke, ki 
deluje podobno kot shift na tipkovnici. S tem pod- 
voji število možnih ukazov s setom pritiskal, ki so 
na voljo. A tu se niso ustavili, marveč so dosegli, da 
se znajo miši sporazumevati s tipkovnicami. Torej 
lahko dvigalko stisneš na slednji, pa boš spremenil 
namembnost knofov na miški! Prijem deluje v okvi- 
ru njihovih izdelkov in sliši na ime Roccat Talk. 

Najnovejša inačica z nazivom Talk FX premore še 
drugo vrsto komunikacije - z igrami, kjer dogodki 
nadzorujejo svetilne učinke na periferiji. Če ti v 
Battlefieldu granata sname večino zdravja, ti začne 
miš divje utripati rdeče. Pri tem je firma stopila v 
španovijo z Alienwarom in obilno pobirala od njiho- 
vega podobnega sistema AlienFX. Eden redkih pri- 
merov, da je mavrična osvetlitev naprav uporabna 
še kako drugače kot le zaradi estetike. Čeprav sled- 


Roccatov programski vmesnik je pojem kompakt- 

nosti ter preglednosti in ne tečnari s prijavljanjem 

v oblak. Imajo pa nekateri modeli slabost: počasno 
zapisovanje v notranji pomnilnik naprav. 

nje nikakor ne gre zanemariti. Ko je moj kone prvič 
pisano zažarel v temi kot božično drevesce, sem bil 
prodan, hihi. 

Ker je šel prejšnji slovenski uvoznik Rodocomp v 
stečaj, je znamka odslej pod Interexportom, ki jo 
trži z novim elanom. Na testu so bile štiri ožičene 
miši, tipkovnica in surround slušalke. 


RYOS TKL ARDO 


Igralske tipkovnice so ponavadi z vsemi žavbami 
namazani monstrumi, polni dodatnih gumbov, ki 
okupirajo vso mizo. Na srečo je v zadnjem času na- 
stopilo novo gibanje širitve okleščenih tipkulj, ki naj 
bi zavzele čimmanj uporabne površine. Njihova sk- 
rajna inačica so tiste brez desnega številčnega sklo- 
pa, ki jih spoznaš po nazivu TKL, kar je okrajšava 
za 'tenkeyless'. 

Pričujoča je obrezana tastatura serije ryos, ki ozna- 
čuje Roccatove mehanske tipkovnice. Nosi Cherry- 
jeve knofke štirih možnih tipov: modre, rjave, črne 
ali rdeče. Pod preslednico so tri pritiskala za palec, 
ki niso mehanska; malce trda so in za rabo terjajo 
nekaj vaje. Mar bi od Razerja skopirali mehanizem z 
modela anansi. Drugih gumbov ni in multimedijski 
ukazi so pospravljeni v obstoječe tipke z rabo funk- 
cijske. Vse je vgrajeno v robustno plastično ohišje z 
navdušujoče velikim naslonjalom za dlani, ki ga ne 
morem prehvaliti. Med tastaturami sorte TKL je ba- 
ročen prostor pod preslednico redkost. Osvetlitev je 
enobarvna modra in če kdo želi pisano pobarvanko, 
bo moral vzeti večjo ryos MK pro. Menim, da je 
večbarvna osvetlitev večinoma odveč in bistveno 
poveča ceno izdelka. Če želiš odzivno osvetljavo, 
ima TKL pro itak nadzor nad vsako tipko posebej. 


oktober 2015 


Cherryjevi mehanski gumbi poskrbijo, da tipkanju 
ni kaj očitati, saj lahko pritisneš kolikor tipk hkrati 
hočeš, pa se nadzoru ne bo zmešalo. Posebej pa 
navduši kompaktnost. Večina uporabnikov desne 
številčnice ne potrebuje in njen prostor pri TKLu 
elegantno zasede mišja podlaga. Seveda so do- 
ločene izjeme. Na primer pri simulacijah, če jih ne 
igraš z joystickom, joypadom ali volanom. Pa v se- 
riji ARMA in nekaterih drugih streljankah. Če si po- 
gruntal, da lahko živiš brez, je prehod na TKL-tip- 
kovnico skorajda obvezen. Eden najboljših novih 
trendov, prisežem! In ko si že tu, lahko vzameš od- 
lično ryos TKL pro. Vse njene slabosti so mimo- 
gredne, na primer omenjen manko ločenih medij- 
skih tipk ali recimo še odsotnost USB-izhodov. Ce- 
na 180 evrov je primerljiva s konkurenco. 


KONE XTD iN KCINE ALIRE 


Kone ostaja paradna linija Roccatovih glodalcev in 
po konus se je razdelila na dve veji: XTD ter pure. 
Prva je neposredno nadaljevanje proslavljenega 
predhodnika, od katerega se komaj kaj razlikuje - v 
nekaj kvalitetnejših stikalih pod gumbi in občutlji- 
vejšem laserskem tipalu z 8200 dpi. Če ne maraš 
laserja, obstaja tudi inačica z infrardečim! Pure je po 
drugi plati pomanjšan in okleščen kone. Nima pre- 
kata z utežmi in farbovitih pasov z ledicami, saj žari 
le logo mačka. Njegov kolešček je preprost, dočim 
XTD pozna tudi gibanje vstran. Namečkoma je za 
slabo desetino manjši. 


Morda je od daleč videti, kot da sta kona skoraj si- 
metrična, a levičarji z njima nikakor ne bodo dobro 
rokovali. Poseči morajo po starejši kovi. 


Serija je po toliko iteracijah ena najbolj izpopolnje- 
nih in premore bržčas eno najudobnejših oblik, če si 
desničar. Gre namreč za miš, ki je prehitela Logi- 
tech pri njihovi ledvični obliki glodalcev! Podobno 
velja za navdušujoče pregledno programsko opre- 
mo, ki ukaze spravlja v pet profilov, zapisanih v no- 
tranji pomnilnik. Prištej zgoraj opisane easy-shifte, 
TDCUJe in Talke, pa dobiš igralske miši z 'največ 
funkcijami, ki jih večina uporabnikov ne bo nikoli 
potrebovala'. Šalo na stran, kone še vedno zažiga. 
Mu je pa cena žal zrasla, saj XTD stane 120 evrov, 
skoraj toliko kot brezžična Razer mamba. Zato raje 
vzemi pure za 75 evrov, se bolj splača. 


TYIN 


Če je kone ponarodel, je Roccatova puvaška linija 
odslej tyon. Po obliki je malo drugačna, bliže Logi- 
jevi G500. Nemci so hoteli z njo stlačiti v napravo 
karseda veliko gumbov, zato sta po dva na bokih 
uhljev in trije na levem robu. Prvi hecen umotvor je 
stikalo na sredini hrbta, ki ga s sredincem suvaš le- 

Zvezda frajerskega tyona, ki gadobiš v izvedbi s sivim ali belim hrbtom, je ročka na boku. S tem se jasno 
loči od kona, vendar.dvomim, da se bo prijem obdržal. Potreboval bi vsaj večji hod in več smeri gibanja. 


vo ali desno (na primer za menjavo orožij), zvan 
Fin-Switch. Učinkovito sem ga uspel pritiskati 
kvečjemu v eno smer, ne obe, zato je raba nekam 
omejena in neposrečena. Druga pogruntavščina je 
analogna ročka na levem boku, X-Celerator. Z njo 
naj bi v letalskih igrah nadzorovali nagib ali dodaja- 
nje plina. Ta se precej bolje odreže, je pa vprašanje, 
koliko je res uporabnejša namesto recimo dveh 
gumbov. Njen hod je namreč razmeroma majhen in 
je z njo težko finomehanično nadzorovati frčalo. 

Ali je tyon zate, je v mnogočem odvisno od tega, ali 
uspeš najti igre oziroma kakršnokoli programje 
sploh, ki lahko te eksotične gumbe zares izrabi. To 
so povečini simulacije in še to le v primeru, ko ne 
uporabljaš vesele palice. Sicer je bolje enostavno 
vzeti kona, kajti tyon je s 125 evri dražji. Osebno sta 
me knofka ob desnem uhlju celo motila. Drugih sla- 
bosti pa tyon nima. Senzor je enak kot v konu, vse 
ostale funkcije takisto. Vkup z božičkasto osvetljavo 
in odlično izgradnjo. Huda miš, le kanček draga. 


NYTH 


Če sem tyon oklical za elitistično miš, potem je nyth 
kratkomalo nora. Gre za glodalca za MMOje, kot so 
Razer naga, Logitech G600 in Cyborg MMO7. Se 
pravi, za miško z absurdnim številom gumbov na 
levem boku, namenjenim vsem možnim urokom za 
pretepanje šefov v WoWu. Toda nyth ima en ha- 
kelje: pritiskala je moč iztakniti in v dvanajst lukenj 
poljubno vstaviti različno oblikovane gumbe, s 
čimer popolnoma prirediš mrežo bočnih knofov! S 
premikom stikala se plastični čepki usujejo iz ohišja 
in reč je videti nekam nerodna, a je v praksi prese- 
netljivo robustna. Z nekaj muje razpored sestaviš 
tako, da se prilega hodu tvojega palca. Ti knofki si- 
cer ne premorejo kvalitetnega klikanja bočnih gum- 


Da nyth izkoristiš, se moraš najprej nekaj dni uk- 
varjati z njo, da doženeš pravilno razporeditev 
gumbkov zase. Del površine lahko nameniš poči- 

vališču za prst brez pritiskal (tule vrstica na sredi). 

bov drugih miši, a so na otip zadovoljivi. V škatlici 
so priloženi gumbi za enega ali dva vtiča, toda Roc- 
cat je dal na splet bazo za 3D- tiskanje tipk poljub- 
nih oblik! Sosednje vtiče lahko v softveru namreč 
povežeš skupaj, kakor te je volja. 

Ta ideja spremeni MMO-miši, ki so doslej trpele za 
slabostjo, da tvoj palec nikoli ni mogel izkoristiti 
vseh gumbov oziroma si jih pritiskal po pomoti. S 
prilagoditvijo boka točno tvoji roki se ne zaletavaš 
več v odvečno plastiko. Hkrati nyth ne žrtvuje dru- 
gih zmogljivosti, saj ima laserski senzor kar 12.000 
dpi. Zamenjaš lahko tudi desni bok in z magnetki 
pripneš ožjega. Pa še Fin-Switch ima, če ga že ra- 
biš. Košta zajetnih 150 evrov, zato je nišni produkt 
za točno tiste, ki jim naga naga-ja (hehe). Ampak 
dotični je bodo nadvse veseli. 


KAVE 5.1 DIGITAL 


Kakor večina ostalih izdelkov gredo Roccatove pa- 
radne slušalke na nož. Prepričljiv prostorski zvok 
želijo doseči kar z več gonilniki v školjki, kamor so 
stlačili po dva 40- in enega 30-milimetrskega. Zato 
so naglavnice ogromne, z udobnim ogrodjem, le us- 
njena obloga bi imela lahko večjo luknjo, ker bo ti- 
ste z velikimi uhlji žulila. Toda inženirjem tokrat ni 
uspela čarovnija in niso odstranili poglavitnih težav, 
ki spremljajo pristop z več zvočnički. Že res, da je 
prostorski zvok v igrah odličen in hitro dojameš, od 
kje je priletela snajperska krogla v Battlefieldu. To- 
da v zameno dobiš šibke base, nerazločno muziko 
in šum pri višjih jakostih. Skratka, v redu za igre, pa 
obup za poslušanje glasbe ali gledanje česarkoli 
drugega kot akcijskih filmov. Za 210 evrov, kolikor 
stanejo te digitalke z lastno zvočno kartico, raje vze- 
mi nekaj, na čemer boš lahko z užitkom poslušal 
vse, na primer Sennheiserjev vrh igrične ponudbe. 
Dasi lahko v krmilnik vtakneš mobifon in se prepro- 
sto pogovarjaš, in čeprav je mikrofon soliden. Tu 
bodo morali snovalci nazaj za risalno mizo. 


Postajica z zvočno kartico in nadzorom omogoča 
nastavljanje jakosti po kanalih, javljanje na telefon 
in učinke v filmih. A vse to ne odtehta dejstva, da 


zvok izven iger ni na zadovoljivi ravni. 


AMAZONSKI PAPIR BREZ VONJA 


Kavbojdio 
Kljub tej 


adnje čase se je norija okoli elektronskih 

knjižnih bralnikov malce umirila. Niso izgi- 

nili, temveč so se udobno namestili v do- 

move črkožerjev. Poseduje jih mnogo več 
ljudi, kot je opaziti, kajti uporabniki jih ne izpo- 
stavljajo, gledalci pa ne opazijo. Kindle in kom- 
panija pač niso sijoči in bliskajoči onegaji, s ka- 
terimi se važiš, priteguješ poglede in v okoliča- 
nih vzbujaš zavist. Prav tako se ne šopirijo z 
mnogimi funkcijami, kot to pogosto po sili poč- 
ne druga uporabniška elektronika. So namens- 
ko orodje intelektualcev, ki z odliko rabi enemu 
samemu namenu: prikazovanju knjižnih pagin 
na papirju podobnem zaslonu. In domala sopo- 
menka za e-čitanke je Amazonova serija kind- 
le, katere aktualni, sedmorodni model se ime- 
nuje paperwhite. 


BERI ALI SE POBERI 


Raba kindla je čisti užitek, k čemur prispeva več 
dejavnikov. Na prvem mestu je vsekakor tehno- 
logija elektronskega črnila. Ta je za razliko od 
bleščavih LCDjev in OLEDov mnogo bolj blago- 
dejna za oči, saj za delovanje ne potrebuje last- 
nega sijanja. Zaradi čitljivosti in odtenka je zas- 
lon resnično videti kot potiskan list papirja, pri 
čemer troši energijo zgolj za obračanje strani in 
še takrat le par elektronov. Medtem ko moramo 
vse ostale naprave polniti domala vsakodnevno, 
kindle zdrži tedne. Pri tem takole čitanko brez te- 
žav uporabljaš na plaži oziroma pod žarko sonč- 
no svetlobo, tablice pač ne. V temi e-ink - tako 
kot navaden papir - seveda terja lučko, zato je 
paperwhite opremljen z osvetljenim zaslonom. 
Ta sveti prijazneje od tablic in omogoča ugodno 
ter za okolico nemoteče čitanje v postelji. 

Ekran vseh kindlov je s 15 centimetri diagonale 
manjši od strani povprečne knjige in sprva delu- 

lej požira na svežem Amazono 
ob pogledu na prazno knjižno. 

je skromno. A zavoljo možnosti prilagajanja velikosti in ti- 
pa pisave ter razmikov si dejansko ne boš želel večjega. 
Zaradi lahkosti in tankosti je rokovanje sila udobno, k 
čemur pripomore sveta preproščina uporabe. Bralnik si 
lahko odeneš v enega od številnih ovitkov, celo takih, ki 
oponašajo usnjene platnice. S tako oblekico se kindle sa- 
modejno zbudi, torej ni potreben niti stisk (edinega) gum- 
ba. Najlepše za knjižnega molja pa je dejstvo, da lahko pri- 
ročna ploščica v štirih gigabajtih hrani na tisoče knjig! Le 
za stripe in slikanice zadeva zaradi manka barv in nez- 
možnosti povečevanja podobic ni primerna. No, Alana 
Forda sem zaradi preprostejšega, dvosličičnega formata 
vseeno bral v vsej monokromatski gloriji. 


ŠKRATI ELEKTRONI, ČRKE ELEKTRONKE 


Vmesnik za menije in listanje je dotikalni. Resda odzivnost 
ni tolikšna kot na sodobnih tabličnih računalnikih in ekran 
med menjavo strani še vedno hecno utripne, vendar doce- 
la rabi namenu. Pri tem zadeva branje nadgradi s pobeza- 
njem besede za slovarsko razlago ali skokom na Wikipedi- 
jin članek. Možna sta prav tako označevanje in podčrta- 
vanje, vendar je to izvedeno malce nerodno. Nadalje je 
kul, da lahko številko pagine v spodnjem kotu zamenjaš s 
časovnim podatkom, ki kaže, koliko je do konca poglavja 
ali bukve. To je sicer priročno, a sem se zalotil, kako hitim 
z branjem, da bi izboljšal čas, ki se vselej prilagaja glede 
na brzino požiranja črk. 

Kindlova svetovna uspešnost gre na rovaš Amazonovega 
ekosistema. Firma je vendarle največja bukvarna na sve- 
tu, v kateri je na voljo kar štiri milijone elektronskih knjig. V 
taki obliki dobiš praktično vse, od Korana do najnovejšega 
pogrošnega ljubiča. In ja, tudi sago Game of Thrones. Iz 
omreženega kindla je nakup možen dobesedno z enim kli- 
kom. Žal znajo biti novejši naslovi dražji od fizičnih, kar 
trgovec utemeljuje z dosegljivostjo kjerkoli in kadarkoli. 
No, res pa je, da za kindle najdeš veliko zastonjskih knjig, 
zlasti uvodnih delov daljših nizov. Toda, avbe, na teh ne- 
skončnih policah ni omembe vrednih slovenskih izdelkov. 

FINTE E-TINTE 


Zaslon, ki ga uporabljajo kindle in drugi bral- 
niki, se kliče elektronski papir. Konkretno gre 
za tehnologijo elektroforetskega črnila, ki jo 
izdeluje podjetje E Ink. (Elektroforeza je pre- 
mikanje delcev v tekočini s pomočjo naboja.) 
Delovanje je enostavno. Vsaka slikovna točka 
je mikrokapsula, polna tekočine in negativnih 
črnih ter pozitivnih belih kroglic. Glede na 
električni signal ustrezna barva priplava na 
površje, s čimer se piksel obarva. Kindle 
omogoča tudi sivine, torej vmesna stanja, 
medtem ko barvnega elektronskega papirja v 
široki rabi še ni. Je sicer možen in deluje s 
pomočjo RGB-filtrov, vendar pisanost ni pri- 
merljiva z drugimi principi displejev. Pred- 
nost vseh tovrstnih prikazovalnikov je, da so 


poceni, nimajo lastne osvetlitve in so varčni z 
energijo. Statična slika pravzaprav elektrike 
sploh ne potrebuje. E-tinto v prvi vrsti uporab- 
ljajo bralniki, najdemo pa jo takenako na tele- 
fonih (yotaphone), urah (pebblewatch), pa- 
metnih vizitkah ter listkih s ceno. 

Kindle izkušnjo branja nadgradi na več načinov, od hrambe pol tone knjig do ta 
ali Wikipedijino okence. i 


prst na besedi, se odpre slo 


S slovensko e-pisano besedo je križ. Slovenski knji- 
garji, recimo Mladinska knjiga, ne marajo Amazo- 
na, in svoje izdaje tržijo izključno prek aplikacij za 
tablice. Tudi naše knjižnice se s kindli ne razumejo, 
zato po uradni poti elektronskih knjig v slovenščini 
na kindle ne moreš spraviti. A srečoma sistem ni 
hermetično zaprt. Naprava sicer ne mara za najpo- 
gostejši format epub, ki se ga poslužujejo naše e- 
knjigarne in knjižnice, kakršna je Biblos.si. Toda po 
ovinkih se da, saj za pretvarjanje in nalaganje skrbi 
neuradni računalniški programčič Calibre. Z njim 
na napravo zadegaš praktično karkoli, od Wordovih 
dokumentov in PDFjev do sandokanske robe. Ne- 
kaj leposlovja v kranjščini tako dobiš, vendar resni- 
ci na ljubo, za tistega, ki bere izključno v materinš- 
čini, elektronski bralnik ni najbolj smotrn nakup. 


GARTA FUTURAE 


Tablice so razširjene in ko jo imaš, morda na njej 
prebereš kako bukvico. Če nisi knjižni molj, ti to 
verjetno zadostuje. Vedi takisto, da na bralniku ne 
moreš poslušati muzike, špilati pasjanse ali furati 
stotin aplikacij. Ima sicer brskalnik, ki za silo deluje, 
a se ne more kosati z mobilniškimi. Osredotočenost 
bralnikov je na kakovostno bralno izkušnjo in dol- 
goživost baterije, v čemer kindle blesti. Ko ga prvič 
pograbiš, ne boš nikdar več želel čitati s tablice. 
Škoda, da Slovencu bogatija Arazonovih stalaž ni 
pisana na kožo in da nismo deležni enakega servisa 
kot Zahodnjaki. 


Dražja modela paperwhite in voyage imata osvet- 
ljen zaslon. Pri slednjem se svetlost prilagaja sa- 
modejno, toda oči imajo najraje dnevno svetlobo. 

e uide n obskurna referenca! 


Purist bo vseeno dejal, da manjka čarobnost, ka- 
kršno premore le knjiga iz celuloze. Ni romantike, 
ne vonja frišne knjige ali žlahtne patine starine s 
podstrešja ter zavedanja, da čitaš na enak način, 
kot so to počeli naši predniki vse od iznajdbe tiska. 
Klasiko ali najljubše čtivo zato raje vzameš s police, 
povonjaš, razpihaš prah in se obredno namestiš na 
kavč. Za vsakdanje čitanje pa so bralniki izjemno 
praktični. Oči se ne utrudijo, vtakneš jih lahko kar v 
žep in na morje odneseš za celo knjižnico elektron- 
skih knjig. Tam brez težav bereš na plaži in te ne 
skrbi, da bo crknila baterija. 

Dejansko so tovrstni bralniki dosegli točko razvoja, 
ko se sprašuješ, kaj bi lahko dodali, ne da bi okrnili 
prvotni namen. Kajti ko stopiš v knjigarno na voga- 
lu, verjetno ne iščeš knjige z vgrajenim kompasom, 
višinomerom, kalkulatorjem in šahovnico. 


HOČEM GA PREG! 


Kindle ni edini na trgu, a ni vnemar najbolj čislan. 
Nekaj tekmecev je v določenih pogledih napred- 
nejših, denimo vodotesni kobo aura H20. Toda 
Amazonov bralnik je cenejši od konkurence. Ne- 
ugodno je le, da si ga pri nas primoran naročiti iz 
ameriške spletne strani, kjer boš za osnovni mo- 
del odštel 140 evrov, za paperwhite pa 185. Vse- 
kakor posezi po slednjem, ki ima višjo razločlji- 
vost in lučko. Pri nas jih najdeš v številnih splet- 
nih štacunah in vsake toliko celo na znižanju v 
Leclercu. Pozoren bodi le na modelno leto, da 
slučajno ne naletiš na starejšega paperwhita s 
slabšim ekranom. Obstaja še dražji model voya- 
ge, ki ga Amazon k nam ne pošilja, toda avtomat- 
ska lučka in na dotik občutljivi robovi za listanje 
ne upravičijo konkretno višje cene. Takisto ni 
smiselno razmišljati o dražjih 3G-različicah vseh 
treh naprav, ki omogočijo nakupovanje knjig 
brez stroškov prenosa prek mobilnega omrežja 
kjerkoli v svetu. Razen če se zares ogromno po- 
tikaš po krajih, kjer ni wi-fija in knjige rad nabav- 
ljaš sproti. Omeniti velja še, da ima vsak kindle 
za dvajsetaka cenejšo varianto, ki ob neaktivnosti 
kaže oglase, ki segajo od knjig do plenic. Za od- 
klep naprave je zato potreben dodaten poteg po 
zaslonu, vendar so te reklame nemoteče. Za po- 
vrhu lahko pišeš Amazonu in ti jih skenslajo. 

omniš stare Jokerje, ko so NHLi - sicer tudi 
zaradi opisovalske benevolentnosti, a vse- 
eno - redno dobivali ocene 90 in več? Ja, 
devetdeseta so bila dober čas za športne si- 
mulacije, ki so bile še dokaj sveže in so za nameček 
odkrile trirazsežnost. Zdaj je drugače, kajti vsakolet- 
na zasičenost pripomore k temu, da je tovrsten 
uspeh težko ponovljiv. Kljub temu pa se EAjeva ne- 
kdaj veličastna serija hokejskih iger s šestnajstico 
naposled vrača v staro formo. Po več letih drsenja v 
sivo povprečje, načinovne pohabljenosti in kapric z 
raznoraznimi platmi. Jupajdija jupajda. 


Umetnost drsanja 


Čeprav je 2K Gamesov konkurenčni niz NHL 2K že 
davno poniknil, EA Sports niso zaspali na lovorikah 
in vsevdilj rihtajo igralno plat. Revolucije letos ni, 
saj so pretežno obdržali lanski pristop, kjer so hoke- 
jisti dokaj težki in potrebujejo nekaj časa ter prosto- 
ra, da so učinkoviti. Instantni bodychecki z razdalje 
nekaj centimetrov so preteklost. Prav tako je znova 
prisotna fizika, ki omogoča padanje čelad z glav in 
letenje palic iz rok. 

A spremembe so opazne. Zavoji so tesnejši, ploš- 
ček je bolj živ in se ne 'lepi' na nič, nalete pri ograji 
je treba načrtovati in niso izvedljivi na poskok. Kro- 
vna beseda je 'tekoče', tudi zaradi novega načina 
upravljanja z vratarjem, ki je nadmočen staremu, in 
dodatnih, laže dostopnih taktičnih opcij. Več je po- 
stavitev in podrobneje določaš, kako naj se tvoji ho- 
kejisti vedejo, dočim je pretepanje pohvalno neob- 
vezno. Ob izvrstnem komentarju in nadgrajenih 
praznovanjih golov v tej seriji še nisem bil deležen 
boljšega občutka in vzdušja. Morda celo v videoi- 
gernem hokeju nasploh. Tudi umetna pamet je 
spodobna in raztegljiva, od moronov za začetnike 
do dokaj prefriganih umetnih nasprotnikov, ki zago- 
tavljajo privlačnost enoigralskih modusov. Le ob- 
časno so na najvišjih nastavitvah preveč nagnjeni k 
goljufanju, kot se v žanru športščin stalno dogaja. 
No, od NHLa 16 ne bodo imeli nekaj samo znalci. 
Letos so posebno pozornost namenili tistim, ki se v 
svetu navidezne ledenice ne znajdejo. Da se igrati 
na zelo enostaven dvogumbni način, na napred- 
nejšega s knofi ali na še sodobnejšega, kjer je rav- 
nanje s palico obešeno na desno gobico. Moč je pri- 
lagajati tempo in spreminjati razmerje med arkado 
in simulacijo, dasi ne pričakuj staromodne akcije v 
slogu NHL 95 (tudi ustreznega obletniškega načina 
od lani ni več). In vdelan je dober dinamično intera- 
ktivni vodnik, ki ti sproti kaže povelja, ne da si jih 
skušaš zapomniti iz videov ali o njih brati v priročni- 
ku. Ki ga seveda ni. Objemimo drevje! 


Tudi to je služba 


Po lanski nezaslišani ohrnosti z načini so se v NHL 
vrnili vsi občinstveno zaželeni modusi in še kak po- 
vrhu. Če si bolj puščavniške sorte, se lahko denimo 
ubadaš s polno klubsko, menedžersko ali igralsko 
sezono (be a pro). Ta se začne v nizki ligi CHL, na- 
kar z uspehi na dani poziciji napreduješ v vse boljše 
ekipe, po možnosti tja do osvojitve Stanka. V solo je 
moč pognati markantne trenutke iz minule sezone, 
končnico in kazenske strele, ki se pridružujejo nji- 
hovemu spletnemu izvajanju. 

Kakopak je, časom primerno, internetna plat moč- 
na. Osrednji tovrstni modus je slejkoprej hockey ul- 
timate team, kjer po zgledu priljubljenega načina iz 
Fife zbiraš hokejiste na kartah in iz njih sestavljaš 

Nadzorovanje vratarja je zaradi prevetrenega nadzora solidnejše in 
- vzdušnejše. To je zlasti kul v nalinijskih obračnih šestih proti šestim. 


moštvo, s katerim se boriš proti drugim garažnim 
ekipam širom sveta. Karte dobivaš iz paketkov, ki 
jih nabavljaš v zameno za virtualne ali prave zlatni- 
ke. Tu imajo vnovič prednost gotovinarji in tisti z za- 
dosti časa za tlačanjenje. 

Zato pa letos bolj na spretnosti temelji popularna 
nalinijska liga EASHL, ki je v petnajstici ni bilo. Tu 
na izbrani poziciji v vlogi lastnega hokejista igraš v 
naključnih klubih ali takih, ki jih oblikuješ s prijate- 
lji. Minula leta je tvoj športler nabiral izkušnje, kar je 
bilo vzdušno, a je pomenilo, da so po nekaj mesecih 
gočimi postavkami. Sedaj si izbereš eno od števil 
nih vlog, od napadalnega ostrostrelca do obramb- 
nega rušilca, nakar je tvoje udejstvovanje odvisno 
od veščine in danih plusov ter minusov 'poklica', ne 
od statistične nabildanosti. Kaj je bolje, je stvar 
okusa; meni se zdi taka prevetritev v redu. 


Skoraj "kaaakooor vihaaar 


Ciniki pripominjajo, da je NHL 16 dober zato, ker so 
vdelali tisto, kar je bilo prej krivično izvzeto. Do neke 
mere je to res in navsezadnje za špil terjajo polno ce- 
no, revolucije pa ni. Drži tudi, da nekatere izboljšave 
manjkajo, na primer ikonsko podajanje, ki je bilo že 
v NHL 2K, in da sodniki prisojajo malo prekrškov. In 
kot vedno manjka slovenska reprezentanca, ki bi 
dopolnila morje ekip in dodatnih lig, od kanadske 
prek nemške do ruske. Toda napredek je prisoten in 
nečemu, kar se igra tako dobro ter je tako obsežno 
ter kompletno, težko pricinim manj kot osmico. 


Na štimungo Blackhawksov ho Sneti 
še čakal. Je SURSA apa Ram že deležen Tampe. 

red nekaj leti smo govorili, da ne manj- 
ka dosti, pa bo tale virtualna košarka na 
ošvrk očesa neločljiva od prave. Ta tre- 
nutek je bržda napočil z individualizacijo 
posameznikov. Šov je bil že prej izvrsten, z na- 
vijajočim občinstvom, ki vpije "THREE!" in 
"DEFENSE!", pridušajočim se napovedoval- 
cem, plešočimi lučmi ter lesketavim parketom. 
Toda zdaj po slednjem tekajo izvrstno upod- 
obljeni, takoj prepoznavni atleti. James je Ja- 
mes, Nowitzki Nowitzki in Dragič prav on ter 
nihče drug. Naj bodo v gibanju, pri šutu ali na 
klopi, košarkarji v 2K16 so paša za oči in eden 
od razlogov, da je igra tak spektakel za čute. 
Vtis je ubijalski ter še za razred pred nogome- 
tnim v Pro Evu in Fifi, saj je vse bolj zbito na 
kup in pisano. 
No, tako je malodane vsako leto. NBA na ogled 
in otip slehernič brutalno navduši - nakar se 
med podaljšano uporabo razkrijejo težave. Zdaj 
manjše, zdaj večje, a se. Letos ni nič drugače in 
tudi ne bo, dokler Visual Concepts ne bodo 
prešli na čisto nov pogon. Sanjajo Cavaliersi 
naslov ... 


Moj zamor'c! 

Da gre v prvi vrsti za kup popilkov in ne za kake 
globalne spremembe, dokazuje seznam poudar- 
jenih novosti. Najbolj opevajo predelani modus, 
kjer narediš lastnega basketaša in greš delat ka- 
riero. Tokrat ga uokvirjajo zgodba in prizori, ki 
jih je vkup dal njega dni kultni režiser Spike Lee. 
Tako spremljamo, kako se tvoj košarkar prebija 
iz šole v NBA. Tip domuje v newyorškem getu 
in pomeni 'upanje soseske', vseskozi pa mu 
stojita ob strani sestra dvojčica in nakajen prija- 
teljček, ki ne neha opletati z jezikom in fonom. 


vsi aja odi pn — 
Špil je narejen tudi za PS3 in xbox 360, vendar je ta inačica občutno slabša, z 
nefilmsko kariero in malo izboljšavami na igrišču. Kljub temu stane polno ceno. 


Začnemo v lokalni telovadnici in se prek kolidža 
priključimo eni od ekip, medtem pa ob strani v 
vnaprej pripravljenih animacijah tečejo osebne 
in družinske drame. 

Ideja ni slaba in na odvijanje klobčiča lahko 
sem ter tja vplivaš. Vendar je pripoved solzava 
in naivna ter v končni fazi sfaljena, če nisi ustva- 
ril zamorca. Si namreč v črnski familiji, v 
črnskem okolju in imaš črnsko sestro, kar z be- 
lokožcem izpade butasto. Mar bi lik zakoličili ali 
vstavili kako vrstico, češ, da si bil posvojen. 
Pravzaprav si vesel, ko se pleteničenje po letu 
dni neha in lahko furaš normalno kariero. Ki pa 
se ne razlikuje baš od lanske, kar je občutek, ki 
je prisoten še marsikod v NBA 2K16. 


Euroleague ali ABA? 


Saj ne rečem, zadeva se igra dokaj lepo, sploh v 
začetni fazi, ko odkriješ nove vrste podaj, kot 
sta lobana čez glave in odbita po tleh. Tudi to se 
vklaplja v vtis napredne košarkaške simulacije, 
ki se na enem koncu spogleduje z arkado, če 
tako nastaviš drsnike in prilagodiš pravila ter 
težavnost, na drugem pa dodobra sili v reali- 
zem. V ta namen so prisotne mnoge taktične 
nastavitve in playbooki, iz katerih sprožaš posa- 
mične akcije. Na višjem nivoju igranja jih je nuj- 
no uporabljati, saj je obramba letos še nekoliko 
efektivnejša. Nekoga tesno pokrivati dejansko 
ni večja težava, če le niso razlike v statistikah 
brutalne, in banan je toliko kot na tropskem 
otoku. Zato je treba izkoriščati napredne kon- 
trole in 'brati' nasprotnika, kar veča zahtevnost, 
a istočasno košarkaški užitek. 

Vendar omejitve pogona ostajajo. NBA 2K16 je 
sličen novi Fifi v tem, da v sistem ne zanese hu- 
dih sprememb, niti ne popravlja tistega, s čimer 

Del paketa je 2K TV, kjer spremljaš prigode mlade dečve. Ta dela kratke in- 
tervjujčke z zvezdniki, kot je Stephen Curry na sliki, in naključnimi igralci. 

so že dlje časa težave. Večji košarkarji se znova gibljejo ta- 
ko, kot bi drseli skozi med, kar je brez heca dediščina play- 
stationa 2 ... efektivnost šuterjev je obrzdana s tem, da sta 
defenzivno prestrezanje in blokiranje tako hitra ... dočim je 
idealna točka izmeta postala vsemogočna. Zlasti v rangira- 
nih tekmah po spletu je zgrešenih metov z razdalje abnor- 
malno veliko, kar ima za posledico več naskokov na koš in 
s tem zmede. Popolnost je težavno doseči tudi zaradi zami- 
ka, ki vnovič kazi internetno udejstvovanje. Resda manj kot 
lani, a tako hardcore igro iznakazi vsakršen lag. Zato je edi- 
no pravo NBA-večigralstvo na isti konzoli ali računalniku. 


40-procenten šut 


Na formalni ravni gradnikov in novosti ne manjka. Poženeš 
lahko za manjšo vojsko načinov, od udejstvovanja na asfal- 
tu v tekmah pet na pet z lastnoustvarjenim košarkarjem 
prek spletnih lig za frende do izdelave ekipe iz kart po zgle- 
du ultimate teama, koder so novost srečanja v soseski tri 
na tri. Pa menedžerstvo, trening in modus 2K pro-am, kjer 
se v tekmah petih proti petim udejstvujejo zgolj lastni liki iz 
kariere. In spletne tekme so dobile varianto po zgledu Fife, 
kjer moraš za napredek v naslednjo divizijo zmagati neko 
število tekem. A povsod so težave. Pro-am je nagnjen k ne- 
delovanju, menedžerstvo je kljub možnosti selitve kluba 
bolj trenerstvo, online in karierno ni mogoča raba evropskih 
moštev, pri zbiranju kart nesramno dominirajo odlični 
košarkaši in s tem igralci z globokimi žepi, na parketu pa se 
čez čas ni moč znebiti vtisa okornosti. Koliko bodo popravi- 
li z zaplatami? Kdaj bodo na razpolago in za katere sisteme 
najprej? Ah, ta NBA 2K. Z njim je težko, brez njega takisto. 


Trener marsičemu prikimava, 
se pa tudi živčno drgne po obrvi. 


/XBO / PC 2K Games 

How many 3 point shots did Steph Curry make to set the current record for 
MOST 3 pointers in a single season? 


na 


<5 gre po opravkih raje peš, sicer 
ka! O bi si brž nabral jurja kazenskih točk. 


Xbox one 


ansirni naslovi so mnogokrat nehvaležni tako za avtorje kot  aježijrku ur din er a eo a a Ne ea 
kupce. Za prve zato, ker zaradi časovnih in drugih omejitev ne Melissa kega ea ee Me ču kA eelo zle:lih 
morejo udejanjiti svoje vizije, in za druge, ker ne dobijo Nič -a 
odličnega izdelka. Dirkačina Forza 5, ki je spremljala prihod 

xboxa one, je bila še ena tovrstna igra. Saj ne, da je bila slaba; ne, 

špilala se je solidno, imela je dosti avtov in bila je zala. A manjkale so 

številne proge, dež, noč, količkaj razgibana okolica stez ... Vse to je v 

Forzi 6, ki je tisto, k čemur je stremela petica. Problem je le, da je to 

slaba tolažba za kupce slednje in da je vmes na XBO prispel realis- 

tični, večplatformski Project CARS. 


Revolucionarnih sprememb v svetu Forze ni. Šestica ostaja resnobna 
in pripeta na dirkališča (odprti svet je v domeni njene arkadnejše se- 
stre Horizon), med katerimi se seliš skozi menije in ne morebiti z 
vožnjo po cestah v slogu Test Drive Unlimiteda. Seveda je izposta- 
vljena enoigralska kampanja, ki pa je vnovič nadvse rigidna. Začeti 


je po več dirk, da odkleneš naslednji izmišljeni sklop. Teh je skupno Razred GT je poln hrumečih monstrumov, kakršen je tale zeleni aston martin. 
pet in gredo prek močnejših cestnih avtomobilov v slogu Lamborghi- MA eco MARE ooo aloja loja telje EM 
nijevega reventona do turnih vagnov in formul. i z A. nose 
Na srečo ni treba vedno zmagati, marveč se zgolj uvrstiti med prve Č 
tri. Vmes nabiraš denar za nakup novih bolidov in izkušnje, ki ob pre- 

hodu na naslednji nivo omogočijo srečelov, kjer zadeneš kredite ali 

hudega jeklenega konjiča. Nekatere poznejše dirke so vzdržljivostne, 

kjer voziš štirideset ali celo osemdeset krogov in postaneta težava ta- 

ko gorivo kot obraba gum. Vendar moti odsotnost kvalifikacij in vse- 

eno je taka omejujoča zakoličenost neprijetno presenečenje. Zlasti 

po svobodi, ki jo nudi Project CARS, kjer je mogoče začeti v kate- 

remkoli razredu in prosto skakati sem ter tja. Nakar ugotoviš, da gre 
oglaševanih "70 ur igranja v kampanji' na rovaš vnovičnega opra- 

vljanja enih in istih dirk z drugačnim avtom v isti klasi. Te so razdelje- 

ne na več razredov, na primer 'športniki', 'ameriški mišičnjaki' ali 'li- 
muzine'. Tako udejstvovanje sicer ni nujno, ampak postavka '17 % fi- 

nished' pri končanju serije z eno vrsto avta je pošastno grda. 

Je pa res, da naknadne vožnje niso tlaka. Tlačanjenje je rutina, 

vožnja v Forzi pa to ni, vsaj če si take sorte, da si rad nudiš izziv. Moč 

je vključiti ali izključiti številna pomagala, od prikaza idealne linije na 

asfaltu prek ABSa in TCSa do ročnega pretikanja z opcijo sklopke ter 
previjanja časa nazaj. Pri rezultatih ima kar nekaj vloge tuning z dosti 
elementi, kjer koristno uporabiš podatke, pridobljene s telemetrijo. 

Takisto je na razpolago dosti težavnosti umetnih nasprotnikov, od ta- 

kih, ki so komaj dobro naredili izpit, do pravih fittipaldijev. 'Drivatar- 

ji, kot jim pravijo izdelovalci Turn 10, so korak pred ostalimi v 

branži, saj so zelo razgibani. Zaradi zgledovanja po pravih voznikih jih 

vidiš frčati s proge, zlasti pod pritiskom, se prehitevati in se boriti za 

položaj. Škoda, da nimajo nobene osebnosti - iluzija slednje pride iz 

imen s seznama prijateljev na Xbox Livu. Dark Ethan in C Denis Slo 

mi še zdaj povzročata more. Tvoj drivatar pa se pojavlja v dirkah dru- 

gih in vsakodnevno služi novce. 

Še en razlog, da drgnjenje prog ni pretirano ponavljajoče, naj 
bo v kampanji, test drivu, kjer lahko preizkusiš katerokoli šaj- 
trgo, ali načinu rivals, kjer v kategorijah tekmuješ s svetom in 
frendi s seznama, je zabavni vozni model. Forza 6 je lahko 
precejšnja arkada z gledanjem avta od zadaj ali dokaj verna 
simulacija v pogledu iz kabine ali iznad prednjega odbijača. Z 
Assetto Corso, iRacingom in Project CARS se resda ne more 
meriti, saj avtom preveč radostno odnaša rit in so jih v primer- 
javi s petico naredili nekoliko manj zanesljive, saj začnejo 
drseti prej. To pomeni več lovljenja avta v ovinkih in pri hra- 
brih pospeševanjih. Pa tudi cviljenja, škripanja in ječanja 
pnevmatik, kar je občutno bolj izpostavljen del zvočne slike. 
Je žur, četudi bodo najresnejši vozniki vihali nos in za take je 
Forza 6 celo nekoliko manj primerna kot petica. A Horizon 
oziroma Driveclub ipak ne postane in široke množice, ki rade 
igrajo, ne garajo, bodo z njo zadovoljne. Volan sploh ni obve- 
zen, kajti špil je sceloma prirejen odličnemu xboxovemu joy- 
padu, ki z detajlnim tresenjem vrhunsko posreduje informacije 
s cestišča, ne glede na izbrano vozilo. 
Teh je poln žakelj - govorimo o štiristo petdesetih avtomobi- 
lih. Med njimi je petintrideset različnih ferrarijev, od enza do 
californie T, ducat lambotov, dolg spisek audijev, mečk in 
bemflov, hibridni in električni dirkalniki, poželjivi kupe rolls 
royce wraith, pošastno hitra bugatti veyron in venom GT ... Pa 
eksoti delavnic Noble, Radical, KTM in BAC, starodobniki in 
klasiki, kot so corvette iz leta 1953, melaren Fl in audi sport 
guattro ... Manjkajo sicer gokarti kot v Project CARS in Porsc- 
hejeva licenca (ni niti modelov predelovalne fabrike RUF), ne- 
katere štirikolesnike pa že dokupljivo tržijo. A privzeti seznam 
je vseobsegajoč in nikjer ni več mikrotransakcij, ki so se ne- 
katerim v petici kljub neobveznosti tako zamerile. Poleg tega 
so avti močno samosvoji in se jasno pozna razlika med recimo 
hi-tech Nissanovim GT-Rjem ter nebrzdano mogočnim viper- 
jem. To je bistveno za uživancijo in za občutek, da si bil z na- 
Eden od širnih podmodusov ti servira številne izzive, kot so tale vožnja med kupom novega vagna deležen nečesa frišnega. 
količki, časovne postavke v posamičnih klasah ... Duhci so tvoji ali z neta. Za nameček si je moč avte ogledovati v garaži, Forzavisti. Tu 
: modelov ni moč le sukati, temveč številnim odpreš vrata in 
pokrov motorja, spustiš stekla, sedeš v notranjost, si ogledaš 
armaturo in vključiš motor, da prisluhneš hotnemu rjovenju. 
Nato predmet fetiša poslikaš in fotko deliš z ljudstvom. Še bo- 
lje je, če s spleta potegneš novo kožico, ki jih je skupnost s 
priloženimi orodji ustvarila že na tisoče, oziroma se potrudiš 
izdelati svojo. To je uležana Forzina posebnost, ki ostaja im- 
presivna in samosvoja. 


v s —. 
Forzavistina garaža je ponos te serije in tovrstni elementi v vseh sorodnih igrah 
so bistveno slabši. Avtomobilski fetišizem je s sedanjem v bolide res zadovoljen. 


DRONI kar 


Oblaki na nebu 


Ves ta pleh je moč postaviti na komajda dojemljivo količino 
stez na šestindvajsetih destinacijah. Naj bodo lasersko skeni- 
rane resnične, od Silverstona, Brands Hatcha, Road Atlante 
do Norfschleifa, ali izmišljene, kot je fantastični Rio de Janei- 
ro, kjer goniš ob obali in se nato podaš med imenitne soseske 
ter revne favele. Okolica prog je tokrat bistveno bolj razgiba- 
na, od morskih pršcev v Braziliji prek jat ptic nad Severno 
zanko do vihrajočih zastav na Hockenheimringu, žarometov v 
Yas Marini ter peščenih vlečk v Laguni Seci. Lep detajl so ste- 
ne iz gum, ki se pri trkih masovno razletijo po asfaltu. V pri- 
merjavi s Project CARS, Assettom in Gran Turismom 6 je vi- 
zuelna bogatija občudovanja vredna, zlasti ker vse skupaj teče 
s šestdesetimi sličicami na sekundo. Le inštrumentalna glasba 
ostaja medla in kak zvok motorja bi lahko dodelali, na primer 
pri huayri, kjer skorajda ne slišiš značilnega 'puhanja' pri me- 
njavanju prestav. 

Za nameček je mogoče peljati v temi, kjer navduši dinamično 
osvetljevanje, in v dežju. Ne le, da je cestišče tu dodobra 
spolzko, na asfaltu nastajajo luže, v katere ni priporočljivo za- 
peljati, saj te upočasnijo ali celo botrujejo zdrsu s steze. No, ta 
element bi lahko še dodelali, saj so luže nenavadno globoke 
(dvomim, da bi organizatorji dopustili polmetrske kotanje!). 

Dež je, kakor tema, ene in iste intenzitete ter se ne spreminja. 
Project CARS ima recimo nastavitve za pršec, nevihto in me- 
glo, česar Forza še vedno ne pozna. Najbolj na jetra pa mi je 
šlo, da teme in dežja ni moč skombinirati, niti ju vklopiti po- 
vsod, temveč so pogoji zakoličeni. Catalunya je denimo na raz- 
polago samo podnevi in v soncu, in ni edina. 

Prav tako so vnovič pozabili na količkaj realistične nesreče. 
Poškodbeni model sicer je prisoten, a se v vseh teh letih ni prav 
dosti spremenil in za današnje pojme ni ravno podroben. Avti 
pa se ob trkih obnašajo kot škatle (celo zvok je nekovinski!), ki 
jih rineš pred sabo kot v zgodnjih Gran Turismih. Le malce se 
jim vdre pleh, doživijo kako prasko in razpokano šipo. 


Početi imaš v Forzi 6 veliko, tako da po tej plati polna cena ni 
vprašljiva. Zraven naštetega so tu 'showcasi', kjer za eno dirko 
dobiš v preizkus kako močnejšo mašino, kakršne si še ne mo- 
reš privoščiti. Pa lokalno večigralstvo za dva na razdeljenem 
zaslonu, kjer gladkost ne pade pretirano, in obsežen spletni 
multi. Ta obsega klasične dirke za do 24 sodelujočih, kar je le- 
pa cifra, a zna vmes poseči neljub zamik (lag), in nove 'lige'. 
Tu voziš zvečine kratke tekme v dveh predstavljenih, časovno 
omejenih kategorijah, ki se menjavata vsak teden, in po okvir- 
nem zgledu modernih nogometnih iger z nabiranjem točk ple- 
zaš v vse višje lige. Ne ravno originalna, a privlačna nadgradnja 
običajne spletne akcije, kjer se na višjih inštancah ogneš za na- 
vadne dirke tipičnim debilom, ki se radi zaletavajo. 

Na igranje vpliva še ena novost - modi. Ne taki računalniški, 
kjer bi z dolpotegom čisto spremenil vsebino, temveč gre za 
karte, ki jih dobivaš ali kupuješ ter s katerimi spreminjaš pogo- 
je. Do tri na dirko je moč uporabiti, in sicer ti okrepijo izkušenj- 
ski ali denarni izkupiček, otežijo pogoje (štartaš s konca names- 
to s sredine), dodatno zmanjšajo težo in podobno. A pod črto 
modi ne vplivajo bistveno na igranje, marveč so bolj zanimivost. 
Nasploh v Forzi 6 ni posebne izvirnosti in ni se moč znebiti 
občutka, da so Turn 10 po omejeni petici s spletnimi ligami, 
dežjem in temo pravzaprav šele sedaj ulovili lastne zahteve ter 
tekmece. Project CARS je nasploh trd oreh, ki bolje streže zah- 
tevnim sobnim šoferjem. A tudi Forza ima adute, zlasti boga- 
stvo prog, avtov in načinov, razposajen in uživantski vozni mo- 
del ter razgibano umetno pamet. Čez ciljno črto ne zapelje pr- 
va, a je zato med najglasnejšimi. In ko opravi, pred gledalci iz- 
piše še kadečo osmico. 


FORD GT 


Pročelje igre ekskluzivno diči novi rod Fordovega superšport- 
nika GT. Ta pride v prodajo prihodnje leto, ob 50-letnici trojne 
zmage legendarnega prototipa GT40 na dirki 24 ur Le Mansa. 
Znamenitemu dirkalniku so se Detroitčani poklonili že 2004. z 
novodobnim modelom GT, zdaj pa dotičnik dobiva pošteno 
nadgrajenaga naslednika. Zanimivo je, da so se odpovedali 
supercharganemu V8, torej tipičnemu ameriškemu agregatu. 
Novinca bo gnal predstavnik Fordove družine motorjev Eco- 
Boost, in sicer V6 z dvema turbinama. Le kam gre ta svet? 
Natančne podatke še skrivajo, medtem ko igra pravi 630 konj, 
2,9 sekunde do sto in 350 na uro. Ferrari 488 bo imel zajeba- 
nega tekmeca! Je pa res, da bo tudi cena višja. Prejšnji GT je 
veljal dobrih sto tisočakov, medtem ko bo novi stal jurjev 400. 


Nissan GT-R black edition v Riu de Janeiru, kjer se z mondene obale kmalu pre- 
seliš med farbovite favele. Ta izmišljena steza nadomesti ono japonsko rajdasto. 

Kljub izmišljenim stezam, kot je Rio, je poudarek na uradnih. Zaradi ameriškega 
Dm če je izbor precej čezlužniški — Indianapolis, Daytona, Road Atlanta ... 


Nordschleife je bil še pred kratkim ekskluzivna postavka, zdaj pa je malodane v 
sleherni dirkačini. Tu s fordom GT 2017 z naslovke dokazujem, kako sem slab. 

ogomet ima mnogo obrazov. Eden je bleščavi s 
televizijskih zaslonov, ko Lev in Kristinca obra- 
čata nasprotnike kot stare gramofonske ploš- 
če, bombastično zadevata in žanjeta mastne 
honorarje. Drugi, težko primerljivi, je oni iz revnih nase- 
lij, kjer se mulčad v oblakih prahu podi za zasilnimi 
žogami. In vse mogoče je vmes, od svetovnega prven- 
stva do lokalnih tekmovanj ... od ženskega žogobrca 
do starih posnetkov ... od družin z otroci na tribunah do 
opičje podivjanih navijačev ... od šeprtljavcev, ki so 
deležni zvina gležnja ob prvem stiku z okroglim usnjem, 
do spretnežev, ki si med žongliranjem trebijo nohte. 
Pogled na dotični šport je zato nadvse relativen. Je pra- 
vi nogomet tisti zloščeni iz Lige prvakov ali oni z mest- 
nega štadiona, tako očarljiv v svoji amaterski ne- 
dolžnosti? Je znalec tisti, ki da gol, ali oni, ki poskrbi, 
da ga nisi dobil? Je dobra tekma tista, kjer tvoje mošt- 
vo potepta drugo v prah, ali ona, kjer se ekipi taktično 
natezata za edini zadetek? Odvisno od zornega kota, 
okusa, znanja, želja. 


Slovenija proti Hrvaški. Ker je PES licenčno nekoliko ubožen, manjkajo tudi 
pravi reprezentančni dresi. Zato smo obsojeni na stalno rdečino in plavino. 


am 


... 


Ja nič, če se je obramba razprla kot volhka hotnica, kdo sem jaz, da bi zavr- 
nil na pladnju ponujeno? Itak je fuzbal bojda le simulacija osemenjevanja. 


Ena sama videoigra vsekakor ne zmore zaobjeti sleher- 
nega vidika nogometa. Zato je vsako leto Pro Evolution 
Soccer (in njegov rival FIFA) le avtorska vizija tega, 
kakšen naj bo navidezni fuzbal. Kakšen naj bo približek. 
A treba je reči, da inačica 2016, s katero PES praznuje 
dvajseto obletnico, predstavlja všečen pogled na najpo- 
membnejšo postranskost sveta. Je hiter, akcijski in za- 
baven, a istočasno simulacijski, tehničen ter globok. Po 
eni strani je posodobljen, po drugi vzbuja občutek zlate 
dobe sredi devetdesetih, ko je na playstationu 2 vladal 
švigajoči Pro Evo 5. Vse ni idealno in prvi vtis zna biti 
neugoden. Toda splača se vztrajati. 


Satulja presenečenj 

Pri zagonu slehernega novega PESa grem takoj na eks- 
hibicijsko tekmo, da vidim, kakšen je sveži občutek. 
Najraje na linijo, če strežniki izvolijo delovati, kajti tam 
se odvija pravi stresni test igre. Umetna pamet, ki letos 
skrbi za bolj aktivne in odkrivajoče se sotrpine ter za do- 
kaj življenjsko vedenje nasprotnikov, je sicer spodobna. 
Vendar je precej gosposka v primerjavi s hordami ljudi z 
vsega sveta, ki besno pritiskajo nate domala vsako se- 
kundo tekem. 

Kaj da vedeti Pro Evo 2016? Da japonski dizaj- 
nerji niso spali, česar si ob slabši prodaji od Fi- 
fe itak niso mogli privoščiti. V primeri z lansko 
inačico sprva ni posebne razlike. Izvzemši spo- 
lirano podobo in nov komentatorski par, ki ne 
navduši z mankom uvida in stalnim dretjem ob 
vsakem, še tako nedolžnem strelu. A kakor hit- 
ro se fuzbalerji fizično srečajo, krinka uleža- 
nosti sprhni. Letošnji PES, vnovič izdelan na te- 
melju pogona Fox (taistega kot v Metal Gear 
Solidu 5), poseduje razširjen nabor stikov med 
nogometaši. Od izgub ravnotežja in zasukov te- 
les do opotekanj ter padanj. Vse to je bolj iz- 
raženo kot v aktualni Fifi, vendar ne botruje 
pingpongu žoge iz starih Pro Evov. Kljub temu 
se žoga rada nenadzorovano odbije nekomu na 
nogo, iz česar se izcimi evrogol s petindvajsetih 
metrov, če je ta nekdo Ibra. Opali, opankar! 


Neme piščali 


Ljudstvo na tribunah ob tem pade v zvočno ek- 
stazo in animirana posamična telesa vzvalovijo 
kakor morje Adrijansko. Občutek pa je življenj- 


ski, domala organski. Tvoje navdušenje utegne si- 
cer biti manjše, če si na kaznovalnem koncu te vča- 
sih naključne palice in izkusiš vpliv statistik. Ko 
Robben z nekaj veščimi premiki ožuljenih holand- 
skih stopal prebije defenzivno linijo, medtem ko se 
beki spotikajo okrog njega kot debili, nakar neub- 
ranljivo plasira žogo v kot, prejemnik te pošiljke kaj 
lahko zabriše joypad v kot. Po drugi strani pa je po- 
doben majstor prisoten v malodane vsakem večjem 
klubu oziroma reprezentanci, tako da je treba le ve- 
deti, h komu se zateči, in sleherni je nemudoma raz- 
poznaven po gibanju. Pri tem ne gre le za super- 
zvezdnike, marveč za številne nekoliko bolj normal- 
ne fuzbalerje - Toureja, Lewandovskega, Teveza. In 
še vedno je občutno bolj kot statistično podatkovje 
važno, kako sam ravnaš s poligonskimi telesi ter 
kako upoštevaš njihove lastnosti. Pokrivanje ome- 
njenega Robbena z napadalnim vezistom botruje 
težavam, dober branilec pa se v isti situaciji odreže 
mnogo bolje. 

Predelani sistem animacij pri stikih torej botruje 
večji nepredvidljivosti, organskosti in življenjskosti. 
Občutek zna biti spočetka kaotičen, a se čez čas iz- 
kaže za bistveno pridobitev. Pro Evo 2015, FIFA 15 
in tudi FIFA 16 so primerjalno kar nekako mrtvi, 
nerazgibani ter statični. Res je le, da Konamijevci 
niso izpilili vseh robov. Prekopicevajoča se telesa 


Tale prekršek mi bodo sicer piskali, a ubogega napa- 
dalca bi moral za karton še potacati in popljuvati. 

JBDRAJSANA PG-VERZIJA 


Ker imata povprečna Brazilec in Mehičan po Ko- 
namijevem mnenju za en drek računalnik in bi sla- 
ba prodaja tam neugodno vplivala na poslovne re- 
zultate, računalniška inačica Pro Eva 2016 nima 
enako dobre podobe kot na PS4 in xboxu one. 
Grafično je na ravni verzije za PS3 in xbox 360, 
kar pomeni slabše teksture, grše štadione in manj 
podrobno publiko. Glede na to, da igra za PC sta- 
ne polno ceno in ne na primer dvajsetaka, to res ni 
kul. Po drugi strani pa inačici za stari konzoli — in 
s tem tale za PC — nista pokvečeni igralno, saj so 
animacije in modusi enaki. PC ima še to prednost, 
da je skupnost že zmodala teksture in tako izbolj- 
šala videz. Pagina za te zadeve je Pes-patch.com. 


so občasno videti lutkasta in že lahni naleti znajo 
sprožiti pretirane reakcije z nepredvidljivimi posle- 
dicami. Posledica stalnega valjanja po tleh je tudi 
čudno nizko število prekrškov, saj se sodniki v inte- 
resu gladko tekočih srečanj ne odzovejo na številne 
kočljivosti. Le najbolj zgrešeni drseči štarti, ki pre- 
jemnika kopačke v golen pustijo zvirajočega se na 
tleh, so deležni piska. Kartoni pa so redkejši kot la- 
sje na Collinovi čefari. 

Ampak kaprice z deljenjem pravice spet niso preve- 
like in jih lahko založnik kadarkoli spremeni z zapla- 
to. Na to hitro pozabiš, ko se potopiš v prosto tekoč, 
v pretežni meri spon osvobojen fuzbal, ki mnogo da 
na taktiko. Ne le tisto na igrišču, temveč menijsko, 
kjer je moč podrobno določati vloge in z detajlnimi 
nastavitvami urediti več formacij, med katerimi me- 
njuješ med igranjem. Ta nadomestek za Fifino pre- 
mikanje drsnikov za napadalnost in obrambo daje 
bolj 'trenerski' občutek. Formacije je moč takisto 
posneti in jih brzinsko včitati pred internetno tekmo. 


izven zelenice 


Ja, krasno se igra novi Pro Evo, ki znova uteleša 
geslo 'igralnost pred vsem ostalim', in napredek 
glede na 2015 je evidenten. Vendar pa bi bilo trapa- 
sto kot zaljubljeno tele strmeti izključno v to, kako 
krasno se Bale otrese sitnega pokrivača in rutinira- 
no premaga vratarja. Moderna nogometna simula- 
cija za polno ceno mora biti celosten paket in v tem 
pogledu špilu nekoliko zmanjka do odličnosti. 

Začenši z načini udejstvovanja. Ne manjka jih, od 
posamičnih srečanj in treninga prek samotarske Li- 
ge prvakov in Evropske lige do tradicionalne ma- 
ster league, kjer postaneš trener obstoječe ekipe ... 
mycluba, kjer jo izdelaš iz sproti nabavljanih nogo- 
metašev ... ter nadzorovanja enega samega šport- 
nika skozi kariero. Pa nalinijskega udejstvovanja v 
nerangiranih in rangiranih tekmah, spletnega pleza- 


KONZOLEC 


Kot trener si je moč ogledovati tako samotarske kot spletne tekme, ki imajo 


celo svoj podnačin. A početi v njih ne moreš ničesar taktično naprednega! 


nja skozi divizije in sodelovanja v številnih nalinij- 
skih pokalih, tudi takih z reprezentancami. Toda 
med modusi ni ničesar presenetljivega in čeprav so 
bili deležni manjših izboljšav, bi na tem področju 
pričakoval več truda. 

Lep primer je master league, ki so jo oblekli v 
všečno novo predstavitveno kožico v slogu Football 
Managerja, a je niso ravno bistveno poglobili. Po eni 
strani je izvidništvo zdaj bolj podrobno in igralci lah- 
ko razvijejo svoje ključne vloge. Toda menedžerska 
plat je še zmerom kilava, saj ne poseže količkaj glo- 
blje v poslovanje kluba. Kao televizijski prizori z no- 
vinarskih konferenc v ML so neverjetno leseni, do- 
čim je trenersko spremljanje srečanj s klopi brez- 
zvezno, saj si breztelesen in ne moreš vplivati na 
praktično nič. Izven master league spletne tekme, 
ki jih sicer ne kazi očitnejši zamik, kvarijo pogoste 
prekinitve iz neočitnih razlogov. Enoigralstvo pa bo 
aktualizirane postave dobilo šele koncem meseca, 
štiri tedne po nalinijskosti (?!). Na kraju so PESovi 
meniji še zmerom nepraktični in obilo je čakanja 
med strmenjem v sporočila tipa 'Testing network 
environment". FIFA je tu precej bolj gizdalinska in 
praktična. 


Uradna neuradnost 


Največji kamen spotike kajpak, kot je za Pro Evo 
tradicija, ostaja pomanjkljiva licenčnost. Izdaja 
2016 v tem pogledu sicer ni čisto pokvečena in po- 
udariti velja, da je to edini fuzbal z uradno licenco 
prestižnih tekmovanj Champions League in Europa 
League. Poleg tega ima južnoameriško Copo Liber- 
tadores in številne polno licenčne lige, kot so prva 
in druga španska, italijanska ter francoska. Vendar 


o Format 


Master league je dobila footballmanagersko oblekico, ki vsebuje dosti 
medijskih obvestil. Zal pa konkretnih igralnih novosti v njej ni prav dosti. 

manjkata ravno za številne najpomembnejši ligi, 
angleška in nemška. Prva je polna izmišljenih timov 
in ljudi, medtem ko drugo zastopajo okruški, kot so 
minšenski Bayern, Wolfsburg in tista Borussia, ki 
nikogar ne zanima. Mimogrede, uradnega Maribora 
ni, itak se ni uvrstil v Ligo prvakov. Takisto manjka- 
jo mnogi štadioni, tudi v licenčnih ligah, ko se na 
primer Roma udejstvuje na krneki igrišču. 

Zanesti se je torej treba, kakor vsa ta leta, na ga- 
ražne klamfače, za katera je Konami zvito pripravil 
moderska orodja. Tako na PCju kot na PS4 je mo- 
goče uvoziti domačo vsebino, ki jo najdeš širom in- 
terneta, na primer na Pesworld.co.uk. Dober in pri- 
čakovan obvoz, ki pa v nasprotju s topodročno nad- 
močno Fifo vseeno terja nekaj znanja in truda. 


Težka, a zaslužena smatja 


Licenčne neprilike so glavni razlog, zakaj množice 
še vedno najbolj obrajtajo Fifo, dočim PES ostaja iz- 
bira za nogometne sladokusce. Kar je škoda, kajti 
Pro Evo 2016 je igralno praktično enako dostopen 
in vznemirljiv kot EAjev konkurent, pri čemer na 
daljši rok nudi več prstne in taktične globine ter je 
bolj pristen virtualni nogomet. Nič ni narobe, če bolj 
čislaš Fifo, ki ima prav tako svoje odlike, in kot re- 
čeno uvodoma, nogomet je tako širok in komplek- 
sen šport, da ga (še?) ne more zaobjeti nobena vi- 
deoigra. Toda Pro Evo je letos bolj lačen gola, kar je 
tista odlika, ki običajno odloča o zmagi. 


Dvajset let po prvem Pro Evu 
še vedno uživa v japonski PESnitvi. 

BEBSNSUBERBTJ 


mer Zaslon s taktičnimi nastavitvami razkriva precejšnjo tosmerno globino, za 
katero ni treba vmesniško diplomirati. Vse je hitro in enostavno dostopno. 


V novo Fifo je, tako kot v letošnji hokej, vdelan interaktivni tutorial, ki samo- 
dejno ugotavlja nivo tvoje spretnosti in na zaslonu kaže navodila. Fin prijem. 


anesljivka, ob kateri se usta raztegnejo do 

ušes tako ljubiteljem, ki privzeto nabavijo 

vsakoletno izdajo, kot trgovcem, ki vedo, 

da bodo na njen rovaš nadomestili izpad 
dohodka pri ducatu sfaljenih naslovov. Licenčna 
agresivka, ki konkurentu Pro Evu preprečuje do- 
stop do angleške in nemške lige. Igra z Messijem 
na naslovnici, kar zagotavlja, da bo nepoznavalec 
izbral prav njo. Najbolje prodajana nogometna 
igra v Sloveniji. Vse to je FIFA. Šestnajst. 


Lagano sportski 


Če so Fifo 15 definirali hitro igranje, prodori in go- 
li, so EA Sports letos nekoliko obrzdali vse troje. 
Na ta rovaš so že poželi kritike, češ, da je šestnaj- 
stica 'počasna' in 'dolgocajtna', ampak takle ma- 
mo. Osebno mi je novi, zložnejši tempo všečnejši, 
saj omogoča bolj taktičen pristop, s pletenjem 
mreže okrog obrambe in brez vitja rok ob dolgih 
žogah proti krilnim igralcem, ki jih je bilo nato pre- 
cej težko zaustaviti. Na primer tiste madridskega 
Reala, ki so lani avionsko utekavali in za nameček 
zadevali. Čeprav ni eklatantno novih obrambnih 
potez, je sitnobe, kot je Cristiano, zdaj laže usta- 
vljati na rovaš na splošno poskočnejših defenziv- 
cev in učinkovitejših drsečih štartov. V napadu pa 
s pridom uporabljaš nekolikanj podjetnejše kole- 
ge, novo vrsto podaje, ki sodi med tisto po tleh in 
visoko po zraku, ter 'preigravanje brez dotika'. To 
pomeni, da stopiš malce stran od žoge in nagneš 
telo v določeno smer. S tem morebiti pretentaš 
branilca, da krene drugam, kot bi moral - ali pa se 
zafrkneš, kar je pri tem 'simuliranju Lionela' po- 
vsem mogoče. Težko je reči, kakšna je dejanska 
uporabnost te dodanosti; osebno se mi zdi bolj 
kozmetika. Vsekakor ne vžge prav dostikrat. 


VO a TE NENA OE NE... — O 


Zenske so omejene na svoj mali vrtiček in čeprav je vzdušje tudi na njiho- 
vih srečanjih vrhunsko, saj gmajna besno navija, so precej obstranski fičr. x 


liiin ... to je nekako vse, kar Fifo 16 na travniku 
loči od lanske iteracije, izvzemši drobne poprav- 
ke, malce boljšo grafiko ter obviozne licenčne do- 
datke, prestope in te reči. Sistem, ki skrbi za odvi- 
janje stikov med nogometaši, ostaja praktično 
enak in precej bolj umirjen kot tisti v novem Pro 
Evu. Ta je življenjski in organski, medtem ko FIFA 
kljub omenjenim nadgradnjam ostaja tradicional- 
na in nekam statično mehanska. Bitke pred ka- 
zenskim prostorom, na sredini igrišča in drugod 
so v Pro Evu 2016 napete, raznolike in fizične, tu 
pač ne toliko. Enako je v inačici za PS3 in xbox 
360, kjer je akcija presenetljivo taka kot na večjih 
sistemih. Le grafika je očitno slabša in ni določe- 
nih prvin, kot je svetovno prvenstvo. 


Ženska štimunga 


Da letošnja FIFA ni stekla v prodor na gol, temveč 
skuša zadetek doseči z ne preveč močnimi streli 
od daleč, je vidno tudi izven štadiona. Nabor nači- 
nov udejstvovanja je resda širen, od lig in pokalov 
prek spletnih napredovanj skozi divizije do najbolj 
priljubljenega modusa, ultimate teama. V njem 
zbiraš sličice z nogometaši iz paninijevskih pake- 
tov, nakar z njimi igraš proti umetni pameti ali lju- 
dem z vsega sveta. Ker je pot do odličnikov dolga 
oziroma draga, če se odločiš plačevati s pravim 
denarjem, ima ultimativno moštvo letos podverzi- 
jo draft, kjer hitro vržeš skupaj ekipo iz naključnih 
močnih nogometašev. Takih, ki jih drugače najbrž 
ne bi nikdar videl. A zastonj je le prvi tovrstni iz- 
bor, medtem ko moraš naslednje plačati s kon- 
kretno količino navideznih kovancev ali pljuniti 
prave tri evre. 

Dokaj oderuško, ampak ljudje so nori na ultimate 
team in ta je postal, z draftom ali brez, ključni na- 


čin v Fifi. Do te mere, da avtorji na ostalih modu- 
sih praktično ne delajo več, naj gre za postani tre- 
nerski modus brez konkretne menedžerske kom- 
ponente ali kariero z novim žogobrcarjem, katere 
oglaševana novost so turnirji pred sezono. Tako 
največ svežine prinese dvanajst ženskih državnih 
reprezentanc, med njimi nemška, ameriška, itali- 
janska in brazilska. Dame, ki niso opremljene s 
kakim posebnim bounce techom, se igrajo nekoli- 
ko drugače kot njihovi moški kolegi. Manj jih je 
skupaj in nimajo toliko telesne moči, zato so tek- 
me z njimi bolj tehnične. Žal pa so omejene na 
turnir in posamične off- ali online tekme, vse le v 
babji konkurenci. In, pošteno rečeno, kaj več kot 
zanimivostni dodatek to ni. 


Katanec bi jih že nateral 


Lepa prezentacija in uradne licence za vse mo- 
goče klube ter reprezentance so močan adut Fife. 
Tekme pa so v šestnajstici še zmerom dostikrat 
uživantske, polne spektakularnih golov, zvitih pre- 
igravanj in plahutajočih utekanj. A tako vsemo- 
gočna kot pred leti, ko ga je PES še sral, FIFA ni 
več. Krovni napredek je majhen, poudarek na mi- 
krotransakcijsko orientiranem ultimate teamu za 
moje pojme pretiran in licenčna plat spet ne tako 
nadmočna, saj ni oficielne Lige prvakov in Evrop- 
ske lige. Za zdaj še gre, toda kakor slovensko iz- 
brano vrsto bo treba Fifo pomladiti in ji vliti nove 
energije. Drugače poskočnejši tekmec ne bo zav- 
dal samo njenemu ugledu, marveč tudi prodaji. 


Sneti je od nove Fife deležen manj 
; j živčnosti in divjanja. To pozdravlja. 

Electronic Arts 


je nujno, da se izogneš stroškom doplačila zdravstvenih storitev, 
ki jih obvezno zdravstveno zavarovanje ne krije. 


Skleni zavarovanje na 


Ob sklenitvi pridobiš ugodnost do 70 EUR: 


nakazilo na 
TRR 
popust 
za avto 
zavarovanje 


Na filip.wiz.si preveri Zresnicnofajn dogajanje in nagradne igre! 

Pogoji sklenitve na www.wiz.si 

Nič manj kot devet let je sm od izida'prvih Gears of War, temačne in skrajno 
pravomoške streljanke izpod rok ustvatjalcev serije Unreal. Čeprav'j je bil špil jako 


je priljubil številnim predanim igralcem in postal zaščitni znak xboxa 360. 


primeren za ljudi, za katere 'so oligatoši frst prsn šuterji"" preveč trzajoči, se 


zakurbla zarustani lancer jn v roadie runu steče ugotavljat, kako je 
z eno- in večigralstvom v ozaljšanem Ultimate Editionu za xbox one. 


ujski planet Sera ne obstaja, vendar je 
otipljiv številnim ljubiteljem streljačin. 
Na njem se namreč odvija serija Gears 
of War, ki je leta 2006 prevzela štafe- 
to ZF-tehnološke zajebanosti od Dooma in Unreal 
Tournamenta. Grčavoglasni soldat Marcus Fenix, 
ki je v družbi ostalih 'vesoljskih marincev' krvavo 
obračunaval z okrutnimi, zobatimi pošastki Locu- 
sti, je postal eden bolj prepoznavnih likov iz iger. 
Orožje lancer, se pravi mitraljez z motorno žago 
namesto bajoneta, s katerim si med brizganjem 
škrlata razpolovil zalotenega rokomavha, pa se v 
analih krepelc postavi ob bok BFGju in Half-Lifove- 
mu gravity gunu. 
Nadalje so Gearsi popularizirali danes nadvse 
razširjeni pristop k streljanju, kjer se v tretji osebi 
skrivaš za objekti, kukaš izza njih, razpošiljaš svinec 
in se znova potuhneš. Prav tako si se mogel v njih s 
pritiskom na gumb seliti med zakloni, skakati čez- 
nje in slepo streljati, če so capini preblizu. Docela 
originalno to ni bilo, saj je prijem že prej kot ključen 
element uporabil Namcov malo znani Kill Switch. A 
prav Gears so ga dvignili iz obskurnosti in sprožili 
kup posnemovalcev. Bolj ali manj enako se je moč 
udejstvovati v Grand Theft Autu IV in V, Uncharte- 
dih, Mass Effectih in številnih drugih naslovih. 
Lep venček zaslug za formalno niti ne tako star špil. 
A po drugi strani čas v dimenziji videoiger teče hitro 
in kar je bilo še včeraj nadmočno in kul, zna nemu- 
doma postati medlo in postano. Kako se torej na 
xboxu one obnese skoraj desetletje star naslov s 
konzole minule generacije? Je "NICE" ali "FUBAR"? 


Zverinice iz Serije 


Pogled v vzvratno ogledalo Gearsom koristi, saj šele 
s te razdalje dobro prepoznaš mogočnost stvaritve 
legendarne grupe Epic in proslavljenega oblikoval- 
ca Cliffa 'CliffyjaB' Bleszinskega. Po smernicah, ki 
jih je v veliki meri postavil Doom, so si zamislili na- 
seljiv planet Sero s 26-urnim dnevom in več lunami, 
čigar nedrja so polna energijsko učinkovite imulzije. 
Ljudje si jo točijo, dokler je ne začne zmanjkovati, 
nakar sledijo medsebojne vojne in invazija ihtavih 
bitij izpod površja, Locustov in kasneje Lambentov. 


Na Seri srečamo arhitekturo, ki posnema stare ze- 
meljske imperije, in tehnološko kovinskost naše do- 
be. Kamen in kovina sta bistvena elementa Gearsov, 
ki obilujejo s porušenimi mesti, betonskimi prepre- 
kami, orožji, ki izstreljujejo klasične krogle, in metal- 
no zaščito. Že locustovski vojaki so odeti v oklepe, 
še bolje zaščiteni pa so človeški vojaki, 'COGi'. Kra- 
tica stoji za Coalition of Ordered Governments, ven- 
dar taista beseda pomeni zobat kolešček, ki mu del- 
no ustreza pojem 'gear'. Cogi oziroma gearsi so torej 
delci vojnega stroja, ki omogočajo njegovo delova- 
nje, čeprav dostikrat ne vedo, čemu se bojujejo. 


Čeprav so lastniki računalnikov šefa Brumaka že videli, bodo najbrž veseli 
podatka, da Gears Ultimate prav kmalu pridejo v Windows 10 in DirectX 12. 

V Prijatelje tilahko spravijo ob zdravje, da 
klecnejo in čakajo na tvoje posredovanje. 
Isto se more pripetiti tebi, a le na nižjih 
težavnostih. Na višjih si takoj gotof. 


Statični mitraljezi 'troike' so zelo močni, toda pri namerjanju neprestanega ognja 
ti ne pomaga muha, zato ni enostavno biti natančen. Locusti tehstežav»nimajo ... 


Podzemska žuželč 
nalno oborožitvijo. 

Ki je prevelika in premočna, da bi se je lotil s konvencio- 
o vanjo nameriš Hammer of DaWn, eufek ognja iz orbite. 


Glede na izvirnik večigralstvo v Ultimatu vsebuje dva nova modusa in števil- 
ne odklenljive like v zameno za nabrane izkušnje. Prav tako zdaj teče s 60 fps. 


Taka prispodobnost se skriva pod dokaj udarno podo- 
bo. Ultimativna edicija sicer ne uporablja pogona Un- 
real Engine 4, temveč napredno inačico trojke, v kate- 
rije tekel izvirnik. A z izboljšanimi teksturami, bistveno 
lepšim osvetljevanjem in bolj kompleksnimi objekti, 
kar je vidno zlasti po obrazih, je videti zelo sodobna. 
Tudi v primerjavi z lepšo izvedenko originala za PC, ki 
je izšla 2007. Šele zdaj, v 1080p pri stalnih 30 sličicah 
v sekundi, se v polnosti razkrije krasota številnih grad- 
nikov, kot sta locustovski general Raam z zaščito iz 
krožečih netopirjev ter oklepljeni, do zob oboroženi t- 
rexovski Brumak. Pa zvokovno veličastje, zlasti mo- 
gočnost orkestralne glasbe in genialni kitarski rif, ki 
naznani, da si ugonobil vse sitnobe. Svojčas sem pre- 
igral tako inačici za XB360 kot PC, a Gearsi so me s 
predstavitvenega stališča leta pozneje sezuli z stili- 
stično osredotočeno vizijo brutalnega vojskovanja. 


Ranjeni gležnji 

Drži sicer, da tile Gearsi v tem trenutku in okolju niso 
nemudoma privlačni. Brez posebnega uvoda in uvaja- 
nja se začno sredi konflikta, nakar s površja Sere hitro 
poniknejo v temačne votline in rudniške hodnike. To 
bo preizkusilo potrpljenje vsakogar, ki stavi na hitro 
akcijo. Pusti prvi del se nekoliko vleče, tudi po zaslugi 
duhamornega iskanja po kotih razmetanih dogtagov 
za odklep strani virtualnega stripa, in vsebuje za žanr 
nepričakovane elemente, kot sta skrivanje po sencah 
ter preživetveni horor. Dotični je najbolj očiten pri ne- 
močnem izmikanju krvoločni zverini Berserkerju, ki jo 
po daljšem begu scvrejo šele sateliti z neba. 

Dejansko je ves izvirni Gears of War zgodbeno le uvod 
v trilogijo, tako da na kraju šele opraskaš površje kon- 
flikta med ljudmi in Locusti ter si deležen hudega vis- 
ca, ee, cliffhangerja. Za ostalo moraš preigrati dvojko, 
trojko in polnadaljevanje Judgment, ki jih v paketu 
trenutno ni. Zanje moraš počakati do novembra, ko 
boš kot kupec Ultimate Editiona brezplačno deležen 
dolpotega vseh teh iger za xbox one. Žal v nedotak- 
njeni emulatorski obliki, ne v grafično dodelani. 


VEČ VRTEČIH 

Gearsi vsebujejo solidno večigralstvo za do dvanajst 
sodelujočih, ki teče pri 60 sličicah v sekundi in obse- 
ga lepo število načinov. Razdeljeni so na vsakdanje 
streljanje, kjer so deathmatch, king of the hill (zase- 
danje področij) in warzone (posamično usmrčevanje 
tekmecev brez oživljanj), ter tekmovalno, kjer se pri- 
družijo execution (ubijanje z eksekucijami), varianta 
tega 2x2 gnasher execution (šotganke), blitz (prirejen 
king of the hill) in assassination (lov na vodjo nas- 
protne ekipe). Skupno jim je to, da vsebujejo manj 
norenja kot običajno v prvoosebnih streljankah. Del- 
no zaradi skrivanja za zakloni, ki upočasni tempo, in 
delno zaradi manj smrtonosnih orožij, saj je treba za 
instanten-uboj biti bodisi precizen s snajpo, bodisi 
blizu s šotganko. Prizorišča so dobro oblikovana, 
vertikalno razgibana in jih je devetnajst. 

Škoda, da v enici ni privlačnega sodelovalnega mo- 
dusa horde iz dvojke, kjer si v družbi odstranjeval va- 
love tečnob. Co-op je zato omejen na skupinsko op- 
ravljanje kampanje za dva na razdeljenem zaslonu ali 
po netu. Nekateri menijo, da je to tista prava gearov- 
ska izkušnja, zlasti na najvišji težavnosti insane, kjer 
sta tesno sodelovanje in pokrivanje močno zaželena. 
Itak, kajti tudi moški si kdaj radi izkažemo ljubezen! 


Takisto se izvirnim Gearsom pozna, da so bili prvi v 
vrsti in da so se Epic še lovili. Nekateri deli so nepo- 
srečeni, kot je oprezno plazenje čez razrahljane plan- 
ke na tleh. Nadzorne točke znajo biti postavljene nee- 
legantno in te silijo, da ponavljaš prevelike dele igre. 
Cover mehanika pa vsebuje napake, ki so jih kasneje 
v večji meri odpravili. Bojne arene, v katere redno pri- 
hajaš iz hodnikov, so polne uničenih avtomobilov in 
betonskih ovir, za katerimi se skrivaš in polniš sovraž- 
nike s kroglami. Vendar se le-ti kljub gibljivosti, pre- 
meščanju in nagnjenosti k temu, da jurišajo, ko so ra- 
njeni, ne znajo najbolje postavljati, predvsem pa ne 
sodelovati. Takisto jih je hecno opazovati, ko pri miru 
stoječ neumno skasirajo cel nabojnik tvojih svinčenih 
darilc. Res neugodno, da v predelavi niso uredili takih 
zadev. In izgnali hroščev, saj naletiš na sovrage, ki se 
nepovratno zataknejo (enega sem v bajti našel izgu- 
bljenega za kavčem :)), ali bojnega tovariša, ki se ne 
zna prebiti iz sobe skozi odprta vrata. 


Kri je COGom v kratek čas 


A čeravno sem bil vmes na nekaj mestih nejevoljen in 
izvirne ocene 90 ne bi ponovil, sem v Gearsih kot ce- 
loti užival. Votlinam in preživetveni grozi namreč sledi 
lep, dolg del na svetlem, ki poudarja običajen cover 
shooting z veliko variacijami, od dvignjenih pozicij do 
večjih prizorišč. Tam sovragi iz znanih jam v tleh (te 
lahko zamašiš z metom kultne staromodne granate na 
ketni) uletijo z več strani. Vmes se pot nekajkrat raz- 
deli in izbereš lahko, po kateri boš šel, recimo zgoraj 
ali spodaj, kar nekoliko omili sicer popolno linearnost. 
Prav tako je ediciji za XBO dodana vsebina, ki jo je 
prej videla le inačica za PC, kjer bežiš pred Bruma- 
kom in potem z njim obračunaš. Vsega skupaj nanese 
za kakih petnajst ur, kar je spodobna dolžina. Ob tem 
je Gears of War igra, ki podobno kot Halo dosti pola- 
ga na vpliv različnih težavnosti. Te pokrijejo širok 
spekter igralskih spretnosti, od easy za dosti šeprtlja- 
ve do insane za tiste, ki jih zadovolji šele kup hitrih po- 
gibeli pod točo hudo smrtonosnih krogel. 

Te švigajo iz hammerheadov in ostalih krepelc razno- 
like locustovske horde, ki se razvidno loči tako po vi- 
dezu kot nevarnosti, ki jo predstavlja. Ogrožajo te 
običajni čekanasti soldati, ki se obnašajo podobno kot 
COGIi, ostrostrelci, mitraljezci izza statičnih naprav, 
bazukaši, lokostrelci, opičnjaki, ki tečejo do tvoje po- 
zicije, letečniki na odurnih lovkarjih ... Dobro je po- 
skrbljeno za vse vidike nasprotništva, zato je igranje 
kljub ne preveč zahtevni taktični plati razgibano, za- 
bavno in napeto. Zlasti v drugi polovici in na višjih 
težavnostih, ko postane recimo branjenje položaja 
krčevito natezanje, ali bo prej zmanjkalo sovragov ali 
streliva. Pri tem so v redu soudeleženi do trije kamera- 
di, ki znajo pošteno obračunati z nepridipravi, med- 
tem ko njihova ranjenost terja pomoč in s tem izlet iz- 
za varnih sten. Škoda le, da so ti sotrpini včasih napo- 
ti in da so povelja, ki jim jih moreš izdajati, koristna 
toliko kot Karel Erjavec. 

Tudi šefovje je spodobno in jezno, od dinozavrskega 
Brumaka prek titanske pajkovke do generala Raama 
na vlaku. Njihove boleče točke so resda očitne, a jih je 
nadvse zadovoljujoče filati z epskim arzenalom, od lo- 
ka z eksplozivnimi puščicami prek rotirajoče bazuke 
do Kladiva zore za nebeško kavsanje največjih beštij. 
Toda občutek je najboljši v čisto navadnih obračunih, 
ko nekoga nafilaš s svincem, da kri prši vsevprek, ozi- 
roma ga pričakaš z napeto ketno na lancerju, ko pre- 
skoči oviro. Predstavljaj si husguarno, ki zareže v bre- 
zo, le da to drevo spazmično trza, kriči in razpade na 
več krač. Mmm, okusno. 


Locustom'pod svinčeno baražo z 
so nagnjeni k temu, da jurišajen 

hbetic dostikrat odfrči čelada. Tedaj 


me ua k Vam- $ 
Če se spomniš začetka Dooma 3, ti bo tale prizor nemara deloval kot poklon Idje- 
vi srhostreljanki. Dejansko.se prvih Gearsov najbolj v seriji drziypodoben občutek. 4% 


Best sausage party ever 


Verjetno je Gears of War devet let pozneje še zme- 
rom tako učinkovit tudi zaradi manka iger, ki na 
prvo mesto postavljajo testosteron in mišičnjaštvo. 
A to nikakor ni edini razlog. Streljanje iz zaklona 
kljub manjšim težavam deluje sveže, zaloga modu- 
sov je konkretna, saj je poleg zabavnega sodelo- 
valnega opravljanja kampanje za dva na eni kon- 
zoli ali po spletu na razpolago pošteno večigralstvo 
(glej okvir), občutek pa ostaja samosvoj. Na eni 
strani grozote vojne, krvavo razpadanje teles, srh v 
mraku in vsesplošno uničenje - na drugi pa mrki 
cinizem vojakov z različnimi osebnostmi, od hlad- 
nokrvnega Fenixa prek bivšega igralca ameriške- 
ga nogometa Cola do uporniškega svetlolasca 
Bairda. Junaki se nenehno zbadajo v stilu "What's 
up, ladies?" in prijavljajo sarkazme v slogu "Blood, 
guts ... just another day on the job" in "That was 
great ... | think | got some in my eye", ko Marcus z 

lancerjem razmesari Locusta. Moška zafrkancija, 
pač, kajti baba je v igri samo ena in da mir, ker je 
v oporišču daleč stran. Kar je še bolje, kot če jo 
imenuješ Guiet in ji daš velike joške. Mogoče si sa- 
mo za tak luksuz pripravljen plačati malce visokih 
40 evrov :). 


oktober 2015 


NASLEDNJA 

Serija se ni nadaljevala le zaradi odlične prodaje 
prvenca, temveč v prvi vrsti zato, ker so Epic že | 
spočetka ciljali na trilogijo. dla, bi preprečil 
le blagajniški krah, ki ga ni bilo, saj so Gearsi z 
ameriško glasnostjo pisani na kožo streljanju na- 
klonjeni xboxovi publiki. Stirica drugače pride 
2016., a je ne dela Epic, temveč Microsoftova gru- 
pa Coalition, ki je skrbela tudi za to predelavo. 


GEARS OF WAR 2 2008, xbox 360. 
Če je enica posegla v survival horror in Feniksa s .. 
kompanijo občasno oropala prave moči, se je dvoj- | 
ka spremenila v adrenalinski ringlšpil. Pri tem se je. 
izgubilo nekaj intime, vendar je bil GoW2 udarnejši | 
naslov z rušečim se planetom, osvajanjem posto- 
jank, ubadanjem s podzemnimi črvi, bolj komplet- 
no zgodbo ter sodelovalnim načinom horde. Šefi | 
niso bili najboljši, a celokupno je igra sekala. 


JA 7: 


danih izvodov prvenca in dvojke, je bila raznolikej- 
ša okolica, ki se je dokončno otresla votlin in hod- 
nikov ter se preselila na štadion, pristaniško bazo, - 
vodno križarko in razdejano utrdbo. Sovr. o 
dobili svetlečo sorto in sposobnosti, ki 


čarse razsedlali, zat v 
People Can Fly, znani po 
Je bil zato po ustroju pre! 


za dolg niz nekajminutnih scenari- | 


reba v zameno za bliskajoče nagra- 

jo, si utreti pot skozi tokrat bolj na- 
ste in tako dalje. Simpatično, a ne za- 
ečigralstvo pa že krepko videno. 


maronek 2015 


Sedaj boste s 
PanzerGlass: 

TRETJA DISNEVJEVA 
BREZKON(NOST 


finity 3.0 je zajetna škatla, ki 
za 65 evrov naredi vtis. V njej 
so poleg diska z igrico še pose- 
ben pladenjček na USB-žici in 
dvoje ličnih plastično-gumijastih 
kipcev. Konkretno gre za Ahsoko Tano 
in Anakina Skywalkerja, osrednja junaka 
vojnozvezdnega odvrtka Clone Wars. St- 
riček in tetka pašeta na podstavek, s či- 
mer določita igralni lik, poleg tega je tre- 
ba nanj postaviti še prozoren kipec, ki se 
mu reče Play Set. Ta nosi oziroma akti- 
vira osrednjo tematsko pustolovščino. 
Če ti elementi, ki s podlago komunicirajo 
prek RFID-čipa, niso ustrezno namešče- 
ni, program protestira. Čeprav se zave- 
dam, da je Infinity mnogo več, me je naj- 
prvo zanimala vključena štorijalna kam- 
panja, naslovljena ... 


TWILIGHT OF 
THE REPUBLIC 


Sem navdušenec nad Vojno zvezd, a me 
animirane predstave klonskih vojn med 
Epizodama | in III nikoli niso privlačile. 
Toda kakor risanka je tudi igra namenje- 
na mlajšim odjemalcem, zato Disneyjeva 
odločitev, da je to del osnovnega paketa, 
ne preseneča. Luke in Han sta za deset- 
letnika nezanimiva geriatrika. Ni druge, 
kot da se z enim od jedijev namenim de- 
lati red v razcepljeno Republiko. 

Posebne globine odprava, ki zaposli le 
male možgane, nima. Streljanje je izvze- 
to, kajti blasterji so vendarle primitivni. 
Droide in plačance vseh kalibrov sem 
praviloma s Silo razmetal po tleh in jih 
nato požaromečil. Kombinacij in special- 
nih udarcev je kar precej, saj lik z napre- 
dovanjem skozi razvojno drevo pridobiva 
na močeh. Na sekalno-poskakovalni 
način sem obdelal tovarno na separati- 


stičnem Geonosisu, rešil vrsto nalog v 
prestolnici Coruscant, obiskal Jabbo na 
Tatooinu in za dobro mero pomagal na- 
boojski princesi. 

Razgibanosti tej sedem ur dolgi dogodivš- 
čini ne morem očitati. Lokacije so raznoli- 
ke in s samosvojimi izzivi, tako da ni vse 
zgolj mlatenje in hopsanje. V vesolju sem 
nažigal po sovražnih čolničih in v puščavi 
dirkal z brzcem. Nekje sem med hišami 
iskal izgubljene igrače in drugod poprav- 
ljal antene na stolpičih. Ob koncu nivojev 
pa so me seveda čakali specialni veljaki, 
na primer general Grievous in Darth Maul. 
(Slednji je očitno preživel Obi-Wan-Krjav- 
ljev presek na dvoje v EO1.) Veliko kves- 
tov je neobveznih in ponekod je nekaj po- 
stranskega stikanja za skrivnostmi. Sk- 
ratka, bere se kot všečna izkušnja. 

Na žalost igrica v resnici ni posebej nav- 
dušujoča in je v svojem bistvu komaj 
povprečna. Po ustroju je očitna kopija le- 
goidnih izdelkov: temeljna početja so te- 
pežkanje, skakanje in drugo lahkotno ar- 
kadno udejstvovanje ... določene (redke) 
prehode odprejo junaki z drugačnimi last- 
nostmi ... veliko je nenujnega zbiralništva 
... spotoma uničuješ inventar, iz katerega 
letijo curki iskric, ki rabijo kot valuta ... 
omogočeno je sodelovalno dvoigralstvo 
na enem zaslonu ... Že res, da junak na- 
preduje, kar se shranjuje v figurico, in da 
ima boj več potez, toda v večini pogledov 
je izvedba slabša. Lego svetovi so nepri- 
merno bolj privlačni od tukajšnje praznine 
oziroma grafičnega ponavljanja. Tam so 
premostitve ovir širše in bolj domiselne 
ter predstavitev prisrčno humorna. Twi- 
light ima manj skrivnosti in manj razlik 
med liki, kar je švoh motivacija za po- 
novno igranje. Tudi mlatenje po vsesort- 
nih lego objektih je neprimerno bolj za- 
bavno od tukajšnjega razbijanja enih in 
istih zabojev. 


T2 


Med zajtrkovanjem kosmičev 

se redno igra z raz- 
ličnimi figuricami. Piv piv piv, 
seka seka seka, bum, tresk. 
Vendar obstaja način, kako plas- 
tične stričke in tetke spraviš v di- 
gitalne svetove. Enega že lep čas 
ponuja največja tovarna domišl 


jije. 


Zgodbovna-kampanjica Twilight of the Republic ni zanič, toda kaj 
dosti boljša pa ne. Veliko drkobojevanja, nekaj skakanja, nič ugank. 


a 


a 


Sarlace je nekaj napačnega pojedel, zato mo- 


ra Aniwanj zmetati vse možno, da stvorkozla. BA 


N 


General Grievous, ki je bil nekoč živ, je pobil 
mnogo jedijev. Mlatenje po njem je zato osebno! 


———— n 

Flota/Konfederacije svobodnih sistemov ogroža 
Naboo. Vsi separatisti jih bodo dobili po piški! 

Nezanemarljivo hudovanje gre še na rovaš nihajoče težavnosti. Po- 
večini je rezanje skozi neprijateljsko zalego dovolj enostavno na sred- 
nji zahtevnosti, medtem ko so nekateri odlomki odločno prezaguljeni 
celo na nizki. Taka neuravnoteženost je oziraje na mlajšo ciljno publi- 
ko toliko bolj slabodošla. Prav tako slovenskega mladiča ovira več an- 
gleškega besedila, kot ga je v drugih tovrstnih izdelkih. Zaradi vsega 
zapisanega Republiški somrak kot samostojna kampanja nikakor ne 
osmisli nakupa paketa. Je pač igrica, nevredna niti polovične cene. 


OkATJA seRAč 


Če bi za navedeno ceno prodajali le dotični naslov, bi bil to čisti nateg. 
A Disney Infinity ni ena sama igra, marveč je samostojna platforma 
oziroma ekosistem, ki nudi mnogo mnogo več. Toliko več, da kot last- 
nik nikdar vsega ne izkusiš in da kot opisovalec sploh ne veš, kje bi 
začel s popisom. Najpomembnejši sestavni del programa je Toy Box, 
ki je peskovniško igrišče iz čuda postavk. En del je različnotematska 
pokrajina za privajanje, raziskovanje, hrčkanje in prehajanje do razno- 
vrstnih miniiger. Lahko dirkaš z Dajzom in Strelo, streljaš po robotih iz 
Neverjetnih, se prežarčiš na gusarski otok ali v tronovsko deželo in ta- 
ko dalje. In tako dalje še nekajkrat. 

Ampak tudi to je le površje tega brezmejnega zaboja igrač. Pod vsem 
tem biva bistvo niza Infinity: izdelovalnik lastnih nivojev. Zveličavni cilj 
vsega 'igranja' je namreč bogatitev zbirke gradnikov. Katalog se od- 
klepa z uspehi, stikanjem za tajnami, premagovanji izzivov in nena- 
zadnje z vandaliziranjem okolice. Knjižnica je nenormalno zajetna in 
sega od različnih podlag prek teleportov, dvigal in drugih dinamičnih 
elementov do prepoznavnih disneyjevskih stuktur, podpornih likov ter 
zlikovcev. Ni, da ni. Želiš zgraditi Elzino ledeno kraljestvo? Morda raje 
deželo Jacka Skellingtona, deželo Nije, Mos Eisley ali Stoletno hosto? 


La Barvifosti in navitleznega privlaka Infinityju ne gre oči- 
»"Em —: 


M. lati. Toliko bolj pa razumskost, smiselnostin vrednost. 
/6)/7759 š 

Obiščite nas tudi na največjem 
dogodku iz sveta popularne 
kulture pri nas - konvencija 
Na Meji Nevidnega ("slovenski 
ComicCon') - 3. oktobra v 
dvorani Tabor Ljubljana 


spletna trgovina 


koda za brezplačno poštnino 
v oktobru: 'ZASTONJ' 


Graditveni del ima tutoriale, toda višek/prijaznosti ni. Tudi zato, 
ll enem" ker elemente programiraš tako, da z likom meriš v njih. Nerodno! 


Ali pa vseobsegajoči Disneyland z vsemi motivi, od 
Marvela do Muppetkov? Lahko. In tu ne gre samo 
za gradnjo, marveč je vsaka stvaritev igralna stop- 
nja, ki ji moreš vdahniti logiko, if-then stavke, cilje, 
sovražnike ... 

O zmogljivosti editorja priča dejstvo, da so vsi tisti 
špilčki znotraj Toy Boxa izdelani neposredno z njim. 
Lastne umotvore se da seveda deliti s skupnostjo in 
nekaterim se resnično ljubi, saj je na voljo precej 
impresivnih kreacij. Žal pa volji zavdajata ne najbolj 
priročen vmesnik in sistem, da moraš za pridobitev 
gradnikov res veliko igrati. Da ta del ni najbolje za- 
stavljen, mi je potrdila okoliška mularija, ki v Mine- 
craftu dolge ure zida celotna mesta, tu pa jih je hitro 
minilo. Ni čudno, da so avtorji vseh kakovostnih ni- 
vojev v resnici odrasli. A še ti bentijo. Neposrečeno 
je recimo, da se moraš 'programiranje' iti igralno, to 
pomeni z junačkom tekati po gradbišču in meriti v 
programabilne objekte, namesto da bi vse to počel 
v urejevalnem pogledu. 


FIGURE IN RAZŠIRITIJE 


Imamo torej priloženo igro in svobodnjaški ter izde- 
lovalni modus. A najbolj očitna postavka Infinityja 
so otipljive figurice, od katerih se šibijo police tako 
prodajaln videoiger kot oddelkov z igračami. Plasti- 
ka, ki oživi, je čisto svoja zgodba in v dveh letih ob- 
stoja jih je Disney izdal že blizu sto. Aktualna inači- 
ca programa je združljiva z vsemi, zato lahko na 

ploščad stopi kdorkoli od prej, najsibo Razbijač 
Ralf, Miki Miška ali Kapitan Amerika. Toda pozor. 
Tu tiči temeljna razlika med Infinityjem in konku- 
renčnimi Skylanderji. Slednji bivajo v enem samem 
svetu in jih moreš prosto menjati, medtem ko Olaf, 
Zlohotnica ali Thor v Star Wars nimajo mesta. Twi- 
light lahko špilaš z drugimi letošnjimi vojnozvezd- 
nimi karakterji, recimo z Yodo, Chewbacco in celo 
Lukom (čeprav se tedaj še rodil ni), dočim je dobr- 
šen del figuric združljiv izključno z nepolnovredno 
zabavo v Toy Boxu. Ker te posamične igračke sta- 
nejo 10 ali 15 evrov, je to vsekakor dobro vedeti. 
Vseeno opisana pustolovščina ni edina možna. Kot 
za predhodnika bo tudi za letošnjo generacijo sča- 
soma prišlo več Play Setov v obliki paketkov z dve- 
ma figuricama in z novim prozornim nastavkom. V 
času branja bi naj bila že na voljo Rise Against the 
Empire z osnovnima Lukom in Leio ter Inside Out 
(Vrvež v moji glavi), nakar sledita Force Awakens 
in nekaj od Marvela. Te razširitve stanejo okoli 30 
evrov, njihova kakovost pa po izkušnjah od lani ni- 
ha. Pri tem je sila nezaslišano, da prejšnji Play Seti - 
Karibski piratje, Neverjetni, Dežela igrač, Varuhi ga- 
laksije, Avengerji ... - z izdajo 3.0 ne delujejo. Ploš- 
čad je sicer enaka, toda na disku ni dotičnih vsebin. 
Zato moraš v želji štorijalnega drkanja Iron-Mana ali 
Starlorda najprej kupiti škatlo z ustreznim Play Se- 
tom in nato še softver 2.0 v digitalni štacuni za 30 
evrov. Dobesedno krneki! Disney je s tako neumno 
odločitvijo sistem znatno razvrednotil. 

Tole je primer paketka s štorijalno kampanjo oziroma Play Seta, v katerem sta dve figurici 
in prozoren kipec, ki špil aktivira. Disney je brcnil v temo, da s 3.0 ni mogoče igrati prej- 
šnjih Play Setov. Desno pa so Power Disci, podstavne ploščice z brezveznimi bonuski. 


Infinityja nikar 


Zavoljo take razdrobljenosti, omejenosti in pogolt- 
nosti se mi projekt Infinity prav nič ne dopade. Že 
tako ali tako mi je krilatica 'toys to life' samo beden 
izgovor za dodatno molžo. Roko na srce, te statične 
figurice niso nikakršna igrača. Resda so lično obli- 
kovane in pobarvane, ampak otroška igra terja gib- 
ljivost udov. Tudi kot akcijske figurice zaradi majh- 
nosti ne morejo službovati. Plastika je potemtakem 
docela nepotrebna in na njej služi cela veriga čle- 
nov, od proizvajalca prek distribucije do končnega 
maloprodajalca. Počemu le? Končni rezultat je pov- 
prečna in kratkotrajna štorijalna igra, širok, a plitek 
nabor majhnih udejstvovanj in editor, ki bo pri dobrš- 
nem delu neizkoriščen. S tem, da sem še eno pos- 
tavko kompliciranja, zaslužkarstva in nepotrebnosti 
skorajda pozabil. To so tretji koščki plastike, zvani 
Power Diski, ki stanejo evre in dajo bodisi bonuse li- 
kom, bodisi nova bitja. Ta komponenta je srečoma 
povsem nenujna. 

Na kratko: Infinity je v mojem videnju neverjetno 
predrzna ideja molže, ki je za povrhu še prezakomp- 
licirana. To potrjuje trg, saj prodaja iz sezone v se- 
zono pada, uporabniki pa niso zadovoljni. Sam na- 
kup na vse kriplje odsvetujem. Katerikoli Lego nas- 
lov je bolj priporočljiv. Tam za manjši denar dobiš 
sto možičkov z lastnimi veščinami in brez omejitev, 
medtem ko je samo igranje par nivojev višje in pri- 
merno za mlado, staro ter žensko občinstvo. 

v Skylanders Superchargers naskoči trop 
komaj rojenih Nebesnikov, ki ga grizejo z mlečni- 
mi zobki. Ubeži jim v njihovih frišnih vozilcih. 


prelomno, saj se bo izkazalo, ali je 

prodajni padec, ki ga je zabeležil lan- 
ski Trap Team, stalnica. To bi lahko pome- 
nilo resne težave za doslej lukrativni trg z 
igračkami, ki oživljajo na zaslonu (toys to li- 
fe). Ne bi se čudil, saj je bil občutek pri zad- 
njih dveh izvedenkah precej sličen. Spočet- 
ka je šlo za lahkotno frpjko v slogu Diabla, 
nakar se je recept prevesil v ustaljeno meša- 
nico skakanja, bojevanja in reševanja ugank, 
zapakirano v ognjemet barv ter učinkov. 
Resda so Giants prinesli večje like, Swap 
Force je uvedel razstavljive figure in Trap 
Team ključke za lovljenje nepridipravov. To- 
da izvirnost je pešala, finančno breme pa je 
bilo zmerom manj vzdržno. Govorimo o vsa- 
koletni naložbi okrog 70 evrov za paket z 
igro, portalom in tremi igračami, nakar dolo- 
čeni deli terjajo vložek v naknadne kose pla- 
stike, ki stanejo po 15 do 20 evrov. So Su- 
perchargerji, v katerih moč uporabiti vse fi- 
gurice od preteklih izdaj, tega vredni? 


V kaotičnih logih 

Saj ne, da je zgodba ključen del nebeške iz- 
kušnje, zlasti za slovensko mladež, ki jo zara- 
di nemalo žebranja v tujem jeziku bržda pre- 
skoči. A vendar so peti Skylanderji v tem po- 
gledu nekoliko lenobni. Skupek zlobcev v 
Trap Teamu nadomesti dobra stara tečnoba 
Kaos, ki pa je manj gobčen in zabaven kot 
njega dni. Nakar se pozornost usmeri na re- 
ševanje ključnih frisov in obnovo Akademije. 
Z nostalgijo se spomnim enice in dvojke, ki 
sta bili polni štorijalne energije. 

Na srečo je uveljavljeni del igranja bolj ambi- 
ciozen in razgiban. Po delih Nebesne dežele, 
kot sta Svet mrtvih in dolg hrbet zmajske 
kače, vnovič izvajaš enostavne skakalne ak- 
robacije in z dvogumbnim garbanjem odstra- 
njuješ risankave sitnobe. Med slednjimi je ne- 
kaj novih vrst in določene terjajo več spretno- 
sti, predvsem izmikanja, ker so med napadi 
denimo neranljive. A dogajanje je bolj razno- 
tero kot lani. Nekod ti vidno polje omejuje 
megla, nagaja ti spremenljiva gravitacija ali 
dobiš pomanjševalno-povečevalni žarek. Dru- 
god te čaka obisk čarobne knjižnice, kjer si 
deležen od strani gledane ploščade in šuterja. 
Škoda zato, da je dosti novih, 'supercharga- 
nih' Skylanderjev zunanjostno in sposobnost- 
no medlih. Dvajset jih je, toda ali med njimi 
res potrebujemo izpeljanki starodavnih Spyra 
in Stealth Elfa, ki za nameček prideta že v te- 
meljnem paketu? 


Z a Skylanderje je letošnje leto morebiti 

Mladostniki hitrostniki 


Prava zvezda Superchargerjev so vozilca. Tu- 
di teh je dvajsetero in se delijo na talne, zrač- 
ne in (pod)vodne. Vsem je moč nadgrajevati 
oklep in orožje, jim spedenati auspuh in kota- 
če ter nastaviti novo hupo. No, na igranje bolj 
vplivajo s tem, da se stalno mešajo med ska- 
kanje in tepež. Na številnih točkah skočiš v 
vozilo in odigraš dirkalno-bojevalno sekcijo. 
Nadzor je preprost in nič se ti posebej ne upi- 
ra, vendar je občutek razgiban. Ponekod si 
omejen na pogled od zadaj, drugod se razis- 
kovalno furaš po ozemlju in vstopaš v arene, 
kjer streljaš, se umikaš nevarnostim in ska- 
češ čez rampe. Z vozili odpraviš tudi par sim- 
patičnih šefov, kot je starorimski napihnjenec 
v letečnežu, kar seveda ni preveč zahtevno. 
Tudi zaslužkarstvo tokrat sloni na furalicah, 
ne na običajnih likih, saj ni več elementarnih 
vrat, za katerimi bi se skrivali deli stopenj. Če 
naknadno ne kupiš zračne oziroma podvodne 
igrače, si odrezan od teh sekcij v glavni igri. 
Najbolj skrajno v tem pogledu je ločeno dir- 
kanje. Na šestih talnih, zračnih in vodnih ste- 
zah se udejstvuješ samotarsko, dvoigralsko 
ali spletno, kar spomni na Mario Kart in Sonic 
All-Stars Racing. Kljub majhnemu številu so- 
delujočih je ta plat v redu, zlasti upoštevaje 
spreminjajoče se pogoje v spektakularnem 
okolju. Prišteti je treba možnost lova na re- 
korde s spletnimi lestvicami. A žal je stez 
prgišče, vse so neposredno dirkalne in neko- 
liko predolge. Če hočeš jerbas dodatnih, jih 
moraš dokupiti v fizičnih tematskih paketih, 
katerih cena znaša, pazi to, 40 evrov. Mogoče 
bo želja po tem koga zgrabila, ker pri sodelo- 
vanju eden od igralcev šofira in drugi strelja. 
Vendar je cena brutalna in na rovaš vožnje je 
šel vnemar priljubljeni arenski modus. 


Vse za otroke? 


V Superchargerjih sem se imel bolje kot lani 
v Trap Teamu (novi portal ima luknjo za nje- 
gove ključke) in v Disneyjem Infinityju. Za ra- 
zliko od slednjega je to orenk špil - vznemir- 
ljiv, zabaven, barvit, humoren in manj zme- 
den. Dokupiti ti v resnici ni treba ničesar, saj 
je moč igro končati s plastično vsebino os- 
novnega paketa ali uporabiti starejše nabilda- 
ne Skylanderje. Vozilca pa lahko ponucaš kot 
običajne igračke, saj imajo gibljiva kolesa. Po 
drugi strani pa je zbiralništvo drago, temeljni 
recept res že dodobra prežvečen in dirkanje 
spet ne tako kakovostno in širno, da bi ga od- 
peljalo v čisto nove loge. 

Superchargerji so narejeni za vse sisteme. Nekaj posebnega je paket 
za wii U z Bowserjem ali Kongom, ki sta amiiba in Skylanderja hkrati. 

STEALTHELF 


Vozakanja je po izdajateljevih zagotovilih za polovico špila. Naj gre 
za arensko destrukcijo (zgoraj) ali brzodirkanje v solo ali v dvoje. 

Bar je verjetno najprimernejši prostor za duhovičenje. V zatemnjenem, 
zakajenem prostoru z nekaj promili v zraku človek postane pogumnejši, 
jezik pa steče bolj gladko. Je to, kar zadnje čase čujemo, le vic? Ali je vmes 
morda kaj resnice? Bogove humorja vam pod žaromet postavi s 


San Franiscu stoji lokal Hungry I, v 
katerem so pred rdečim opečnatim zi- 
dom nastopala velika imena glasbe, 
kot sta Barbara Streisand in Tina Tur- 
ner. A taisti zid je sčasoma postal sim- 

bol za povsem drugo umetnost: stand-up komedi- 
jo. Ta je ime dobila po načinu izvajanja, saj komik 
običajno stoji pred občinstvom in mu podaja niz 
šal in krajših humornih zgodb. Za razliko od mono- 
komedije, ki je Slovencem nekoliko bolj poznana 
(sem recimo sodijo Čefurji raus), je stoječe bur- 
kaštvo za publiko bolj interaktivno. Lahko bi celo 
rekli, da sta povprečnega Slovenca, ki je nazadnje 
videl gledališče od znotraj nekje v srednji šoli, ra- 
vno ti zvrsti spet privabili pred odre in evolucijsko 
utrli pot novi vrsti zabave. 

Čeprav situacija na odru med predstavo deluje pre- 
cej nametano, nepovezano in spontano, je daleč od 
tega. Vsaka šala je natančno naštudirana in pri moj- 
strih tega žanra bodo vsaka beseda, vsak premor in 
vsak gib vedno na istem mestu. Dočim se monoko- 
medija osredotoča na eno zgodbo, posredovano z 
liki, podobno kot klasična igra z več igralci, stand- 
up pokriva različne problematike, ki so povezane s 
tehniko toka zavesti. Zanimivo je, da je zvrst vznik- 
nila v barih in se zdaj pojavlja v gledaliških hišah, 


monokomedija pa v Sloveniji iz gledališča Prihaja 
na obisk v vaške gasilske domove. Invazija, vam 
rečem. Da pa je humor resna stvar, je skozi zgodo- 
vino postalo jasno takoj, ko je nekaj duhovitih go- 
spodov zaradi dolgega jezika na predlog policistov 
zamenjalo pripovedovanje šal za igranje klavirja. 


OD RADIA... 


Štorija šaljenja v stoje se je pretežno začela v Veliki 
Britaniji in Združenih državah z razvojem radia in te- 
levizije, ko so voditelji oddaje otvarjali s krajšimi du- 
hovitimi monologi. Ti so bili tematsko povezani z 
oddajami samimi ali pa so komentirali aktualne po- 
litične in druge vsakdanje dogodke. Kmalu so takš- 
ni kratki uvodi postali samostojne točke, ki so se 
naselile v kavarne, klube in bare ter zabavale ma- 
njše občinstvo. A to niso bili več navadni vici o Ži- 
du, ki je stopil v bar. V petdesetih in šestdesetih le- 
tih so se spremenili v šale o politiki, rasnih vpraša- 
njih, veri in spolnosti. Lahko si samo zamišljamo 
osuple obraze stepfordskih žena, ko je Lenny Bruce 
pohvalil Eleanor Roosevelt in njene "dobre joške". 
Za to in štos o moških, ki uživajo, "ko jim pride v 
piščanca," si je prislužil štiri mesece prisilnega dela 
- in status legende v tem poslu. 

Mikrofon je bil spočetka pretežno v moških rokah, 
vendar so se ženske že infiltrirale v stand-up. Vsaka 
gospodinja seveda ni marala na oder, saj se ni spo- 
dobilo, da bi krščanske ženske razdirale prostaške 
šale. Jean Carroll je imela boljše pogoje, saj je bila 
poročena z igralcem in je kariero začela z njim v 
skupnih komičnih plesnih predstavah. Njen nastop 
si lahko zamislite kot epizodo serije | Love Lucy, 


Lenny Bruce je večkrat končal v kehi, ker je stresal 
besede, kot sta cocksucker in sehmuck. Nekoč se 
je izdajal za župnika in pobiral prispevke. V resnici 
je z denarjem skušal ženo odvrniti od prostitucije. 

Plesalka, pevka in vaudevillska igralka Jean Carroll 
se je v kronike zapisala kot prva komičarka, ki je v 
žanr prinesla ženski dotik. V svojem času je bila 
the funniest broad on Brodway'. 


kjer gospa s popolno frizuro v čudoviti obleki pravi: 
"Pravkar sem se vrnila s Floride. Tam so same raz- 
prodaje. Kupila sem si krasno opravo za lov. To je 
tale, ki jo nosim." Njene šale so zelo damske in brez 
vsake vulgarnosti. Govori o tipično ženskih stvareh, 
kot so nakupovanje, otroci, možje in opravljanje so- 
sedov. 


... DO ARENE 02 


V sedemdesetih in osemdesetih so komiki že posta- 
li zvezde in pop ikone. Njihovi performansi so se iz 
majhnih klubov preselili v gledališke dvorane in na 
stadione. Svoje 'bite' pa so bogatili s pojavi novih 
desetletij. Na vrsto je prišla 'črna tema', to so šale o 
zamorskem vprašanju in rasizmu, drogah, aidsu ter 
homoseksualnosti. V Ameriki so se lotili še vojne v 
Vietnamu. 

Redd Foxx je bil temnopolti komik, ki so ga označili 
za rasističnega, vendar je z vulgarnimi šalami le iz- 
postavljal družbene probleme svoje rase in tako 
začrtal smer, po kateri so mu kasneje sledili drugi. 
Prav tako je bil eden prvih Afroameričanov, ki je na- 
stopal za belo publiko, o čemer med segregacijo ne 
bi mogli niti sanjati. Zaradi klasike 'Sedem besed, ki 
jih ne smete izreči po televiziji', pa so v sedemdese- 
tih aretirali Georgea Carlina. 


di 
"Zadnje čase s sabo nosim nož. V belskih časopi- 
sih sem prebral, da imajo vsi črnci nože. Pa sem si 


hitro šel nabavit enega." To je nekaj, kar lahko izu- 
sti le Redd Foxx, najslavnejši fejker infarktov. 

TISTIH SEDEM BESED 


Ko jih pri dveh ali treh dobiš po riti zaradi svoje 
prve kletvice, ti seveda ni nič jasno. Ker takrat še 
nimaš pojma, zakaj se nekatere besede razlikuje- 
jo od drugih. Legendarni stand-up komik George 
Carlin je razmišljal podobno in ugotovil, da lahko 
napravi seznam besed, ki jih na televiziji ne mo- 
reš izreči, ne da bi bil odpuščen, grajan in cenzu- 
riran s cvilečim 'piiiip'. Slavne grešnice so: shit, 
piss, fuck, cunt, cocksucker, motherfucker in 
tits. "Ja, in?" si misli milenijska mladež. "To so 
popolnoma normalni komentarji na vse." Šit je 
dobro, fak je neverjetno in joške na televiziji tudi 
pokažejo, ne samo govorijo o njih. Danes že, to- 
da v sedemdesetih je bila ameriška televizija hu- 
do občutljiva na grdo govorjenje, medtem ko je 
vrtela posnetke rasizma, uličnega nasilja in vojn. 
In večina takih besed je na črnem seznamu celo 
leta 2015. Ne, ne, o scanju se pa na teveju res ne 
bomo pogovarjali! 

Carlin je v svojih nastopih rad provociral s pogle- 
di na politiko, jezik, religijo in psihologijo. S tem 
je oral ledino družbene kritike in premikal meje v 
glavah. Je pravi "make love not war" hipi, zato je 


bil najbrž res najprimernejši, da posodi glas VW- 
avtobusu Hipiju v risanki Avtomobili. Sicer pa je 
Carlin svoj talent razkazoval v preštevilnih televi- 
zijskih oddajah, HBO-produkcijah in filmih vse 
do svojega konca v letu 2008. Njegovi nastopi so 
ovekovečeni na YouTubu in če tega jeznega star- 
ca slučajno ne poznaš, si ga tam vsekakor oglej. 


B 

Nekaj let kasneje se je končala zlata doba te sorte 
komedije in na odru se je v oranžnem oprijetem pa- 
jacu pojavil Foxxov ter Carlinov naslednik Eddie 
Murphy. Le kdo se ne reži že samo ob misli na Poli- 
caja z Beverly Hillsa, Trčenega profesorja ali Shre- 
kovega prijatelja Osla? Ja, Eddie Murphy je faca z 
dolgim IMDB-seznamom, s katerim si je prislužil 
četrto mesto na lestvici najbolje plačanih igralcev. 
Dobro, dobil je nekaj malin, ampak v glavnem bi si 
človek želel imeti njegovo kariero. In zgodil se je ti- 
sti oranžni pajac iz šova Delirious, ki je Američane 
tako razkuril ter tako nasmejal hkrati, da so drveli 
gledat njegove prihodnje stvaritve, ki so mu prines- 
le prve resnejše milijone. Pozabite sedem besed - 
pri njem se lahko naučite sedmih novih. Provokaci- 
ja je uspela do te mere, da mu je odprla pot do res- 
nejših filmskih vlog in novih zelencev. Recept je 
preprost, a ni neprebojen. Hollywood je neusmiljen 
in bedne primerke pač hitro izpljune, zvezde, kot je 
Murphyjeva, pa nariše na pločnik. 

Medtem ko se je Murphy ukvarjal s pedri, je Ro- 
seanne Barr začela kariero z nastopi v klubih po 
Ameriki, kot je recimo The Comedy Store. Nadalje- 
vala je na televiziji in dobila svojo serijo Roseanne, 
od koder jo najbolj poznamo. Prav taka, gospodinj- 
ska, je njena komedija. Ustoličila je nov koncept 
ženske, ki ostaja doma in skrbi za stanovanje in 
družino. Poimenovala jo je 'boginja gospodinjstva'. 
Njen svet je precej drugačen od tistega, ki ga je sli- 
kala Carrollova v petdesetih, kajti Roseanne je lena 
gospodinja. No, ženska, ki občasno vsaj malo sebe 
postavi pred skrb za svoje drage. Če vas moti svi- 
njarija v njenem stanovanju, vam bo povedala, da 
pač z družino tam živijo. Za otroke skrbi, kolikor je 
nujno potrebno, in pravi: "Če so še živi, ko se mož 
vrne iz službe, sem svoje verjetno opravila." 


V letu 1990 si je Roseanne Barr prislužila predsed- 
nikovo oceno "Sramotno!" za prepevanje himne 
pred baseballsko tekmo. Cviljenje in držanje za 
mednožje baje nista pasala zraven. 


OD VIŠKA GLAVA BOLI 


Mogoče se spomnite, kako smo v devetdesetih gle- 
dali Jerryja Seinfelda, ki je igral samega sebe v sit- 
comu, poimenovanem po njegovem priimku. Tam 
ste lahko spoznali rahlo nevrotičnega Jerryja, ki je iz 
malenkosti naredil cel kažin. Njegov stil je biti opa- 
zovalec. Svet analizira do podrobnosti, da se ta ne- 
nadoma zdi povsem absurden. "Ne razumem, kako 
si lahko ženske zlijejo vroč vosek po telesu, ga po- 
sušijo in si s koreninami populijo vsako dlako, nakar 
se bojijo pajkov!" Hja, del vsakdanjika v devetdese- 
tih so bila še vedno stara rasna in etnična vprašanja. 
Razmerja med temnopoltimi in belci v Ameriki, med 
Indijci in Britanci ter med cigani in Slovenci so lahko 
vzrok, da dobite paradižnike v glavo - ali dodobra 
nasmejete občinstvo s temo, ki presega dovoljeno. 


V niziki Everybody Hates Chris smo lahko videli, 
kako je, če si mali črni otrok v velikem mestu. Zato 
je logično, kar izjavi Chris Rock: "Slavo obožujem. 

Počutim se skorajda belega!" 


Nenapisano pravilo pravi, da se lahko norčujete le 
iz lastnega porekla, če nočete tvegati rasnih nemi- 
rov. Temnopolti ameriški komik Chris Rock ima re- 
cimo vedno dosti povedati na to temo. "Vi zmešani 
belci se kar naprej derete 'Jaz sem Američan!' Am- 
pak vse, kar ste naredili, je, da ste prilezli iz mami- 
ne pičke na ameriški zemlji. To je to. To je to! Kaj, 
kaj mislite, da ste boljši od nekoga v Franciji samo 
zato, ker ste iz pičke prišli v Detroitu?" Rock je tako 
podobno kot Foxx ali Murphy znova izpostavil ne- 
rešena družbena vprašanja in si prislužil naziv naj- 
boljšega komika svoje generacije. 


VADA YADA YADA 


Sitcom Seinfeld se je rodil 1989 in uspešno za- 
baval gledalce pred katodnimi cevmi vse do 
1998. Poleg Jerryja Seinfelda, ki je igral verzijo 
resničnega sebe, se spomnimo nerodnega Geor- 
ga, bivše punce Elaine in raztreščenega soseda 
Kramerja. Serija nas je popeljala v popolnoma 
običajno, če ne kar dolgočasno newyorško življe- 
nje štirih prijateljev. Nekateri so jo poimenovali 
'serija o ničemer', pa vendarle so s komikove 
perspektive ravno te drobčkane, nepomembne 
situacije njegov navdih. Jerry tako v garažni hiši, 
domači kopalnici ali pudingovi skorjici najde ma- 
terial za svoje stand-up nastope, ki uokvirjajo po- 
samezne epizode. Pred očmi se nam vsakič odvi- 
je tisti najbolj pomembni, ustvarjalni del vsakega 
komičnega nastopa, kar nas počasi nauči, da 
lahko svet pogledamo malo drugače in se mu ne 
nehamo čuditi. Kar je pravzaprav značilnost vsa- 
kega dobrega filozofa — in fantastičnega komika, 
kar Jerry Seinfeld zagotovo je. 


Proti koncu tisočletja se je zgodilo, da je popular- 
nost stand-upa postala tako velika, da je v poplavi 
klubov, oddaj in izvajalcev kvaliteta drastično pad- 
la. Stvar je postala navadna 'storitvena šovbiz de- 
javnost', kot temu reče Perica Jerkovič. In zmeraj 
več ljudi je skušalo najti svojih pet minut slave za 
mikrofonom. Običajno lahko posameznik, ki je pre- 
pričan v svoj talent, nastopi na tako imenovanem 
'open majku', ko klubi ponujajo možnost, da se v 
komediji preizkusijo posamezniki iz občinstva. To je 
dober način, da preverite, kakšne so vaše šale. Če 
vam uspe vsaj parkrat nasmejati občinstvo, je za 
vas nemara kaj upanja. Sicer pa bo treba še malo 
vaditi ali obdržati staro službo. Ker je stvar videti 
enostavna, je mnogo ljudi na tak način poskušalo 
prodreti v igralski posel. A v kvantiteti ponavadi ni 
kvalitete in mnogi taki klubi so morali zapreti vrata. 


ZA MODERNEGA ČLOVEKA 


Življenjski slog novega tisočletja je spremenil naše 
dojemanje sveta in temu primerno prilagodil vsebi- 
ne, ki jih konzumiramo. Radi se pohvalimo, da smo 
informacijska družba, da so naši otroci digitalni do- 
morodci in da obvladamo multitasking, multivita- 
mine ter multipraktik. Toda v resnici se s praznimi 
rokavčki utapljamo v poplavi informacij in dražlja- 
jev. Bombardirajo nas s ponudbami, dogodki, zvoki 
in slikami. Zato smo razvili obrambne mehanizme, 
ki za nas ignorirajo večino informacij. Skrajšali smo 
čas pozornosti, saj moramo menda na dan sprejeti 
petintrideset tisoč različnih odločitev. (Nekateri vse- 

eno kupimo oba para čevljev.) Dojemamo le izbra- 
ne impulze, in še to zgolj kratkotrajne. Se torej čudi- 
te, da se vam zeha že samo ob misli, da bi šli gledat 
Cankarja? To ni več za nas. Človek je doživel prak- 
tično vse, zato ga je težko presenetiti. ln tukaj vsto- 
pi stand-up komedija, katere vodilo je, da si skuša 
vsakdanje situacije ogledati iz novega zornega kota 
in iz navadnega narediti nenavadno, da pritegne po- 
zornost. Kot Lady Gaga v obleki iz mesa. 

To je zabava za modernega človeka. Običajno raz- 
turavanje Eddija Izzarda bo obdelalo okoli dvajset 
različnih tem, od nastanka sveta do kraljice z re- 
zervnimi deli za šest milijonov dolarjev in kosilnic, 
ki so v sorodu s sesalci. Seti so dokaj kratki in po- 
vezani na različne načine. Ali pa sploh ne, kar je 
običajno še posebej smešno. Na ta način komik 
vzdržuje pozornost občinstva, ki v potokih solza in z 
bolečimi trebuhi sploh ne opazi, da pri miru sedi že 
uro in pol. Tiho sedenje je zadnje čase seveda še 
ena težka naloga, zato nam ta žanr ustreže tako, da 
se komik odziva na komentarje med nastopom. 
Rušenje četrtega zidu je njegova pomembna last- 
nost, ki odgovarja sodobnemu uporabniku, vajene- 
mu, da ga uboga vse, od telefona do televizorja. Za- 
kaj torej ne še odrska predstava? 


ZRA 
Žalostni klovn Robin Williams je zdaj zagotovo že 
preveril svojo teorijo. "Pa pravijo, da Jezus ni bil 
Žid. Seveda je bil. Trideset let, samski, živi pri 
starših, resno! Dela v fotrovem podjetju in mama 
misli, da je božji dar. Seveda je Zid! Dajte mir!" 

"Pravijo, da ljudje preklinjajo, ker nimajo besedne- 

ga zaklada. Jaz poznam veliko besed, pa še zmeraj 

raje rečem fak." To je mož, ki je tožil Boga, eden in 
edini, Billy Connolly. 


Dandanes so Jay Leno, Billy Connoly in Robin Wil- 
liams že legende, ki so svojo kariero nadgradile v 
druge smeri šovbiznisa. Za njimi pa prihajajo mlajše 
generacije, ki vsaka po svoje preoblikujejo to umet- 
nost. Počasi se navajamo, da tabu teme ne obstaja- 
jo in da je lahko vsaka stvar predmet satire. Danes 
komikov več ne aretirajo tako pogosto, vsaj ne za- 
radi seciranja predsednikovih intimnih predelov. 
Brez tega je vsa stvar že malce dolgočasna. V šove 
so seveda vstopile tudi teme, specifične za trenutno 
stanje v družbi. Ukvarjajo se s tehnologijo in z odtu- 
jenimi odnosi, ki jih je ta prinesla, s potrošništvom, 
kapitalizmom, terorizmom in masovno paniko, ki 
vlada svetu. Med najbolj popularnimi pa so še ved- 
no seks, politika in vera. Tale štos ste zagotovo že 
slišali: "Politiki in plenice so si precej podobni. Obo- 
je je treba pogosto menjati. Iz istega razloga." Pripa- 
da Robinu Williamsu. 


ŠOKIRATI IN IMITIRATI 


Odrski performansi zavijajo v različne smeri, da bi 
stopili iz povprečja. Tako so se zdaj na oder vrnili 
razni rekviziti, kostumi in ventrilokvistične lutke. 
Eddie Izzard sodi med karakterne komike, saj nam 
prodaja posebno verzijo samega sebe, transvestita. 
Na odru se običajno pojavi v popolnem makeupu, 
dekolteju in oprijeti obleki. Zmeraj ima nalakirane 
nohte in visoke pete, v katerih hodi bolje kot marsi- 


Dec, baba? Morda je Eddie Izzard. "Tako ... ja... 
moram pojasniti tele joške. Hm ... v šoli jih še ni- 
sem imel. Sem hotel, pa jih ni bilo na urniku ... 
Čeprav sem prosil." 

ANTIKOMEDIJA 


Če ima materija nasprotje v antimateriji, ima ko- 
medija protipol v antikomediji. Za kaj gre? Po ne- 
kem bednem nastopu, kjer je Steve Martin po 
štajersko rečeno fajn zaružil, je začel razmišljati 
takole: "Kaj, če ne bi bilo punch-linov? Kaj, če ne 
bi bilo nobenih indikatorjev? Kaj, če bi ustvaril 
napetost in je ne bi sprostil? Kaj, če bi pripravljal 
vrh, pa ga ne bi bilo? Kaj bi publika storila z vso 
to napetostjo?" Njegove šale so tako postale an- 
tišale: vici brez zadnje vrstice, zgodbe brez smis- 
la, nepovezane situacije, zmedeni nastopi. Tisti, 
ki so po prvotnem šoku ugotovili, da je tip na 
odru zanalašč beden, so se začeli zabavati ob bi- 
zarnih nešalah: "Dan brez sonca je kot, kako naj 
rečem ... noč." Prav tako je vsebinsko ta kome- 
dija precej drugačna od domislic njegovih so- 
dobnikov. Medtem ko so drugi ustvarjali jezne 
štose o vietnamski vojni in drugih perečih vpra- 
šanjih, je Martin govoril o nepomembnih rečeh. 
Njegov stil je čist in neagresiven, občasno pa je 
dodal še igranje na banjo ali žongliranje. 


katera prava baba. Sam sebi pravi, da je 'profesio- 
nalni transvestit', saj lahko hodi v petkah in se ne 
prevrne na nos. Ker pa ima rad ženske, pravi, da je 
'moška lezbijka'. 

Temu primerna in zanimiva kategorija so tako ime- 
novani agresivni komiki, ki publiko šokirajo z odno- 
som, napadalnimi šalami in glasnim nastopom. Be- 
sed ne izbirajo, ostri so do publike in jo znajo spra- 
viti v neprijeten položaj. Tak je Irec Tommy Tier- 
nan, ki kriči na občinstvo s svojim tipičnim nagla- 
som, pri čemer imate občutek, da je preveč pokušal 
po lokalnih destilarnah. Ljubi so mu črni humor, 
verska, predvsem katoliška vprašanja, ljudje po 
svetu. "Mislim, da bi ljudem iz Afganistana morali 
dovoliti, da pridejo v Avstralijo. Zakaj? Ker so prišli 
celo pot iz Afganistana do Avstralije - s čolnom. Iz 
Afganistana! Pa sploh nima obale! Si predstavljate, 
kako težko jim je bilo pobegniti iz tistega peklen- 
skega talibanskega režima? S čolnom na hrbtu?" 
Čudoviti se mi zdijo ventrilokvisti, govorci iz trebu- 
ha. Treba je povedati, da so precej napredovali od 
malce grozljivih lutk, ki te gledajo s svojimi norimi 
očmi in te z demonskim smehom preganjajo v spa- 
nju. V času vsesplošne panike pred teroristi sem se 
zaljubila v Achmeda, kak slab meter visokega, bra- 
datega okostnjaka, ki ga svet pozna po geslu 'Silen- 
ce, | kill youl!' Jeff Dunham si lahko z njim in drugi- 
mi lutkami privošči govoriti o zelo občutljivih te- 
mah. Protiarabske, antisemitistične, politične in 
druge družbeno nesprejemljive opazke položi v usta 
svojih lutk in se tako izmaže s precej krutim humor- 
jem. "Seveda postajam napadalen, saj sem terorist, 

Ahmed: "Čakaj, če sem mrtev, potem dobim svojih 
72 devic. Ste vi moje device? Upam, da ne." 
Jeff Dunham: "Zakaj?" Ahmed: "Ker so tu sami 
nagravžni tipi." 


ti butelj! Če me razpizdiš, te ubijem!" Precej bizarne 
pa so točke, kjer Angležinja Nina Conti s posebnimi 
usti, ki jih namesti na pripadnika občinstva, iz njega 
naredi ventrilokvistično lutko. Med obiskovalcema 
se naplete dialog, da ti sezuje štumfe. Še posebej, 
ko gledaš, kako nemočna sta tam gori na odru. 

Še ena kategorija komikov danes pritegne precej 
pozornosti: imitatorji. Mojstri oponašanja se na odru 
prelevijo v množico ljudi z vsemi njihovimi obrazni- 
mi potezami, kretnjami in govornimi posebnostmi. 
Štos o politiku takoj postane bolj prepričljiv, če si 
sposodimo še njegov glas. Legende tega posla so 
Jim Carrey, Robin Williams in Rich Little, mož tiso- 
čerih glasov. Od mlajših je treba omeniti Pabla 
Francisca, ki se je specializiral za imitacijo šarmant- 
nega glasu, ki smo ga včasih poslušali v trailerjih 
filmov. Se še spomnite? Don Lafontaine. The Voice. 
Francisco v svoji rutini izvede zvočni predfilm za 
imaginarni Little Tortillla Boy z Arnoldom Schwar- 
zeneggerjem. Toplo priporočam, da ga poyoutuba- 
te. Mene še vedno nasmeje. 

Trenutno se v tujini na tem področju dogaja vse 
mogoče. Megazvezde posla imajo s svojimi eno- ali 
dvournimi šovi svetovne turneje, na katerih razpro- 
dajo gledališke in športne dvorane. Ne desettisoče 
ljudi kupi vstopnice in po koncu še majice, obeske 
ter DVDje, na pametnem telefonu pa jim po novem 
odzvanja najbolj smešen citat najljubšega komika. 
"There's no business like showbusiness," pravijo. ln 
tudi ta zvrst ni imuna na komercializacijo, zato jo 
spremlja mašinerija promocijskih dogodkov in arti- 
klov, ki zagotavljajo lepe prihodke. Vsaj v tujini. 


NA SMEŠNI STRANI ALP 


Iz otroštva se spomnim, sta ata in mama ugrabila 
televizor (daljinca še nismo imeli) in gledala narod- 
nozabavne prireditve, ki so me spravljale ob živce. 
Ko pa so bili na vrsti humoristi, smo iz kleti in pod- 
strešja prišli na kup vsi in zijali, kaj bo povedal Vin- 
ko Šimek alias Jaka Šraufciger. Še večja histerija je 
nastala, ko sta se na odru pojavila Marica Hrdalo 
(Nela Eržišnik) in nesmrtni Dudek (Martin Sagner). 
Takrat smo gledali stand-up, čeprav tega nismo ve- 
deli! Vedeli pa smo, da so nam njihove točke zabav- 
ne. In večje znanosti okoli tega nismo potrebovali. 
Že Linhart je svojčas ugotovil, da se slovenski narod 
rad smeji. Zato je iz tujine uvozil prvi dramski bese- 
dili, ju udomačil, prefriziral in uspešno postavil na 
oder. To je čarobna formula, ki deluje tudi pri stand- 
up komediji. Na naša tla so jo prinesli navdušenci, 
od profesionalnih igralcev do amaterjev, ki so jo ho- 
teli poskusiti. Moderatorji različnih dogodkov so 
ugotovili, da ima zdaj že vsak doma internet in da 
vsi poznajo vse ameriške vice, zato jih je zaneslo do 
načrtnega pisanja lastnih duhovitosti, ki naj bi pre- 
pričale publiko. 


Za standup se je treba kar pošteno potruditi: zbrati 
material, ga sortirati po temah, zložiti v duhovitosti 
in jih zvaditi do visokega sijaja. Če se vam zdi, da je 
s tem čisto preveč dela, bi vam nemara bolj sedlo 
improvizacijsko gledališče. Nadebudni slovenski 
komiki so brusili svoje jezike v grupah tipa Impro li- 
ga. Tu je pomembno predvsem, kako hitro raz- 
mišljaš, saj je treba prizor zaigrati čisto po navodilih 
občinstva ali vodje šova. Štejeta le talent in količina 
smeha, zato je zadeva lahko tekmovalna dejavnost, 
kjer se delijo točke za boljšo izvedbo nalog. Nekate- 
ri so se tu našli, spet drugi so se le učili in nadalje- 
vali z raziskovanjem drugih žanrov tja do pravega 
standupa, kjer je sposobnost razmišljanja na pod- 
platih hudo zaželena. Zlasti če zamočiš kak vic ali ti 
v špil uleti pripomba iz publike. Če ne drugače, ste 
lahko mojstrstvo sprotnega izmišljevanja spremljali 
na Planet TV v oddaji Ustreli. 


Improvizatorji so nas še ne tako dolgo nazaj ob 
petkovih večerih na TVju zabavali s svojo iznajdlji- 
vostjo v nalogah, ki jim jih je naložil voditelj oddaje 

Ustreli. Izvabili so kar nekaj krohotov. 


Od začetka novega tisočletja let se stoječe hecanje 
v Sloveniji razvija s svetlobno hitrostjo. Seznam ko- 
mikov je lep: Tin Vodopivec, Tešky (naš MC z naj- 
daljšim stažem), Janez Trontelj, Boštjan Gorenc - 
Pižama, Jonas Žnidaršič, Boris Kobal, Matjaž Javš- 
nik, Perica Jerkovič, Tadej Toš, Dušan Tomič, Vid 
Valič, Lucija Čirovič, Martina lpša - če naštejem sa- 
mo nekaj najbolj prepoznavnih imen, ki jim sledijo 
mlajše generacije talentov. V klube in športne dvo- 
rane so zvabili občinstvo, ki bi sicer raje gledalo no- 
gomet, kot šlo v gledališče. Zdaj pa že v predproda- 
ji vse karte pokupi v slabi uri. 


OD TRIGLAVA PA DO 
VARDARA 


Slovenci so se hitro organizirali v združenja, ki jim 
pomagajo pri promociji in organizaciji nastopov, iz- 
obraževanju in izmenjavi izkušenj. Poimenovali so 
jih Komikaze, Ceh za smeh ali Klub stand-up kome- 
dije. Z nastopi so hitro osvojili že obstoječe in novo- 
nastale festivale po Sloveniji. Tako so začeli 'razfa- 
kavati' na Festivalih Sanje, Zmaj ma mlade, Lent, na 
Trnfestu, Črnfestu in drugih prireditvah širom drža- 
ve. Posebno mesto ima seveda unikatni Panč, ki se 
je rodil 2008 in se pridno debelil. Letos so se že v kar 
petih dnevih na odru Ljubljanskega gradu zvrstili do- 
mači in tuji komiki. Bolje od čokolade, majkemi! Še 
Tin Vodopivec je v svojem poročanju z avtoceste 
pohvalil Slovence, kako fajn publika smo. 

Sodelovanje s tujino našim seveda ni neznanka. Če 
priznamo ali ne, se na območju pokojne Jugoslavi- 
je vsaj z jezikovnega vidika solidno razumemo, zato 
komiki redno gostujejo v drugih državah. Najtesne- 
je se naši talenti povezujejo s hrvaškimi, zato boste 
na naši strani Schengena za mikrofoni pogosto vi- 
deli in slišali imena Domagoj Pintarič, Ivan Šarič, 
Andrea Andrassy in Marina Orsag. In nikakor ne 
smemo pozabiti na prvi pravi stand-up klub v Slo- 
veniji. Klub smeha 10ka je lokal, v katerem lahko 
poslušate domače in tuje profije in zelence, občas- 
no tudi improvizatorje. Po vzoru legendarnega The 
Comedy Store smo s tem pri nas dobili vsaj en stal- 
ni dom za podalpske duhovite domislice. 


Pravi si Pižama in StricBedanc. Morda je Boštjan Gorenc novi gospod Sivi, saj nas v petdesetih odtenkih 
popelje na njivo, med brazde trpečega slovenstva, kjer nam dodobra premiga sive (!) celice. 

Perica Jerkovič, 'rojen v Jugi', v svoji najbolj sveži 
predstavi ugotavlja, koliko 'selfie butla' je pravza- 
prav v vsakem od nas. 


Po besedah Perice Jerkoviča žanr še vedno jemlje- 
mo kot 'čimveč smeha za plačano vstopnino', kole- 
gom pa videno in slišano ocenimo le z 'beden ali le- 
genda'. Zato je verjetno res pomembno to, kar je iz- 
postavil Pižama: da je med komiki treba imeti dobro 
konkurenco, saj so drug drugemu reklama. Če ne- 
kdo hudo bombne, bo vsa Slovenija vedela, da je 
naša scena zanič. Pa ni. Fantje in dekleta so humor 
spet bolj masovno pripeljali med naš smrtno resen 
narod, ki se, roko na srce, ne zna vedno šaliti. 

"Če komu daš mislit, je fajn," še pravi Pižama, ki 
skuša šale spraviti na nivo vsaj srednješolske matu- 
re, "da se ljudje potrudijo razumeti, da ni vse na pr- 
vo žogo." Tako smo na njegovi predstavi 50 odten- 
kov njive obujali znanje slovenščine: "Angelca Liko- 
vič mogoče res ni tok stara, ampak podpisuje se s 
karolinško minuskulo." Za nekaj drugih for, pred- 

vsem o Kosovelu, smo šli pa ob polnoči gimnazij- 
ske zvezke vleči iz naftalina. Prav tako je omenil, da 
se je domača publika s časom navadila na nov 
način zabave, tako da si izvajalci upajo zmeraj več. 
S številom komikov se razvijajo nove podzvrsti, da 
lahko izbiramo, ali gremo poslušat bolj intelektual- 
ne ali bolj krvave štose. 

In kakšna je slovenska komedija? Takšna kot po- 
vsod po svetu: je portret svojega prostora in časa. 
Kaže nam, da smo od jamskega človeka napredo- 
vali v družbo, kjer se radi družimo v skupine po 
pet.com, moški pa znajo udariti - dvakrat. Namesto 
črncev se v naših šalah pojavljajo čefurji, namesto 
sadomazo igric pa raje gledamo odtenke njive. In 
videti je, da je stoječe burkaštvo osvojilo melanho- 
ličnega, kritizerskega Slovenca, da se vsaj enkrat 
na leto pošteno nasmeji. Na tuj račun, seveda. 


RECEPT ZA PEČENKO 


Roast (raženj, pečenka) je dogodek, na katerem 
se zberejo komiki, prijatelji, oboževalci in pod- 
porniki neke osebe — običajno komika, da bi po- 
vedali nekaj šal na njegov račun. Ime je dobil za- 
radi rime na besedo 'toast', ki pomeni zdravico, 
ko s kozarčkom rujnega nekomu resnično zaželi- 
mo vse najlepše. Slovensko ime se nekako ni 
prijelo, čeprav se glavni gost verjetno počuti kot 
kebab. Smatra se, da je biti žrtev roasta velika 
čast. Sale pa je treba vzeti z veliko rezerve, saj 
morajo biti izrazito nesramne in žaljive. Ampak: 
"Stari, to je roast. Če hočete stare vice poslušat, 
pejte na Udar po moško!" Vmes pa je celo nekaj 
prostora za pohvalo. Zaljivke letijo tudi na račun 
ostalih gostov, zato je event le za dobre živce. 

Prvi tak masaker se je zgodil že leta 1949 v new- 
yorškem Friars Clubu. Pri nas pa smo si lahko 
ogledali Roast Vida Valiča, kjer so šale letele zla- 
sti na njegov nos. "Vid je skoraj postal obraz Du- 
rexa. Nič ne govori 'Prosim, ne delajte otrok!" 
bolj kot Vidova faca ..." Hja, tako je to, "če se 
lahko z nosom dotakneš jezika ... na čevlju." 


IZRORTebEn Z Z 600 

emara si ob naslovu pomislil na vesolj- 

sko streljanje po Titanu, največji luni 

planeta Saturn. Ali morebiti na antično 

sekljanje, kajti titani so v grški mitologi- 
ji nasprotovali olimpskim božanstvom. Vendar se 
Attack on Titan ne ubada z ničimer od tega, mar- 
več nas postavi na Zemljo v nedoločni prihodnosti, 
kjer so se ljudje znašli pod nenavadnim pritiskom. 
(Zmedo povzroči naslov, ki je hecen prevod japon- 
skega izvirnika 'Shingeki no Kyojin', 'Naskok veli- 
kanov'.) Napadli so jih goli, več metrov visoki hu- 
manoidni giganti, ki niso le razrušili njihovih sred- 
njeveških naselij, temveč so jih jeli žreti. Kot bi 
lačnež pobiral insekte in si jih nosil v usta. Brez- 
čutno. Brezbrižno. 


Večina mang AoT je črnobelih, toda morda je taka 
risba še bolj efektivna glede vzbujanja groze pred 
neusmiljenimi, ljudožerskimi brdavsi iz mor. 


Cloveštvo se je umaknilo v mesta in si zgradilo vi- 
soke zidove, izza katerih načrtuje povrnitev ozemlja 
in maščevanje. Konica te sulice so vojaške enote, ki 
uporabljajo posebno opremo za hitro premikanje, 
sestoječo iz žic in kavljev. Ta jim omogoča vrato- 
lomno šviganje po zraku in s tem akrobatske napa- 
de na visokorasle nasprotnike. A pri tem tvegajo in 
povprečen soldat ne živi dolgo. Ista nevarnost preži 
na mladeniča Erena Yaegra, ki se odloči za pri- 
družitev vojski, ko med napadom titanov prisostvu- 
je nezaslišanim okrutnostim ... 


GIBLJIVE SLIKE 


Najbolj direktna, hitra in preprosta pot v ta fantas- 
tični, uspešni, širom sveta razvpiti univerzum sta 
igrana filma Attack on Titan in nadaljevanje End of 

the World. Ker sta normalna celovečerca z dokaj- 
šnjim proračunom in živimi nastopajočimi, običaj- 
nemu gledalcu najbolje posredujeta srh. Goltanje 
ljudi je zadosti strašno že v risbi, a ko krdelo velika- 
nov s spačenimi človeškimi obrazi v izdatnih pršcih 
krvi in črevc neprizadeto žveči mravljincem podob- 
no ruljo, je občutek groze še mnogo bolj pristen. Ne 
zares dobri učinki ter nekaj občutka čizerskega B- 
filma gor ali dol. Škoda, da tega para ni realno pri- 
čakovati pri nas, sta pa kinospored ugledala v sa- 
murajski deželi, ZDA in Kanadi. Prvi del domuje 
med hudourniki. 


Mladina v obeh filmih dosti časa preživi med gle- 
danjem navzgor s pretresenimi izrazi na golobra- 
dih frisih. Bojda je nadaljevanje finančno popušilo. 


Prav tam je moč locirati petindvajsetdelno animej- 
sko serijo, ki na bolj razširjen, uravnotežen in kom- 
pleksen način predstavi boj ljudi s titani. Medtem ko 
v filmu ni časa za razlage, nizika poleg bojevalnih 
sekvenc vsebuje obilico dialogov in vpogledov v 
ozadje. Ljubitelji hitrega dogajanja bodo slednje 
prevrtavali, želeč si naslednjega razčefuka. Povsem 
jih razumem, saj so te sekvence efektivne: vojaki 
zmerom nekoliko nerodno letajo po zraku kot kobi- 
lice in ogromnjake potolčejo, če jim uspe z mečem 
zadeti zatilje, bodisi jih doleti tragična, nagravžna 
smrt. Kraj nagrobnika: neznan. 

Vendar si nepotrpežljivi oglednik s tem naredi med- 
vedjo uslugo, saj Attack mnogo stavi na (ugankar- 
sko zamotano) predstavitev sveta, razvoj likov in 
prispodobnost. Pravega junaštva tu ni, nastopajoči 
so krvavi pod kožo in scenaristov ni strah ugonobiti 
kake osrednje osebe. Nasvet je enak kot pri Georgu 
Martinu: ne naveži se na nikogar. Namignjeno je tu- 
di poreklo titanov, ki bazirajo tako v japonski mito- 
logiji in robotsko-godzilastih animejih kot v posa- 

Vsakih nekaj let se izmed 
nebroja mang in animejev 
dvigne izdelek, ki preseže 

žanrske omejitve. Tak je 


MA Attack on Titan, ki je strip, 


povest, risanka, špil ter 
igran film. K sestradanim 
orjakom se odpravi . 


ar€T Ljudožknskih TT Kar 


mičnih avtorskih idejah. Ena od teh se je izvirnemu 
ustvarjalcu porodila, ko je v trgovini naletel na nera- 
zumevajočega čudaka in pomislil, kako težko se je 
sporazumeti z nekom takim. In ne gre pozabiti na 
mnoge preobrate, med njimi na osrednjega, ki 
osvetli vrste titanov ter nov pristop k vojskovanju z 
njimi. V večje konkretnosti ne bi rad šel, saj nočem 
pisati kvarnikov. Še pred polovico nizike si namreč 
deležen huronskega presenečenja, ki dodobra pre- 
meša karte in dogajanju vdihne novega zaleta. 


VEČNI NAPAD 


Največ debat in ekspozicije si deležen v originalni 
obliki - stripu oziroma mangi. Ta je štartala že 
2009., štiri leta pred animejem. Izvirna ima sedem- 
najst zvezkov, ki obsegajo sedemdeset epizod in 
pojasnijo marsikaj, kar v animeju ostane nera- 
zloženo. Poleg tega je v crtični obliki na razpolago 
več odvrtkov, na primer Junior High, ki se ukvarja z 
dogodki na trenažni akademiji. Barvno-črnobele 
mange niso le japonske, marveč so uradno preve- 
dene v angleščino in številne druge jezike. 


V animeju so nastopajoči rasno bolj nevtralni kot 
na platnu in prisoten je evropejski občutek. Dobro- 
došli so odločni ženski liki, kot je Mikasa. 


A to je pravzaprav šele začetek titanskega stampe- 
da. Petindvajset animejskih epizod in trenutni nabor 
mang kljub prvotnim načrtom avtorja o pogibeli 
slehernega junaka in žalobnem zaključku niti pri- 
bližno ne pomeni konca ali razkritja vsega. Vrhunec 
risanke z megablastično bitko sicer razplete nekaj 
niti, vendar druge ostajajo in dimenzije spopada lju- 
di ter gigantov se s tem šele dobro orišejo. Veliko- 
letna dolgometražnost je praktično zagotovljena. 


oktober 2015 


THE GAMECHANGERS 


si filmi s tematiko špilov niso zabavni, kakor 
V: Pixels! Gamechangers je drugačne 

sorte tič - celovečerna drama, ki nudi rekon- 
struiran vpogled v pisano dogajanje okrog izida in po- 
sledic dveh GTAjev, Vice Cityja in San Andreasa. 
Čas dogajanja je pretežno prva polovica novega ti- 
sočletja, v ospredju pa je dvoje oseb: razvpiti križarski 
odvetnik Jack Thompson, ki si je tedaj v resnici in s 
tem v filmu sodno prizadeval za kaznovanje avtorjev 
GTAJa in prepoved prodaje nasilnih videoiger mla- 
dostnikom, ter glavni ustvarjalec Velike tatvine, Sam 
Houser iz Rockstara. Thompson, ki ga utelesi vedno 
zanesljivi Bill Paxton, ne popušča v zagretosti, da iz- 
trebi 'simulatorje umora' oziroma prepreči dostop 
otrokom do njih. Houser, ki zaživi v bradati personi 
Daniela 'Harry Potter' Radcliffa, pa ne razume, v čem 
je težava. Rockstar za njegove pojme izdeluje 'enter- 
tainment' in ima umetniško licenco. Še več, v GTAjih 
naj po njegovo ne bo le streljanje, marveč tudi seks. 
Ko skupaj s kolegi načrtuje fuk sceno v San Andrea- 
su, je odločen, da bodo igre tako stopile ob bok fil- 
mom ter glasbi. Po zgledu Zuckerberga v Social Net- 
worku se despotsko ne ozira na protiargumente. 
Moč te BBCjeve produkcije je v tem, da material ob- 
ravnava spoštljivo in enakopravno. Skozi več resnič- 
nih dogodkov - od tožbe, ki si jo Rockstar prislužijo, 
ker najstnik kot zagret igralec Vice Cityja pobije več 
policistov, do tega, ko moder odkrije prizor spolnosti 
v San Andreasu in izdela mod Hot Coffee -, spozna- 
mo obe plati štorije. In obe razumemo. Res je, da so 
GTAJi le zabava; a drži tudi, da jih nekateri vzamejo 
preveč resno. Res ima Rockstar pravico izdelati igro z 
nadnasiljem; ampak prav je, da so kupci o tem ob- 
veščeni. Film se ne opredeli, temveč se trudi spodbu- 
diti razmišljanje, da so zadeve kompleksne. To se 
predvsem tiče trzajne reakcije "Saj je samo igrica!" 
Je. Ampak ali ni tudi pištola samo pištola, dokler je v 
roke ne vzame nekdo pritegnjen? 


Rockstarova ekipa se v skrajno butasti wigga opravi 
(zaraščeni Daniel Radcliffe kot šefe Sam Houser je na 
levi) odpravi v LA študirat nigre za San Andreas. 


Škoda, da Gamechangers kot obrtniški izdelek niso 
povsem na nivoju. Tempo je grozno počasen in če- 
prav imamo fin uvid v osebna življenja protagonistov, 
se ni moč znebiti občutka, da film že na polovici nima 
povedati ničesar več. Poleg tega je neavtoriziran in s 
tem neverodostojen. Čeprav naj bi bil sestavljen na 
podlagi dokumentov in pričevanj, so se mu Rockstar 
javno posmehovali. Nekateri prizori res krepko smr- 
dijo, recimo ko gredo ti čudaški Britanci v Compton, 
da naberejo material za San Andreas. A po drugi stra- 
ni bo razgledan igralec v Gamechangers našel nema- 
lo zanimivih referenc, na primer, kako je nastal Table 
Tennis za xbox 360. In na kraju je to nepopolno, toda 
hvalevredno okno v del igralske zgodovine, v katerem 
ni niti kanca smradu po Adamu Sandlerju. Sneti 
Revolucionarje lahko uloviš v bližnjem hudourniku. 


maronek 2015 


THE MARTIAN 


oliko je vredno človeško življenje? Če si slo- 
K venski klošar ali sirski begunec, bolj malo, saj 

nisi nič posebnega. Če pa si ameriški astro- 
navt, si kot hudo specialen primerek naše vrste zaslu- 
žiš skrajno skrb, trošenje milijonov dolarjev in tvega- 
nje dobrobiti mnogo drugih oseb. (Po lastni izbiri, a 
vendarle.) Tak je vesoljec Mark Watney s stasom to- 
krat solidnega Matta Damona, ki po nesreči ostane na 
Marsu, medtem ko njegovi kolegi, misleč, da je mr- 
tev, spokajo domov. Preživetje bo trpko, toda ob sebi 
bo imel lastno botanično znanje, pomoč z Zemlje, 
ploskanje tisočev pred velikanskimi zasloni na trgih 
svetovnih prestolnic - in neuklonljivo voljo ter optimi- 
zem. Pripravi pokovko, gazirano pijačo in kak robček, 
kajti bolj naivno optimističnega in vedrega filma izven 
domene risank bržda že nekaj časa nisi videl. Posebej 
ne med znanstveno fantastiko. 


Po zgledu starih slovenskih rodbin ameriški astronavt 
Mark Watney futr prideluje z govnom od posadke. Ko 
se sam znajdeš na Marsu, boš vedel, kako kmetovati. 


Martian je namreč čisto druge baže film kot Interstel- 
lar in Gravity. Občasno resda zdrsne v žalobnost in 
dramo oziroma dramatiziranje, toda zvečine se Mark 
ne vdaja obupu, samomorilnosti ali masturbaciji. Z 
nepokorljivim preživetvenim, pravomoškim duhom 
stremi k temu, da se bo ozdravil ran, si zagotovil zalo- 
go hrane (še dobro, da ima sekret na štrbunk!) in 
našel način, kako oditi z rdečega planeta. Nezgode 
ter večkratna bližina pogibeli ga ne potrejo in za obla- 
ki vedno najde sonce, četudi neprijazna okolica grozi, 
da ga bo v trenutku spremenila v nabuhlo spako iz 
Total Recalla. Ne škodi daljinska prisotnost simpatič- 
nih kameradov in kameradinj na razdalji, pri čemer so 
ženske moškim povsem enakovredne oziroma jih 
mestoma celo presežejo. No, ne Seana Beana, ki ne 
more brez reference na Gospodarja. Resda z Markom 
trpimo, občutimo del njegove fizične in psihične bole- 
čine. Vendar temu ni odmerjenega niti približno toliko 
časa, kolikor bi si ga utegnil odrezati Tarkovski. Zres- 
njenostim nemudoma sledijo rajanja osebja v nadzor- 
nem centru, kvantaške domislice, večkrat povezane s 
fecesom, nažiganje disko hitov včerajšnjika plus Bo- 
wiejevega Starmana in, za igralske geeke, omemba 
Zorka ter Leather Goddesses of Phobos. Če na kraju 
nisi raznežen ali razveseljen, ti ni pomoči. 

Kot bralec istoimenske knjižne uspešnice Andyja 
Weira sem sicer začutil nekaj pomanjkljivosti, zlasti 
glede detajlov, ki so razloženi v 370-stranski angleški 
bukli. Weir podrobno opiše številne rešitve in iz bese- 
dila si deležen boljšega občutka, kakšen izvenzemelj- 
ski macgyver je v resnici tale astronavt. A v svoji dve 
uri Martian, ki ga je rutinsko zrežiral Ridley Scott, izti- 
sne presenetljivo veliko knjižnega soka in je čisto pri- 
poročljiv sprostitven ZF-ogled. Sneti 

Marsovec se v rdeče nebo hropeče, toda z nasmehom 
ozira od začetka oktobra. 

Anthony Ryan: 
TRILOGIJA 
RAVEN'S SHADOW 


odobna fantazijska dela morajo 
obvezno meriti na tisoče strani, 


kot bi ne bilo moč nobene iz- 
mišljotine povedati v normalnem ob- 
segu. Svojčas je to znal Roger Zela- 
zny, toda škotski pisec Anthony Ryan 
se ni zgledoval po njem. Za vzornika si 
je raje vzel Jordana, Goodkinda, Mar- 
tina, Erikssona in podobne kerlce, ki 
bi bili dobro rejeni pujsi, če bi spisane 
strani predstavljale njihovo tolščo. 
Mrakobna trilogija Raven's Shadow jih 
meri okrog dva jurja, od katerih jih je 
tretjina preveč. Vendar pretiran obseg 
ni njena edina težava ... 


ča 


ANHIGNY 


Prva knjiga, Blood Song, je najbolj 
vznemirljiva in spodobna. V njej spo- 
znamo dečka Vaelina Al Sorno, ki v 
srednjeveški deželi prispe na obuko v 
redu bojevitih menihov. Klišejsko, se- 
veda, a privlačnost tiči v surovosti tre- 
ninga, ki skozi več ključnih preizkusov 
s smrtjo otrebi nesposobne, in v likih, 
ki jih definira dvojnost. Vaelin in nje- 
govi 'bratje' so raznoliki in življenjski, 
od bojevniške hladnokrvnosti pravo- 
moškega osrednjega osebka, ki je 
vendarle prežet s strahom in kaprica- 
mi, do potuhnjencev, skozi katere te- 
čejo niti plemenitosti, in junakov, ki so 
taki le na površju. Svoje pridoda pisan 
nabor rahlo trčenih učiteljev, ki ne 
šparajo z zaušnicami in niso nič kaj 
bradavičarsko prijazne sorte. 

Nato gredo bratje Šestega reda v svet, 
ki se prav tako izkaže za zanimivega. 
Gre za mrakobno srednjeveško deže- 
lo, v kateri se odvija tih spopad med 
sekularno, kraljevo vejo oblasti in Cer- 
kvijo, nosilko zapovedane edine Vere. 
Novi liki, ki vstopijo v roman, so odlič- 
ni, naj gre za kralja Janusa, ki se odli- 

ČRKOŽER 


kuje z manipulacijami za višje cilje, ali 
njegovo hčer, princeso Lyrno, ki je 
verjetno še hujša od njega in daleč od 
krhke kraljične, ki bi čakala na Vaeli- 
na kot standardnega junaka. Ki to 
prav gotovo ni. 

Blood Song vsekakor ima dobre na- 
stavke. Intimnost je privlačna, vzpo- 
redno z njo pa teče širši konflikt, ki na- 
migne na ultimativnega zlobca z nad- 
naravnimi lastnostmi. Slednje se hitro 
začutijo tudi drugod, kajti čeprav tole 
ni roman z obilico zalučanih ognjenih 
krogel, stopijo v ospredje posebne 
moči številnih 'nadarjenih' posamez- 
nikov. Vaelin se nenavadno dobro 
znajde v boju, nekdo drug ima dar 
vpogleda v misli, tretji manipulira z 
vremenom. 


ANTHONTV 
RAN 


ZA 


Našteto pride bistveno bolj do izraza v 
obeh nadaljevanjih, Tower Lordu in 
Oueen of Fire, ki pa sta kljub prehodu 
na masovne spopade med deželami 
opazno manj zanimivi ter vznemirljivi 
od prvenca. Njuna edina res dobra plat 
so doživeti opisi manjših in večjih bitk, 
v katerih je nemalokrat dosti omemb 
vojaške taktike in ni šparanja z realis- 
tično krvavostjo. Odvijajo se tako na 
planem kot za trdnjavskimi zidovi ter 
na morju. A tudi ta plat se iztroši, ko 
Ryan kar ne neha pošiljati likov na raz- 
norazne konce, pri čemer ne pozabi 
opisati slehernega lista ob poti in pri- 
beležiti neskončnih debat. Inflacija st- 
ranskih oseb postane neznosna, zana- 
šanje na iz trte izvite situacije pretira- 
no, stopicanje k očitnemu cilju pa raz- 
vlečeno kot čreva trpinčencev, ki jih 
avtor v stalnih poskusih šokiranja red- 
no podrobno opisuje. Prav tako se liki 
ne razvijajo, posebne sposobnosti pa 
izpadejo cenene in kot X-Men v fanta- 
syju. Ko si deležen še medlega konca v 
režiji epsko nesposobnih vrhovnih ca- 
pinov, se kljub določenim svetlim pla- 
tem zaključene trilogije ne moreš zne- 
biti občutka, da si dosti časa vrgel st- 
ran. Uredniki, kje ste?! Sneti 


Oliver Bowden: 
— SKRIVNA 
KRIZARSKA VOJNA 


sem let mineva od prvega sreča- 
0 nja z Ašašinskim prepričanjem. 

Vseeno se dogodivščin morilca 
Altaira po strehah bližnjevzhodnih kra- 
jev zelo jasno spomnim, kajti odvijale 
so se v meni ljubem koščku zgodovi- 
ne, to je med tretjo križarsko okupaci- 
jo Jutrovega. Rdeča nit, ki je zahteva- 
la usmrtitve devetih templjarjev oziro- 
ma z njimi povezanih pomembnežev, 
me je peljala od Akre prek Jeruzalema 
do Damaska. Pod Altairovim zapest- 
nim bodalom so med ostalim padli Vi- 
ljem Montferaški, vodja vitezov iva- 
novcev Garnier de Naplouse in na kra- 
ju sam veliki mojster templjarjev Ro- 
bert de Sable. Pri tem sta morilca vo- 
dila dva motiva: pranje lastne časti za- 
voljo spočetka zavožene naloge in za- 
upanje v Učitelja oziroma po arabsko 
Al Mualima, ki je zagovarjal nov sve- 
tovni red. 


ASSASSINS 


CREED 


LIVER BOWDEN 
SKRIVNA 


KRIŽARSKA VOJNA 


Celoten niz Assassin's Creed temelji 
na zgodovini in resničnih imenih, le da 
je odvijanje podrejeno neprestani bor- 
bi med templjarji in ašašini. Ena struja 
zagovarja nadzorovano družbo brez 
svobode posameznika, druga pa ravno 
nasprotno, torej svobodno voljo, ki 
omogoča razvoj novih idej. Poleg kon- 
flikta interesov se vojna bije še okoli 
ancientih artefaktov, poznanih kot kos- 
ci Raja. Gre za tehnologijo Prve civili- 
zacije, božanskih ljudi, katere pogibel 
je bila kataklizma v prazgodovini. 
Kdor poseduje te predmete, med ka- 
terimi izstopa zlata krogla Rajsko ja 
bolko, upravlja z ljudmi in kroji svet. 
Po izročilu je bil sleherni pomemben 
historični dogodek podrejen boju med 
nezdružljivima videnjema družbene 
ureditve, od znebitve Jezusa Kristusa 
do ustoličenja Georga W. Busha. 


Čeprav vse to (najbrž) ne drži, je red 
ašašinov v 12. stoletju v resnici obsta- 
jal. To so bili izmailci, šiitska sekta, ki 
so za obrambo pred suniti trenirali voj- 
sko nindžam podobnih bojevnikov. 
Pretiravanje evropskih kronistov, med 
drugim Marka Pola, jih je ovilo v tanči- 
co skrivnosti in njihovo ime poneslo 
na zahod, kjer je postalo sopomenka 
za morilca. Toda izraz nima povezave 
z ubijanjem, niti ne s hašišem, kakrš- 
no je zmotno prepričanje, marveč so 
etimološke korenine čisto religiozne. 
Center ašašinstva je bila utrdba Ala- 
mut v današnjem Iranu, pomembno 
oporišče pa je predstavljal tudi sirski 
grad Masjaf, tisti iz igre. Tam je živel 
Rashid ad-Din Sinan, med križarji poz- 
nan kot modri starec z gore. Prav on je 
rabil kot predloga za Altairovega Uči- 
telja. Čeprav so izmailci prišli v konf- 
likt z Evropejci, posebne vloge v 
križarskih vojnah niso imeli, kajti nji- 
hove prvenstvene tarče so bili drugače 
misleči muslimani. Konec ašašinov je 
prišel v sredi 13. stoletja, ko so Mon- 
goli uničili Alamut. 

Žal iz bukve Skrivna križarska vojna 
ne izveš ničesar od napisanega, saj ne 
vsebuje niti drobca izobraževalne vred- 
nosti. Šundovski avtor Oliver Bowden 
ni ne Dan Brown, ne Raymond Khoury 
in je najbrž prej pisal igričarske walk- 
throughje. Roman, ki je v izvirniku iz- 
šel leta 2011, je zvečine naštevalni 
popis deveterice Altairovih atentatov 
iz igre, ki so storjeni po istem šimelj- 
nu. Za naprstnik je morilčeve mladosti 
in nekaj o njegovi jeseni, ki jo preživlja 
z ženo Mario, kar se naveže na štorijo 
PSP-odvrtka Bloodlines. Pripoved tak- 
isto ne vsebuje kakovostne razlage ti- 
sočletne razprtije med frakcijama in za 
povrhu vse skupaj obravnava pretira- 
no črnobelo, četudi v igrah ni vedno 
tako. Tako so templjarji naciji in aša- 
šini prinašalci miru. Kot v ostalih knji- 
gah iz dotičnega niza prav tako ni 
okvirne zgodbe, kako v modernih ča- 
sih brskajo po DNK -spominih. 

Če odmislim podlago in se postavim v 
vlogo čitavca, ki ne pozna špila, bi ob 
čtivu vseeno le zavijal z očmi. Jezik je 
šolski in neprivlačen, najsi gre za boje- 
vanje ali redka filozofska razmišljanja. 
Tudi samo dogajanje škripa, je ponav- 
ljajoče in često tako neverodostojno, 
da kar žali bralca. Vse osrednje žrtve 
so recimo kljub rezilu v vratu, bljuva- 
nju krvi in stražarjem v neposredni bli- 
žini sposobne še za stran poglobljenih 
dialogov z morilcem. Skratka, res sla- 
bo. V vse našteto se lahko prepričaš v 
štorijalnem odlomku, ki ga objavljamo 
par strani naprej. Kogar zanima dobra, 
pravzaprav najboljša ašašinska po- 
vest, se mu ni treba ozirati za tujskimi, 
od založnikov plačanimi obrtniškimi 
pisatelji. V roke naj vzame vselej ak- 
tualni Alamut našega pisca Vladimirja 
Bartola. LordFebo 

Naroči se na Joker! 

Srečni septembrski izžrebanec, ki poleg darila prejme še ašašinski roman, je Filip Sluga iz Solkana. 


Naročilnico in vse informacije najdeš na www.joker.si 

Dobitniki Disneyjeve robe: Jaka Požleb, Matej Ka- 
dunc, Petra Keršič, Borut Kotar, Jerneja Dolničar, 
Sandi Mesič in Matija Posavec. SKOPUŠNIK 


Izžrebanci kražke: Anja Jerebič iz Tržiča (Watch- 
dogs) in Domen Rus iz Ljubljane (Dying Light) 
Rešitev: Jacob Frye Nathan Drake. 


MAKSIMALNO BESNI KVIZNIK 


Odkar je v kina prišel četrti 
del sage o Maxu Rockatan- 
skem, poti z avtom v službo 
niso več enake kot dotlej. 
Kompresorji žvižgajo, izpuhi 
bljuvajo plamen in naključni 
mimoidoči se znajdejo natak- 
njeni na špice; vse ob grom- 
kem žaganju kitar s plame- 
nometalci. Rdeče luči na se- 
maforjih so nenadoma pos- 
tale najzanimivejši trenutki 
na poti, kajti vsak si želi pre- 
izkusiti, kako dobro je našva- 
san nov odbijač, pri vstopa- 
nju v podzemne garaže se 
ljudje skozi okna derejo 
"WITNESS ME!!!" ... Okej, 
na srečo se vznesenost ob 
Fury Roadu na naša cestišča 
ni prelila na tak način. Jo je 


86 


pa moč slišati ob spontanem 
vzklikanju "V8! V8!" in bar- 
vanju čel na črno. Vsaj na 
cosplayerskih srečanjih. Ka- 
kršnekoli zamere že kdo ima 
do filma, Miller je ustvaril 
presunljivo mitologijo, katere 
podobe te zlepa ne zapustijo. 
Pred kratkim je Fury Road 
izšel na blu-rayu, tudi v 3D, 
zato so na redu seanse pred 
televizorji. Takisto pa smo 
bili deležni igre, ki odlično 
ponazori postapokaliptično 
puščobo, po kateri se je naj- 
bolje odpeljati s šeststo konji 
pod ritjo. Če še nisi pokukal 
v njeno avstralsko pustinjo, 
bo prav prišel tale kviz, za 
katerega smo med nagrade 
dali tri izvode špila. 


Pravilne odgovore do 8. no- 
vembra vpiši v obrazec na 
strani Joker.si. Kdor se bo 
zmotil, ga bomo poiskali, 
odvlekli in uporabili za zalo- 
go krvi. 


1. Čemu ima Max na nogi 

opornico? 

o) v koleno je staknil 
puščico. 

b) ustrelili so ga in povozili 

a) poškodba pri košarki 

d) stopil je na lego kocko 


2. Kakšen telesni hendikep 
ima v igri Maxov mehanik? 
d) kurje oko 

r) siamskega dvojčka na riti 
e) grbo 

k) leseno nogo 


SKLA 

FORTE 


Zamotani geselj, ki izhaja iz homoerotične slike, 
napiši v glasovnico, ki jo najdi na naši rumeni 


stranki na naslovu Joker.si, do 8. novembra. 


3. Kako je ime kitaristu v 
Fury Roadu? 

s) The Doof Warrior 

m) Destroyer of False Metal 
r) The Flame Warrior 

k) Brutal Legend 


4. Kako v Bartertownu v 

tretjem filmu pridobivajo 

elektriko? 

a) z gonjenjem biciklov 

n) z metanom iz prašičjega 
dreka 

u) z vetrnicami 

s) iz najdenih baterij 


5. Kaj je vklapljal Max z 
rdečim gumbom v svojem 
slovitem interceptorju? 
g) nitro 

r) turbo 

0) kompresor 

m) metanol 


6. Kaj da Max v dvojki div- 
jaškemu otroku za spomin? 
k) svojo dvocevko 

o) konzervo pasje hrane 

s) pojočo škatlico 

t) glavnik 


7. Lord Humungus ... 

a) The Boss of Wasteland 

v) Prince of Dunes 

t) The Ayatollah of Rock 
and Rollah 

o) Duke of the Great Nuke 

N a obličju revije oktober 2000 je bila nekam dolgo- 
časna grafika iz Sudden Strika, toda tisti mesec 
smo kar sedmim igram dali devetdeset in več! Poleg 
šestih spodaj izpostavljenih je 91 dobil tudi NHL. Je 
bila kritičnost JCTja takrat nižja? Gotovo. Saj tudi 
danes opozorimo na kakovostne, pozornosti in nov- 
cev vredne izdelke, toda odličnost pripišemo redkim. 
Še najmanj športni periodiki, ki so jo opisovalci sta- 
rih vremen na vse kriplje hvalili. Je že res, da več po- 
hval deluje bolj optimistično in simpatično, vendar 
tale panoga žal ni tako humanitarna, da si ne bi za- 
služila trše sodbe. Pred petnajstimi leti je bilo ipak 
več prostora za sveže zamisli, založniki so bili manj 
predrzni in nasploh je področje prevevala romantika. 
Konzole se niso mrežile, PC-špili so prihajali v kar- 
tonskih škatlah in Steam, Facebook ter YouTube ni- 
so obstajali. In čislali ste rešitve, zato je naš viteški 
Uroš spisal 45-tisočznakovni skozihod za Deus Ex. 
V Jokerju 87 smo prvikrat najavili Jokerjevo nat- 
lačenko, priloženi DVD, ki je spremljevalni del revije 
postal dva meseca kasneje. Igričarska pričakovanja 
so se trla okoli Red Alerta 2, Warcrafta Ill in Mafije, 
medtem ko se je na sistemski ravni vse več govori- 
lo o xboxu. Takrat smo že vedeli, da ga bo gnal 
pentium lll 733. Eden od tematskih člankov onega 
meseca se je bavil z osnovnimi nucniki, tistimi, ki 
smo jih razpečevali na tlačenki. Windows Comman- 
der, WinZip in ACDSee so v uporabi še dandanes, 


Švabska 

WIZARDS X WARRIOK5 
MIDTOWN MADNESS 2 
METAL GEAR SOLID 
SVPERBIKE 2001 
CRIMSON SkIES 

Getkight, ki je znal nadaljevati prekinjeno downloa- 
danje, pa ni več potreben. Nadalje smo pripravili 
odgovarjalnik o Pokemonih, ki so skozi igralne kar- 
te osvojili tudi slovensko mulčad. V oči pade še test 
Logitechovega volana formula force, ki je postal si- 
la priljubljen. Jasno, saj je dobil Jokerino, nagrado 
za hardversko priporočljivost. Ga ima še kdo? 


Z 


a 

Metal Gear Solid je za playstation sicer izšel že 
prej, a tedi je prispel na PC in prejel oceno 91. Ta 
prelomna skrivalniščina je bila interaktivni film 
brez vmesnoanimacijskega dolgovezenja, temveč 
s poudarkom na šunjanju v pogledu od zgoraj. 
Vsak prostor je bil v bistvu spretnostna uganka, 
rešljiva na več načinov, od akcijskega do prihulje- 
nega. V to pa so bile pomešane številne čudnosti, 
od skrivanja v kartonski škatli do zapohane štorije. 


maronek 2000 


Takrat nismo bili preobjedeni drugosvetovnovoj- 
nih naslovov, zakajti v opisu Sudden Strika (91) 
smo zapisali, da je tematika premalo izkoriščena. V 
tej res sveži vojaški realnočasovki, ki je izstopala 
od C8C-klonov, smo se spopadali kot zavezniki, 
Sovjeti in kot Wehrmacht. Ladij sicer ni bilo, smo 
pa nadzorovali artilerijo in avione ter padobrance. 
Pomnimo dobre naloge, taktičnost in vzdušje! 

V časih obilja resnih letalskih simulacij je Crimson 
Skies (90) še posebej izstopal. Ne samo po lahkot- 
nem pristopu, ki je pilotiranje približal arkadnim 
streljankam, marveč po scenariju. Umeščen je bil v 
drugačno leto 1937, v katerem na nebu razpadlih 
Združenih držav frčijo nenavadi aeroplani in veli- 
kanski cepelini. Zgodba je bila res posrečeno pred- 
stavljena in za nameček letanje visoko privlačno, 
vzdušje fantastično in grafika grafična. 


MO RA 
4 


Itair se je še enkrat odpravil v Akro in upal 
je, da je izčrpano mesto, zaznamovano 
od bojev, v katerem je bilo nenehno 
čutiti vonj po smrti, obiskal zadnjič. 
Tam se je lotil poizvedovanja, potem pa je obiskal 
Džabala v uradu, da bi vzel pero. Ob omembi Sibran- 
dovega imena je Džabal modro prikimal. 
"Poznam ga. Je novoimenovani vodja tevtonskih vite- 
zov. Živi v Beneški četrti in upravlja pristanišče v 
Akri." 
"Vse to sem že izvedel - in še več." 
Džabal je privzdignil obrvi. "Potem pa nadaljuj." 
Altair mu je povedal, kako si Sibrand prisvaja ladje v 
pristanišču, saj naj bi nameraval poskrbeti za bloka- 
do. A ne, da bi preprečil Saladinov napad. Altair je na- 
mreč izvedel, da je Sibrand nameraval preprečiti oskr- 
bovanje Rihardovih mož. Zadeva se je zdela smiselna. 
Templjarji so izdajali svoje pripadnike. Altairju je vse 
postajalo jasno: narava ukradenega predmeta, identi- 
teta bratovščine, ki je združevala njegove žrtve, celo 
njihov končni cilj. A vseeno ... 
Vseeno se ni mogel otresti določenega občutka. Celo 
zdaj ga je obdajala negotovost kot jutranja meglica. 
"Pravijo, da je Sibrand grozno prestrašen. Menda se 
mu kar meša, ker se zaveda, da se mu bliža smrt. Za- 
pečatil je vhode v pristaniško okrožje in zdaj se skriva 
v njem ter čaka na prihod svoje ladje." 
Džabal je tuhtal. "Zato bo tvoja naloga nevarna. Zani- 
ma me, kako je izvedel zanjo." 
"Možje, ki sem jih ubil - vsi so povezani. Al Mualim 
me je posvaril, da so se med njimi razširile govorice o 
mojem početju." 
"Pazi nase, Altair," je rekel Džabal in mu izročil pero. 

"Seveda, rafik. Ampak mislim, da mi takšen 
položaj prinaša prednost. Strah ga bo osla- 
bil." 

Obrnil se je, da bi odšel, a ga je Džabal pokli- 
cal nazaj. "Altair ..." 

"Da?" 

"Dolgujem ti opravičilo." 

"Za kaj?" 

"Ker sem dvomil o tvoji predanosti našemu 
cilju." 

Altair je razmišljal. "Ne. Jaz sem bil tisti, ki je 
naredil napako. Imel sem se za večvrednega 
od reda morilcev. Ničesar mi ne dolguješ." 
"Kakor želiš, prijatelj. Pojdi in se varuj." 
Altair je odšel proti pristanišču. Neznansko 
lahko se je izmuznil skozi Sibrandov kordon. 
Za njim se je vzpenjalo mestno obzidje Akre, 
ki je bilo na določenih mestih že precej nače- 
to. Pred njim je bilo pristanišče, polno ladij in 
ploščadi ter trupov že odsluženih plovil. Ne- 
katera plovila so bila še uporabna, druga so 
ostala po obleganju. Lesketajoče se modro 
morje se je spremenilo v ocean rjavih napla- 
vin. 

Pristanišče iz sivega kamna, ki je na soncu že 
krepko zbledel, je spominjalo na mesto v ma- 
lem. Ljudje, ki so živeli in delali v njem, so v 
vseh pogledih spominjali na pristaniške de- 
lavce. Zdeli so se brezskrbni, njihovi obrazi, 
načeti od vremenskih vplivov, pa so bili vaje- 
ni smehljanja. 

Ampak ne danes. Ne pod poveljstvom Sib- 
randa, velikega poveljnika tevtonskih vitezov. 

Ni ukazal samo zapečatenja območja, ampak je vanj 
pripeljal tudi svoje stražnike. Njegov strah pred umo- 
rom je bil kot virus, ki se je širil v njegovi vojski. Skupi- 
ne vojakov so patruljirale po pristanišču in napenjali 
oči. Bili so čisto na trnih, živčno so stiskali ročaje svojih 
mečev in se znojili pod težkimi verižnimi srajcami. 
Altair je videl, da se nekaj dogaja. Tako kot meščani in 
vojaki se je namenil proti prizorišču direndaja. Vitez je 
nadiral duhovnika. Njegovi tovariši v bližini so tesnob- 
no opazovali dogajanje, pristaniški delavci in trgovci pa 
so se zbrali, da bi spremljali žpredstavo'". 

"M-motite se, gospodar Sibrand. Nikdar ne bi ščuval k 
nasilju proti komurkoli - še najmanj pa proti vam." 

To je bil torej Sibrand. Altair je opazil njegove črne la- 
se, košate obrvi in neizprosen pogled. Zdelo se je, da 
mu oči divje švigajo sem in tja, kot pobesnelemu psu. 
Oborožen je bil z vsem mogočim orožjem, njegov pas 
pa se je kar šibil pod težo mečev, bodal in nožev, ki so 
viseli z njega. Na hrbtu je imel lok, izza desne rame pa 
so kukala peresa puščic. Zdel se je izčrpan. Človek na 
robu živčnega zloma. 

"Tako pač praviš," je rekel in ob tem popljuval duhov- 
nika, "vseeno pa za tvoje besede tu ne more jamčiti 
nihče. Kaj naj si mislim o tem?" 

"Ja-jaz živim preprosto življenje, gospod, tako kot vsi 
pripadniki duhovščine. Za nas se ne spodobi, da bi 
vzbujali pozornost." 

"Mogoče." Zaprl je oči, potem pa jih je naenkrat odprl. 
"Ali pa te ne poznajo, ker nisi duhovnik, ampak mori- 
lec." 

Duhovnika je porinil nazaj. Starec je grdo padel, potem 
pa se je spravil na kolena. "Nikakor," je vztrajal. 
"Nosiš takšno opravo." 

Duhovnik je bil zdaj obupan. "Če se odevajo kot mi, to 
počno samo zato, da bi vzbudili negotovost in strah. 
Ne smete popustiti." 

"Praviš torej, da sem strahopetec?" je zavpil Sibrand. 
"Dvomiš o moji avtoriteti? Nemara pa bi rad moje vi- 
teze naščuval proti meni, kaj?" 

"Ne. Ne. N-ne razumem, zakaj m-mi to počnete ... Ni- 
česar nisem zagrešil." 

"Ne spomnim se, da bi te obtožil kakšnega hudodel- 
stva, zato je tvoj izbruh precej nenavaden. Je prizna- 
nju botrovala navzočnost krivde?" 

"Saj ničesar ne priznavam," je ugovarjal duhovnik. 
"Ah. Kljubovalen do samega konca." 

Duhovnik se je zdel silno prestrašen. Dlje ko je govo- 
ril, bolj se je zapletal. "Kaj hočete reči?" Altair je opa- 
zoval duhovnikov obraz, na katerem se je zrcalilo več 
čustev: strah, zmedenost, obupanost, brezupnost. 
"Viljem in Garnier sta bila preveč zaupljiva, za kar sta 
plačala s svojimi življenji. Njune napake ne bom po- 
novil. Če si res božji človek, bo stvarnik gotovo poskr- 
bel zate. Naj zadrži mojo roko." 

"Zmešalo se vam je," je vzkliknil duhovnik. Roteče se 
je obrnil proti gledalcem: "Ne bo nihče od vas pre- 
prečil tega? Strah ga je očitno zastrupil, zato vidi so- 
vražnike tam, kjer jih ni." 

Njegovi tovariši so se okorno prestopali, vendar niso 
rekli ničesar. Tako kot se niso odzvali meščani, ki so 
ravnodušno zrli vanj. Duhovnik ni bil pripadnik reda 
morilcev - to jim je bilo jasno -, vendar ni bilo po- 
membno, kaj si mislijo. Veseli so bili, da niso tarča Si- 
brandovega besa. 

"Zdi se, da nisem zaskrbljen samo jaz, ampak tudi 
meščani," je dejal Sibrand in izvlekel meč. "Kar bom 
storil, bom storil za Akro." 

Duhovnik je kriknil, ko mu je Sibrand porinil rezilo v 
drobovje, ga obrnil, izvlekel ter obrisal. Starec se je 
zvijal na pomolu, potem pa umrl. Sibrandovi stražniki 
so zgrabili njegovo truplo in ga vrgli v vodo. 

Sibrand je gledal, kako je truplo odnašalo proč. 
"Ostanite pozorni, ljudje. Sleherno sumljivo dogajanje 
prijavite stražniku. Dvomim, da smo videli zadnjega 
pripadnika teh morilcev. Vztrajne barabe ... Zdaj pa 
spet lotite dela." 

Altair je gledal, kako se je Sibrand v družbi dveh teles- 
nih stražarjev podal proti čolnu na vesla. Duhovniko- 
vo truplo je butnilo ob čoln, ko je ta izplul. Plovilo se je 
prebijalo med naplavinami. Altair je gledal proti morju 
in v daljavi uzrl večjo ladjo. To je Sibrandovo zatočiš- 
če, je pomislil. Pogled mu je spolzel proti Sibrando- 
vem čolnu. Videl je viteza, ki se je dvignil, da bi s po- 
gledom prečesal vodovje okoli sebe. Iskal je morilce. 
Vedno jih je iskal. Kot da se bodo pojavili iz vode oko- 
li njega. 

In prav to je Altair nameraval narediti - stopil je do 
najbližje odslužene ladje in skočil nanjo, potem pa je 
zlahka prečkal ploščadi in skakal s plovila na plovilo, 
dokler se ni približal Sibrandovi ladji. Videl je, kako se 
je Sibrand povzpel na glavno palubo in pozorno opa- 
zoval okolico. Altair ga je slišal, kako je stražnikom 
ukazal, da zavarujejo spodnje palube, potem pa se je 
pomaknil na ploščad v bližini ladje. 

Stražnik ga je opazil in ravno je nameraval napeti lok, 
ko je Altair vanj zalučal nož, obenem pa je tiho zaklel, 
ker ni imel časa, da bi se pripravil na umor. Stražnik 
seveda ni tiho padel na leseno ploščad, ampak je gla- 
sno čofnil v vodo. 

Altair je bliskovito usmeril pogled proti glavni palubi, 
kjer je pljusk slišal tudi Sibrand, ki ga je že grabila pa- 
nika. "Vem, da si tam, morilec," je zavreščal in snel 
lok s hrbta. "Kako dolgo misliš, da se boš lahko skrival? 

Pristanišče prečesava sto mož. Našli te bodo. 
In ko te bodo, boš trpel zaradi svojih grehov." 
Altair se je oklenil okvirja ploščadi in se tako 
skril. Voda je pljuskala v njegove opornike. 
Sicer je bilo vse tiho. Skoraj grobna tišina je 
Sibranda gotovo spravljala ob živce, Altairju 
pa je nadvse godila. 

"Prikaži se, strahopetec," je vztrajal Sibrand. 
V njegovem glasu je bilo čutiti strah. "Sooči 
se z menoj, da bova opravila s tem." 

Vse ob svojem času, je pomislil Altair. Sib- 
rand je izstrelil puščico v prazno, potem pa še 
enkrat napel lok in izstrelil še eno. 

"Pazite, možje," je zavpil Sibrand proti nižjim 
palubam. "Nekje v bližini je. Najdite ga. Po- 
končajte ga. Kdor mi bo prinesel morilčevo 
glavo, bo napredoval." 

Altair je s ploščadi skočil na ladjo in zamolklo 
pristal. Zvok se je odbil od sicer mirne mors- 
ke gladine. Altair se je držal ladijskega trupa, 
čakal in poslušal Sibrandove prestrašene 
vzklike, ki so prihajali od zgoraj. Počakal je, 
da mu je Sibrand obrnil hrbet, potem pa se je 
povzpel na palubo. Zdaj je bil samo nekaj ko- 
rakov oddaljen od velikega poveljnika tevton- 
skih vitezov, ki je postopal po palubi, bevskal 
grožnje, čeprav v okolici ladje ni bilo nikogar, 
stražnikom, ki so tekali po spodnjih palubah, 
pa ukazoval in jim metal žaljivke v obraz. 

S Sibrandom je konec, je pomislil Altair, ko 
se mu je prikradel za hrbet. Umrl bo od stra- 
hu, čeprav je preveč bedast, da bi se tega za- 
vedal. 

"Prosim ... nikar," je rekel, ko se je zgrudil na 
palubo z Altairjevim rezilom v vratu. 

"Te je strah?" je vprašal morilec in izvlekel 
bodalo. 

"Seveda me je," je odvrnil Sibrand, kot bi 
ogovarjal telebana. 

Altair se je spomnil, kako brezčutno je Si- 
brand ravnal z duhovnikom. "Ampak zdaj boš 
na varnem," je rekel, "v božjem naročju ..." 
Sibrand se je lahno zasmejal. "Te moji bratje 
niso naučili ničesar? Vem, kaj me čaka. Kaj 
nas vse čaka." 

"Če ne tvoj Bog, kaj pa potem?" 

"Nič. Ne čaka me ničesar. In tega me je 
strah." 

"Ne veruješ," je rekel Altair. Je bilo to res? Sib- 
rand ni veroval? Ni bilo Boga? 

"Le kako naj - glede na to, kaj vse vem? Gle- 
de na to, kaj sem videl? Naš zaklad je dokaz." 
"Dokaz česa?" 

"Da je to življenje vse, kar imamo." 

"Potem pa še malce vztrajaj," je nanj pritiskal 
Altair, "in mi povej svojo vlogo." 

"Pomorska blokada," mu je povedal Sibrand, 
"ki bi kraljem in kraljicam onemogočila po- 
šiljanje okrepitev. Ko bomo ... Ko bomo ..." 
Pospešeno je izgubljal zavest. 

"... osvojili Sveto deželo?" ga je dopolnil Al- 
tair. Sibrand je zakašljal. Ko se je naslednjič 
oglasil, so bili njegovi zobje prekriti s krvjo. 
"Jo osvobodili, tepec. Tiranije vere." 
"Osvobodili? Sodeloval si pri propadu mest. 
Nadziral si ume ljudi. Umoril vsakogar, ki je 
govoril proti tebi." 

"Izpolnjeval sem ukaze, saj sem verjel v svoj 
cilj. Tako kot ti." 

"Ne boj se," je rekel Altair in mu zaprl oči. 


"Blizu smo, Altair." Al Mualim je prišel izza mize, ob 
tem pa prečkal mogočen snop svetlobe, ki je prodiral 
skozi okno. Njegovi golobi so zadovoljno grulili v po- 
poldanski vročini, zrak pa je preveval znani sladkobni 
vonj. A čeprav je bil prijeten dan, Altair pa si je spet pri- 
služil svoj naziv, predvsem pa Učiteljevo zaupanje, se 
še ni mogel čisto sprostiti. 

"Od zmage nas ločuje samo še Robert de Sable," je na- 
daljeval Al Mualim. "Njegova usta izdajajo ukaze. Nje- 
gove roke izplačujejo zlato. Samo on še ve za templjar- 
ski zaklad in ko ga ne bo več, naš red ne bo več og- 
rožen." 

"Še vedno ne razumem, kako lahko taka stvarca pov- 
zroči takšno zmedo," je rekel Altair, ki je tuhtal o Si- 
brandovih poslednjih skrivnostnih besedah. Razmišljal 
je o krogli - koščku raja. Osebno je izkusil njeno nena- 
vadno privlačnost, ampak gotovo ni zmogla več kot 
zmesti in preusmeriti pozornost. Bi bila lahko kaj več 
od všečnega okraska? Moral je priznati, da se mu je za- 
misel zdela čudaška. 

Al Mualim je počasi prikimal, kot bi mu bral misli. 
"Košček raja je skušnjava v snovni obliki. Poglej, kaj je 
krogla naredila z Robertom. Ko je okusil njeno moč, ga 
je žpogoltnila'. V njej ne vidi nevarnega orožja, ki ga je 
treba uničiti, ampak orodje - takšno, ki bi mu pomaga- 
lo uresničiti njegov življenjski cilj." 

"Torej je sanjal o moči?" 

"Da in ne. Sanjal je - in še sanja - o miru, tako kot mi." 
"Ampak gre za človeka, ki je skušal zanetiti vojno v 
Sveti deželi ..." 

"Ne, Altair," je vzkliknil Al Mualim. "Mar ne vidiš, da si 
me to tega spoznanja pripeljal ti?" 

"Kaj hočete reči?" Altair je bil zbegan. 

"Kaj hočejo on in njegovi privrženci? Svet, v katerem bi 
bili vsi ljudje združeni. Njegovega cilja ne preziram. To 
je namreč tudi moj cilj. Vendar me moti njegov način. 
Mir je nekaj, kar je treba spoznati. Ga razumeti. Ga 
sprejeti, ampak ..." 

"On bi ga rad vsilil." Altair je kimal. Dojel je. 

"Ob tem pa bi nas rad oropal svobodne volje." 

"Čudno je ... Nanj misliti na tak način," je odvrnil Al- 
tair. 

"Nikoli ne smeš gojiti sovraštva do svojih žrtev, Altair. 
Takšne misli so strup, ki ti zamegli presojo." 

"Ga ni bilo moč prepričati? Da bi končal ta nori po- 
hod?" 

Al Mualim je počasi in žalostno odkimal. "Po svoje sem 
ga ogovoril - prek tebe. Kaj je bil vsak umor, če ne ne- 
kakšno sporočilo? Vendar se je odločil, da se ne bo 
zmenil za nas." 

Končno bo lahko ujel Sabla. Misel je Altairja vznemiri- 
la, vendar je ostal previden. Ne bo ponovil napake in 
ne bo ga spet podcenil. Ne Sabla ne kogarkoli. 

"Z njim si se najprej soočil v Jeruzalemu. Tam ga boš 
našel tudi zdaj," je rekel Al Mualim in izpustil ptico. 
"Pojdi, Altair. Čas je, da se zadeva konča." 

Altair je odšel. Po stopnicah se spustil do vrat stolpa in 
znašel se je na dvorišču. Abas je sedel na ograji, in Al- 
tair je čutil, da ga gleda, ko je prečkal dvorišče. Potem 
je obstal in se obrnil proti njemu. Spogledala sta se in 
Altair je nameraval nekaj reči - čeprav ni vedel, kaj naj 
mu pove. A si je premislil. Čakala ga je naloga. Stare 
rane so bile prav to: stare rane. Podzavestno pa mu je 
roka zdrsnila proti meču. 


Oliver Bowden 


Odlomek je iz knjige Assassin's Creed - Skrivna kri- 
žarska vojna, ki je izšla pri založbi Učila. 

V PAKETU BREZSKRBNI 


Minute v vsa 
SLO omrežja CO 


Sporočila 
SMS/MMS CO 


Za brezskrbno komunikacijo in prilagojeno uporabo interneta 
izberite mobilni paket Brezskrbni. Neomejeno kličite in pošiljajte 
sporočila za samo 18,95 EUR na mesec", internet pa plačajte po 
porabi, a največ 5 EUR na mesec:, kar vključuje 10 GB mobilnega 
interneta. Izkoristite izjemno ponudbo, ki traja do 15. 11. 2015 
ter velja tudi za poslovne uporabnike. 


www.telekom.si Te | e ko m 


"Naročniško razmerje s paketom Brezskrbni lahko sklenejo novi ali obstoječi naročniki storitev Mobitel, ki so zasebni ali poslovni uporabniki, v akcijskem obdobju od 23. 3. do 15. 11. 2015. Paket z mesečno 

čnino 18,95 EUR vključuje neomejene pogovore v vsa slovenska omrežja in neomejene SMS-/MMS-e. Prenos podatkov se naročnikom obračuna po ceniku navedenega paketa (0,01 EUR/MB), vendar ne 
več kot 5 EUR na mesec. Za prenos podatkov pri paketu Brezskrbni velja princip pravične uporabe storitev prenosa podatkov, kot je opredeljeno v Posebnih pogojih uporabe mobilnih elektronskih komunikacijskih 
storitev. Za paket Brezskrbni se po preseženi vključeni količini prenosa podatkov v mobilnem omrežju Telekoma Slovenije (10 GB) hitrost prenosa podatkov omeji na 64 kb/s v smeri k uporabniku in 64 kb/s 
v smeri od uporabnika. Z naslednjim obračunskim obdobjem se ponovno vzpostavi običajna hitrost prenosa podatkov, kot jo zagotavlja Telekom Slovenije. Navedene količine in cene veljajo za storitve, opravljene 
v mobilnem omrežju Telekoma Slovenije v okviru enega obračunskega obdobja. Neporabljene količine se ne prenašajo v naslednje obračunsko obdobje. S sklenitvijo novega naročniškega razmerja se naročnikom 
zaračuna priključna taksa v višini 12,07 EUR, v primeru spremembe obstoječega naročniškega paketa za storitve Mobitel v navedeni paket pa se zaračuna enkratni znesek v višini 20 EUR. Cene so v EUR z DDV. 
Neomejeni pogovori v vsa slovenska omrežja in neomejeni SMS-/MMS-i so namenjeni običajni uporabi storitve. Uporaba storitve, ki bi kakorkoli škodovala omrežju Telekoma Slovenije, ni dovoljena. Med kršitve 
sodijo namerna preobremenitev omrežja, onemogočanje normalne uporabe omrežja drugim uporabnikom, uporaba storitve v komercialne namene, preprodaja storitve tretjim osebam, uporaba storitve s sistemi 
za samodejno klicanje oz. pošiljanje SMS-/MMS-ov brez človekovega posredovanja ipd. V primeru, da Telekom Slovenije oceni, da je naročnikova uporaba storitve v nasprotju s temi pogoji, si pridržuje pravico 
naročnika opozoriti in/ali mu onemogočiti uporabo storitve. Za več informacij o ponudbi, obračunskem intervalu in ceniku drugih storitev obiščite www.telekom.si, Telekomov center, pooblaščeno prodajno mesto 
ali pokličite 041 700 700 oz. 080 8000. 

